\NormalFont\ShortTitle{Filemonn}

{\MTB Gbouŋ nba ki Pɔɔl din sɔb ki tur

\par }{\MT FILEMONN

\par }{\MTB nae na

\par }{\IS Ki jiin Filemonn gbouŋ na po

\par }{\IP Filemonn din tee wunba waa Yennu yoo kure, ki tee Kolosa doo ni Masiaweira na yenɔ, ki bia tee daabir nba ki bi yiu Onesimus na daanɔ. Daabir maŋ din chiar yaat u daanɔ boore, ki tan chet Pɔɔl dansarik ni.

\par }{\IP Li din nyii Pɔɔl boore ki Onesimus tan teen Masiaweirɔ. Pɔɔl din sɔb gbouŋ na ki barin Filemonn a wun nyik chab daabir Onesimus maŋ nba ki ŋɔɔ Pɔɔl jiintɔ u boor na, ki li daa tee waa tee daabir nba la nyikinchab na kuukɔɔ kaa, ŋaan waa mun bia tee Yiisaweirɔ na paak.



\par }\OneChap {\PP \VerseOne{1}Min Pɔɔl nba be dansarik ni Yiisa Masia sann paak na, nan ti naa bik Timoti-e sɔbin gbouŋ na ki teen fin ti toontunnanlɔɔ Filemonn nba ki ti loona na,

\VS{2}nan Masiaweira nba lakii jiantir Yennu a ŋaak ni na; ki bia teen ti niipoo Afia nan ti toontunnanlɔɔ Akipus.

\VS{3}Ti Baa Yennu nan ti Yomdaanɔ Yiisa Masia ninkpabauŋ nan parmaasir-ii be nani.


\par }{\SH Ki jiin Filemonn lomm nan u yada po
\par }
{\PP \VS{4}N naa bik Filemonn, yoo nba kur ki n tiar a po n miaru ni, n teen Yennu niipoouk,

\VS{5}kimaan n gbat faa teen ti Yomdaanɔ Yiisa yada ki loon u yab kur biaŋinba.

\VS{6}N mei Yennu, a timm nan fin nba taan ki teen Masia yada na, lin te ki tin bann fanu binbenŋaŋ nba tee ti yar u ni na.

\VS{7}N naa bik, a lomm maŋ turin parpeenn nan pardɔɔnn bonchiann, kimaan a cheen Yiisa yab kur para.


\par }{\SH Ki jiin Filemonn daabir Onesimus po
\par }
{\PP \VS{8}Tɔn, Masia paak, n bo kii mɔk jaŋmaanii nan man beta ki fan tun linba tooki,

\VS{9}ŋaan lomm paak ki n meia, min Pɔɔl nba tee saakɔɔ, ki bia be dansarik ni mɔtana Yiisa Masia paak na,

\VS{10}n meia ki teen Onesimus, wunba tee n bik na, kimaan maa be dansarik ni nae ki n pakɔ barŋanii na ki u teen yada.

\VS{11}Sinsinn, u daan tuu ki mɔk nyɔɔt ki turani, ŋaan mɔtana u ji mɔk nyɔɔt bonchiann ki teen min nan fin kura.\FTNT{*}{{\FR 1:11 }{\FR{1.11
}}{\FT{Onesimus paake tee “mɔk nyɔɔt.”}}}


\par }{\PP \VS{12}Mɔtana, n yaa wun ŋmat a boore; ki n par kur be u ni.

\VS{13}N bo loon ki mii diau n boor nna na, ki wun gaar a paak ki sommin, yoo nba ki n be dansarik ni Masia barŋanii paak na.

\VS{14}Ŋaan n ki loon ki n mukisa kaa ki a sommimi, ŋaan n loon ki a sommin nan a mɔŋ loomme. N ki loon ki n tun siar ki li ki tee a loommi.


\par }{\PP \VS{15}Li pasiar, u yaatu na paak saa te ki a ji diau yoo kur.

\VS{16}Mɔtana, u ji ki tee daabir kaa, ŋaan u chee daabir: u tee ti naa bilonkake. Maa loonɔ bonchiann biaŋinba na, ŋaan a sii loonɔ ki gar nnawa, kimaan u tee a daabire ki bia tee a naa bik, ti Yomdaanɔ ni.

\VS{17}Li paak, li-i tee ki a mi a n tee a yɔɔkie, fan gaarɔ nan faa bo saa gaarin biaŋinba na.

\VS{18}Li-i tee ki u biira siar, koo ki u dia a pansiarie, fan te ki n pa.

\VS{19}N sɔbin nan n mɔŋ mɔŋ nuue na: Min Pɔɔl-e saa pa-a; ŋaan min kaa saa beta, a mɔŋ mi nan a dia n pann a manfoor paak.

\VS{20}Li paak, n naa bik, sommitin ti Yomdaanɔ paak, ki dɔɔn n par, taa tee weinanleeb Masia ni na paak.


\par }{\PP \VS{21}N sɔbin gbouŋ na ki teena, ki ki mɔk birsuk nan a saa sak tun ki lin gar maa beta linba na kura.

\VS{22}A bia lon diiuk ki guunin, kimaan i Yenmiaru paak, n mɔk dindann nan Yennu saa te ki n jen foontiwa.


\par }{\SH Foontjoontii
\par }
{\PP \VS{23}Epafras, wunba ki min nan ŋɔɔ be dansarik ni Yiisa Masia paak na teena u foontii;

\VS{24}ki n toontunnanleeb, Mak, nan Aristakus, nan Demas, nan Luk, mun bia teena bi foontii.


\par }{\PP \VS{25}Ti Yomdaanɔ Yiisa Masia ninkpabauŋ-ii be nani.

\par }