\NormalFont\ShortTitle{Jona}

{\MT JONA

\par }{\MTB gbouŋ

\par }{\IS Ki jiin Jona gbouŋ na po

\par }{\IP Yennu din pak u sɔkinii Jona a wun saan Ninefe doo ni, ki saa kpaan doo maŋ niib, a bi-i kii nyik bi yanbɔntoona, bi doo na saa biir. Jona din ki loon saanu, kimaan Ninefe din tee Asiria teeb digbansaakare, ki bi tee Israel teeb datai, ki Jona ki loon bin lebit bi dudukit ki nyi biiru na ni.



\par }\ChapOne{1}{\SH Biaŋinba ki Jona yêt Yennu mɔb
\par }
{\PP \VerseOne{1}Dasiare ki Yennu din pak nan Jona, wunba tee Amitai bija na.

\VS{2}U din yetɔ a, “Saant digbangbeŋir nba ki bi yi Ninefe na, ki saa wannib bi biit. N mi bi yanbɔmm po.”

\VS{3}Ŋaan Jona din chiar gaar gann poe, a wun bɔr ki Yennu daa laatɔ, ki saan digbansiar ki bi yir Jɔpa, ki saa la ŋaruŋ ki li saa doo nba sann tee Speenn na. Waa din la ŋaruŋ maŋ, ki u pa kɔɔnu likirii ŋaan kɔɔ, ki dukii wun saan Speenn ki saa bɔr.


\par }{\PP \VS{4}Ŋaruŋ maŋ nba din fiir saa na, ki Yennu tun wonpaaruk mɔkgbeŋir na paak. Wouŋ na nba din mantik paar na, ki ŋaruŋ na ji loon lin yakit.

\VS{5}Binba din be ŋaruŋ na ni yan din put bonchiann, ki bi jak wuyikinii ki loon sommir. Sɔɔ kur din yikin ki yi u yenbike. Baa din gbaa baa saa teen biaŋinba ki ŋaruŋ na n fukit na, bi din nyinn jika nba be ŋaruŋ na ni kurae ki lu nyun ni. Li yoo na ki Jona dɔɔ ŋaruŋ na ni ki gɔɔn kpowa.


\par }{\PP \VS{6}Ŋaruŋ na yudaanɔ nba lau yoo nba, ki u boiɔ a, “A tuun bee nna? Fiit ki boi a Yennu sommir po. Li pasiar u saa tint ninbaauk ki foorita.”


\par }{\PP \VS{7}Ki binba be ŋaruŋ na ni din yet bi leeb a, “Ŋaant man tin lu suka ki laan ŋmee yen biit nba tan baat nan ninbɔŋ na.” Baa lu suka yoo nba, ki li soor Jona.

\VS{8}Ŋanne ki bi boiɔ a, “Ti saa nyiir ŋmee linba na paaki? A tuun bee nna? A nyii digbanlanne? A tee boorlaŋe?”


\par }{\PP \VS{9}Ki Jona jiin a, “N tee Hiibru\FTNT{*}{{\FR 1:9 }{\FR{1.9
}}{\FT{Israel teeb sanleere tee Hiibru teeb.}}} boorue. N jiantir Yennu-e, wunba tee yendɔuŋ ni Yennu, ki din nan tiŋ nan mɔkgbeŋa na.”

\VS{10}Jona din tukin ki pakib nan u tiin a wun bɔre, ki Yennu daa laatɔ.

\par }{\PP Ŋaruŋ ni niib na yan din put bonchiann, ki bi betɔ a, “Bonbilankante ki a tun na.”

\VS{11}Wouŋ na din ŋammit yabitir ki pukii yoo nan yoo, ki niib na ji tan boiɔ a, “Ti saa teena nlee ki wouŋ na n diŋi?”


\par }{\PP \VS{12}Jona din jiin a, “Jiimin ki lu-n mɔkir ni, ki wouŋ na n maak. N mi nan n biit paake ki wouŋ na tan baari.”


\par }{\PP \VS{13}Ŋaan ki ŋarinkanna na lek yiab a bin saan nan ŋaruŋ na gbingbankpiŋ. Wouŋ na din pukiie yoo kur, ki bi ki fit saa.

\VS{14}Bi ji din tan yikin ki yi Yennu-e a, “Yennu, ti meia ki a daa daar ti tuba ki kpit, ti-i nyinn jɔɔ na manfoori. Yennu, fine te ki linba na kur tuun.”

\VS{15}Ŋanne ki bi ji wokit Jona, ki lu-u mɔkgbeŋir na ni, ki wouŋ na ŋmin li taakpaak ni.

\VS{16}Linba na din te ki ŋarinkanna na tin Yennu jaŋmaanii bonchiann, ki bi mann maruŋ tur Yennu, ŋaan senn mɔsonn nan bi sii jiantirɔ.


\par }{\PP \VS{17}Yennu din te ki jangbeŋir tɔkir Jona ki nak. U din be jaŋ na poor ni yonnu nan nyiɔk ki saa jaŋ daa ŋantaa.




\par }\Chap{2}{\SH Jona Yenmiaru
\par }
{\PP \VerseOne{1}Jona nba din be jaŋ na poor ni na, ki u mei u Yomdaanɔ Yennu, ki yeen a:


\par }{\Q \VS{2}“Yennu, n parbiir niŋe ki n yiina,

\par }{\QB ki a gbiint ki turin.

\par }{\Q N din be tinpɔɔr ni, kpeentiŋewa, ŋaan fabin tura,

\par }{\QB ki a gbiint n fabinii maŋ ki turin sommir.


\par }{\Q \VS{3}A jiime ki lun nyun ni, nyun tiŋ powa,

\par }{\QB siaminba ki nyun piin n munn po,

\par }{\QB ki a nyunpana nba mɔk paŋ gaar n paak.


\par }{\Q \VS{4}Ki n dukin nan min kpan nyinte na,

\par }{\QB ki ji kan mi nakin a kasii jiantu ŋasaakak na,

\par }{\QB ki n ninbinn bia ji kan mi lari.


\par }{\Q \VS{5}Ki nyun piin ki murintin, ki kpengoona fin n yur.


\par }{\Q \VS{6}N kpii ki saa baar jɔfɔkit fiaka ni,

\par }{\QB tiŋ nba tammɔi kpar yaayoo nan yaayoo,

\par }{\Q ŋaan fin n Yomdaanɔ Yennu-e bia jiin sunsuŋ maŋ ni,

\par }{\QB ki tan donnin foot.


\par }{\Q \VS{7}Yoo nba ki n dukin nan n manfoor gbente na,

\par }{\QB ki n fabin nan fin Yennu,

\par }{\QB ki a be a kasii jiantu ŋasaakak ni, ŋaan gbiint n fabinii maŋ.


\par }{\Q \VS{8}Binba jiantir pata na,

\par }{\QB bi ki laat piisin nba ki a bo sii teemm na.


\par }{\Q \VS{9}Ŋaan min saa yin yaŋ ki dont fine.

\par }{\Q N saa mann maruŋ ki tura,

\par }{\QB ki bia tun linba ki n senn mɔsonn nan n saa tun na.

\par }{\Q Tinnu nyi Yennu boore.”


\par }{\PP \VS{10}Tɔn, Yennu din te ki jaŋ na wukit Jona gbingbankpiŋ.




\par }\Chap{3}{\SH Biaŋinba ki Jona sak Yennu mɔb ki saan Ninefe
\par }
{\PP \VerseOne{1}Yennu bia din ŋamm pak nan Jona.

\VS{2}U din yetɔ a, “Saant Ninefe, digbangbeŋir na ni, ki saa pak niib na labaar nba ki n tura na.”

\VS{3}Ki Jona ji sak Yennu mɔb ki saan Ninefe, digbann nba yab bonchiann maŋ ni. Doo na nba din mantik yab na, u din jii daa ŋantaae ki somm lin cheb.

\VS{4}Waa din piin sinsinn daar na, ki u yeen a, “Daa piinna sinsuuk ni, Ninefe saa biir.”


\par }{\PP \VS{5}Ninefe niib na din teen Yennu maan na yada, ki soor sooru nan sɔɔ kur n lor mɔb, ki daa di koo ki nyu siari. Niib na kur, laa nyii paarɔ ki saa tuu tarik, din lia bɔtoliante, ki li want nan bi mɔ kɔɔ bi biit paaka.


\par }{\PP \VS{6}Ninefe bat nba din gbat nna, u din fiir u naan binbintir paake, ki liat u naan liant, ŋaan lia bɔtoliant, ki puk tanpent.

\VS{7}U din tur Ninefe teeb na mɔb a, “Sennu na nyii min bat nan n saakab boore. Sɔɔ daa di siar, li niib nan bonkobit kur daa di, koo ki nyu-u.

\VS{8}Niib kur nan bonkobit tee bin lia bɔtoliante. Sɔɔ kur n miar Yennu nan ninbinmɔnii, ŋaan bia lu u nɔɔntont marima nan u yanbɔntoona.

\VS{9}Li ki gar Yennu saa lebit u dudukita. Li ki gar u saa maan u wutoor, ki ti kan kpo.”


\par }{\PP \VS{10}Yennu din la linba ki bi tun na. U din la nan bi lu bi yanbɔntoonawa. Ki u lebit u dudukit, ki nyik bi tubdatu.




\par }\Chap{4}{\SH Biaŋinba ki Jona donn wutoor Yennu ninkpabanchiɔŋ paak
\par }
{\PP \VerseOne{1}Jona par din biir bonchiann, nan Yennu nba lebit u dudukit ki ji ki dat Ninefe teeb tuba na.

\VS{2}U din yet a, “Yennu, maa daan daa be n doo ni na, n daan ki yet nan a tan saa tun nnae-e? Ŋanne teen ki n daan gbaa maa n chiar saan Speenn. N mi nan a tee Yennu nba mɔk lomm nan ninbatinue. Yoo kur a mɔk sukurue nan ŋamm, ki teen siir yoo saaka, a fin lebit a dudukit ki nyik niib tubdatu.

\VS{3}Yennu, nyint n manfoor, mi-i kpoe sɔ nan maa fo na.”


\par }{\PP \VS{4}Yennu din boiɔ a, “Jona, bia paake ki a donn wutoor na?”


\par }{\PP \VS{5}Li poorpo ki Jona fiir saan doo na yondo po, ki saa chaan maasu ki kar leŋ, ŋaan gorii a wun laan Yennu nba saa teen Ninefe biaŋinba.

\VS{6}Yennu din te ki tuŋ pia, waa kar sian na, ki kpaat teen maasu u paak, ki u gbanu maak. Jona par din maŋ bonchiann, tuŋ na nba turɔ maasu na paak.

\VS{7}Ŋaan nyiɔk nba bɔnn, ki li tan yentir sanyafaar, ki Yennu te ki dundura kɔɔ tuŋ na, ki li koor.

\VS{8}Yonnu nba doo gbenn, ki Yennu te ki wouŋ nan wɔruk da nyii yondopo ki kɔɔu, ki te ki u gbanu toŋ bonchiann, ki u ji tee saa fib, kimaan yonnu nba mantik ton na. Jona poŋ din sun ki u kpoe man. Ŋanne ki u yet a, “Mi-i kpo-i sɔ maa be na.”


\par }{\PP \VS{9}Yennu din boiɔ a, “Lannpoe ki a donn wutoor tuŋ na kooru paaki?”

\par }{\PP Ki Jona jiin a, “N mɔk mɔnii nan man donn wutoor, ki sun man kpo.”


\par }{\PP \VS{10}Yennu din yetɔ a, “Tuŋ na piae, ki li yent ki li kpo. A ki tun tuŋ na paak siari, ŋaan ki a par biir, laa kpo na paak.

\VS{11}Gotirii, nlee ki min kii mɔk ninbatinu digbangbeŋir Ninefe niib paaki, doo nba ki li niib gar tusaa kobik nan piinleewa, ki ki mi bonŋann nan bonbiir bɔkitu na, ki bonkobit bonchiann bia be leŋ na.”

\par }