\NormalFont\ShortTitle{2 Jɔɔnn}

{\MT JƆƆNN

\par }{\MTB gbouŋ nba pukin ŋanlee

\par }{\MTB ki u din sɔb ki tur Masiaweira nae na

\par }{\IS Ki jiin 2 Jɔɔnn gbouŋ na po

\par }{\IP Jɔɔnn nba din tee Masiaweira saakɔɔ nae sɔb gbouŋ nba pukin ŋanlee na ki teen poo nan u waas, li paake tee Yiisaweira.

\par }{\IP Gbounjinjiŋ na tee baruŋo a bii loon bi leeb, ki bia tee kpaanii nba jiin faak wannteeb nan bi wannu po.



\par }\OneChap {\PP \VerseOne{1}Min Jɔɔnn nba tee Masiaweira saakɔɔ nae sɔbin gbouŋ na ki teen fin n niipoo nba ki Yennu ganna na, nan a waas. N looni nan barmɔnii, ŋaan min kuukɔɔ kaa loonini. Binba kur saak Yennu barmɔnii wannu na mun bia looni nnae.

\VS{2}Min nan ŋamme looni, kimaan barmɔnii wannu be ti para ni ki sii yɔɔ be ti ni mɔkmɔk nan mɔkmɔk.


\par }{\PP \VS{3}Ti Baa Yennu nan u Bija Yiisa Masia lomm nan ninbatinu nan parmaasir-ii be nan timm nba mi barmɔnii ki loon leeb na.


\par }{\SH Ki jiin lomm sɔnu po
\par }
{\PP \VS{4}N daan mɔk parpeenn bonchiann nan maa la a wasiat, ki bi waa barmɔnii wannu nba ki ti Baa Yennu sennit na.

\VS{5}N niipoo, n meia, ŋaant ki ti kur-ii loon ti naa walei. Linba na ki tee sennpaann kaa ki n sɔbina, ŋaan li tee sennu nba ki ti din dɔŋ gbat pinpiik niwa mɔkmɔk nan dinna nae.

\VS{6}Ti-i yɔɔ saak Yennu sennu, ŋanne want nan ti loonɔ nan mɔnii, ki sennu maŋ nba ki ti din gbia pinpiik niwa mɔkmɔk nan dinna na, li sennu yaa tii waa lomm sɔnu.


\par }{\SH Ki jiin kpinkpannii damm po
\par }
{\PP \VS{7}Tɔn, kpinkpannii damm bonchiann poŋ yat lokir kur po tingbouŋ na niwa, binba ki teen yada nan bi mar Yiisa ki u tee nisaarik na. Li nibooru tee kpinkpannii damme, ki bia tee Yiisa datai.

\VS{8}Li paak, ii mi man ki i tan kɔŋ linba ki i yiab li paak na, ki tan la i nyɔɔt kur Yennu boor.


\par }{\PP \VS{9}Daansɔɔ nba ki gaan Yiisa Masia wannu bonŋann ŋaan pukii u mɔŋ yar, Yennu ki be nanɔ, ŋaan wunba saak wannu maŋ ki ki nyikiti, ti Baa Yennu nan u Bija Yiisa Masia be u ni.

\VS{10}Li-i tee ki daanɔ nba baar i boor, ki ki want Yiisa Masia wannu nba tooki, i daa gaanɔ i ŋei ni, ki taan daa foontɔ gbaa,

\VS{11}kimaan wunba foontɔ, u mɔŋ taa daanɔ maŋ toonbiit poe na.


\par }{\SH Mɔbonjoontii
\par }
{\PP \VS{12}N mɔk mɔbona bonchiann ki loon ki n bo turi, ŋaan n ki loon ki n sɔb gbouŋ ni kaa ki turini. N mɔk dindann nan n saa baar ki gɔni, ki tin pak nan leeb, ki li-i tun nna, li saa maŋit bonchiann.


\par }{\PP \VS{13}A niipoo nba ki Yennu gannɔ na waas foonta.

\par }