\NormalFont\ShortTitle{Nehemaya}

{\MT NEHEMAYA

\par }{\MTB labaar

\par }{\IS Ki jiin Nehemaya gbouŋ na po

\par }{\IP Gbouŋ na beerit biaŋinba ki Nehemaya din nyii boorganu tiŋ ni ki jen, a wun kpaŋ Israel niib na ki sommib ki bin ŋamm maa Jerusalem doo joona nae.



\par }\ChapOne{1}{\PP \VerseOne{1}Mɔmaan nba ki Nehemaya, wunba tee Hakalia bija na din sɔbe na.

\par }{\SH Nehemaya baka nba be Jerusalem po biaŋinba
\par }
{\PP Artaserses, wunba din tee Peesia kpanbar na naan dinu bina piinlee ni, ŋmaarik nba ki bi yir Kislef na ni, ki min Nehemaya be Susa nba tee digbansaakar na ni.

\VS{2}N din boi Hanani nba tee n ninjamm na yenɔ, nan jaleeb nba nyii Juda ki baar na, ki jiin Jerusalem nan ti leeb Juu teeb nba din nyii Babilonn ki ŋmat na po.

\VS{3}Ki bi betin nan binba daan tinn ki jen be bi dantiŋ ni na be mabir ni bonchiann, ki boorganu nba din kɔɔ ki kpiab na ki chɔrimmi. Bi bia din betin nan Jerusalem joona na yeer ki dɔɔ tiŋ nie, a ki li gana nba ki bi din joor muu na, bi ki ŋammir, laa nyii li yoowa.


\par }{\PP \VS{4}Maa gbat linba na kur yoo nba, ki n kar bui. N din jii daa bonchiann ki lor mɔb ki fabin, ki miar Yennu a,

\VS{5}“N Yomdaanɔ Yennu nba be Yendɔuŋ ni, a tee Yenjaanne, ki ti tiina jaŋmaanii. A dia a mɔlora fanu nan binba loona ki bia saak a mɔb.

\VS{6}Yennu, gotirin ki gbiint n miaru, nan maa mei yonnu nan nyiɔk ki teen a toontunna nba tee Israel teeb na. N pak kat nan timm Israel teeb tun yanbɔmma. Min nan n yeejamm tun yanbɔmma.

\VS{7}Ti tun bonbiir ki turawa, ki ki tun nan faa wannit biaŋinba na. Ti ki dia sennii nba ki a turit, ki li nyii a toontunnɔ Moses boor na.

\VS{8}Mɔtana, tiat linba ki a din yet Moses na a, ‘Li-i tee yimm Israel teeb na ki sak n mɔb, n saa yatie, ki yin kɔɔ digbanlia ni.

\VS{9}Ŋaan li-i tee ki i jen n boor, ki tun linba ki n senn na, maa lek bo yati tingbouŋ na kur po na, ŋaan n saa te yin jen siaminba ki n gann maa yii jiantirin na.’


\par }{\PP \VS{10}“N Yomdaanɔ, a toontunnae na, a tiɔŋ niib, ki a jii a yiikoo nan a panchiɔŋ na ki tinnib.

\VS{11}Mɔtana, gbiintir min nan a toontunlia nba kur loon tin jianta na miaru. Turimin nyannu dinna, ki te kpanbar na-ii mɔk ninbatinu nanin.”

\par }{\PP Mine din tee kpanbar na daturtɔɔ.




\par }\Chap{2}{\SH Biaŋinba ki Nehemaya saan Jerusalem
\par }
{\PP \VerseOne{1}Li ŋmaarii ŋanna poorpo, dasiar ki kpanbar Artaserses tan di jeet, ki n jii daan ki turɔ. U din daa ki ban lan ki n gorii ninbanummi.

\VS{2}Ŋanne ki u boi a, “Bee ki a mantik gorii ninbaatiri? A ki yiar kaa, ŋaan a kii mɔk parpeenne.”

\par }{\PP Ki li soorin jaŋmaanii,

\VS{3}ki n jiin a, “Chanbaa, Yennu n tura manfofoouk. Nlee ki n kii gorii ninbaatiri, li-i tee doo nba ki bi din pii n yeejamm na ji tee langbent mɔtana, ki li gana bia dii muuwa?”


\par }{\PP \VS{4}Ki kpanbar na boin a, “A loon bee?”

\par }{\PP Ki n miar Yennu nba be Yendɔuŋ ni na,

\VS{5}ŋaan yet kpanbar na a, “Chanbaa, li-i tee ki a par mei n paak, ki a saa sak nanin, fan ŋaan man saan Juda tiŋ ni, doo nba ki bi din pii n yeejamm na, ki saa ŋamm maa doo maŋ.”


\par }{\PP \VS{6}Ki kpanbar na sak nan wun tun maa boi linba na, ki poobat na kar bɔɔkɔ; ki kpanbar na boin maa saa jii yoo biaŋinba ki saan, nan maa tan saa jen yoo nba; ki n betɔ.


\par }{\PP \VS{7}Tɔn, n din yetɔ maa wun sommin ki turin gbant ki n saan tur toontunna saakab nba be Yufrates yonbaa po yent na ni, ki bin chabin ki n saan Juda tiŋ ni.

\VS{8}N bia din yetɔ maa wun turin gbouŋ ki n saan tur Asaf, wunba guu kpanbar fɔɔr na, ki betɔ ki wun turin taabii ki tin ŋamm ŋapaaruk nba be Yenjiantu ŋasaakak boor na tammɔi, ki bia ŋamm doo na joona, nan ŋaak nba ki n saa kɔɔ li ni na. Ki kpanbar na turin linba kur ki n loon, kimaan Yennu be nanin.


\par }{\PP \VS{9}Kpanbar na din turin kunkɔnkɔnna saakab, nan kunkɔnkɔnna, ki bi jak taanii ki chianin saan Yufrates mɔkir yonbaa po. Leŋe ki n din tur tiŋ na yudamm gbant nba ki kpanbar turin na.

\VS{10}Ŋaan Sanbalat, wunba din nyii Bef Horonn doo ni na, nan Tobia wunba tee toontunna saakɔɔ, ki nyii Amonn teeb yent ni na nba gbat nan sɔɔ baar a wun tun toonn ki lin ŋamm Israel teeb na, ki bi wutoa doo.


\par }{\PP \VS{11}Ki n saan Jerusalem, ki daa ŋantaa na kur

\VS{12}n din ki bet sɔɔ linba ki Yennu wannin a n tun ki tur Jerusalem na po. Tɔn, ki n tan fiir tansuuni ki jii n leeb waan, ki ti nyii nanyer. Bonkobuk nba ki ti din jii u tee boŋ nba ki n jakɔ nae.

\VS{13}N din fiir doo na ni nyiɔko, ki tɔkin nyii doo na tammɔb nba ki bi yir Baauk po tammɔb na, ki li be yonbaa po, ki bia gar saan niidiitu po, ki gar baar nyuntonn nba ki bi yir Waauk Nyuntonn na, ki saan tammɔb nba ki bi yir Tanpenn Tammɔb na. Maa saa na, ki n got la doo na joona nba baa na, nan li gana nba ki muu dii ki biirir na.

\VS{14}Tɔn, n din tɔkin doo na yondo poe, ki saa li niigaŋ po, ki baar tammɔb nba ki bi yir Nyuntonn Tammɔb na, ki gar baar Kpanbar Nyun boor. Boŋ nba ki n jak na din ki la yiar nan wun gar tangbiina na ni.

\VS{15}Ŋanne ki n jakɔ sik Kidronn baauk na ni, ki lin gorii joonn na, ki tan ŋmat tɔkin sɔnu nba ki n bo baar na, ki tan kɔɔ tammɔb nba ki bi yir Baauk Tammɔkɔɔkir na, ki kɔɔ doo na ni.


\par }{\PP \VS{16}Toontunna saakab na, bi sɔɔ din ki mi maa saan siaminba, koo maa tun linba, ki tan tuu li yoo. N din ki yet siar ki tur n leeb Juu teeb na, li mannteeb nan tɔɔndamm nan toona saakab, koo wunba kur saa pukin toona na tumu ni.

\VS{17}Tɔn, ki n ji yetib a, “Gotir man taa be daamii nba ni na, kimaan Jerusalem ji tee langbente, ki li joona yeera. Ŋaant ki tin ŋamm maa doo maŋ joona ki nyi fei ni.”

\VS{18}Ki n ji betib Yennu nba be nanin, ki bia sommin biaŋinba, nan kpanbar na nba yetin linba.

\par }{\PP Ki bi jiin a, “Ŋaant ki ti ŋamm maa.” Ki bi teen siir a bin piin bi toonn.


\par }{\PP \VS{19}Ki Sanbalat nan Tobia nan Arab nirɔ nba ki bi yiu Gesem na nba gbat taa lor a tin tun linba na yoo nba, ki bi laat, ŋaan yet a, “I dukii a i tuun bee? I loon yin kɔn nan kpanbar nae-e?”


\par }{\PP \VS{20}Ki n jiin a, “Yennu nba be Yendɔuŋ ni nae saa turit nyannu. Ti tee u toontunnae, ki yaa ti piin kii maa. Ŋaan yimm ŋarin, i nuu kaa faar nba be Jerusalem na ni, ki i bia ki pukin li kaar ni.”




\par }\Chap{3}{\SH Biaŋinba ki bi ŋamm maa Jerusalem joonn
\par }
{\PP \VerseOne{1}Baa din maa doo na joonn biaŋinbae na. Eliasib, wunba din tee mannteeb yudaanɔ na, nan u mannteleeb din ŋamm maa Pei Tammɔb na joonn, ki kɔɔn li gana ki jii jiin tur Yennu. Bi din jii joonn nba saa difoouk nba ki bi yir Kobik na, nan difoouk nba ki bi yir Hananel na, ki jiin tur Yennu.


\par }{\PP \VS{2}Ki Jeriko jab maa bɔkir nba waa na.

\par }{\PP Ki Sakur, wunba tee Imri bija na maa bɔkleer.


\par }{\PP \VS{3}Hasena naakuuk ni teeb din maa Janii Tammɔb na joonn. Bi din chaan ganchaatae, ki kɔɔn li gana nan gankpata.


\par }{\PP \VS{4}Ki Meremof, wunba tee Yuria bija, ŋaan tee Hakos yaaboonn na maa bɔkir nba waa na.

\par }{\PP Ki Mesulam, wunba tee Berekia bija, ŋaan tee Mesesabel yaaboonn na maa bɔkir nba waa na.

\par }{\PP Ki Sadok, wunba tee Baana bija na maa bɔkir nba waa na.


\par }{\PP \VS{5}Ki jab nba nyii Tekoa na maa bɔkir nba waa na, ŋaan Tekoa tɔɔndamm na din yêt doo toonn nba ki toonn saakab sennib a bin tun nawa.


\par }{\PP \VS{6}Joyada, wunba tee Pasea bija na, nan Mesulam, wunba tee Besodeya bija na, din ŋamm maa Jesana Tammɔb na joonn. Bi din chaan ganchaata, ki kɔɔn li gana nan gankpata.


\par }{\PP \VS{7}Melatia, wunba nyii Gibeonn na, nan Jadonn, wunba nyii Meronof na, nan jab nba nyii Gibeonn nan Mispa na, din maa bɔkir nba waa na, ki saa tuu Yufrates yonbaa po yent yudaanɔ ŋaak.


\par }{\PP \VS{8}Ki Usiel, wunba tee Har-haya bija, ki tee salima saauk kurtɔɔ na, maa bɔkir nba waa na.

\par }{\PP Ki Hanania, wunba ŋamii tulaarii na maa bɔkir nba waa na, ki saa tuu joonn nba ki bi yir Joon-yaruŋ na.


\par }{\PP \VS{9}Ki Refaya, wunba tee Hur bija ki dia Jerusalem yent bɔkir na maa bɔkir nba waa na.


\par }{\PP \VS{10}Ki Jedaya, wunba tee Harumof bija na, din maa bɔkir nba waa, ki kpia nan u mɔŋ ŋaak na.

\par }{\PP Ki Hatus, wunba tee Hasab-neya bija na maa bɔkir nba waa na.


\par }{\PP \VS{11}Ki Malkija, wunba tee Harim bija na, nan Hasub, wunba tee Pahaf Moab bija, din lakin maa bɔkir nba waa na, nan difoouk nba ki bi yir Bonpur-diiuk na.


\par }{\PP \VS{12}Ki Salum, wunba tee Halohes bija ki dia Jerusalem yent bɔkleer na maa bɔkir nba waa na. (U bonpoie din sommɔ ki u tun toonn na.)


\par }{\PP \VS{13}Hanunn nan Sanoa doo ni niib din ŋamm maa Baauk Tammɔb na. Bi din chaan ganchaata, ki kɔɔn li gana nan li gankpata, ki bia ŋamm joonn na, ki li yarimu tee taakaabii kobii ŋanŋmu, ki saan tuu Tanpenn Tammɔb.


\par }{\PP \VS{14}Malkija, wunba tee Rekab bija nba dia Bef Hakerem yent na, din ŋamm maa Tanpenn Tammɔb na, ki chaan ganchaata, ki kɔɔn gana nan gankpata.


\par }{\PP \VS{15}Ki Salum, wunba tee Kol-hose bija ki dia Mispa yent na, ŋamm maa Nyuntonn Tammɔb na. U din pin tammɔb na yur paake ki ŋamm senn li gana, ki kɔɔn gankpata. U bia din maa joona na ki nyii Sela nyun boor ki gar naan kpaab na boor, ki saa tuu sɔnsau nna; ki sɔnu maŋ nyi siaminba ki bi yi Defid doo na.


\par }{\PP \VS{16}Ki Nehemaya nba tee Asbuk bija ki dia Bef-sur yent bɔkir na maa bɔkir nba waa na, ki saan tuu Defid kaauk nan nyundɔɔnn na, ki dian kunkɔnkɔnna ŋaak na.


\par }{\SH Ki jiin Liifai teeb nba din maa joonn na po
\par }
{\PP \VS{17}Liifai teeb nae din ŋamm maa joonn na bɔklia nba waa na:

\par }{\PP Rehum, wunba tee Bani bija nae din maa bɔkir nba waa na.

\par }{\PP Ki Hasabia, wunba dia Keila yent bɔkir na set u yent paak, ki maa bɔkir nba waa na.


\par }{\PP \VS{18}Ki Bafai, wunba tee Henadad bija, ki dia Keila yent bɔkleer na maa bɔkir nba waa na.


\par }{\PP \VS{19}Ki Eser, wunba tee Jesua bija, ki dia Mispa doo na maa joonn nba be tɔb tiat diiuk tɔɔnn po na, ki saan tuu siaminba ki joonn na gɔnt.


\par }{\PP \VS{20}Ki Baruk, wunba tee Sabai bija na maa bɔkir nba waa na, ki saan tuu mannteeb yudaanɔ Eliasib ŋaatammɔkɔɔkir.


\par }{\PP \VS{21}Ki Meremof, wunba tee Yuria bija ki tee Hakos yaaboonn na maa bɔkir nba waa na, ki saan dian Eliasib ŋaak kpiŋ.


\par }{\SH Ki jiin mannteeb nba din maa joonn na po
\par }
{\PP \VS{22}Mannteeb nba nae din ŋamm maa joonn na bɔka nba waa na:

\par }{\PP Mannteeb nba din kɔɔ kpia Jerusalem nae din maa bɔkir nba waa na.


\par }{\PP \VS{23}Ki Benjaminn nan Hasub maa bɔkir nba waa ki be bi ŋei tɔɔnn po na.

\par }{\PP Ki Asaria nba tee Maseya bija ki tee Anania yaaboonn na maa bɔkir nba waa, ki be u ŋaak tɔɔnn po na.


\par }{\PP \VS{24}Ki Binnui, nba tee Henadad bija na maa bɔkir nba waa na, laa nyii Asaria ŋaak ki saan tuu siaminba ki joonn na gɔnt.


\par }{\PP \VS{25-26}Palal, wunba tee Usai bija na din maa bɔkir nba waa na, laa nyii joonn na nba gɔnt siaminba, nan difoouk nba be naan ŋaak nba be paapo na, ki kpia nan guuteeb dindouŋ na.

\par }{\PP Ki Pedaya, wunba tee Paros bija na maa bɔkir nba waa ki jiin yondo po, ki li kpia Nyun Tammɔb na, nan difoouk nba kpia Yenjiantu ŋasaakak na, (li din kpia doo na bɔkir nba ki bi yi Ofel nae, siaminba ki Yenjiantu ŋasaakak toontunna be na.)


\par }{\SH Ki jiin tanmaaleeb na po
\par }
{\PP \VS{27}Jab nba nyii Tekoa nae din maa bɔkir nba waa na, bi taar munlee nie na; bi din nyii difoouk nba kpia Yenjiantu ŋasaakak na poe, ki maa ki saa tuu joonn nba kpia doo maŋ bɔkir nba ki bi yir Ofel na.


\par }{\PP \VS{28}Manntesiab din taan ki maa bɔkir nba waa na, laa nyii Taanii Tammɔb na, ki saan tuu niigaŋ po, ki sɔɔ kur maa bɔkir nba be u ŋaak tɔɔnn po.


\par }{\PP \VS{29}Sadok, wunba tee Imer bija na din maa bɔkir nba waa ki be u ŋaak tɔɔnn po na.

\par }{\PP Ki Semaya, wunba tee Sekania bija, ki guu yondo po tammɔb na maa bɔkir nba waa na.


\par }{\PP \VS{30}Ki Hanania, wunba tee Selemia bija, nan Hanunn, wunba waa Salaf bonjai banloob ni na maa bɔkir nba waa na, bi taar munlee nie na.

\par }{\PP Ki Mesulam, wunba tee Berekia bija na maa bɔkir nba waa ki be u ŋaak tɔɔnn po na.


\par }{\PP \VS{31}Ki Malkija, wunba tee salima saauk kurtɔɔ na maa bɔkir nba waa na, ki saan tuu ŋaak nba ki Yenjiantu ŋasaakak toontunna nan kpinkpenta be na, ki li kpia Yenjiantu ŋasaakak tammɔb nba ki bi yir Guura Tammɔb na, ki li kpia diiuk nba be niigaŋ po ki jiin yondo po joonn na gungɔnt boor na.


\par }{\PP \VS{32}Ki salima saauk kurteeb na, nan kpinkpenta na maa bɔkir nba joont na, laa nyii gungɔnt boor diiuk na, ki saan tuu Pei Tammɔb na.




\par }\Chap{4}{\SH Biaŋinba ki Nehemaya nyann u datai
\par }
{\PP \VerseOne{1}Sanbalat nba gbat nan timm Juu teeb ŋamii maa joonn na yoo nba, ki u wutoor doo, ki u piin ki sukiit,

\VS{2}ki yet u leeb nan Samaria kunkɔnkɔnna na numm ni a, “Juu teeb nba tee bonbutimii na dukii a bi tuun bee? Bi lor a bin ŋamm maa doo nae-e? Bi dukii nan bi maruŋ nae saa te ki bin gbenn toonn na dayenn kɔɔ-ɔ? Bi saa fit nyinn tanmaakara tangbiinkpeka nba dii muu na niwa-a?”


\par }{\PP \VS{3}Ki Tobia, wunba tee Amonn nirɔ ki see leŋ ki kpiau na mun bia yet a, “Bi saa fit maa joonboorbee? Lunlonn gbaa saa fit tut luwa.”


\par }{\PP \VS{4}Ki n miar Yennu a, “Yennu, gbiintir baa sukiit biaŋinba. Ŋaant ki bi sukit na n ŋmat bi yura paak, ki ŋaan siab n fat bi mɔkint kur, ki bia soorib ki saan namm boorganu tiŋ ni, ki teemm yommii.

\VS{5}Bi toonbiit nba ki bi tuun na, a daa nyikin chabitibi, ki bia daa tammit bi yanbɔmm na po, kimaan bi sukii timm nba maa nae.”


\par }{\PP \VS{6}Tɔn, ki taa tukin joonn na maanu, li ki wei kaawa ki ti kɔɔ li sinsuuk ni, kimaan niib na ninbina din mɔn toonn na paak.


\par }{\PP \VS{7}Ki Sanbalat nan Tobia nan Arab teeb nan Amonn teeb nan Asdod teeb na nba gbat nan ti ŋamii maa Jerusalem joonn, ki li saa fanu, ki joonn na yiar mubint yian yian na, ki bi wutoor mantik doo,

\VS{8}ki bi kur taan leeb ki lor a bin baar lek Jerusalem, ki ŋmatir n baar.

\VS{9}Ki ti miar Yennu, ŋaan ji te ki jab guu yonnu nan nyiɔk.


\par }{\PP \VS{10}Juda teeb na din tuu mɔk bi yaŋ ki yiin a:

\par }{\Q “Ti jii jik-kpiata ki baka.

\par }{\Q Tangbiina na yabit nan tin jiiwa,

\par }{\QB ki nlee ki ti saa maa joonn na dinna?”


\par }{\PP \VS{11}Ti datai na dukin nan ti kan labi, koo ti kan bann baa tuun linba, see ki bi tan baar ki kpiit, ki bia gɔɔr toonn nba ki ti tuun na.

\VS{12}Ŋaan yoo n tuu yoo, Juu teeb nba kɔɔ nan ti datai maŋ na tuu baar ki tan wannit ti datai na nba lorin linba ti paake.

\VS{13}Ŋanne ki n tur niib na jukbanjai nan kpana nan tɔrbana, ki sennib naakuuk naakuuk, joonn na lanpoor, siaminba ki bi daa ki maa gbenn na.


\par }{\PP \VS{14}N din la nan niib na para biire; ki n yet ŋamm nan bi tɔɔndamm nan bi toontunna saakab a, “I daa tiin ti datai na jaŋmaanii. Tiat man Yennu nba tee Yenjaann, ki bia tuun bakitnauŋ toona biaŋinba, ki kɔn ki tur i doo teeb nan i waas nan i ŋaapoob nan i ŋei.”

\VS{15}Ki ti datai na gbat nan ti bann linba ki bi lorin nawa, ki bi ji bann nan Yennu biir bi lora maŋa. Tɔn, ki ti kur ji ŋmat saan ki ŋamii maa joona na.


\par }{\PP \VS{16}Laa din nyii li yoo maŋ, n jab na bɔkir din tuune, ŋaan ki bɔkleer see ki guut, ki lia kut tɔbliata, ki dia kpana nan naagbankɔŋa nan tɔrbana; ki ti tɔɔndamm na din teen niib

\VS{17}nba ŋamii maa joonn na bi sommir. Binba lek din jikit tanmaa bona na din tuun niiyeŋe, ki niileu dia jatiɔk.

\VS{18}Ki binba maa na kur yoo jukbanjai bi sai ni, ki jɔɔ nba saa peb naatunn na be n boor ni.

\VS{19}Ki n bet niib na nan bi tɔɔndamm nan bi toontunna saakab na a, “Toonn na tant ki fɔkita, ki te ki ti yat leeb joonn na kur po.

\VS{20}I-i taŋi gbat naatunn na, ii taan n boor ni. Ti Yennu saa kɔn ki turit.”

\VS{21}Li paak, daar kur, laa tuu nyi sanyafaar ki saa tuu nyiɔk, ti bɔkir tuune joonn na paak, ŋaan ki bɔkleer see nan kpana ki guut.


\par }{\PP \VS{22}Li yoo na, ki n yet jab nba tee toonn saakab na, nan bi somm teeb na kur, a bii be Jerusalem, ki tuu guur doo na nyiɔk, kii biaki tuun toonn na yonnu ni.

\VS{23}N din ki liatir n liant na nyiɔku, ŋmee ji boi n leeb na, koo n toontunna na, koo binba guun na. Ti kur din dia jatiate ti nii ni.




\par }\Chap{5}{\SH Ki jiin nandamm na talas dinu po
\par }
{\PP \VerseOne{1}Li poor poe ki niib na bonchiann, li jab nan poob, piin ki baat nan bi daamii ki jiin bi leeb Juu teeb po.

\VS{2}Bi siab yeen a, “Ti ŋaateeb yab bonchiann, ki ti loon jeet ki lin foorit.”


\par }{\PP \VS{3}Ki leeb yaa, “Ti jii ti sarwaat, nan ti daan tiinii kpaant, nan ti ŋeie ki senn ŋaan gaar jeet nba saa jaŋit ki tin nyi kon ni.”


\par }{\PP \VS{4}Ki siab mun yaa, “Ti kpentir likiriie ki fit pa naan lampo nba ki bi gaan ti sarwaat nan ti daan tiinii kpaant paak na.

\VS{5}Timm nan ti Juu leeb na tee booryeŋe. Ti waas ki ŋan nan bi waas na kaa-a? Ŋaan ti teen ti waas na daabae. Ti kɔi ti bonpoi na siabe ki teemm daaba. Ti ji ki mɔk paŋi, kimaan bi gaar ti kpaant nan ti daan tiinii sarwaata.”


\par }{\PP \VS{6}Maa gbat bi maan maŋ yoo nba, ki n wutoor doo,

\VS{7}ki n lor nan man got bi barii maŋ ni. Ki n yakii nan tɔɔndamm nan toontunna saakak na, ki betib a, “I diin i ninjamme.”

\par }{\PP N din yiin niib na tintaanu maa min got barii maŋ ni,

\VS{8}ki yet a, “Ti tuu ŋmat daa ti ninjamm Juu teeb nba kɔi bi mɔŋ ki teen boorganu nae, nan taa fit biaŋinba na. Mɔtana, i mukis i tiɔŋ ninjamm nae ki bi kɔi bi mɔŋ ki teen yimm nba tee bi leeb Juu teeb na.” Ki tɔɔndamm na ji kɔŋ baa saa yet linba, ki ŋmin soon nna.


\par }{\PP \VS{9}Tɔn, ki n yet a, “Linba ki i tuun na ki ŋani. See ki i sak Yennu mɔb ki tun linba ŋan, ŋanne saa te ki ti datai nba tee boorganu na kan la yaak ki sukiiti.

\VS{10}Min nan n saakaleeb nan jab nba tuun n boor na, ti kpentir likirii nan jeet ki teen niib na. Mɔtana, ŋaant ki ti chabib ki bi daa pa.

\VS{11}Ii kpi baa mɔk i pana nba kur, laa tee likirii amii jeet amii tilɔɔna daan amii olif tiinii kpamie, ki jiin bi sarwaat, nan bi daan tiinii na kpaant, nan kpan tiinii, nan bi ŋei, ki turib yiama.”


\par }{\PP \VS{12}Ki tɔɔndamm na jiin a, “Ti saa tun nan faa yet biaŋinba nawa. Ti saa jiin bi faar nawa, ki kan mi boib pana na po.”

\par }{\PP Ki n yiin mannteeb na, ki te tɔɔndamm na por bi numm ni nan bi saa dia mɔsonn nba ki bi senn nawa.

\VS{13}Ŋanne ki n bobit tann nba boob n siak ni na, ki pinnir, ŋaan yet a, “Yennu tan saa pinn daansɔɔ nba ki dia u mɔsonn nan maa pinn n tann na biaŋinba nae. Yennu saa gaar i ŋei nan linba kur ki i mɔk na ŋaan nyiki yann.”

\par }{\PP Ki sɔɔ kur nba be leŋ na yet a, “Lii tee nna,” ŋaan pak Yennu. Ki tɔɔndamm na ji gbeen bi mɔsona.


\par }{\SH Nehemaya nba ki wuun biaŋinba
\par }
{\PP \VS{14}Kpanbar Artaserses naan bina piinlee niŋe ki bi din turin Juda yudant, ki tan tuu u naan bina piintaa nan ŋanlee ni, ki li tee n yudant bina piik nan ŋanlee ni, ŋaan min koo n nikpiimm na sɔɔ ki dii jeet nba bo kpaa talas nan min yudaanɔ n di.

\VS{15}Wunba kur din teen yent yudaanɔ n liik tuu tee jikire niib na paak. U tuu gaan salimpeena piinnae daar kur ni, ki li tee jeet nan daan paak. Bi toontunna na gbaa mun bia tuu diin niib nae, ŋaan min ŋarin ki tuun nna, kimaan n tiin Yennu,

\VS{16}ki jii n paŋ kur ki waan joonn na maanu ŋaan ki boi faar po. Wunba kur tuun n boor taanin ki ti ŋamii maa joonn na.

\VS{17}N din yɔɔ dint Juu teeb nan bi tɔɔndamm kobik nan piinŋmue n ŋaak ni, ki pukin binba kur nyi digbangana ki baat n boor.

\VS{18}Ki daar kur ni, n tuu tur naab nan pei nba ŋan banloobe, nan korii bonchiann, ki dapiik kur ni ki n teemm dabooru booru. N poŋ din mi talas nba ki niib na dii, li paak ki n ki boi sommir nba ki doo yudaanɔ bo saa gaar na po.


\par }{\PP \VS{19}Yennu, n meia maa fii tian maa tun linba kur ki tur niib na ki ŋammin.




\par }\Chap{6}{\SH Baa lor Nehemaya paak biaŋinba
\par }
{\PP \VerseOne{1}Ki Sanbalat nan Tobia nan Gesem nan ti datalei na gbat nan ti maa joonn na ki gbenna, ki yiar ji ki biar, ŋaan ki ti daa ki kɔɔn ganae tammɔkɔɔka na ni.

\VS{2}Ŋanne ki Sanbalat nan Gesem turin mɔb a n tookib Ono paanu ni, digbanbis na yenn ni. Linba na din tee kpare, ki bi koor a bin biirin.

\VS{3}Ki n tun toomii ki betib a, “N kan baari, n tuun toonn nba kpaa talase. N kan fit nyik toonn maŋ ŋaan baar ki tan laini.”


\par }{\PP \VS{4}Bi din tun toomii taar munna n boor, ŋaan yoo kur n din teemm gatyemmire.


\par }{\PP \VS{5}Ki Sanbalat ŋamm tun u toontunna na yenɔ n boor nan mɔmaan nba pukin munŋmu ni, ki li sɔb gbouŋ nba ki loon ni.

\VS{6}Ki gbouŋ na yet a:

\par }{\PI “Gesem betin nan bunburimii be niib nba kɔɔ nant na sinsuuk ni, a fin nan Juu teeb na lor yin yêt kpanbar mɔbe, li paake ki i maa joonn na. U bia yet nan a lor fan teen a mɔŋ bate,

\VS{7}ki a lor nan Yennu sɔkiniinba siab a bin mɔɔnt Jerusalem nan fine ji tee Juda bat. Kpanbar na saa gbat maan nawa. Li paake ki n dukin nan min nan fin n taan leeb ki got maan maŋ ni.”


\par }{\PP \VS{8}Ki n turɔ gatu a, “Linba ki a yeen na kur ki tee barmɔnii, fine dukin na kur a tiɔŋ.”


\par }{\PP \VS{9}Bi din koor a bin jeenite ki tin nyik toonn na. Ki n miar Yennu a, “Turimin paŋ mɔtana.”


\par }{\PP \VS{10}Yoo nba nae ki n din saan gɔn Semaya, wunba tee Delaya bija, ŋaan tee Mehetabel yaaboonn na. U din ki tee u nyii u ŋaak ni. U din yetin a, “See fin nan min lakin saan bɔr Yenjiantu ŋasaakak na ni, ŋaan kpar li gana, kimaan bi baat a bin kpia. Bi saa baar nyiɔko ki tan kpia.”


\par }{\PP \VS{11}Ki n jiin a, “N ki tee nibooru nba tiin ki bɔri kaa. A dukin nan n sii koor a man bɔr Yenjiantu ŋasaakak na nie ki tinn n manfoori-i? N kan teen nna.”


\par }{\PP \VS{12}Maa dukin li po yoo nba, ki n bann nan Yennu kaa pak ki tur Semaya, ŋaan li tee Tobia nan Sanbalat-e kɔɔu a wun turin li kpaan booru.

\VS{13}Bi jɔɔnɔe a wun jeenin ki n tun biit, ki lin te n sann n biir, ki man di fei.


\par }{\PP \VS{14}Ki n miar Yennu a, “Tiat linba ki Tobia nan Sanbalat tun na po, ki dat bi tuba. Tiat poo nba sann tee Noadia na po, nan sɔkiniileeb nba kur koor a bin jeenin na.”


\par }{\SH Ki jiin toonn na gbennu po
\par }
{\PP \VS{15}Ti din jii daa piinŋmu nan ŋanlee-e, ki tun joonn na toonn ki gbenn, ŋmaarik nba ki bi yir Elul na, li dapiinlee nan ŋanŋmu daar.

\VS{16}Ti datai nba din kɔɔ digbana nba kpiat na nba gbat linba na yoo nba, ki bi bann nan bi kɔŋ nyannuwa, kimaan sɔɔ kur bann nan ti tun toonn na nan Yennu sommire.


\par }{\PP \VS{17}Yoo nba na kur, ŋaan Juu teeb tɔɔndamm na nan Tobia din sɔb gbant bonchiann ki tur bi leeb.

\VS{18}Juda teeb bonchiann din taa u po, kimaan waa diantir nan Juu nirɔ Sekania, wunba tee Ara bija na paak. Linba pukin, u bija Jehohanann din kɔɔn Mesulam, wunba tee Berekia bija na bipooe.

\VS{19}Niib din tuu piak Tobia toonŋana poe n boor, ki bia kumiiɔ maa yet linba kur, ki u teenin gbant ki yiab a wun jeenin.




\par }\Chap{7}{\PP \VerseOne{1}Tɔn, taa ŋamm maa joonn na, ki kɔɔn li gana na poor poe, ki ti wann Yenjiantu ŋasaakak na tammɔguura, nan yanyinna, nan Liifai teeb, bi toona.

\VS{2}Ki n jii jab banlee ki teemm Jerusalem doo yudamm, ki bi tee n ninja Hanani, nan Hanania nba tee kunkɔnkɔnna yudaanɔ na. Hanania din tee nimɔnɔe ki bia tiin Yennu, ki u lɔɔ kaa.

\VS{3}N din betib maa bi tuu daa lootir Jerusalem tammɔi sanyapob ni, ki yonnu n toŋa. Ki daajoouku baar, bin bia tuu loon ki kpar tammɔi nawa, ki tammɔguura nan n fit seet. N bia din yet a bin jii binba kɔɔ Jerusalem doo ni nae ki teemm guura, ki te siab-ii guu siar po, ŋaan ki leeb-ii guu kii kpia bi mɔŋ ŋei.


\par }{\SH Binba din nyii Babilonn ki jen na sanae na
\par }
{\R (Esra 2.1-70)

\par }{\PP \VS{4}Jerusalem din tee digbangbeŋire, ŋaan niib din ki yab leŋi, ki ŋei bia daa ki yabi.

\VS{5}Yennu din turin yan ki n tikir niib na, nan bi tɔɔndamm, nan bi toontunna saakab, ki got bi sana ŋaak ŋaak. N din la binba nyii Babilonn sinsinn ki jen na sana gbant. Mɔmaan nba ki n la leŋe na:


\par }{\PP \VS{6}Niib bonchiann din nyii Babilonn yent ni ki ŋmat kun Jerusalem doo nan Juda yent ni, ki sɔɔ kur kun u tiɔŋ doo ni. Bi ŋaateeb poŋ din be Babilonn tiŋ ni, laa nyii yoo nba ki kpanbar Nebukanesar soorib ki teemm yommii nawa.

\VS{7}Bi tɔɔndamm din tee Serubabel nan Joosua nan Nehemaya nan Asaria nan Ramia nan Nahamani nan Mordekai nan Bilsann nan Misperef nan Bigfai nan Nehum nan Baana.


\par }{\PP \VS{8-25}Israel naakuut nba din nyii Babilonn ki jen na sana, nan bi niib kanne na:

\par }{\PP Paros naakuuk ni niib din tee tusaa ŋanlee nan kobik nan piinlore nan banlee.

\par }{\PP Ki Sefatia naakuuk ni niib tee kobii ŋantaa nan piinlore nan banlee,

\par }{\PP ki Ara naakuuk ni niib tee kobii ŋanloob nan piinŋmu nan banlee,

\par }{\PP ki Pahaf-Moab naakuuk ni niib tee tusaa ŋanlee nan kobii ŋanniin nan piik nan banniin; ki bi tee Jesua nan Joab yaaboona,

\par }{\PP ki Elam naakuuk ni niib tee tusir nan kobii ŋanlee nan piinŋmu nan banna,

\par }{\PP ki Satu naakuuk ni niib tee kobii ŋanniin nan piinna nan banŋmu,

\par }{\PP ki Sakai naakuuk ni niib tee kobii ŋanlore nan piinloob,

\par }{\PP ki Binnui naakuuk ni niib tee kobii ŋanloob nan piinna nan banniin,

\par }{\PP ki Bebai naakuuk ni niib tee kobii ŋanloob nan piinlee nan banniin,

\par }{\PP ki Asgad naakuuk ni niib tee tusaa ŋanlee nan kobii ŋantaa nan piinlee nan banlee,

\par }{\PP ki Adonikam naakuuk ni niib tee kobii ŋanloob nan piinloob nan banlore,

\par }{\PP ki Bigfai naakuuk ni niib tee tusaa ŋanlee nan piinloob nan banlore,

\par }{\PP ki Adinn naakuuk ni niib tee kobii ŋanloob nan piinŋmu nan banŋmu,

\par }{\PP ki Ater, wunba ki bi bia yiu Hesekia na, naakuuk ni niib tee piinyia nan banniin,

\par }{\PP ki Hasum naakuuk ni niib tee kobii ŋantaa nan piinlee nan banniin,

\par }{\PP ki Besai naakuuk ni niib tee kobii ŋantaa nan piinlee nan banna,

\par }{\PP ki Harif naakuuk ni niib tee kobik nan piik nan banlee,

\par }{\PP ki Gibeonn naakuuk ni niib tee piinyia nan banŋmu.


\par }{\MM \VS{26-38}Niib nba ki bi yeejamm din kɔɔ doi nba na ni mun bia din jenna:

\par }{\PP Betlehem nan Netofa doi teeb din tee niib kobik nan piinniin nan banniin,

\par }{\PP ki Anatof doo ni niib tee kobik nan piinlee nan banniin,

\par }{\PP ki Bef Asmafef doo ni niib tee piinna nan banlee,

\par }{\PP ki Kiriaf Jearim nan Kefira nan Beerof doi ni niib tee kobii ŋanlore nan piinna nan bantaa,

\par }{\PP ki Rama nan Geba doi ni niib tee kobii ŋanloob nan piinlee nan yenɔkɔɔ,

\par }{\PP ki Mikmas doo ni niib tee kobik nan piinlee nan banlee,

\par }{\PP ki Betel nan Ai doi ni niib tee kobik nan piinlee nan bantaa,

\par }{\PP ki Nebo digbanleer na niib tee piinŋmu nan banlee,

\par }{\PP ki Elam digbanleer na niib tee tusir nan kobii ŋanlee nan piinŋmu nan banna,

\par }{\PP ki Harim doo ni niib tee kobii ŋantaa nan piinlee,

\par }{\PP ki Jeriko doo ni niib tee kobii ŋantaa nan piinna nan banŋmu,

\par }{\PP ki Lod nan Hadid nan Ono doi ni niib tee kobii ŋanlore nan piinlee nan yenɔ,

\par }{\PP ki Senaa doo ni niib tee tusaa ŋantaa nan kobii ŋanyia nan piintaa.


\par }{\PP \VS{39-42}Mannteeb naakuut nba din nyii Babilonn ki jenae na:

\par }{\PP Jedaya, ki u naakuuk ni niib tee kobii ŋanyia nan piinlore nan bantaa, ki tee Jesua yaaboona,

\par }{\PP ki Imer naakuuk ni niib tee tusir nan piinŋmu nan banlee,

\par }{\PP ki Pasur naakuuk ni niib tee tusir nan kobii ŋanlee nan piinna nan banlore,

\par }{\PP ki Harim naakuuk ni niib tee tusir nan piik nan banlore.


\par }{\PP \VS{43-45}Liifai naakuut nba din nyii Babilonn ki jene na:

\par }{\PP Jesua nan Kadmiel, ki bi naakuut ni niib tee piinlore nan banna, ki tee Hodafia yaaboona,

\par }{\PP ki Yenjiantu ŋasaakak na ni yanyinna tee kobik nan piinna nan banniin, ki tee Asaf yaaboona,

\par }{\PP ki Yenjiantu ŋasaakak na guura tee kobik nan piintaa nan banniin, ki tee Salum nan Ater, nan Talmonn, nan Akub, nan Hatita nan Sobai yaaboona.


\par }{\PP \VS{46-56}Yenjiantu ŋasaakak na ni toontunna naakuut nba nyii Babilonn ki jena din tee:

\par }{\Q Siha nan Hasufa nan Tabaof nan Keros

\par }{\Q nan Sia nan Padonn nan Lebana nan Hagaba

\par }{\Q nan Salmai nan Hanann nan Gidel nan Gahar

\par }{\Q nan Reaya nan Resinn nan Nekoda nan Gasam

\par }{\Q nan Usa nan Pasea nan Besai nan Meunim

\par }{\Q nan Nefusesim nan Bakbuk nan Hakufa nan Harhur

\par }{\Q nan Baslif nan Mehida nan Haras nan Barkos

\par }{\Q nan Sisera nan Tema nan Nesia nan Hatifa naakuut.


\par }{\PP \VS{57-59}Solomonn toontunna na naakuut nba din nyii Babilonn ki jene na:

\par }{\Q Sotai nan Soferef nan Perida nan Jaala

\par }{\Q nan Darkonn nan Gidel nan Sefatia nan Hatil

\par }{\Q nan Pokeref-Hasebaim nan Amonn naakuut.


\par }{\PP \VS{60}Yenjiantu ŋasaakak na toontunna yaaboona, nan Solomonn toontunna yaaboona nba din nyii Babilonn ki jene na, bi kur kann din tee niib kobii ŋantaa nan piinyia nan banlee.


\par }{\PP \VS{61-62}Delaya nan Tobia nan Nekoa naakuut ni niib din tee kobii ŋanloob nan piinna nan banlee, bi din nyii doi nba tee Tel Mela nan Tel Harsa nan Kerub nan Adonn nan Imer-e ki jen, ŋaan bi din ki fit wann nan bi set tee Israel teeb yaaboonae.


\par }{\PP \VS{63-64}Mannteeb naakuut nba na ŋarin din ki la gbant nba sɔb ki wann bi yeejamm sana: Ŋamme tee Hobaya nan Hakos nan Barsilai naakuut. (Mannteeb naakuuk nba yi Barsilai na, bi yeejae din kɔɔn poo ki u nyii Barsilai naakuuk ni, Gilead tiŋ ni, ki u ji din pur u sann ki gaan nan u diamm naakuuk sann.) Baa din ki la gbant nba want bi yeejamm sana na, Juu teeb yudaanɔ na din ki sak ki bi teen mannteebi.

\VS{65}U din betib a bi kan fit di jeet nba ki bi mann maruŋ ki tur Yennu na, see ki manntɔɔ tan be ki jii bona nba ki bi yir Yurim nan Tumim na ki bann Yennu loomm.


\par }{\Q \VS{66-69}Binba din nyii Babilonn ki jen na kur din tee niib tusaa piinna nan ŋanlee nan kobii ŋantaa nan piinloob.

\par }{\Q Bi toontunna, jab nan poob, din tee tusaa ŋanlore nan kobii ŋantaa nan piintaa nan banlore.

\par }{\Q Yanyinna nba din tee jab nan poob din tee kobii ŋanlee nan piinna nan banŋmu.

\par }{\Q Taanii din tee kobii ŋanlore nan piintaa nan banloob.

\par }{\Q Bontaanii din tee kobii ŋanlee nan piinna nan banŋmu.

\par }{\Q Laagumiinba din tee kobii ŋanna nan piintaa nan banŋmu.

\par }{\Q Ki bonii tee tusaa ŋanloob nan kobii ŋanlore nan piinlee.


\par }{\PP \VS{70-72}Niib bonchiann din lakin likiri nan bona ki somm, ki bi saa ŋamm maa Yenjiantu ŋasaakak na:

\par }{\MM Juu teeb yudaanɔ na din tur:

\par }{\Q salimmɔna, ki li kpaiu tee nan karwanta bɔrik-gbina ŋanna na

\par }{\Q nan maruŋ senii piinŋmu

\par }{\Q nan mannteeb liatfoot kobii ŋanŋmu nan piintaa.

\par }{\MM Ki naakuut yudamm na tur:

\par }{\Q salimmɔna, ki li kpaiu tee nan karwanta baajii nan waan na

\par }{\Q nan salimpeena, ki li kpaiu tee nan karwanta baajii piik nan ŋanloob na.

\par }{\MM Ki niib nba biar na tur:

\par }{\Q salimmɔna, ki li kpaiu tee nan karwanta baajii nan waan na

\par }{\Q nan salimpeena, ki li kpaiu tee nan karwanta baajii piik nan ŋanna na nan mannteeb liatfoot piinloob nan ŋanlore.


\par }{\PP \VS{73}Ki Israel teeb kur, li mannteeb, nan Liifai teeb, nan Yenjiantu na ŋasaakak na guura, nan yanyinna, nan Israel nisiab, nan Yenjiantu ŋasaakak na toontunna, din kar Juda digbangbeŋa nan li digbanbis ni.




\par }\Chap{8}{\SH Biaŋinba ki Esra karin sennu gbouŋ ki tur niib na
\par }
{\PP \VerseOne{1}Li din tan baat ŋmaarii ŋanlore na, ki sɔɔ Israel teeb na kur ji kar bi doi niŋe. Ŋmaarik maŋ sinsinn daar, ki bi kur taan leeb Jerusalem, bi tintaanboor nba ki bi yir Nyun Tammɔb na. Ki bi yet Esra, wunba tee manntɔɔ, ki bia tee sennu banntɔɔ na, a wun lon sennu gbouŋ na, sennu nba ki Yennu din tur Moses a wun tur Israel teeb na.

\VS{2}Ŋanne ki Esra baar nan sennu gbouŋ maŋ, siaminba ki niib na taan be na; li jab nan poob nan waas nba chekit ki mɔk yan na din be leŋ.

\VS{3}Bi tintaanboor nba be tammɔkɔɔkir po na nie, ki u din karin sennu na ki turib, ki piin sanyapob ni, ki saa tuu yonsuuk ni, ki bi kur gbiint fanu.


\par }{\PP \VS{4}Esra din see daat binbintir nba ki bi kpaa, ki li tee tintaanu maŋ yar na paake. Jab nba nae din see u niidiitu po: Matitia nan Sema nan Anaya nan Yuria nan Hilkia nan Maaseya. Ki binba na mun see u niigaŋ po: Pedaya nan Misael nan Malkija nan Hasum nan Has-badana nan Sekaria nan Mesulam.


\par }{\PP \VS{5}Esra nba din see binbintir paak na, u din fɔk gar niib na, ki bi kur ninbina paa u paak. Waa pɔbit gbouŋ na yoo nba, ki bi kur fiir set.

\VS{6}Ki Esra yet a, “Pakin ti Yomdaanɔ Yabint Yennu na.”

\par }{\PP Ki niib na kur donn bi nii sanpaapo ŋaan jiin a, “Li tee mɔniie.” Bi kur din baa fabin tiŋ ni, ki jiant Yennu.


\par }{\PP \VS{7}Tɔn, bi ji din fiir ki set bi sinsetboa, ki Liifai teeb na kat sennu na ki wantib: Ŋamme tee Jesua nan Bani nan Serebia nan Jaminn nan Akub nan Sabetai nan Hodia nan Maaseya nan Kelita nan Asaria nan Josabad nan Hanann nan Pelaya.

\VS{8}Ŋamme din kpint Yennu sennu na ki tur niib na, ki wannib li paak, ki bi bann.


\par }{\PP \VS{9}Yoo nba ki niib na gbat sennu na nba loon biaŋinba na, ki li damm bi para, ki bi jak mɔnii. Ki Nehemaya, wunba tee yent yudaanɔ na, nan Esra, wunba tee manntɔɔ ki bia tee sennu maŋ banntɔɔ na, nan Liifai teeb nba wantib sennu na, bet niib na kur a, “Dinna tee kasii daare ki tur ti Yomdaanɔ Yennu, li paak, i daa fabin koo ki mɔ.

\VS{10}Mɔtana, ii kun man ki saa teen jaamm. Biitir i jeet nan i daan ki tur binba ki mɔk ki li yab na. Dinna tee kasii daare ki tur ti Yomdaanɔ, li paak i daa mɔk parbiiri. Parpeenn nba ki Yennu teeni na saa turi paŋ.”


\par }{\PP \VS{11}Liifai teeb na din lin ki maant niib na para, ki beerib nan bi daa mɔk parbiir, kimaan li daar maŋ tee kasii daare.

\VS{12}Ŋanne niib na kur ji din kun ki saa dii, ki nyuu, ki mɔk parpeenn, ki chentir baa mɔk linba ki teen bi leeb, kimaan bi din bann baa karin linba ki turib na paaka.


\par }{\SH Ki jiin Lanbont jaamm po
\par }
{\PP \VS{13}Li daa ŋanlee daar, ki naakuut tɔɔndamm, nan mannteeb, nan Liifai teeb na saan Esra boor, a bin tumii sennu na nba want biaŋinba.

\VS{14}Sennu nba ki Yennu tur Moses a wun wann Israel teeb na ni, bi din la sennu nba wann a bin tuu faa lanbont kii kɔɔ, lanbont jaamm yoo na.

\VS{15}Li paak, ki bi din lin nan maan na ki tur Jerusalem kur po, nan li digbanlia ni, nan digbanbis ni a, “Saant man kunkona paak, ki saa chɔɔ kpek yiinii nan Olif yiinii nan yanpɔɔk yiinii nan kaatii yiinii nan tilei nba be, ki faa lanbont, nan sennu na nba wann biaŋinba na.”


\par }{\PP \VS{16}Tɔn, ki niib na lon yiinii na ki faa lanbont bi ŋei yura paak,\FTNT{*}{{\FR 8:16 }{\FR{8.16
}}{\FT{Bi ŋei yura paak, bi din tuu sere.}}} nan bi dindont ni, nan Yenjiantu ŋasaakak na dindonjouk ni, nan niib tintaanboor nba kpia Nyun Tammɔb, ki bia kpia Efraim Tammɔb na.

\VS{17}Niib nba kur din nyii Babilonn ki jen na din chaan lanbonte ki daa kɔɔ leŋ. Laa din nyii Nunn bija Joosua yoowa, bi sinsinn lanbont chaanue na, ki sɔɔ kur mɔk parpeenn ki kpamm.

\VS{18}Bi din tuu karin Yennu sennu na waame, daar kur ni, laa nyii jaamm na piinu daar ki saa tuu li joontu. Bi din dii jaamm na daa ŋanlore-e, ki daar nba pukin ŋanniin na ni, ki bi kar li gbennu tintaankaanu, nan sennu nba wann biaŋinba.




\par }\Chap{9}{\SH Biaŋinba ki niib na pak kat bi yanbɔmm
\par }
{\PP \VerseOne{1-2}Ŋmaarik maŋ dapiinlee nan ŋanna daare, ki Israel teeb na din taan leeb a bin lor mɔi, ki lin wann bi parbiir nba tee biaŋinba, bi yanbɔmm paak. Bi poŋ din bɔkit bi mɔŋ nan boorganu kurawa. Bi din lia bɔtoote ki puk bi yura tanpent, ki li wann bi parbiir, ki bi ji din fiir set, ŋaan piin ki piak kat yanbɔmm nba ki ŋamm nan bi yeejamm din tun na.

\VS{3}Bi din jii awa ŋantaae ki karin bi Yomdaanɔ Yennu sennu ki turib, ki awa ŋantaa nba din wei na, ki bi jii ki kat bi yanbɔmm ŋaan jiant bi Yomdaanɔ Yennu.


\par }{\PP \VS{4}Binbintir din be ki tee Liifai teeb sinsetboor, ki Jesua nan Bani nan Kadmiel nan Sebania nan Buni nan Serebia nan Bani nan Kenani, doo ki set. Bi din miar bi Yomdaanɔ Yennu sanpaapoewa.


\par }{\PP \VS{5}Liifai teeb nae din tuu be bi tɔɔnn, jiantii ni. Ŋamme tee Jesua nan Kadmiel nan Bani nan Hasab-neya nan Serebia nan Hodia nan Sebania nan Petahia. Bi din yet a:

\par }{\Q “Fiit set ki pak i Yomdaanɔ Yennu.

\par }{\QB Ii pak dontɔ nan yoo nba kaa gbennu.

\par }{\Q Ŋaant ki sɔɔ kur n pak u baakir sann na,

\par }{\QB ŋaan nisaarik dontir lek kan jaŋɔ.”


\par }{\SH Ki jiin dontir Yenmiaru po
\par }
{\PP \VS{6}Ki Israel teeb na miar Yennu a:

\par }{\Q “Yennu, fin kɔɔe tee Yennu,

\par }{\QB fine nan sanpaak nan ŋmaabira nba be sanpagbouŋ paak na.

\par }{\Q Fine nan tiŋ nan mɔkgbeŋa nan linba kur be li ni na,

\par }{\QB fine tur bonfoor kur manfoor.

\par }{\Q Sanpaapo bona kur gbaant ki jiantira.


\par }{\Q \VS{7}Yomdaanɔ Yennu, fine gann Abram ki nyii nanɔ Ur nba be Babilonn tiŋ ni,

\par }{\QB fine din lebit u sann ki teen Abraham.


\par }{\Q \VS{8}A din la nan u tee nimɔnɔe, ki a lor nanɔ,

\par }{\QB ki senn mɔsonn nan a saa turɔ Keenann teeb, nan Hef teeb,

\par }{\QB nan Amor teeb, nan Peris teeb, nan Jebus teeb,

\par }{\QB nan Girgas teeb tinii, ki lii tee tiŋ nba ki u yaaboona sii kɔɔ.

\par }{\Q A dia a mɔsona, kimaan a tee barmɔnpakirɔe.


\par }{\Q \VS{9}“A la ti yeejamm nba dii biak Ijipt biaŋinbawa,

\par }{\QB ki bi din boia sommir po, Mɔkmuŋ na boor, ki a gbiint.


\par }{\Q \VS{10}A din tun bakitnauŋ toonjaana ki biir Ijipt kpanbar na,

\par }{\QB nan u toontunna saakab, nan tiŋ na niib kura,

\par }{\QB kimaan a mi baa dinn a niib na biak biaŋinba.

\par }{\Q A din nyann, ki gaar sann nba ki a mɔk dinna na.


\par }{\Q \VS{11}A din bir sɔnu mɔkgbeŋir na ni ki tur a niib,

\par }{\Q ki bi somm tinkooŋ paak ki poot,

\par }{\QB ki binba din waa beerib na dii nyun

\par }{\QB nan tann nba tuu baa mɔkgbeŋir ni ki kpii biaŋinba na.


\par }{\Q \VS{12}A din tuu dia sanpagbouŋo ki wantib sɔnu yonnu ni,

\par }{\QB ki nyiɔk ki a dia muu ki yentir bi sɔnu.


\par }{\Q \VS{13}A din nyii sanpaapo ki sik Sainai jɔɔr paak, ki pak tur a niib,

\par }{\QB ki turib sennii nba ŋan, nan wannu nba took.


\par }{\Q \VS{14}Fine din wannib a bii dia a foon daar na fanu, ki teenir kasii.

\par }{\Q A din jii a sennii nae ki tur a toontunnɔ Moses, ki u tur a niib.


\par }{\Q \VS{15}“Kon nba din soorib yoo nba, ki a turib jeet, ki li nyii sanpaapo.

\par }{\Q Ki nyunnyukuru nba soorib yoo nba, ki a turib nyun, ki li nyii tanpiiuk ni.

\par }{\Q A din betib a bin yent tiŋ nba ki a senn nan a saa turib na.


\par }{\Q \VS{16}Ŋaan ki ti yeejamm na donn bi mɔŋ ki teen tubkangbata,

\par }{\QB ki yêt bin sak a sennii na.


\par }{\Q \VS{17}Bi din yêt mɔsakuwa, ki tamm linba kur ki a tun nawa,

\par }{\QB ki bia tamm bakitnauŋ toona nba ki a tun na.

\par }{\Q Bi karinbaanii paak, ki bi gann tɔɔndaanɔ

\par }{\QB a wun jiib ki ŋmat namm daabisin ni, Ijipt tiŋ ni,

\par }{\QB ŋaan a tee Yennu nba nyikin ki chabite,

\par }{\QB ki bia mɔk parmaasir nan lomm, ki a wutoor ki do yian,

\par }{\QB ki a ninbatinu yab, ki a ki nyɔr nyikibi.


\par }{\Q \VS{18}Bi din maa tingbanne, ki li naan naajabik,

\par }{\QB ki yet a ŋanne tee bi yennu nba daan nyii namm Ijipt na.

\par }{\Q Yennu, bi din sukiia bonchiann.


\par }{\Q \VS{19}Ŋaan a din ki nyikib kunkoouk na paaki,

\par }{\QB kimaan a ninbatinu yab.

\par }{\Q A din ki jii sanpagbouŋ koo muu nba gar bi tɔɔnn

\par }{\QB ki wantib sɔnu yonnu nan nyiɔk na ki yaat nanni.


\par }{\Q \VS{20}A binbenŋaŋ paak, ki a din wannib baa saa teen biaŋinba.

\par }{\Q A din dinnib jeet nba tee mana na,\FTNT{*}{{\FR 9:20 }{\FR{9.20
}}{\FT{Mana tee jeet nba nyi sanpaapo ki baa tiŋ na paak.}}} ki bia turib nyun ki bi nyuu.


\par }{\Q \VS{21}Bina piinna nba ki bi din be kunkoouk paak na,

\par }{\QB ŋaan a din teemm bi bonloŋa kur, bi liant din ki ban kpet,

\par }{\QB ki bi taa din ki mɔɔr bi sommir paaki.


\par }{\Q \VS{22}“A te ki bi nyann digbana nan naan yent,

\par }{\QB nan tinii nba ter namm.

\par }{\Q Bi din kɔn nyann Hesbonn tiŋ nba ki Sihonn din dia na,

\par }{\QB nan Basann tiŋ nba ki Og din tee leŋ bat na.


\par }{\Q \VS{23}A turib waas ki bi yab nan ŋmaabira nba be sanpaapo

\par }{\QB biaŋinba nae,

\par }{\QB ki te ki bi kɔn nyann ki kɔɔ tiŋ nba ki a din senn

\par }{\QB nan a saa tur bi yeejamm na ni.


\par }{\Q \VS{24}Bi din nyann Keenann tiŋ, fine nyann niib nba kɔɔ leŋ na.

\par }{\Q A din tur a niib na yiikoo a bin tun biaŋinba ki bi loon

\par }{\QB ki tur Keenann teeb nan bi kpanbara.


\par }{\Q \VS{25}A niib na din nyann digbana nba mɔk joonpaara, nan tinkpiasa,

\par }{\QB ki li ŋei gbee nan mɔkint, ki bunbuna poŋ gbiira ki be li ni,

\par }{\QB nan kpan tiinii nan daan tilontii kpaant nan tilontilia,

\par }{\QB ki bi di baa loon biaŋinba ki gbeŋit,

\par }{\Q ki laat bonŋana nba kur ki a teemm, ki bi di nan parpeenn.


\par }{\Q \VS{26}“Ŋaan a niib na din yêt a mɔbe, ki lin a poor.

\par }{\Q Bi din kpii a sɔkiniinba nba tuu teemm kpaanii na,

\par }{\QB binba beerib a bin ŋmat jen a boor na.

\par }{\Q A niib na tuu sukiiae yoo n tuu yoo.


\par }{\Q \VS{27}Li paak ki a te ki bi datai nyannib, ki ji diab.

\par }{\Q Baa be wahala ni na, ki bi boia sommir po,

\par }{\QB ki a be sanpaapo ki gat turib.

\par }{\Q A ninbatinu nba yab na paak, ki a turib tɔɔndamm nba fatib bi datai boor.


\par }{\Q \VS{28}Parmaasir nba din tan be yoo nba na,

\par }{\QB ki niib na bia ŋamm tun yanbɔmm,

\par }{\QB ki a bia te ki bi datai na nyannib;

\par }{\Q ŋaan baa tan kat bi yanbɔmm ki lebit bi binbeŋ

\par }{\QB ki boia sommir po yoo nba, ki a be sanpaapo ki gbiint,

\par }{\QB ki teenib gatu, ki tintib yoo nan yoo,

\par }{\QB a ninbatinu nba yab na paak.


\par }{\Q \VS{29}A din kpaanib a bin sak a wannu,

\par }{\QB ki bi karinbaanii paak ki bi yêt a sennii,

\par }{\QB ŋaan a sennu na dianue tee manfoor sɔnu.

\par }{\Q Bi mɔyêtuk nan bi tubkangbatin na paake,

\par }{\QB ki bi ŋmant bi poor ki tura.


\par }{\Q \VS{30}Binn n tuu binn, a teemm kpaanii nan sukuru.

\par }{\Q A te ki a sɔkiniinba pak, ŋaan a niib na tee tuukpaae,

\par }{\QB li paak ki a te ki digbanlia nyannib.


\par }{\Q \VS{31}Ŋaan a ninbatinu nba yab na paak, ki a ki nyɔr nyikib,

\par }{\QB koo ki boontibi.

\par }{\Q A tee parmaasir nan ninbatinu Yennu-e.


\par }{\Q \VS{32}“Yennu, ti Yennu, a mantik tee Yenjaanne.

\par }{\Q A tee jaŋmaansooruk nan yiikoo daanɔe.

\par }{\Q A dia a mɔlor nba ki a din senn na nan barmɔnii.

\par }{\Q Laa nyii yoo nba ki Asiria kpanbara din dintit biak na

\par }{\QB ki tan tuu mɔtana, ti mantik dii farawa.

\par }{\Q Ti kpanbara, nan ti tɔɔndamm, nan mannteeb, nan a sɔkiniinba,

\par }{\QB nan ti yeejamm, nan ti niib na kura dii biaka.

\par }{\Q Tiat taa mantik dii fara biaŋinba.


\par }{\Q \VS{33}Faa dat ti tuba na, a tun fanuwa, nan taa lek tun yanbɔmm na,

\par }{\QB ŋaan fin ŋarin tuun ŋante.


\par }{\Q \VS{34}Ti yeejamm, nan ti kpanbara, nan ti tɔɔndamm,

\par }{\QB nan mannteeb na din ki dia a sennu na.

\par }{\Q Bi din ki gbiint a sennii nan a kpaanii na.


\par }{\Q \VS{35}Fine tee piisin kpanbara paak, ki bi dia a niib.

\par }{\Q Ki a turib tiŋ nba yarin ki bia kpai, ki bi be leŋ,

\par }{\QB ŋaan ki bi yêt bin nyik bi yanbɔmm ki jianta.


\par }{\Q \VS{36}Ki mɔtana ki ti ji tee yommii, tiŋ nba ki a turit na ni,

\par }{\QB ki li tee tinkpiasir nba teent jeet.


\par }{\Q \VS{37}Linba ki tiŋ na naan na,

\par }{\QB li tee kpanbara nba ki a sennib ki bi diat na yarae,

\par }{\QB kimaan ti yanbɔmm paak.

\par }{\Q Bi diat nan ti tee bonkobit nae,

\par }{\QB ki tuun nant baa loon biaŋinba, ki ti be parbichiɔŋ ni.”


\par }{\SH Ki jiin lor nba ki niib na din taan ki sɔb na po
\par }
{\PP \VS{38}Laa tun nna paak, ki timm Israel teeb taan leeb ki lor lor, ki sɔb teenir gbant ni, ki ti tɔɔndamm, nan Liifai teeb, nan mannteeb na dinn bi yiikoo dinta li paak.




\par }\Chap{10}{\PP \VerseOne{1}Wunba din sint sɔb u sann gbouŋ na ni tee min Nehemaya nba tee Hakalia bija na, ki tee tiŋ na yudaanɔ; ki Sedekaya mun bia sɔb u sann. Ki niib nba na mun bia sɔb bi sana:


\par }{\SHC annteeb tee:
\par }
{\Q \VS{2-8}Seraya nan Asaria nan Jeremaya

\par }{\Q nan Pasur nan Amaria nan Malkija

\par }{\Q nan Hatus nan Sebania nan Maluk,

\par }{\Q nan Harim nan Meremof nan Obadia,

\par }{\Q nan Daniel nan Ginetonn nan Baruk

\par }{\Q nan Mesulam nan Abija nan Mijaminn

\par }{\Q nan Maasia nan Bilgai nan Semaya.


\par }{\SHC Liifai teeb tee:
\par }
{\Q \VS{9-13}Joosua, wunba tee Asania bija na,

\par }{\Q nan Binnui, ki u nyii Henadad naakuuk ni,

\par }{\Q nan Kadmiel nan Sebania nan Hodia

\par }{\Q nan Kelita nan Pelaya nan Hanann

\par }{\Q nan Mika nan Rehob nan Hasabia

\par }{\Q nan Sakur nan Serebia nan Sebania

\par }{\Q nan Hodia nan Bani nan Beninu.


\par }{\SHC Ki niib na tɔɔndamm tee:
\par }
{\Q \VS{14-27}Paros nan Pahaf Moab

\par }{\Q nan Elam nan Satu nan Bani

\par }{\Q nan Buni nan Asgad nan Bebai

\par }{\Q nan Adonija nan Bigfai nan Adinn

\par }{\Q nan Atir nan Hesekia nan Asur

\par }{\Q nan Hodia nan Hasum nan Besia

\par }{\Q nan Harif nan Anatof nan Nebai

\par }{\Q nan Mag-pias nan Mesulam nan Hesir

\par }{\Q nan Mesesabel nan Sadok nan Jadua

\par }{\Q nan Pelatia nan Hanann nan Anaya

\par }{\Q nan Hosea nan Hanania nan Hasub

\par }{\Q nan Halohes nan Pilha nan Sobek

\par }{\Q nan Rehum nan Hasabna nan Maaseya

\par }{\Q nan Ahia nan Hanann nan Anann

\par }{\Q nan Maluk nan Harim nan Baana.


\par }{\SH Ki jiin lor na po
\par }
{\PP \VS{28}Timm Israel teeb, nan mannteeb, nan Liifai teeb, nan Yenjiantu ŋasaakak na guura, nan li yanyinna, nan li toontunna, nan leeb nba kur mɔk mɔsaku nan Yennu sennu, ki pukin ti poob nan ti waas nba chekit ki mɔk yan na, bɔkit ti mɔŋ nan boorganu nba kɔɔ ti tiŋ ni nawa.

\VS{29}Ki ti taan leeb ki lor nan ti tɔɔndamm lorjaann nan ti saa dia Yennu sennu na, linba ki Yennu turit, ki li nyii u toontunnɔ Moses boor na. Ti saa sak linba kur ki ti Yomdaanɔ Yennu senn nawa, ti bia saa dia u sennii nan linba kur ki u wannit, ŋaan li-i tee ki ti tan yêt lorjaann maŋ, biak sii be ti paak.


\par }{\PP \VS{30}Timm nan boorganu nba kɔɔ ti tiŋ ni na, ti kii kɔɔnt leeb waas.


\par }{\PP \VS{31}Li-i tee boorganu baar nan jeet, koo linba kur a bin kɔi turit, ki li tee foon daar, koo kasii daa ni, ti kan daa.

\par }{\PP Ki bina ŋanlore kur ni, ti tuu kan ko kpaant, ti tuu saa piin pana nba ki niib diie, ki bi daa pa.


\par }{\PP \VS{32}Binn kur ni, sɔɔ kur tuu saa lakin salimpeena waan, ki lin jii tun Yenjiantu ŋasaakak na toona.


\par }{\PP \VS{33}Ti saa tur Yenjiantu ŋasaakak na ni jiantii bona nba nae: kasii boroboro, nan daar kur jeet Yenpiinii, nan bonkobit nba ki bi saa joob muu, ki li tee daar kur maruŋ, nan kasii Yenpiinii nba tee foon daar yar, nan ŋmaapaaŋ jaamm yar, nan jaanlia yara, nan kasii Yenpiinii bonlia, nan Yenpiinii nba saa nyinn Israel teeb biit, nan linba kur ki bi sii loon Yenjiantu ŋasaakak na ni.


\par }{\PP \VS{34}Timm nba tee mannteeb, nan Liifai teeb, nan nileeb na tuu saa tɔ naatɔɔte binn kur, ki nyinn naakuut nba tuu saa tur daat, ki lin joo maruŋ bona nba ki bi mann ki teen ti Yomdaanɔ Yennu, nan sennu na nba wann biaŋinba na.


\par }{\PP \VS{35}Binn kur, ti tuu saa baar nan ti sinsinn jeet nba ki ti jaan nae, nan sinsinn tilɔɔna nba mɔnn na, Yenjiantu ŋasaakak na ni.


\par }{\PP \VS{36}Sɔɔ kur saa jii u bikperik nba tee bonjak, ki saan nanɔ mannteeb boor, Yenjiantu ŋasaakak na ni, ki saa jiiu tur Yennu nan sennu nba wann biaŋinba na. Ti bia tuu saa jii naabis nba ki ti nei sint marib na, koo pebis koo bubis nba ki ti pei nan buunii sint ki marib nae ki tur Yennu.


\par }{\PP \VS{37}Binn kur, ti bia tuu saa jii ti sinsinn jeet nba ki ti jaan na yon, ki tur manntɔɔ, Yenjiantu ŋasaakak na ni, ki pukin Yenpiinii nba tee tilɔɔna daan nan olif tiinii kpan, nan tilɔɔnbooru kur nba be.

\par }{\PP Ti saa jii ti jeet nba ki ti ko na, li piik ni yennkɔɔ, ki tur Liifai teeb, binba gaan ti kpaant ni jeet piik ni yennkɔɔ na.

\VS{38}Mannteeb nba tee Aarɔnn yaaboona na tuu sii be nan Liifai teeb, yoo nba ki bi gaan bona piik ni yennkɔɔ na, ki Liifai teeb na tuu saa jii piinii na piik ni yennkɔɔ ki kɔɔn Yenjiantu ŋasaakak jeet diit na ni, ki bii dia kii tuun Yenjiantu ŋasaakak na toona.

\VS{39}Ki Liifai teeb na nan Israel nileeb na tuu saa baar nan bi libina nba tee jeet, nan tilɔɔna daan, nan olif tiinii kpan, ki kɔɔnir tiat binbir boa, siaminba ki Yenjiantu ŋasaakak kutsɔnii be na, ki li tee siaminba ki mannteeb nba tuun toona, nan Yenjiantu ŋasaakak na guura, nan Yenjiantu ŋasaakak yanyinna be na.

\par }{\PP Ti kan nyik Yennu ŋasaakak na sommiri.




\par }\Chap{11}{\SH Ki jiin niib nba din kɔɔ Jerusalem na po
\par }
{\PP \VerseOne{1}Tɔɔndamm na din kar Jerusalem, ki leeb nba biar na tɔ naatɔɔt ki gann ŋayennkɔɔ, ŋei piik kur ni, a bin saan kɔɔ Jerusalem, kasii doo na ni, ŋaan ki leeb nba biar na n kɔɔ digbangbeŋa nan digbanbis nba biar na ni.

\VS{2}Niib na din pak kpakit wunba kur biar sak ki saa kɔɔ kar Jerusalem, u tiɔŋ lomm ni.

\VS{3}Digbangbeŋa nan digbanbis nba din biar na nie ki niib na, nan mannteeb, nan Liifai teeb na, nan Yenjiantu ŋasaakak na ni toontunna, nan Solomonn ŋaatoontunna yaaboona na din kɔɔ. Ki sɔɔ kur kɔɔ u ŋaak ni, u tiɔŋ doo ni.

\par }{\PP Niib nba nae din tee tɔɔndamm nba nyii Juda yent ni, ki kɔɔ Jerusalem:


\par }{\SHC Juda booru ni niibe tee:
\par }
{\PP \VS{4}Ataya, ki u baa tee Yusia, ki Yusia baa tee Sekaria, ki u yeejaleeb tee Amaria nan Sefatia, nan Mahalalel, ki bi waa leeb paak ki tee Juda bija Peres yaaboona.


\par }{\PP \VS{5}Maaseya, ki u tee Baruk bija, ŋaan tee Kol-hose yaaboonn, ki u yeejaleeb tee Hasaya, nan Adaya, nan Joyarib, nan Sekaria, ki bi waa leeb paak ki tee Juda bija Sela yaaboona.


\par }{\PP \VS{6}Ki Peres yaaboona ni jab kobii ŋanna nan piinloob nan banniin nba tee nijaana din kar Jerusalem.


\par }{\SHC Benjaminn booru ni niibe tee:
\par }
{\PP \VS{7}Salu, ki u tee Mesulam bija, ŋaan tee Joed yaaboonn, ki u yeejaleeb tee Pedaya, nan Kolaya, nan Maaseya, nan Itiel, nan Jesaya, ki bi waa leeb paak,

\VS{8}nan Gabai nan Salai, ki bi mantik kpiin nan Salu.

\par }{\PP Benjaminn booru nba din kɔɔ Jerusalem na kur din tee niib kobii ŋanyia nan piinlee nan banniime.

\VS{9}Joel, wunba din tee Sikri bija nae din tee bi tɔɔndaanɔ, ki Juda, wunba tee Hasenua bija na tee wunba waa paa doo na yudaanɔ paak.


\par }{\SHC Mannteebe tee:
\par }
{\PP \VS{10}Jedaya, ki u tee Joyarib bija, nan Jakinn.


\par }{\PP \VS{11}Seraya, ki u tee Hilkia bija, ŋaan tee Mesulam yaaboonn. Ki u yeejamm bia tee Sadok, nan Merayof, nan Ahitub, ki bi waa leeb paak, ki Ahitub tee mannteeb yudaanɔ.

\VS{12}Niib kobii ŋanniin nan piinlee nan banlee-e din nyii naakuuk na ni, ki tee Yenjiantu ŋasaakak na ni toontunna.

\par }{\PP Adaya, ki u tee Jeroham bija, ŋaan tee Pelalia yaaboonn. U yeejamm bia din tee Amsi, nan Sekaria, nan Pasur, nan Malkija, ki bi waa leeb paak.

\VS{13}Niib kobii ŋanlee nan piinna nan banlee-e din tee ŋei tɔɔndamm naakuuk na ni.

\par }{\PP Amasai, ki u tee Asarel bija, ki tee Asai yaaboonn. U yeejamm din tee Mesilemof nan Imer.

\VS{14}Naakuuk nba na ni din mɔk kunkɔnkɔnwakita kobik nan piinlee nan banniin, ki bi tɔɔndaanɔ tee Sabdiel, ki u tee nijaann bik.


\par }{\SHC Liifai teebe tee:
\par }
{\PP \VS{15}Semaya, ki u tee Hasub bija, ŋaan tee Asrikam yaaboonn, ki u yeejamm tee Hasabia nan Buni ki bi waa leeb paak.


\par }{\PP \VS{16}Sabetai nan Josabad, ki bi tee Liifai teeb yudamm nba din gorii Yenjiantu ŋasaakak na nanyer po toona paak.


\par }{\PP \VS{17}Matania, ki u tee Mika bija, ki tee Sabdi yaaboonn, ki Sabdi mun tee Asaf yaaboonn. Ŋɔɔ Matania-e din ŋmakitir Yenjiantu ŋasaakak na ni yanyinna, ki bi yiin niipoturu nan Yenmiaru yanii.

\par }{\PP Bakbukia, ki u din tee Matania sommtɔɔ.

\par }{\PP Abda, ki u tee Samua bija, ki tee Galal yaaboonn, ki Galal mun tee Jedutunn yaaboonn.


\par }{\PP \VS{18}Liifai teeb nba din kar Jerusalem, kasii doo na ni, bi kur din tee kobii ŋanlee nan piinniin nan bannae.


\par }{\SHC Yenjiantu ŋasaakak na guurae tee:
\par }
{\PP \VS{19}Akub nan Talmonn nan bi nikpiimm, ki bi kur tee kobik nan piinlore nan banlee.


\par }{\PP \VS{20}Ki mannteeb nan Liifai teeb nba biar na, nan Israel nileeb na din kar bi tiɔŋ ŋei ni, digbanlia nba be Juda yent ni na.

\VS{21}Yenjiantu ŋasaakak na toontunna din kɔɔ Jerusalem, bɔkir nba ki bi yi Ofel nae, ki Siha nan Gispa tee bi saakab nba gorii toonn na paak.


\par }{\PP \VS{22}Saakɔɔ nba gorii Liifai teeb nba be Jerusalem na sann din tee Usi, ki u tee Bani bija, ŋaan tee Hasabia yaaboonn, ki u yeejamm bia din tee Matania nan Mika, ki ŋɔɔ Usi tee Asaf naakuuk ni nirɔ; naakuuk maŋe din yen ŋasaakak na ni yanyinu.

\VS{23}Naan sennu din be ki want biaŋinba ki naakuut na sii yiin yanii ki gaan leeb, Yenjiantu ŋasaakak na ni, daar kur.


\par }{\PP \VS{24}Ki Petahia nba tee Mesesabel bija, ki nyii Sera naakuuk ni, ki tee Juda booru na, ŋɔɔe din see Israel teeb paak, Peesia kpanbar boor.


\par }{\SH Ki jiin niib nba kɔɔ digbanlia ni na po
\par }
{\PP \VS{25}Niib na bonchiann din kar doi nba kpia nan bi kpaante. Binba din nyii Juda booru ni na din kar Kiriaf Arba, nan Dibonn, nan Jekabseel nan digbanbis nba kpia digbangbeŋa na.

\VS{26}Bi bia din kar Jesua nan Molada nan Bef-pelet,

\VS{27}nan Hasar-sual, nan Beerseba, nan digbanbis nba kookir.

\VS{28}Bi din kɔɔ Siklag doo ni, ki li be Mekona yent ni, nan li digbanbis ni,

\VS{29}ki bia kɔɔ En-rimonn nan Sora nan Jarmuf

\VS{30}nan Sanoa nan Adulam, nan digbanbis nba kpia digbangbeŋa na. Bi bia din kɔɔ Lakis nan kpaant nba kpiar na, nan Aseka nan li digbanbis ni. Li wann nan Juda teeb din kɔɔ yent nba be Beerseba, ki li be niidiitu po na, nan Hinom baauk nba be niigaŋ po na sinsuuk nie.


\par }{\PP \VS{31}Niib nba din nyii Benjaminn booru ni na din kɔɔ Geba, nan Mikmas, nan Ai, nan Betel, nan digbanbis nba kpiar nae,

\VS{32}nan Anatof, nan Nob, nan Anania,

\VS{33}nan Hasor, nan Rama, nan Gitaim,

\VS{34}nan Hadid, nan Seboyim, nan Nebalat,

\VS{35}nan Lod, nan Ono, nan Tikpeera Baauk na ni.

\VS{36}Liifai teeb nba din tuu kar Juda yent ni na, bi din bɔkit bi siab, ki bi saan kɔɔ nan Benjaminn booru ni niib.




\par }\Chap{12}{\SH Mannteeb nan Liifai teeb sanae na
\par }
{\PP \VerseOne{1}Mannteeb nan Liifai teeb nba din nyii Babilonn, ki ŋamm nan Serubabel, wunba tee Sealtiel bija, nan Joosua, ki u tee mannteeb yudaanɔ na, tɔk jen na sanae na:


\par }{\SHC Mannteeb na sanae tee:
\par }
{\Q \VS{2-7}Seraya, nan Jeremaya, nan Esra,

\par }{\Q nan Amaria nan Maluk nan Hatus

\par }{\Q nan Sekania, nan Rehum nan Meremof

\par }{\Q nan Ido, nan Ginnetoi, nan Abija,

\par }{\Q nan Mijaminn, nan Madia nan Bilga,

\par }{\Q nan Semaya nan Joyarib nan Jedaya

\par }{\Q nan Salu nan Amok nan Hilkia nan Jedaya.

\par }{\PP Jab nba nae din tee mannteeb maŋ kura tɔɔndamm, mannteeb yudaanɔ Joosua yoo.


\par }{\SHC Liifai teeb:
\par }
{\PP \VS{8}Liifai teeb nae tee binba din gorii ki bi yiin niipoturu yanii. Ŋamme tee Jesua nan Binnui nan Kadmiel nan Serebia nan Juda nan Matania.


\par }{\PP \VS{9}Binba nae din tee mɔtaauk yanyinna nba din tuu gaan yanii. Ŋamme tee Bakbukia, nan Uno, nan bi Liifai-leeb.


\par }{\SH Ki jiin mannteeb yudaanɔ Joosua yaaboona po
\par }
{\PP \VS{10}Joosua-e din tee Joyakim baa, ki Joyakim tee Eliasib baa, ki Eliasib tee Joyada baa,

\VS{11}ki Joyada tee Jonatann baa, ki Jonatann tee Jadua baa.


\par }{\SH Ki jiin tɔɔndamm nba nyii mannteeb naakuut ni na po
\par }
{\PP \VS{12-21}Yoo nba ki Joyakim din tee mannteeb yudaanɔ na, ki mannteeb nba na tee tɔɔndamm nba be mannteeb naakuut ni:

\par }{\Q Maraya din tee Seraya naakuuk yudaanɔ

\par }{\Q ki Hanania tee Jeremaya naakuuk yudaanɔ

\par }{\Q ki Mesulam tee Esa naakuuk yudaanɔ

\par }{\Q ki Jehohanann tee Amaria naakuuk yudaanɔ

\par }{\Q ki Jonatann tee Maluki naakuuk yudaanɔ

\par }{\Q ki Joosef tee Sebania naakuuk yudaanɔ

\par }{\Q ki Adna tee Harim naakuuk yudaanɔ

\par }{\Q ki Helkai tee Merayof naakuuk yudaanɔ

\par }{\Q ki Mesulam tee Ginetonn naakuuk yudaanɔ

\par }{\Q ki Sikri tee Abija naakuuk yudaanɔ

\par }{\Q ki Miniaminn naakuuk yudaanɔ sann kaa,

\par }{\Q ki Piltai tee Moadia naakuuk yudaanɔ

\par }{\Q ki Samua tee Bilga naakuuk yudaanɔ

\par }{\Q ki Jehonatann tee Semaya naakuuk yudaanɔ

\par }{\Q ki Matenia tee Joyarib naakuuk yudaanɔ

\par }{\Q ki Usi tee Jedaya naakuuk yudaanɔ

\par }{\Q ki Kalai tee Salai naakuuk yudaanɔ

\par }{\Q ki Eber tee Amok naakuuk yudaanɔ

\par }{\Q ki Hasabia tee Hilkia naakuuk yudaanɔ

\par }{\Q ki Netanel tee Jedaya naakuuk yudaanɔ


\par }{\SH Ki jiin mannteeb nan Liifai teeb ŋei saakab po
\par }
{\PP \VS{22}Bi din sɔb Liifai teeb nan mannteeb ŋei saakab sana na, yoo nba ki mannteeb yudamm daa din be na. Ŋamme tee Eliasib, nan Joyada, nan Jonatann nan Jadua. Sana na din sɔb yoo nba ki Darius tee Peesia kpanbar nae.


\par }{\PP \VS{23}Liifai teeb ŋei saakab sanae na, bi din sɔb teen maan gbant nie ki tan tuu Jonatann, wunba tee Eliasib yaaboonn na yoo.


\par }{\SH Ki jiin Yenjiantu ŋasaakak na ni toona biitu po
\par }
{\PP \VS{24}Hasabia nan Serebia, nan Jesua nan Binui nan Kadmiel-e din tee saakab nba bɔkit Liifai teeb na koonn koonn. Koonn munlee din tuu lakin, ki koonyenn yiin ki dontir Yennu, ki leeb na gaan ki teenɔ niipoouk nan kpanbar Defid, wunba tee Yennu nirɔ na nba wann biaŋinba na.


\par }{\PP \VS{25}Yennu ŋasaakak guura nba nae din guu tiat diit nba kpia nan ŋasaakak tammɔi na, ŋamme tee Matania nan Bakbukia, nan Obadia, nan Mesulam nan Talmonn, nan Akub.


\par }{\PP \VS{26}Niib nba na din be Joyakim, wunba tee Joosua bija, ŋaan tee Jehosadak yaaboonn na yoo, ki bia be min Nehemaya nba tee yent na yudaanɔ na yoo, ki bia be Esra nba tee manntɔɔ ki tee sennu banntɔɔ na yoo.


\par }{\SH Biaŋinba ki min Nehemaya jii doo na joonn ki tur Yennu
\par }
{\PP \VS{27}Yoo nba ki bi din jii Jerusalem doo joonn ki tur Yennu na, ki bi tun siaminba kur ki Liifai teeb be, ki yiimm a bin taan tintaanu ki jiin baa jikin joonn na ki teen Yennu na po, ki yin niipoturu yanii nan bonmumɔɔt nba tee duunii nan kɔna.

\VS{28}Liifai naakuut nba tee yanyinna na din nyii baa kar siaminba kur, ki li kpia Jerusalem, ki bia nyii doi nba kpia Netofa,

\VS{29}ki bia nyii Bef-gilgal nan Geba nan Asmafef, ki baar Jerusalem.

\VS{30}Mannteeb nan Liifai teeb na din ŋamm bi mɔŋ nan niib na, nan tammɔi, nan doo na joonn.


\par }{\PP \VS{31}Ki n te Juda tɔɔndamm na doo joonn na yur paak, ki n bɔkit yanyinna na koonjaana ŋanlee, a bin somm lint doo na kii teen Yennu niipoouk.

\par }{\PP Ki sinsinn koonn na gaar niidiitu po, joonn na yur paak, ki jiin Tanpenn Tammɔb na po.

\VS{32}Ki Hosaya somm waa yanyinna na poor po, ki Juda tɔɔndamm bɔkir waa paa.

\VS{33-35}Ki mannteeb nba din peeb naatuna, ki waa paa na tee Asaria, nan Esra nan Mesulam nan Juda, nan Benjaminn, nan Semaya nan Jeremaya. Wunba din wei pukin tee Sekaria, ki u tee Jonatann bija, ŋaan tee Semaya yaaboonn. (Ki u yeejaleeb tee Matania nan Mikaya, nan Sakur, ki bi waa leeb paak ki nyii Asaf naakuuk ni.)

\VS{36}Niib nba din wei paan Sekaria paak na nyi u naakuuk nie, ki bi sana tee Semaya nan Asarel, nan Milalai, nan Gilalai, nan Maai nan Netanel, nan Juda, nan Hanani. Bi kur din dia bonmumɔɔt booru nba ki Yennu nirɔ, kpanbar Defid din faa nae. Esra, wunba tee banntɔɔ nae din lii koonn na tɔɔnn.

\VS{37}Baa din baar tammɔb nba ki bi yir Nyuntonn Tammɔb na, ki bi tɔkin sɔnu nba do Defid doo niŋ na, ki baar gar kpanbar Defid ŋaak, ki ŋmat doo joonn na tammɔb nba ki bi yir Nyun Tammɔb na boor, ki li be doo na yondo po.


\par }{\PP \VS{38}Ki koonleer nba yiin niipoturu yaŋ na gaar gaŋ po, joonn na yur paak, ki min nan niib na bɔkir wei bi poor. Ki ti somm difoouk nba ki bi yir Bonpur Difoouk na paak, ki saa gar ki baar Joon-yarinn na boor,

\VS{39}ki nyii leŋ ki somm ki saa gar tammɔb nba ki bi yir Efraim tammɔb na, nan Jesana tammɔb na, nan Janii tammɔb na, nan Hananiel difoouk, nan Kobik difoouk na, ki ji baar tammɔb nba ki bi yir Pei tammɔb na. Ti din gbenn ti sommir na Yenjiantu ŋasaakak tammɔkɔɔkir na boore.


\par }{\PP \VS{40}Ki koonn munlee nba teen Yennu niipoouk na baar Yenjiantu ŋasaakak na boor.

\par }{\PP Tɔɔndamm na bɔkir din be n boor,

\VS{41}ki pukin mannteeb nba peeb naatuna, ki bi sana tee: Eliakim, nan Maaseya nan Miniaminn, nan Mikaya nan Eliwenai nan Sekaria, nan Hanania.

\VS{42}Ki Maaseya nan Semaya nan Eleasar nan Usi nan Jehohanann nan Malkija nan Elam nan Eser din wei paan bi paak. Ki Jesrahia ŋmakitir yanyinna na, ki bi yiin nan kunkɔpaara.


\par }{\PP \VS{43}Li daar maŋ bi din mann marint bonchiann, ki niib na ji mɔk kpinkpammuk, kimaan Yennu-e te ki bi mɔk parpeenn bonchiann. Ki poob nan waas na kur taamm ki kpamm, ki fuur nba ki bi fu na saa banfɔkir bonchiann.


\par }{\SH Biaŋinba ki bi lon Yenjiantu ŋasaakak na ni Yenjiantbona
\par }
{\PP \VS{44}Li yoo na ki bi nyinn jab nba sii gorii Yenjiantu ŋasaakak na ni tiat nba ki bi lib na binbir boor, ki li tee bona piik ni yennkɔɔ, nan binn ni jeet kur sinsinn jaauŋ, nan sinsinn lɔɔna nba ki bi pɔɔr. Jab nba nae ki li din kpaab nan bii gaan jeet libina nba nyi kpaant nba be bi yentnba ni, ki li tee mannteeb nan Liifai teeb yara, nan sennu na nba wann biaŋinba na. Ki Juda niib na kur mɔk parpeenn, mannteeb nan Liifai teeb na paak,

\VS{45}kimaan baa din mann yanbɔmm wuuru maruŋ, nan toonlia nba ki Yennu senn paak na. Yenjiantu ŋasaakak na ni yanyinna, nan Yenjiantu ŋasaakak maŋ guura na mun din tun bi toona, ki li wei nan kpanbar Defid nan u bija Solomonn nba din wann biaŋinba na.

\VS{46}Laa nyii kpanbar Defid nan Asaf, wunba tee yanyinnɔ na yoowa, yanyin-tɔɔndamme din tuu ŋmakitir yanyinna, ki bi yiin ki dontir Yennu, ki bia teenɔ niipoouk.

\VS{47}Serubabel nan Nehemaya yooe, ki Israel teeb na kur din tuu teen daar kur piinii, a lin somm Yenjiantu ŋasaakak na yanyinna nan guura na. Niib na din tuu teen Liifai teeb na bi tora, ki Liifai teeb na mun teen mannteeb bi tora.




\par }\Chap{13}{\SH Biaŋinba ki bi bɔkit bi mɔŋ nan boorganu
\par }
{\PP \VerseOne{1}Yoo nba ki bi din karin Moses sennu sanpaapo ki tur niib na, ki bi tan baar sɔbu na ni siar boor, ki li yet nan bii mi ki bin gaar Amonn koo Moab nirɔ ki wun pukin Yennu niib na po,

\VS{2}kimaan Amonn nan Moab teeb na din ki tur Israel teeb na jeet nan nyun, baa din nyii Ijipt ki paa sɔnu paak na, ŋaan bi din pa likiriie ki tur Balam a wun mɔ Israel teeb mɔtont, ŋaan ki Yennu tunn mɔtont na ki li tee piisin.

\VS{3}Yoo nba ki bi din karin sennu na, ki Israel teeb gbat na, ki bi bɔkit bi mɔŋ nan boorganu nba kɔɔ namm na.


\par }{\SH Biaŋinba ki Nehemaya ŋamm niib na binbeŋ
\par }
{\PP \VS{4}Manntɔɔ nba ki bi yiu Eliasib, ki u gorii Yenjiantu ŋasaakak na tiat binbir boor na, din man nan Tobia ki li yukir bonchiann.

\VS{5}U din sak ki Tobia dɔɔ digbeŋir nba ni ki bi tuu birin Yenpiinii jeet nan bonnunubit, nan bona nba ki bi sii dia tuun nann Yenjiantu ŋasaakak ni, nan Yenpiinii nba tee mannteeb yar, nan jeet piik ni yennkɔɔ, nan li tilɔɔna daan nan li kpan nba ki bi teen Liifai teeb, ki bia teen Yenjiantu ŋasaakak na ni yanyinna, nan Yenjiantu ŋasaakak na guura na.

\VS{6}Laa din tun nna yoo nba, ki sɔɔ ki n kaa Jerusalem, kimaan Artaserses, wunba din tee Babilonn kpanbar na naan dinu bina piintaa nan ŋanlee nie, ki n din ŋmat wann n mɔŋ ki turɔ. Li din jii yoo waamewa ki u turin yaak,

\VS{7}ki n ŋmat Jerusalem. Li yooe ki n ji bann bonbiir nba ki Eliasib tun, kimaan waa chab Tobia diyouŋ, Yenjiantu ŋasaakak na ni, ki u dɔɔ na.

\VS{8}Ki n wutoor doo, ki n nyinn Tobia tiat kur ki lu,

\VS{9}ki tur mɔb a bin wuur ŋamm diit na, ki jiin kɔɔn Yenjiantu ŋasaakak na tiat nan Yenpiinii jeet nan bonnunubit na.


\par }{\PP \VS{10}Ki n bia gbat nan Yenjiantu ŋasaakak na ni yanyinna, nan bi Liifai leeb nyik Jerusalem ŋaan ŋmat bi kpaant ni, kimaan niib na ki teemm jeet nba jaŋitibi.

\VS{11}Ki n yakii nan tɔɔndamm na, nan baa ŋaan ki ŋasaakak na biar yann na, ŋaan ji te Liifai teeb nan yanyinna na ŋmat jen ŋasaakak na ni, ki ŋamm piin bi toona.

\VS{12}Tɔn, ki Israel teeb na kur ŋamm piin ki baat nan bi jeet kur piik ni yennkɔɔ, nan tilɔɔna daan nan kpan, ki kɔɔnt Yenjiantu ŋasaakak tiat diit na ni.

\VS{13}Ki n jii jab nba na ki sennib ki bi gorii tiat diit na: Ŋamme tee Selemia, ki u tee manntɔɔ, nan Sadok, ki u tee sennu banntɔɔ, nan Pedaya, ki u tee Liifai nirɔ. Ki Hanann, wunba tee Sakur bija, ŋaan tee Matania yaaboonn na din tee bi sommtɔɔ. N din mi nan jab nba nae ki n saa teemm yada nan bi tee nimɔmm, ki sii biitir jeet fanu ki teen bi toontunleeb.


\par }{\PP \VS{14}Yennu, tiat linba kur ki n teen ki tur a jiantu ŋasaakak na nan li toona.


\par }{\PP \VS{15}Li yoo na ki n la niib be Juda ki ŋmakii daan tilɔɔna, foon daar, ki siab paant jeet, nan daan, nan daan tilɔɔna, nan kinkana, nan jiklia bi bonii paak, ki saa nann Jerusalem; ki n kpaamm nan bi daa kɔi siar foon daar.

\VS{16}Nisiab din nyii Taya doo ni ki kɔɔ Jerusalem ki baat nan janii nan tabooru kur ki tan kɔi teen ti niib na foon daar.

\VS{17}Ki n yakii nan Juu teeb tɔɔndamm na ki yetib a, “Gotir bonbiir nba ki i tuun na. I kɔɔnt foon daar na jakinte.

\VS{18}Linba na booru paake ki Yennu din dat i yeejamm tuba, yoo nba ki u din baar nan biiru, doo na paak na. Ŋaan ki i bia lek yiab ki kɔɔnt foon daar na jakint, ki te Yennu wutoor ŋamii do Israel teeb paak.”


\par }{\PP \VS{19}Li paak ki n din tur mɔb nan bin tuu loon doo na tammɔkɔɔka na gana, foon daar kur, ki daa lootir ki tan tuu yoo nba ki foon daar saa gar. N din jii n jab na siabe ki bi guu tammɔi maŋ, a bi daa te ki sɔɔ kɔɔ nan siar doo na ni, foon daari.

\VS{20}Taar yomm koo munlee-e ki kpinkpenta nba kɔi tabooru kur na dɔɔr doo na joonn nanyer po nyiɔk, ki li saa yent foon daar.

\VS{21}Ki n yakii namm a, “Li ki mɔk nyɔsiat nan yin tuu baar ki dɔɔr leŋ ki guu sanyiɔk yentu-u. Yi-i jikii ŋamm tun linba na, n saa baar nan mabire i paak.” Laa din nyii li yoo ki saa, bi ji din ki jen foon daari.

\VS{22}Ki n tur Liifai teeb na mɔb a bin ŋamm bi mɔŋ, ki saan kii guu tammɔi na, ki lin te foon daar na-ii tee kasii.

\par }{\PP Yennu, ii tian n po, linba na paak, ki tinin ninbaauk, kimaan a lomm nba yab na paak.


\par }{\PP \VS{23}Li yoo na, ki n bia bann nan Juu jab na bonchiann kɔɔn poob, ki bi tee binba nyii Asdod nan Amonn nan Moab booru ni.

\VS{24}Ki bi waas na bɔkir piak Asdod danmaan koo maboorganii, ŋaan ji kan fit pak ti danmaami.

\VS{25}Ki n yakii nan jab na ki porib mɔb, ki boob, ki gut bi yut, ki te bi lor mɔlor Yennu sann ni nan ŋamm koo bi waas kan ban kɔɔn boorganu.

\VS{26}Ki n betib a, “Li din tee boorganu bonpoi kɔɔnu paake ki kpanbar Solomonn tun yanbɔmm. Ŋɔɔe din tee kpanbarjaann ki gar kpanbara kur nba be digbanlia ni. Yennu din loonɔ ki teenɔ Israel teeb kura kpanbar, ŋaan u lek din tan tun yanbɔmm na booruwa.

\VS{27}Ti wei i binbeŋ na ŋaan yêt Yennu mɔb, kii jiki kɔɔnt boorganu bonpoi-i?”


\par }{\PP \VS{28}Joyada din tee mannteeb yudaanɔ nba ki bi yiu Eliasib na bija, ŋaan Joyada bonjai na yenɔ din kɔɔn Sanbalat wunba nyii Bef Horonn doo ni na bipooe. Li paake ki n te Joyada nyii Jerusalem.


\par }{\PP \VS{29}Yennu, tiat niib na nba biir mannteeb toona nan mɔlor nba ki a din lor nan mannteeb nan Liifai teeb na.


\par }{\PP \VS{30}N ŋamm niib na ki nyinnib linba kur tee jakint niwa, ki turib sennii nba tee mannteeb nan Liifai teeb yar, ki li te sɔɔ kur mi u toonn.

\VS{31}N te ki bi sii baat nan daat nba ki bi sii jokin Yenpiinii nba ki bi baat nann na yoo nba jaŋ, ki bia te niib na sii baat nan bi Yenpiinii nba tee binn ni jeet kur sinsinn jaauŋ.

\par }{\PP Yennu, tiat linba na kur ki ŋammin.

\par }