\NormalFont\ShortTitle{Yaŋ}

{\MT YAŊ

\par }{\IS Ki jiin Yaŋ gbouŋ na po

\par }{\IP Gbouŋ na ni mɔk yanii nba ki a sii fit yiin, koo ki piak ki mei Yennu. Yanii maŋ bonchiann, Defid-e din yin. Yaŋ gbouŋ na bɔkit paabu munŋmue: Gbouŋ yenn, nan gbouŋ ŋanlee, nan gbouŋ ŋantaa, nan gbouŋ ŋanna, nan gbouŋ ŋanŋmu. Baatusir ni, bi yi gbouŋ maŋe Saams.



\par }{\MS GBOUŊ YENN

\par }\PsalmChap{1}{\MR (Yanii 1 -- 41)

\par }{\SH Barmɔnii parmaasir
\par }
{\Q \VerseOne{1}Daansiab nba ki gaan biit damm maan

\par }{\Q ki bia ki tokii bi binbeŋ,

\par }{\Q koo ki ki tɔkii nan binba yaa Yennu kaa na,

\par }{\QB parmaasir tee bi yare.


\par }{\Q \VS{2}Bi parmaasir nyi baa saak Yennu sennu na niŋe,

\par }{\QB kimaan bi dukii sennu maŋ poe yoo kur.


\par }{\Q \VS{3}Li nibooru tee nan tiik nba see kpengbiɔŋ nae,

\par }{\QB kimaan u lomm yoo-i baar, u tuu lone,

\par }{\Q u tituut bia ki siiri.

\par }{\Q Bi toona kur saa fanue.


\par }{\BB \par }
{\Q \VS{4}Ŋaan li ki tee nna kaa biit damm boori.

\par }{\Q Biit damm ŋarin tee nan fouŋ nae,

\par }{\QB ki wouŋ tuu da ki piar yaatir.


\par }{\Q \VS{5}Yennu tan saa biir biit damm,

\par }{\QB ki ŋamm nan Yennu niib kan lakin taan benu.


\par }{\Q \VS{6}Yennu-e ŋmakitir niŋamm na ki nyintib bonbiir ni,

\par }{\QB ŋaan nibiit na ŋarin kpan tɔk bi biiru sɔnue.




\par }\PsalmChap{2}{\SH Ki jiin kpanbar nba ki Yennu gannɔ na po
\par }
{\Q \VerseOne{1}Bee ki niib lorin mɔyêtuk lora?


\par }{\Q \VS{2}Bee ki niib lorin lora nba kaa nyɔɔti?

\par }{\Q Ki bi kpanbara nan bi yudamm lorin lorbiit

\par }{\QB ki jiin Yennu nan daanɔ nba ki u gannɔ na po,


\par }{\Q \VS{3}ki yeen a, “Ŋaant tin nyinn ti mɔŋ bi nuu ni.

\par }{\Q Ti nyinn ti mɔŋ bi yent ni.”


\par }{\BB \par }
{\Q \VS{4}Yennu kar u naan binbintir paak yendɔuŋ ni,

\par }{\QB ŋaan laab nan bi lorkpeena maŋ.


\par }{\Q \VS{5}U dia wutoore ki teemm kpaanii,

\par }{\Q ki jii parbiir ki jek bi gbanu.


\par }{\Q \VS{6}U yet a, “N kasii kunkonn Sayɔnn paake\FTNT{*}{{\FR 2:6 }{\FR{2.6
}}{\FT{Sayɔnn din tee Jerusalem bɔkire.}}} ki n dinn n kpanbar.”


\par }{\BB \par }
{\Q \VS{7}Ŋanne ki kpanbar na yet a, “N saa mɔɔnt linba ki Yennu pake.

\par }{\Q U pakin a, ‘Fine tee n bija, ki dinnae ki n teen a baa.


\par }{\Q \VS{8}Boimin ki man tura digbana na kur,

\par }{\QB tingbouŋ na kur sii tee a yare.


\par }{\Q \VS{9}A saa jii kutgbianue ki yeerib,

\par }{\QB ki but butib nan boba na.’ ”


\par }{\BB \par }
{\Q \VS{10}Gbiintir man, yimm kpanbara,

\par }{\QB jiin linba na ki tumii yan man,

\par }{\QB yimm tingbouŋ na kpanbara:


\par }{\Q \VS{11}Ii jiantir Yennu nan jaŋmaanii,


\par }{\Q \VS{12}ki gbaan jiantɔ nan gbananjekiruk.

\par }{\Q Nna-i kaa, u wutoor saa doe yiama ki yin kpo.

\par }{\Q Parmaasir be daansiab nba baat Yennu boor

\par }{\QB a wun nyinnib ninbɔŋ ni na paak.




\par }\PsalmChap{3}{\SH Sanyiɔk ni Yenmiaru ki jiin sommir po
\par }
{\Q \VerseOne{1}Yennu, n mɔk datai bonchiann,

\par }{\QB binba kɔn nanin yab halii.


\par }{\Q \VS{2}Bi piak n po ki yeen a, “Yennu kan sommɔ.”


\par }{\BB \par }
{\Q \VS{3}Ŋaan Yennu, fine tee n sommtɔɔ, ninbɔŋ kur ni,

\par }{\Q fine teenin nyannu nan parcheenn.


\par }{\Q \VS{4}N yi Yennu-e ki loon sommir,

\par }{\Q ki u be u kasii kunkonn paak, ŋaan teenin gatu.


\par }{\BB \par }
{\Q \VS{5}N tuu dɔɔ nyiɔk ki gɔɔnt, ŋaan ki Yennu guume.


\par }{\Q \VS{6}N ki jee n datai tusaa tusaa nba kook lintin na.


\par }{\BB \par }
{\Q \VS{7}Yennu, baat. Tintin, n Yomdaanɔ. Dint n datai na biak,

\par }{\Q ki te ki bi daa mɔk paŋ nba saa paanin daŋi.


\par }{\Q \VS{8}Nyannu nyi Yennu boor nie.

\par }{\QB Wun teen piisin u niib paak.




\par }\PsalmChap{4}{\SH Daajoouk Yenmiaru ki jiin sommir po
\par }
{\Q \VerseOne{1}Yennu, fin nba tee n fat-tɔɔ,

\par }{\QB turimin gatu yoo nba ki n fabin tura.

\par }{\Q Maa bo be daamii ni, fine bo sommin.

\par }{\Q Ii tee burchimɔ n boor mɔtana, ki gbiint n miaru.


\par }{\BB \par }
{\Q \VS{2}Yimm niib na, taar munŋaae ki i sii dintin fei?

\par }{\Q Taar munŋaae ki i sii loon linba kaa nyɔɔti,

\par }{\Q ki bia waa linba ki tee barmɔnii?


\par }{\BB \par }
{\Q \VS{3}Bant nan Yennu gann niŋamm nae ki teemm u yab.

\par }{\Q U gbiintir n fabinii, yoo nba ki n yiinɔ.


\par }{\BB \par }
{\Q \VS{4}Ii jekir nan yanputuk ki nyik toonbiit man.

\par }{\Q Ii tuu kii dɔɔ i dɔɔnii paak soon nna,

\par }{\QB yin dukin linba na fanuwa.


\par }{\Q \VS{5}Mant maruŋ nba took ki tur Yennu,

\par }{\Q ŋaan teenɔ yada.


\par }{\Q \VS{6}Niib bonchiann fabin ki yeen a,

\par }{\Q “Yennu, teent piisin ti paak.

\par }{\QB Ii mɔk ninbatinu nan timm.”


\par }{\Q \VS{7}Ŋaan faa turin parpeenn nba na chee bi dii

\par }{\QB nan bi tilɔɔna daan nba saa turib linba.


\par }{\BB \par }
{\Q \VS{8}Mi-i dɔɔr, n tuu gɔɔn n yamanie,

\par }{\Q kimaan fin Yennu kɔɔe guun ki dian fanu.




\par }\PsalmChap{5}{\SH Yenmiaru nba saa gɔɔr bonbiir
\par }
{\Q \VerseOne{1}Gbiintir n mɔmaan ki gbat n duna,


\par }{\Q \VS{2}gbiintir n mɔnii ki sommin,

\par }{\Q fin nba tee n Yennu nan n kpanbar.

\par }{\BB \par }
{\Q N meia, Yennu.


\par }{\Q \VS{3}Fine gbia n kunkɔr sanyiɔk ni,

\par }{\Q ki yondoor ki n tuu fabin nana, ŋaan ji guu a gatu.


\par }{\BB \par }
{\Q \VS{4}A tee Yennu nba ki loon biite.

\par }{\Q A ki saak biit a boor ni.


\par }{\Q \VS{5}A poŋ ki loon fan la dont-n-mɔŋ damm.

\par }{\Q A ki loon binba tee nɔɔntont damm na maami.


\par }{\Q \VS{6}A tuu biir faak damm nae,

\par }{\Q ki bia yisin kpikpiruk nan kpinkpannii damm.


\par }{\BB \par }
{\Q \VS{7}Ŋaan a yaa lonchiɔŋ paak ki n fit baat a boor.

\par }{\Q N fit jiantira, a kasii ŋasaakak ni,

\par }{\Q ki bia gbaant a tɔɔnn ki teena baakir.


\par }{\Q \VS{8}Yennu, n datai yab bonchiann.

\par }{\Q Sommitin ki man tun a loomm.

\par }{\Q Ŋammit a sɔnu fanu ki man tɔkin.


\par }{\BB \par }
{\Q \VS{9}N datai nba piak linba kur ki tee barmɔnii.

\par }{\Q Ŋamm kpan loon bin biire.

\par }{\Q Bi mɔmaan kur mariie,

\par }{\QB ŋaan ki bi para gbee nan faak nan kpinkpannii.


\par }{\Q \VS{10}Yennu, datir bi tuba ki biirib.

\par }{\Q Ŋaant ki bi tiɔŋ lorbiit na n biirib.

\par }{\Q Berimm a boor ni, kimaan bi toonbiit kaa bannu,

\par }{\Q nan bi mɔyêtuk nba ki bi mɔk ki jiin a po na paak.


\par }{\BB \par }
{\Q \VS{11}Ŋaan binba kur teena yada na be nan parpeenn,

\par }{\Q ki saa fit yin parpeenn yanii.

\par }{\Q Ii guu daansiab nba loona na,

\par }{\QB kimaan a paake ki bi mɔk parpeenn.


\par }{\Q \VS{12}Yennu, a teen daansiab nba saak a mɔb nae piisin,

\par }{\Q ki a lomm tee nan naagbankɔŋir na ki nyintib daŋ ni.




\par }\PsalmChap{6}{\SH Yenmiaru nba jiin sommir po
\par }
{\Q \VerseOne{1}Yennu, daa jikit wutoor ki yakii nanimi.

\par }{\Q Daa jikit wutoor ki daar n tubiri.


\par }{\Q \VS{2}Yennu, ii mɔk ninbatinu n paak, kimaan n ki mɔk paŋi.

\par }{\Q Turimin paŋ, kimaan n bak bonchiann,


\par }{\Q \VS{3}ki n binbeŋ kur gbee nan daamii.

\par }{\Q A saa taantir n sommir po nlee?


\par }{\BB \par }
{\Q \VS{4}Yennu, baat ki tan tinnin,

\par }{\Q jiin a ninbatinu na ki nyinnin kuun ni.


\par }{\Q \VS{5}Sɔɔ ki tian a po kpeentiŋi,

\par }{\Q Ŋmee saa jianta kpeentiŋi?


\par }{\BB \par }
{\Q \VS{6}N bak nan parbiira,

\par }{\Q nyiɔk kur, n dindɔɔnu tuu pɔɔk ninnyuut nie.

\par }{\Q N ninnyuut tuu borik n yukpakitire.


\par }{\Q \VS{7}N ninbina mɔr piina, ki n ji ki nyɔɔni,

\par }{\Q kimaan n datai nba te ki n mɔ na paak.


\par }{\BB \par }
{\Q \VS{8}Seetir n boor ni man, yimm biit damm na,

\par }{\Q kimaan Yennu gbia n mɔŋ.


\par }{\Q \VS{9}U gbiin n bubuuk ki jiin sommir po,

\par }{\Q ki saa gat n miaruwa.


\par }{\Q \VS{10}Fei saa di n datai, ki bi mɔi n toŋ bonchiann,

\par }{\QB kimaan Yennu nba saa nyannib na paak.

\par }{\Q Bi saa ŋmat nan feie.




\par }\PsalmChap{7}{\SH Yenmiaru nba jiin fatu po
\par }
{\Q \VerseOne{1}N Yomdaanɔ Yennu, n baar a boor a fii nyintin bonbiir nie;

\par }{\Q a nyinnin binba waa beerin na nuu ni.


\par }{\Q \VS{2}Nna-i kaa, bi saa bibin nan yanbɔr nae,

\par }{\Q ki saan nanin siaminba ki sɔɔ kaa ki saa gaarin,

\par }{\Q leŋewa ki bi saa pat n gbanant yɔni yɔni.


\par }{\BB \par }
{\Q \VS{3-4}N Yomdaanɔ Yennu, li-i tee ki n tun ki biir sɔɔ,

\par }{\Q li-i tee ki n nyii n yɔsiak poor,

\par }{\QB koo ki n ki mɔk ninbatinu nan daansɔɔ nba biirin,

\par }{\Q li-i tee ki n tun linba na yenn,


\par }{\Q \VS{5}fan ŋaan ki n datai maŋ n wein ki soorin;

\par }{\Q ŋaant bin nyannin ki kpin, ki n gbanant-ii dɔɔ

\par }{\QB ki daa mɔk manfoori.


\par }{\BB \par }
{\Q \VS{6}Yennu, fiit nan wutoor,

\par }{\Q setir a taajaa paak, ki took n datai bi wutoor ni,

\par }{\QB ki sommin, kimaan a tee wunba waa barmɔnii sɔnue.


\par }{\Q \VS{7}Tikit niib na kur a boor ni, kii diab.


\par }{\Q \VS{8}Yennu, fine tee nisaarii kur barbuurɔ,

\par }{\Q a bu ki sommin; a mi nan n ki mɔk biiti.


\par }{\Q \VS{9}A tee popeenn Yennu-e,

\par }{\QB ki bu ti para ni nan ti dudukit ni buut.

\par }{\Q Potir nɔɔntont damm binbeŋ na,

\par }{\QB ŋaan tur niŋamm na nyɔɔt.


\par }{\BB \par }
{\Q \VS{10}Yennu-e nyintin ninbɔŋ ni,

\par }{\Q u tint daansiab nba saak u mɔb.


\par }{\Q \VS{11}Yennu tee popeenn barbuurɔe; u tuu biir nibiit nae.


\par }{\Q \VS{12}Bi-i kii lebit bi binbeŋ, Yennu saa ŋat u jukbanjiak nae.

\par }{\Q U daar u tɔrbanne ki tee siir.


\par }{\Q \VS{13}U jikit u jatiat nba kpi kuun nae;

\par }{\Q u yekit u peenii nba mɔk muu nae.


\par }{\BB \par }
{\Q \VS{14}Gotir nibiit na nba dukii biit po,

\par }{\QB bi lorin kpikpiruko ki dukii kpinkpannii.


\par }{\Q \VS{15}Ŋaan baa pii barit nba na, bi mɔŋe bia siik leŋ.


\par }{\Q \VS{16}Bi tubdatu nyi bi tiɔŋ toonbiit nie;

\par }{\Q bi danii nyi bi tiɔŋ kpikpiruk nie.


\par }{\BB \par }
{\Q \VS{17}N teen Yennu niipoouk, u ŋamm paak.

\par }{\Q N yiin yaŋ ki dont Yennu, wunba tee Yabint Daanɔ na.




\par }\PsalmChap{8}{\SH Ki jiin Yennu nan nisaarik po
\par }
{\Q \VerseOne{1}Yennu, fin nba tee ti Yomdaanɔ na,

\par }{\QB tingbouŋ na munn laat a yabint nba tee biaŋinba.

\par }{\Q A dontir do ki baat sanpagbant.


\par }{\Q \VS{2}Ki waas nan sanpantii yiinir yaŋ.

\par }{\Q A biir a dataiwa, ki tuu ber binba biira na,

\par }{\QB ki bin nyik a biiru.


\par }{\BB \par }
{\Q \VS{3}Maa tuu got sanpaak nba ki a nan na, nan ŋmaarik,

\par }{\QB nan ŋmaabira nba ki a teemm bi binbeboor na,


\par }{\Q \VS{4}nisaarik tee bee ki a baka be u po,

\par }{\Q nisaarik mun ki a gbiin u po?


\par }{\BB \par }
{\Q \VS{5}A din te ki u pɔ waan malakanba boor,

\par }{\Q ki bia te ki u la dontir nan paku.


\par }{\Q \VS{6}Fine gannɔ a wuu gorii tingbouŋ na ni bonfoa

\par }{\QB nba ki a nan kur, ki teenɔ bonnaŋir kur yudaanɔ.


\par }{\Q \VS{7}Ŋanne tee nei nan pei nan muuk ni bonkobit


\par }{\Q \VS{8}nan nɔɔnii nan janii nan nyun ni bonfoa kur.


\par }{\BB \par }
{\Q \VS{9}Yennu, fin nba tee ti Yomdaanɔ na,

\par }{\QB tingbouŋ na munn laat a yabint nba tee biaŋinba.




\par }\PsalmChap{9}{\SH Ki jiin niipoturu po
\par }
{\Q \VerseOne{1}Yennu, n saa donta nan n par kur.

\par }{\Q N saa pak wann bakitnauŋ toona nba kur ki a tun.


\par }{\Q \VS{2}N Yabint Yennu, n sii yiin nan parpeenne kimaan a paak,

\par }{\Q n sii yiine ki dontira.


\par }{\BB \par }
{\Q \VS{3}Fi-i lekit, n datai tuu ŋmat poore; bi tuu baa tiŋ nie ki kpo.


\par }{\Q \VS{4}A ŋan ki bia waa mɔnii a buut ni, ki bu fanu ki taa n po.


\par }{\BB \par }
{\Q \VS{5}A biir yanbɔndamm nan nɔɔntont damm nawa.

\par }{\Q Sɔɔ kan mi tiar bi po.


\par }{\Q \VS{6}Ti datai boonte fas fas.

\par }{\Q A biir bi digbana, ki ti tamm bi powa.


\par }{\BB \par }
{\Q \VS{7}Ŋaan Yennu-e tee kpanbar yoo kur,

\par }{\QB u maa u naan binbintir a wuu bu buut.


\par }{\Q \VS{8}U dia tingbouŋ na nan popeenne,

\par }{\QB ki bu niib buut nan li sɔnu.


\par }{\BB \par }
{\Q \VS{9}Yennu-e tee binba di biak na sindandiiuk.

\par }{\Q U boore tee gungurboor ninmɔnn yoo.


\par }{\Q \VS{10}Yennu, binba mia na saa teena yadawa,

\par }{\Q a ki yêen wunba baar a boori.


\par }{\BB \par }
{\Q \VS{11}Yinin dontir yaŋ ki dont Yennu,

\par }{\QB wunba tee kpanbar ki be Sayɔnn digbanjaann ni na,

\par }{\Q pakin wann sɔɔ kur waa tun linba.


\par }{\Q \VS{12}Yennu tian daansiab nba be fara niŋ na po,

\par }{\Q u ki tammit bi mɔnii po, u daar binba dintib biak na tuba.


\par }{\BB \par }
{\Q \VS{13}Yennu, ii mɔk ninbatinu nanin,

\par }{\Q gotir n datai nba kɔɔnin biak nba ni na.

\par }{\Q Yennu, nyintin kuun ni,


\par }{\Q \VS{14}ki man fit set a niib boor Jerusalem,

\par }{\Q ki wannib linba paak ki n dontira na.

\par }{\Q N sii kpamme, kimaan a tinnima.


\par }{\BB \par }
{\Q \VS{15}Binba ki jiantira na gbiir bootite, ki bia ŋmat baa leŋ;

\par }{\Q bi tiɔŋ baruko soorib.


\par }{\Q \VS{16}Yennu kasii buut niŋe ki u fiit u mɔŋ ki wann.

\par }{\Q Ŋaan biit damm na tuu baa bi tiɔŋ toona nie.


\par }{\BB \par }
{\Q \VS{17}Biit damm nan binba ki mi Yennu na ŋarin,

\par }{\QB kuume tee bi joontu.


\par }{\Q \VS{18}Yennu kan tamm talas damm po,

\par }{\QB ki nandamm dindann mun kan teen yanni.


\par }{\BB \par }
{\Q \VS{19}Baat, Yennu, daa te ki nisaarii nyanti.

\par }{\Q Baat nan binba ki mia na a boor ki tan bu bi buut.


\par }{\Q \VS{20}Ŋaant ki bin tin jaŋmaanii.

\par }{\Q Ŋaant ki bin bann nan bi tee niibe ki tan saa kpowa.




\par }\PsalmChap{10}{\SH Yenmiaru nba jiin fatu po
\par }
{\Q \VerseOne{1}Yennu, bee ki a fɔk nant nna?

\par }{\Q Bee ki a tuu bɔr a mɔŋ yoo nba ki ti be mabir ni?


\par }{\Q \VS{2}Biit damm na mɔk yuwannue ki dint tatimm biak;

\par }{\Q sootib bi barit nba ki bi bar na ni.


\par }{\BB \par }
{\Q \VS{3}Biit daanɔ want u mɔŋe, u yanbɔnlor na ni;

\par }{\Q bonlonbiiuk daanɔ poor Yennu mɔporae ki yêenɔ.


\par }{\Q \VS{4}Biit daanɔ baka kaa Yennu po.

\par }{\Q U yuwannu ni, u dukii nan Yennu ki kpaa talasi.


\par }{\BB \par }
{\Q \VS{5}Biit daanɔ bona kur saa fanue.

\par }{\Q U ki bant Yennu buut nba tee biaŋinba;

\par }{\Q U laa u dataie.


\par }{\Q \VS{6}U tuu pak ki tur u mɔŋ a,

\par }{\Q “N kan mi ki baa, n kan mi kɔɔ mabir ni.”


\par }{\Q \VS{7}U mɔmaan tee mɔtont nan faak nan jaŋmaankɔɔntuk kɔɔe.

\par }{\BB \par }
{\Q U kakii nan naŋ nan biit maan paku halii.

\VS{8}U tuu bɔr digbanbis nie

\par }{\QB ki guu a wun kpi niib nba ki mɔk biit na.

\par }{\Q U tuu chakin binba ki mɔk sommteeb nae.


\par }{\Q \VS{9}U tuu dɔɔ u bɔr niŋ nan yanbɔr nae.

\par }{\Q U dɔɔe ki guu tatimm na, ki u baruk tuu tan soorib,

\par }{\Q ki wun jiib ki yaat namm.


\par }{\BB \par }
{\Q \VS{10}Niib nba kaa sommteeb na, u faabe bir tiŋ ni;

\par }{\QB u jii u panjatuk nae ki nyann talas damm na.


\par }{\Q \VS{11}Biit damm yeen a, “Yennu baka kaa,

\par }{\Q u mun u ninbinawa, u kan mi lati.”


\par }{\BB \par }
{\Q \VS{12}Yennu, datir biit damm na tuba.

\par }{\Q Tiat tatimm na po.


\par }{\Q \VS{13}Li saa teen nlee ki biit daanɔ n yisin Yennu,

\par }{\QB ki pak tur u mɔŋ a, “U kan dat n tubiri.”


\par }{\BB \par }
{\Q \VS{14}Ŋaan a laat, a chakin mabir nan biak kure,

\par }{\QB ki teen siir nan fan somm.

\par }{\Q Talas daanɔ jikit u mɔŋ ki teenae.

\par }{\QB A yɔɔ sommit fara damme.


\par }{\BB \par }
{\Q \VS{15}A biir biit damm nan nɔɔntont damm paŋ na,

\par }{\Q datir bi tuba, baa tun biit na paak,

\par }{\QB halii nan baa tan saa nyik biit tumu.


\par }{\BB \par }
{\Q \VS{16}Yennu-e sii tun tee kpanbar,

\par }{\Q binba jiantir tingbana na saa bot u tiŋ ni.


\par }{\BB \par }
{\Q \VS{17}Yennu, a saa gbiint binba sikint bi mɔŋ na miaruwa.

\par }{\Q A saa turib parcheenna.


\par }{\Q \VS{18}A saa gbiint kpeebii nan binba be mabir ni na mɔniiwa.

\par }{\Q A saa bu ki sommiba, ki nisaarii nba baat nan kpikpiruk na

\par }{\QB ji kan baar nan kpikpiruku.




\par }\PsalmChap{11}{\SH Dindann nba be Yennu ni
\par }
{\Q \VerseOne{1}N maa Yennu paake, ki u nyintin mukir ni.

\par }{\Q I tee jatite ki piak teenin a, “Yukit nan nɔɔŋ na ki do jɔjaana,


\par }{\Q \VS{2}kimaan biit damm jii bi tɔrbana ki be bunbɔnn ni

\par }{\QB ki tekin peenii a bin yek niŋamm na.


\par }{\Q \VS{3}Li-i tee ki bonsiar kur biir, niŋanɔ saa tee nlee?”


\par }{\BB \par }
{\Q \VS{4}Yennu be u kasii jiantu ŋasaakak ni.

\par }{\Q U naangbouŋ be yendɔuŋ ni, ki u gorii niib siar kur po,

\par }{\Q ki mi linba kur ki niib tuun.


\par }{\Q \VS{5}U bikii niŋamm nan biitdamm kure.

\par }{\Q U ki loon tubkangbata damm na.


\par }{\BB \par }
{\Q \VS{6}U sikint mupeenu nan sarwuuta nitont paak.

\par }{\Q U daar bi tuba nan wartouŋ nba koot bona nae.


\par }{\Q \VS{7}Yennu tee kasiie ki loon toonŋana.

\par }{\Q Binba tuun toonŋana sii tun be Yennu tɔɔnne.




\par }\PsalmChap{12}{\SH Yenmiaru nba jiin sommir po
\par }
{\Q \VerseOne{1}Yennu, sommitit. Niŋanɔ nan yenɔkɔɔwa ki biari,

\par }{\Q a ji kan la nimɔnɔ kɔtaa.


\par }{\Q \VS{2}Bi kur fa faie ki teen bi leeb, bi dia mɔmante ki kparin bi leeb.


\par }{\BB \par }
{\Q \VS{3}Yennu, a te bin ŋmin bi fai mɔi maŋ.

\par }{\Q Mubint bi dont-n-mɔŋ mɔi nba yeen a,


\par }{\Q \VS{4}“Ti tuu jii ti mɔbonae ki la linba ki ti loon.

\par }{\Q Ti sii piak ti yanbɔɔte, ŋaan sɔɔ kaa ki saa te ki tin ŋmini.”


\par }{\BB \par }
{\Q \VS{5}Ŋaan Yennu yeen a, “N saa baar mɔtana,

\par }{\Q kimaan talas damm di biake,

\par }{\Q ki binba be mabir ni na kurii nan gbananyekitir.

\par }{\Q N saa turib yandɔɔnn binbeŋ nba ki bi tuu daan nawa.”


\par }{\BB \par }
{\Q \VS{6}Yennu mɔsonae ŋan ki tin teenir yada,

\par }{\Q kimaan li tee nan lik-kut nba ki bi purir saauk muu ni

\par }{\QB taar munlore nae.


\par }{\BB \par }
{\Q \VS{7-8}Nitont be siar kur po, sɔɔ kur dont linba tee bonbiire.

\par }{\Q Yennu, ii diat fanu, ki nyinnit li nibooru nuu ni.




\par }\PsalmChap{13}{\SH Yenmiaru nba jiin sommir po
\par }
{\Q \VerseOne{1}Yennu, a saa tamm n po ki lin wei nlee?

\par }{\Q Yoo kur amii?

\par }{\Q Taar munŋaae ki a saa lek a numm ŋaan nyikimi?


\par }{\Q \VS{2}N sii be mabir ni ki lin wei nlee?

\par }{\Q Parbiir saa gbee n par ni yonnu nan nyiɔk ki lin wei nlee?

\par }{\Q N datai saa nyannin ki lin wei nlee?


\par }{\BB \par }
{\Q \VS{3}N Yomdaanɔ Yennu, gotirin ki turin gatu.

\par }{\Q Turimin paŋ ki daa te ki n kpenni.


\par }{\Q \VS{4}Daa te ki n datai yeen a, “Ti nyannɔwa.”

\par }{\Q Daa te ki bi kpamm n baak paaki.


\par }{\BB \par }
{\Q \VS{5}N gaa a lomm nba tun ki be na paake.

\par }{\Q N sii kpamme, kimaan a saa nyinnin biit niwa.


\par }{\Q \VS{6}N saa yin yaŋ ki tura, kimaan a ŋan ki turin.




\par }\PsalmChap{14}{\SH Ki jiin nisaarii nɔɔntont po
\par }
{\R (Yaŋ 53)

\par }{\Q \VerseOne{1}Jatit dukii bi para ni a, “Yennu kaa.”

\par }{\Q Bi kur tee niyoonae ki tun bonbilankanta,

\par }{\Q sɔɔ kaa ki tuun linba tooki.


\par }{\BB \par }
{\Q \VS{2}Yennu be sanpaapo ŋaan gorii nisaarii

\par }{\QB a wun laan siab be ki sub ki bia jiantirɔ.


\par }{\Q \VS{3}Ŋaan bi kur tun ki kpeta; bi kur tee nibiite, jinjan-youŋ.

\par }{\Q Sɔɔ kaa ki tuun linba ŋan, nan yenɔkɔɔwa.


\par }{\BB \par }
{\Q \VS{4}Yennu boi a, “Bi ki mi-ii?”

\par }{\Q Toonbiit damm maŋ ki mi-ii?

\par }{\Q Bi di n niib nan nirɔ nba tuu di jeet na,

\par }{\QB ki bia ki meimi.


\par }{\BB \par }
{\Q \VS{5}Ŋaan bi yan saa puta;

\par }{\QB kimaan Yennu be nan binba saak u mɔb na.


\par }{\Q \VS{6}Toonbiit damm na kut labin sikin-n-mɔŋ daanɔ lorae,

\par }{\Q ŋaan Yennu-e tee u fat-tɔɔ.


\par }{\BB \par }
{\Q \VS{7}N mei Yennu-e a nyannu n nyi Sayɔnn

\par }{\Q ki baar u niib Israel teeb paak.

\par }{\Q Yoo nba ki Yennu saa te ki Israel teeb na n mɔkit na,

\par }{\QB bi tan sii mɔk parpeenn bonchiann.




\par }\PsalmChap{15}{\SH Ki jiin Yennu nba loon linba po
\par }
{\Q \VerseOne{1}Yennu, ŋmee saa fit kɔɔ a jiantu ŋasaakak ni?

\par }{\Q Ŋmee saa fit jianta, a kasii kunkonn Sayɔnn na paaki?


\par }{\BB \par }
{\Q \VS{2}See nirɔ nba saak fin Yennu mɔb,

\par }{\QB ki bia yɔɔ tuun linba took,

\par }{\Q wunba mɔbona tee barmɔnii, ki faak kaa leŋ;


\par }{\Q \VS{3}Wunba ki gbii tiŋ u leeb paak.

\par }{\Q U ki tuun biit ki teen u leebi, u bia ki gbiin biya.


\par }{\Q \VS{4}U yisin binba ki Yennu yêemm nae;

\par }{\Q ŋaan baakit binba saak Yennu mɔb na.

\par }{\Q Wuu senn mɔsonn, u tuu tume, li pann-i lekii jan biaŋinba.


\par }{\Q \VS{5}Wuu kpent bont ki tur nirɔ, u ki boi nyɔɔt po.

\par }{\Q U ki saak ki bi nyar u mɔb ki u piak ki biir wunba mɔk mɔnii.

\par }{\BB \par }
{\Q Wunba tuun linba na kur, u sii yɔɔ be fanue.




\par }\PsalmChap{16}{\SH Ki jiin pardɔɔnn Yenmiaru po
\par }
{\Q \VerseOne{1}Yennu, nyintin ninbɔŋ ni;

\par }{\Q n dindann be a nie ki jiin sommir po.


\par }{\Q \VS{2}N yet Yennu a, “Fine tee n Yomdaanɔ,

\par }{\Q bonŋana nba kur ki n mɔk, li nyii a boore.”


\par }{\BB \par }
{\Q \VS{3}Yennu niib nba teenɔ yada na, ŋamme be fanu.

\par }{\Q N parmaasir kur tee mii be bi boore.


\par }{\BB \par }
{\Q \VS{4}Binba tiin ki saa tingbana boor na baat nan mabire bi mɔŋ paak.

\par }{\Q N kan pukin bi maruŋ ni, n kan jiant bi tingbana maŋi.


\par }{\BB \par }
{\Q \VS{5}Yennu, n mɔk fin kuukɔɔe, fine teenin maa loon linba kur.

\par }{\Q N tɔɔnn po benu kur be a nuu nie.


\par }{\Q \VS{6}A piinii nba ki a pin kur mɔk bakitnauŋ; a piinii kur ŋane.


\par }{\BB \par }
{\Q \VS{7}N dont Yennu, kimaan u ŋmakitirin.

\par }{\Q Ki nyiɔk n dudukit teenin kpaanii.


\par }{\Q \VS{8}Yoo kur n tian Yennu benu po;

\par }{\QB u naakin, ki siar kaa ki saa daamimi.


\par }{\BB \par }
{\Q \VS{9}Li paak, n mɔk parpeenn ki teenɔ niipoouk,

\par }{\Q n mi nan n see chinchin,


\par }{\Q \VS{10}kimaan fine nyintin kuun paŋ ni;

\par }{\Q a kan te ki a kasii nirɔ gbanant n bat,

\par }{\QB koo wun nyint kpeentiŋi.


\par }{\BB \par }
{\Q \VS{11}A saa wannin sɔnu nba saa manfoor niŋa.

\par }{\Q A benu teenin kpinkpammuk bonchiann,

\par }{\Q ki baat nan parmann n boor yoo kur.




\par }\PsalmChap{17}{\SH Ki jiin niŋanɔ Yenmiaru po
\par }
{\Q \VerseOne{1}Yennu, gbiintir maa fabin fabinii nba ki jiin buut

\par }{\Q nba ŋan po na.

\par }{\Q Gbatir mɔnii nba ki n mɔ ki loon sommir na.

\par }{\Q Gbiintir n miarmɔnu na.


\par }{\Q \VS{2}A saa bu ki sommima, kimaan a mi linba took.


\par }{\BB \par }
{\Q \VS{3}A mi n dudukit, faa baar n boor nyiɔk,

\par }{\Q a bikinin fanue ki ki la yanbɔndudukit n ni.


\par }{\Q \VS{4}N ki piak biit nan leeb nba piak biaŋinba na.

\par }{\Q N sak a maame ki yêt min wei kpikpiruk sɔnii.


\par }{\Q \VS{5}N yɔɔ tɔk a sɔnue; n ki mi kpat nyii kpiŋi.


\par }{\BB \par }
{\Q \VS{6}Yennu, n meia, kimaan a teenin gatu,

\par }{\Q li paak, gbiintir n mɔbona.


\par }{\Q \VS{7}Wantin a bakitnauŋ lomm na ki tinnin.

\par }{\Q Li-i tee ki n be a boor, n nyii n datai nuu niwa.


\par }{\BB \par }
{\Q \VS{8}Ii guun nan faa saa guur a tiɔŋ ninbinn biaŋinba na.

\par }{\Q Jiimin ki gurin a boouk ni,


\par }{\Q \VS{9}ki nitont na daa fit teen siari.

\par }{\BB \par }
{\Q Databiit na kaan lintima.


\par }{\Q \VS{10}Bi ki tiin ninbaauku, ŋaan piak ki dont bi mɔŋ.


\par }{\Q \VS{11}Bi ŋaa lintima, mi-i ŋmant siar kur po, bi bee,

\par }{\Q ki loon yaak bin dat sikinin.


\par }{\Q \VS{12}Bi tee nan yanbɔra nae ki guun;

\par }{\Q ki loon bin chat-chatin.


\par }{\BB \par }
{\Q \VS{13}Yennu, baat, tookit n datai ki nyannib.

\par }{\Q Jiin a jukbanjiak ki fatin tondamm nuu ni.


\par }{\Q \VS{14}Nyintin binba mɔk linba kur ki bi loon na nuu ni.

\par }{\Q Datir bi tuba nan biak nba ki a bir guumm na.

\par }{\Q A ŋaan ki lii yaba ki baar bi waas nan bi yaaboona.


\par }{\BB \par }
{\Q \VS{15}Ŋaan n saa la fin Yennu-wa, kimaan n ki tun biit nan waama;

\par }{\Q ki mi-i gɔɔn tan yerik, a benu tuu turin kpinkpammuk bonchiann.




\par }\PsalmChap{18}{\SH Yaŋ nba jiin nyannu po
\par }
{\Q \VerseOne{1}Yennu, n loona bonchiann, fine tee wunba kɔn n paak.


\par }{\Q \VS{2}Yennu-e tee n guutɔɔ, ŋɔɔ tee n digbanpaarir,

\par }{\QB ki mi-i be u boor, n be n yamaniŋe.

\par }{\Q U guun nan naagbankɔŋir nae,

\par }{\Q ki kɔn n paak, ki dian fanu.


\par }{\Q \VS{3}N tuu yiin Yennu-e ki wun tinnin ki nyinnin n datai nuu ni.

\par }{\Q Pakin Yennu man.


\par }{\BB \par }
{\Q \VS{4}Kuun daŋ kaane ki lintin,

\par }{\Q ki biiru yuuk ki gaar n paak nan nyunpana na.


\par }{\Q \VS{5}Kuun daŋ kaane ki lintin; ki kaauk pii u baruk ki guun.


\par }{\Q \VS{6}Maa be mabir ni, n yiin Yennu-e.

\par }{\QB N yiin Yennu ki loon sommir,

\par }{\Q ki u be u ŋasaakak ni, ŋaan gbat n kunkɔr,

\par }{\QB ki gbiint n mɔŋ nba ki n mɔ ki loon sommir na.


\par }{\BB \par }
{\Q \VS{7}Ŋanne ki tingbouŋ damm ki nik, ki jɔjaana fiaka bekint ki jekir;

\par }{\Q kimaan Yennu wutoor doowa.


\par }{\Q \VS{8}Ki munyuut nyii u manbonii ni,

\par }{\QB ki mupeenu nan musankɔɔna nyii u mɔb ni.


\par }{\Q \VS{9}Ŋanne ki u pat sanpagbouŋ ki nyii sik;

\par }{\Q ki sanpagbounbɔŋ be u taa po.


\par }{\Q \VS{10}Ki u kar u bonfoa nba mɔk kpinkpant\FTNT{*}{{\FR 18:10 }{\FR{18.10
}}{\FT{Bi maan ni, bi yib “cherubim.” Bi nyii Yennu boore.}}} paak ki bi yukir,

\par }{\QB ki wouŋ saa nanɔ.


\par }{\Q \VS{11}U jii bunbɔnne ki dɔkin u mɔŋ,

\par }{\Q ki sanpagboun-gbakisir nba gbee nan nyun na

\par }{\QB kaan lint u munn po.


\par }{\Q \VS{12}Ki sakaana nan mukpana nyii sanyikintii ni,

\par }{\QB u tɔɔnn po, ki baar tan bɔkit sanpagbouŋ na ki gar.


\par }{\BB \par }
{\Q \VS{13}Ŋanne Yennu tian; ki sɔɔ kur gbat Yabint daanɔ Yennu kunkɔr;


\par }{\Q \VS{14}ki u yek u peenii ki yat u datai.

\par }{\Q U jii sanyikintiie ki weib, ki bi chiar.


\par }{\Q \VS{15}Yennu, yoo nba ki a gaar jat a datai paak,

\par }{\QB ki yakii namm nan wutoor na,

\par }{\Q ŋanne ki mɔkgbeŋir tiŋ po ji dɔɔ yann, ki tingbouŋ fiakir nyɔɔnt.


\par }{\BB \par }
{\Q \VS{16}Yennu tant nuu ki li nyii sanpaapo ki sik ki tan soorin,

\par }{\Q ki dat nyinnin nyun nba sumii ni.


\par }{\Q \VS{17}Ki u fatin, ki n nyii n datai nba mɔk paŋ na nuu ni,

\par }{\Q ki bia fatin ki n nyii binba namin,

\par }{\Q ki bia tee binba mɔk paŋ ki garin na nuu ni.


\par }{\Q \VS{18}Maa be daamii ni yoo nba, ki bi worin,

\par }{\Q ŋaan ki Yennu tinnin.


\par }{\Q \VS{19}Ki u sommin, ki n nyii ninbɔŋ ni,

\par }{\Q ki tinnin, kimaan u par mei n paak.


\par }{\BB \par }
{\Q \VS{20}Yennu pa paatii ki teenin, kimaan n tuun linba tooke,

\par }{\Q u tee piisin n paak, kimaan n ki mɔk biiti.


\par }{\Q \VS{21}N mɔk mɔsaku nan Yennu sennu na;

\par }{\Q N ki yêt n Yomdaanɔ Yennu.


\par }{\Q \VS{22}N sak wei u sennii na kurawa;

\par }{\Q N ki mɔk mɔyêtuk nan u sennii na.


\par }{\Q \VS{23}U mi nan n ki mɔk biiti,

\par }{\QB ki bia mi nan n soor n mɔŋ ki ki tun kpeti.


\par }{\Q \VS{24}Ki u pa paatii ki teenin,

\par }{\Q kimaan n tuun linba tooke, ki u bia mi nan n ki tun biiti.


\par }{\BB \par }
{\Q \VS{25}Yennu, a tuun toonŋanae ki teen damm nba ŋan na,

\par }{\Q a mantik ŋanne ki tur binba ŋan.


\par }{\Q \VS{26}A mantik want a yeenu ki teen binba yeen,

\par }{\Q ŋaan tee tondamm dataak.


\par }{\Q \VS{27}A tuu tinn damm nba sikin bi mɔŋe,

\par }{\Q ŋaan sikint damm nba donn bi mɔŋ.


\par }{\BB \par }
{\Q \VS{28}Yennu, fine teenin yentu,

\par }{\QB fine boon bunbɔnn nba bo be n boor na.


\par }{\Q \VS{29}Fine turin paŋ, ki n fit lek n datai,

\par }{\Q ki bia turin yiikoo ki n fit nyann bi jatuk.


\par }{\BB \par }
{\Q \VS{30}Yennu, a toona mantik ŋan halii.

\par }{\Q A mɔbona mantik waa leer.

\par }{\Q A tee nan naagbankɔŋir nae ki tur sɔɔ kur nba loon a sommir.


\par }{\Q \VS{31}Yennu kuukɔɔe tee ti Yomdaanɔ

\par }{\Q Yennu kuukɔɔe tee ti sommtɔɔ.


\par }{\Q \VS{32}Ŋɔɔe tee Yennu nba teenin paŋ,

\par }{\Q ki ŋamii n sɔnjot ki li yeen.


\par }{\Q \VS{33}U te ki n tiin fanu nan piarɔ na,

\par }{\QB u guun fanu, jɔjaana paak,


\par }{\Q \VS{34}ki tumiin ki n teen siir nan tɔb,

\par }{\Q ki te ki n saa fit tɔ tɔrbanpaarir.


\par }{\BB \par }
{\Q \VS{35}Yennu, fine guun, ki tinnin,

\par }{\QB a baka nba be n po na paake ki n tee nijaann,

\par }{\QB ki a yiikoo na dian, ki n tinn.


\par }{\Q \VS{36}Fine bɔrin, ki bi ki fit soorin, ki n bia ki baa tiŋ ni,


\par }{\Q \VS{37}ki n tuu wei ber n datai ki soorib,

\par }{\QB ki n ki nyikitib nan maa tuu tan biirib,


\par }{\Q \VS{38}ki n tuu faa birib tiŋ ni, ki bin gbar fiiru,

\par }{\Q ki n nyannib, ki bi dɔɔ n tɔɔnn.


\par }{\Q \VS{39}Fine turin paŋ tɔb ni, ki te ki n nyann n datai na;


\par }{\Q \VS{40}ki a te ki n datai na chiar ki nyikin

\par }{\Q ki n biir binba namin na.


\par }{\Q \VS{41}Ki bi yikin ki loon sommir, ŋaan sɔɔ kaa ki saa fatib;

\par }{\Q ki bi yi Yennu, ŋaan ki u ki teemm gatu.


\par }{\Q \VS{42}Ki n biirib, ki bi naan nan tanbiinii nba ki wouŋ

\par }{\QB tuu pebir yaat nann na.

\par }{\Q Ki n ŋmaatib nan tant nba tuu dɔɔ sɔnjot ni na.


\par }{\BB \par }
{\Q \VS{43}Ki a fatin ki n nyii mɔyêtdamm nuu ni,

\par }{\QB ki teenin digbana na diarɔɔ;

\par }{\Q niib nba ki n tuu ki mib na, ŋamme ji tee n jiamm.


\par }{\Q \VS{44}Ki boorganu-i gbat n kunkɔr yoo nba, ki bi mɔk mɔsaku,

\par }{\Q ki gbaant n tɔɔnn,


\par }{\Q \VS{45}ki bi gbanant baŋit, ki bi nyi bi digbanpaara ni, ki jekir.


\par }{\BB \par }
{\Q \VS{46}Yennu fo; pakin n sommtɔɔ.

\par }{\Q A mɔɔnt Yennu nba tinnin na yabint nba tee.


\par }{\Q \VS{47}U te ki n nyant n datai, u baŋit digbana nba ki n diab na,


\par }{\Q \VS{48}ki fiarin, ki n nyi n datai ni.

\par }{\BB \par }
{\Q Yennu, fine te ki n fit nyant n datai,

\par }{\Q ki fiarin ki n nyi nikpiirit nuu ni.


\par }{\Q \VS{49}Li paak, ki n dontir a sann, digbana niib sinsuuk ni.

\par }{\Q N saa yin yaŋ ki dont fine.


\par }{\BB \par }
{\Q \VS{50}Yennu-e teen min kpanbar Defid nyannjaann,

\par }{\Q ki jikit u lomm nba kaa paak na,

\par }{\Q ki teen min nba ki u gannin na,

\par }{\Q nan n yaaboona, ki saa tuu yoo nba kaa paak.




\par }\PsalmChap{19}{\SH Ki jiin Yennu baakir po
\par }
{\Q \VerseOne{1}Sanpaak want Yennu baakir nba tee biaŋinbae;

\par }{\Q ki sanpagbant mɔɔntir u nii nba ŋamm linba.


\par }{\Q \VS{2}Daar kur mɔɔntir ki teen daar nba waae,

\par }{\Q nyiɔk n tuu nyiɔk want Yennu bannu nba tee-e.


\par }{\Q \VS{3}Ki mɔmaan ki piak, ki kunkɔsiar bia ki yeen,


\par }{\Q \VS{4}ŋaan ki mɔmaan nyi ki saa durinya kur po,

\par }{\Q ki sɔɔ kur gbia tingbouŋ na kur po.

\par }{\Q Yennu ŋamm binbeboor sanpagbouŋ ni ki tur yonnu;


\par }{\Q \VS{5}ki u nyi sanyiɔk ni,

\par }{\QB ki naan nan pooyookir sɔrɔ nba mɔk parpeenn na,

\par }{\Q ki bia tee nan nantatinnɔ nba teen siir a wun tin na,


\par }{\Q \VS{6}ki nyi sanpaapo chian yeŋ po, ki tuu puur ki saan leer po.

\par }{\Q Siar kaa ki saa fit bɔr nyi li yekitu ni.


\par }{\SH Ki jiin Yennu sennu na po
\par }
{\Q \VS{7}Yennu sennu ŋan, ki teen panpaaŋ.

\par }{\Q Yennu wannue tee barmɔnii,

\par }{\Q ki teen damm nba pɔt yan na subinii.


\par }{\Q \VS{8}Yennu senniie tee barmɔnii,

\par }{\Q ki binba sakir mɔk parpeenn.

\par }{\Q Yennu wannu ŋan, ki teen nirɔ bannu.


\par }{\Q \VS{9}Li ŋan ki tin baak Yennu,

\par }{\Q ki lii tee nna mɔkmɔk nan mɔkmɔk.

\par }{\Q Yennu sennii ŋan ki took yoo kur,


\par }{\Q \VS{10}ki mɔk niɔŋ ki gar salima,

\par }{\Q ki man chee siat nba tuu be sagbent ni na.


\par }{\Q \VS{11}Ki min nba tee a daabir na, ki li teenin bannu.

\par }{\Q Ki n mɔk mɔsaku ki laat nyɔɔt li paak.


\par }{\BB \par }
{\Q \VS{12}Sɔɔ kaa ki saa fit bann u biit.

\par }{\QB Yennu, nyikin chab n biit nba ki n ki mi li po.


\par }{\Q \VS{13}Dɔkint min a daabir, ki min nyi garuk yanbɔmm ni.

\par }{\Q A daa te ki n yanbɔmm diinin, ki n sii fit be fanu,

\par }{\Q ki nyi yanbɔntoona ni.


\par }{\BB \par }
{\Q \VS{14}Yennu, ŋaant ki n mɔmaan nan n dudukit-ii man a po.

\par }{\Q Fine tee n sindandiiuk nan n tinntɔɔ.




\par }\PsalmChap{20}{\SH Yenmiaru nba jiin nyannu po
\par }
{\Q \VerseOne{1}Yennu n gat a miaru, yoo nba ki a be daamii ni.

\par }{\Q Ŋɔɔ nba tee Jakɔb Yennu na-ii guua,


\par }{\Q \VS{2}ki tura sommir, ki lin nyi u ŋasaakak ni,

\par }{\QB Sayɔnn kunkonn na paak.


\par }{\Q \VS{3}Wun gaar a maruŋ kur nan a mujoonu piinii kur,


\par }{\Q \VS{4}ki tura faa loon linba kur,

\par }{\Q ki ŋmakit a bont kur, ki fan la nyannu,


\par }{\Q \VS{5}ki ti tan saa yikin nan parpeenn, yoo nba ki a la nyannu na,

\par }{\Q ki ti saa donn ti farimii ki dont Yennu.

\par }{\Q Yennu n gat a miaru kur.


\par }{\BB \par }
{\Q \VS{6}Mɔtana, n ji bann nan Yennu tint u niganntɔɔ,

\par }{\QB ki teenɔ gatu, ki tee ki u niganntɔɔ na laat nyannu.


\par }{\Q \VS{7}Nisiab teen yada nan bi taantorite,

\par }{\QB ki leeb mun teen yada nan bi taanii,

\par }{\Q ŋaan timm ŋarin teen yada nan ti Yomdaanɔ Yennu sanne.


\par }{\Q \VS{8}Li nibooru sii gbiatire, ki baa,

\par }{\QB ŋaan ki timm n fiir, ki see kenken.


\par }{\BB \par }
{\Q \VS{9}Yennu, turin a kpanbar nyannu.

\par }{\Q Gbiintir, ki turit gatu yoo nba ki ti yiina.




\par }\PsalmChap{21}{\SH Yenmiaru nba jiin dontir po
\par }
{\Q \VerseOne{1}Yennu, kpanbar kpamme, kimaan a turɔ paŋa.

\par }{\Q U kpamme, kimaan a te ki u la nyannuwa,


\par }{\Q \VS{2}A turɔ u par nba loon linbawa, ki gaar u miaru.


\par }{\BB \par }
{\Q \VS{3}A gaarɔ, ki turɔ piisin nba yab,

\par }{\QB ki yirin salima fokirik u yur paaka.


\par }{\Q \VS{4}U boi manfoor po, ki a turɔ manfoor nba kaa gbennu.


\par }{\BB \par }
{\Q \VS{5}U baakir yab, kimaan faa turɔ sommir ki u nyann na paak.

\par }{\QB Ki a turɔ yugontir nan sann.


\par }{\Q \VS{6}Barmɔnii, a set turɔ piisin nba kaa gbennuwa,

\par }{\Q ki a benu te ki u mɔk parpeenn.


\par }{\BB \par }
{\Q \VS{7}Kpanbar jikit u yada ki tee yabint daanɔ Yennu niŋe,

\par }{\QB kimaan Yennu lomm paak, ki siar kan ban dammɔ.


\par }{\Q \VS{8}Ki u tuu saa nyann u datai kur,

\par }{\QB ki nyann wunba kur ki loon u maan.


\par }{\Q \VS{9}Ki u tan saa lekit bi boor ki dib,

\par }{\QB ki boontib nan muyeruk nba saa di siar na.

\par }{\BB \par }
{\Q Yennu saa donn u wutoor bi paak, ki di boontib.


\par }{\Q \VS{10}Ki kpanbar na saa kpi bi maaru kur,

\par }{\QB ki boontib tingbouŋ na paak.


\par }{\BB \par }
{\Q \VS{11}Bi lorin bonbiir u paak, a bin biirɔ, ŋaan bi kan tɔɔrii.


\par }{\Q \VS{12}Kpanbar na saa yekit u peeniie ki bin ŋmat chiar.


\par }{\BB \par }
{\Q \VS{13}Yennu, ti piak dontira, kimaan a panchiɔŋ paak.

\par }{\Q Ti saa yin yaŋ, ki dont a sann.




\par }\PsalmChap{22}{\SH Tont mɔnii nan dontir yaŋ
\par }
{\Q \VerseOne{1}Yennu, Yennu, bee ki a nyikimi?

\par }{\Q Ki n mɔ fabin ki loon a sommir, ki a ki turin sommiri.


\par }{\Q \VS{2}Yennu, n bui yonnu ni nan nyiɔk kur, ki ki foi,

\par }{\QB ŋaan ki a ki turin gatu,


\par }{\Q \VS{3}ŋaan fine kar a naangbouŋ paak ki tee kasii,

\par }{\QB ki Israel teeb dontira.


\par }{\Q \VS{4}Ti yeejamm din teen fine yada.

\par }{\Q Bi din teena yada, ki a tinnib.


\par }{\Q \VS{5}Bi din yi a sann, ki laat tinnu,

\par }{\QB ki teena yada ki ki kɔŋit a sommir.


\par }{\BB \par }
{\Q \VS{6}N ji ki tee nisaarik kaa, n tee nanwubire,

\par }{\QB ki niib piak ki butimin, ki bia sarikitin.


\par }{\Q \VS{7}Binba kur laatin, ki bi sarikitin, ki sukiin, ki laan,


\par }{\Q \VS{8}ki yeen a, “U teen Yennu yadae, ŋaant Yennu maŋ n tinnɔ;

\par }{\Q Yennu maŋ-i loonɔ, bee ki u kan sommɔ?”


\par }{\BB \par }
{\Q \VS{9}Fine din te ki n naa marin soona,

\par }{\QB ki te ki n teena yada, n sanpantin niŋa.


\par }{\Q \VS{10}N maa a paake daar nba ki n naa marin nawa,

\par }{\QB ki a tee n Yennu nba guun yoo kur.


\par }{\Q \VS{11}A daa fɔkitir nanin;

\par }{\QB wahala baara, ki sɔɔ kaa ki saa sommin.


\par }{\BB \par }
{\Q \VS{12}Datai bonchiann lintima, ki tee nan naajai na,

\par }{\QB ki naan nan naaja-nyiatii nba nyii Basann tiŋ ni na.


\par }{\Q \VS{13}Ki bi yaatir bi mɔi a bin patin,

\par }{\QB ki li naan nan yanbɔr nba tuu yaat u mɔb na.


\par }{\BB \par }
{\Q \VS{14}N paŋ gbenne, ki tee nan baa tuu kpaar nyun

\par }{\QB ki lin yat tiŋ ni na, ki n kpaba tukit ki nyii dukina ni,

\par }{\QB ki n wub tee nan kpan nba tuu nann na,


\par }{\Q \VS{15}ki n kunkɔr koor nan tankoont na,

\par }{\QB ki n lamm tab dindak ni, ki a nyikin tant ni nan n kpoe na.


\par }{\BB \par }
{\Q \VS{16}Ki nibiit lintin ki tee nan bɔjote taan ki lintin na,

\par }{\QB ki lont lont n niipant nan taapant.


\par }{\Q \VS{17}Ki n kpaba kur nyɔɔn, ki n datai goriin ki kpamm;


\par }{\Q \VS{18}ki bi tɔ naatɔɔt ki biit n liant.


\par }{\BB \par }
{\Q \VS{19}Yennu, a daa fɔk nanin, baat yian ki tan fatin.


\par }{\Q \VS{20}A fatin ki man nyi kuun ni; a nyinnin bɔi na ni.


\par }{\Q \VS{21}A fatin yanbɔra na ni.

\par }{\Q N paŋ gbenna, ki a nyinnin naaja-nyiatii na ni.


\par }{\BB \par }
{\Q \VS{22}Ki n saa wann n niib faa tun ŋamm nba ki turin,

\par }{\Q ki saa dont a sann bi tintaanu ni.


\par }{\Q \VS{23}Yimm nba tiin Yennu jaŋmaanii, ii dont u sann.

\par }{\Q Binba tee Jakɔb maaru kur, ii baakit u sann;

\par }{\Q yimm nba tee Israel teeb, ii jiantɔ.


\par }{\Q \VS{24}U ki yêen talas damm nba be mukir ni,

\par }{\QB u ki nyɔr nyikib bi wahala ni;

\par }{\Q u ki lekin u numm bi paak, ŋaan gbiintir ki teemm,

\par }{\QB yoo nba ki bi fabin ki turɔ.


\par }{\BB \par }
{\Q \VS{25}Nibur tintaanu niŋe ki n saa pak a sann

\par }{\QB linba ki a tun turin na paak,

\par }{\Q ki jii n piinii nba ki n senn mɔsonn na,

\par }{\QB ki mann maruŋ niib nba jiantira na tɔɔnn.


\par }{\Q \VS{26}Ki talas damm saa di ki gboo bi yamani,

\par }{\QB ki binba baar Yennu boor saa pak u sann.

\par }{\QB Bin mɔkit nan yoo nba kaa gbennu.


\par }{\BB \par }
{\Q \VS{27}Digbana kur saa tiar Yennu po.

\par }{\Q Durinya munn saa ŋmant u paak, ki booru kur saa jiantɔ.


\par }{\Q \VS{28}Yennu-e tee kpanbar, ki dia digbana kur.


\par }{\BB \par }
{\Q \VS{29}Karinbaandamm kur saa gbaan u tɔɔnn;

\par }{\QB nisaarii kur tan saa gbaan u tɔɔnn, ki jiantɔ.


\par }{\Q \VS{30}Maar paanu nba tan saa fiir saa jiantɔ,

\par }{\Q ki bi tan saa pak tur maar paanu nba saa fiir na

\par }{\QB ki jiin Yennu po.


\par }{\Q \VS{31}Bi tan saa yet niib nba ki bi saa marib na a,

\par }{\QB “Yennu tinn u niiba.”




\par }\PsalmChap{23}{\SH Yennu-e tee ti gotitɔɔ
\par }
{\Q \VerseOne{1}Yennu-e tee n gotitɔŋanɔ, n laat linba kur ki n loon.


\par }{\Q \VS{2}U te ki n dɔɔ siaminba mɔk jeet, ki ŋmakitirin,

\par }{\QB ki n saa siaminba nyun be.


\par }{\Q \VS{3}U ŋammit teenin paŋ.

\par }{\Q U sanŋann paak, ki u ŋmakitirin sɔnjouk nba ŋan ni.


\par }{\Q \VS{4}Yennu, mi-i lekii somm baauk nba ki kuun yinyuŋ be na ni,

\par }{\QB n ki tiin jaŋmaanii, kimaan a be nanin

\par }{\QB ki dia a dammir ki teenin parcheenn,


\par }{\Q \VS{5}ki sent n jeet, siaminba ki n datai laatin.

\par }{\Q A gaarin saauŋ, ki n nyubitik gbee ki mɔ.


\par }{\Q \VS{6}N mi nan a ŋamm nan lomm sii yɔɔ be n boor,

\par }{\QB ki n sii be a ŋaak ni, n manfoor kur ni.




\par }\PsalmChap{24}{\SH Ki jiin kpanbarjaann na po
\par }
{\Q \VerseOne{1}Durinya na nan linba kur be li ni tee Yennu yare.

\par }{\Q Li tingbouŋ nan wunba kur be li ni tee Yennu yare.


\par }{\Q \VS{2}Ki u nan tingbouŋ ki paan mɔkgbeŋa paak,

\par }{\Q ki teen li fiakir ki li be nyun tiŋ po.


\par }{\BB \par }
{\Q \VS{3}Ŋmee mɔk yaak nba saa fit do Yennu kunkonn paaki?

\par }{\Q Ŋmee saa fit kɔɔ u kasii ŋasaakak ni?


\par }{\Q \VS{4}See binba toona ŋan, ki bi tee popeenn damm,

\par }{\Q ki tee binba ki jiantir yenbis, ki bia ki sent faak mɔsona.


\par }{\Q \VS{5}Yennu saa teen piisin bi paak, ki tinnib.

\par }{\Q Yennu saa wann nan bi kaa biiti.


\par }{\Q \VS{6}Li niboorue tee binba jiantir Yennu,

\par }{\Q wunba ki Jakɔb mun din jiantir na.


\par }{\BB \par }
{\Q \VS{7}Lootir gana. Lootir yaayoo ni gana na,

\par }{\Q ki kpanbarjaann na n kɔɔ.


\par }{\Q \VS{8}Ŋmee tee kpanbarjaann maŋi?

\par }{\Q Ŋɔɔe tee Yennu, ki mɔk paŋ ki kɔn ki nyant tɔbii,

\par }{\Q ki tee Yabint daanɔ.


\par }{\BB \par }
{\Q \VS{9}Lootir gana. Lootir yaayoo ni gana na,

\par }{\Q ki kpanbarjaann na n kɔɔ.


\par }{\Q \VS{10}Ŋmee tee kpanbarjaann maŋi?

\par }{\Q Ŋɔɔe tee Yabint daanɔ Yennu,

\par }{\QB ki tee kpanbarjaann maŋ.




\par }\PsalmChap{25}{\SH Yenmiaru nba saa guur nirɔ
\par }
{\Q \VerseOne{1}Yennu, n jikit n par ki meia.


\par }{\Q \VS{2}A nie ki n teen yada. Fatirin, ki nyinnin fei ni.

\par }{\Q A daa te ki n datai laat paŋ ki gaarimi.


\par }{\Q \VS{3}Sɔɔ ki be ki sii mɔk dindann a paak ki tan di fei.

\par }{\Q Binba tee mɔyêtuk damm na, ŋamme saa di fei.


\par }{\BB \par }
{\Q \VS{4}Yennu, wantin a sɔnii, fiitir ki wannin.


\par }{\Q \VS{5}Wantin ki mii be a barmɔnii sɔnii ni,

\par }{\Q kimaan fine tee Yennu, ki tee n tinntɔɔ,

\par }{\Q ki n dindann be a ni daa kur.


\par }{\BB \par }
{\Q \VS{6}Yennu, tiat a ninbatinu nan a lonjaann na po,

\par }{\Q linba ki a din tur yaayoo niwa na.


\par }{\Q \VS{7}Nyikin chab yanbɔmm nan toonkpeta nba ki n tun

\par }{\QB naasint niŋa na,

\par }{\Q Yennu, a lomm nan a ŋant paak, a tiar n po.


\par }{\BB \par }
{\Q \VS{8}Kimaan Yennu nba be fanu, ki u toona ŋan na paak,

\par }{\Q ki u want yanbɔndamm sɔnŋanu nba ki bi saa tɔkin,


\par }{\Q \VS{9}ki dia binba sikin bi mɔŋ, ki wantib u sɔnu.


\par }{\Q \VS{10}Yennu dia u barmɔnii binbeŋ nan lomme,

\par }{\Q ki ŋmakitir damm nba waa u mɔlor ki saak u sennu.


\par }{\BB \par }
{\Q \VS{11}Yennu, nyikin chab n yanbɔmm nba yab na,

\par }{\Q kimaan a ŋant paak.


\par }{\Q \VS{12}Niib nba tiin Yennu,

\par }{\Q ŋamme saa tumii ki bann u sɔnii nba ki bi saa tɔkin,


\par }{\Q \VS{13}ki bi saa mɔkit bi manfoor ni,

\par }{\Q ki bi maaru tan saa di bi tiŋ faar.


\par }{\Q \VS{14}Yennu yɔɔsnbae tee damm nba mɔk mɔsaku nanɔ,

\par }{\Q ki u gbeent u mɔlor namm.


\par }{\BB \par }
{\Q \VS{15}N gorii Yennu-e n sommir po yoo kur,

\par }{\Q ki u nyintin daŋ ni.


\par }{\Q \VS{16}Yennu, ŋmantir n paak ki tinin ninbaauk,

\par }{\Q kimaan n tee n kɔɔe ki di biak.


\par }{\Q \VS{17}Nyintin parbiir ni,

\par }{\Q ki bia sommin ki min nyi daamii ni.


\par }{\Q \VS{18}Gotir n ninbaatir nan daamii nba tee,

\par }{\Q ki nyik chab n yanbɔmm.


\par }{\BB \par }
{\Q \VS{19}Gotir n datai nba yab biaŋinba;

\par }{\Q gotir baa namin biaŋinba.


\par }{\Q \VS{20}Ii guun, ki tinnin, ki daa te ki bi nyantin ki n di fei,

\par }{\Q kimaan n baar a boor maa a sommime.


\par }{\Q \VS{21}N toonŋana nan n barmɔnii binbeŋ n tinnin,

\par }{\Q kimaan n dindann kur be a paake.


\par }{\BB \par }
{\Q \VS{22}Yennu, tint a niib Israel teeb,

\par }{\QB ki bin nyi bi daamii kur ni.




\par }\PsalmChap{26}{\SH Ki jiin niŋanɔ Yenmiaru po
\par }
{\Q \VerseOne{1}Yennu, a bu n buut ki turin mɔnii,

\par }{\Q kimaan n tuun linba ŋan, ki teena yada,

\par }{\Q ki ki biris nana.


\par }{\Q \VS{2}Yennu, fiitir n par ki bikinin,

\par }{\Q katir n binbeŋ nan n dudukit,


\par }{\Q \VS{3}kimaan a lomm yɔɔ be n tɔɔnn po,

\par }{\Q ki a ŋant yɔɔ ŋmakitirin.


\par }{\BB \par }
{\Q \VS{4}N ki tɔkii nan niyana,

\par }{\QB koo ki mɔk lor siar nan kpinkpannii damm.


\par }{\Q \VS{5}N ki loon toonbiit damm maan,

\par }{\Q n bia ki kaar nan nitont.


\par }{\BB \par }
{\Q \VS{6}Yennu, n wuur n nii ki li want nan n ki mɔk biiti,

\par }{\Q ki somm lintir a binbintir na ki jiantira,


\par }{\Q \VS{7}ki yiin yanii ki dontir a sann,

\par }{\Q ki want a bakitnauŋ toona kur.


\par }{\BB \par }
{\Q \VS{8}Yennu, n loon ŋaak nba ki a be na;

\par }{\Q ki li tee siaminba ki a baakir be na.


\par }{\Q \VS{9}A daa biirin ki kpab nan yanbɔndammi.

\par }{\Q Daa teen nan faa tee nikpiirit biaŋinba na.


\par }{\Q \VS{10}Bi tee niib nba tuun toonbiite yoo kur,

\par }{\Q ki tee damm nba gaan fobit piinii yoo kur.


\par }{\BB \par }
{\Q \VS{11}Min ŋarin tuun linba ŋan. Tinin ninbaauk, ki tinnin.


\par }{\BB \par }
{\Q \VS{12}N nyii ninbɔŋ kura niwa;

\par }{\Q ki Yennu niib tintaanu niŋe ki n saa dont u sann.




\par }\PsalmChap{27}{\SH Dontir Yenmiaru
\par }
{\Q \VerseOne{1}Yennu-e tee n yentu ki bia tee n tinntɔɔ;

\par }{\Q n kan tin sɔɔ jaŋmaanii.

\par }{\Q Yennu-e guun ki nyintin bonbiir kur ni;

\par }{\Q n kii mɔk jaŋmaanii.


\par }{\Q \VS{2}N datai-i pikinin a bin kpin yoo nba

\par }{\Q bi sii gbiatire ki baa tiŋ ni.


\par }{\Q \VS{3}Li-i lekii tee ki nibur set ki lintin, n yan kii puti.

\par }{\Q N datai-i lekii pikinin, n kii tiin jaŋmaanii;

\par }{\QB Yennu-e ki n teenɔ yada.


\par }{\BB \par }
{\Q \VS{4}N boi Yennu bonyenn kɔɔ poe, bonyenn kɔɔe ki n loon:

\par }{\Q N loon mii be Yennu ŋasaakake n manfoor ni kur,

\par }{\Q kii bari Yennu ŋant nba tee, ŋaan boi u sommir po.


\par }{\Q \VS{5}Ki n wahala yoo ki u tuu saa dɔkin n paak.

\par }{\Q U tuu saa bɔrin fanu, u ŋasaakak ni,

\par }{\Q ki donnin jɔfoouk paak.


\par }{\Q \VS{6}Ki n saa nyann n datai nba lintin na;

\par }{\Q ki u ŋasaakak niŋe ki n saa yikin nan kpinkpammuk,

\par }{\Q ki mann maruŋ, ki yin yaŋ ki dont Yennu.


\par }{\BB \par }
{\Q \VS{7}Yennu, gbiintir ki turin, yoo nba ki n yiina.

\par }{\Q Tinimin ninbaauk ki turin gatu.


\par }{\Q \VS{8}Yoo nba ki a yet a, “Baat ki tan jiantin” na,

\par }{\Q ki n jiin a, “Yennu, n baate.”


\par }{\BB \par }
{\Q \VS{9}A daa bɔrii a numm nanimi,

\par }{\Q a daa dont wutoor nanin, koo ki beer min a daabiri.

\par }{\Q N tinntɔɔ Yennu, fine tun ki tee n sommtɔɔ,

\par }{\Q a daa yêenin ki nyikinimi.


\par }{\Q \VS{10}N baa nan n naa saa fit ki yêtin,

\par }{\Q ŋaan Yennu saa gaarima.


\par }{\BB \par }
{\Q \VS{11}Yennu, wantin faa loon man tun linba tura,

\par }{\QB ki ŋmakitin ki man tɔkin sɔnŋanu,

\par }{\Q kimaan n mɔk datai bonchiann.


\par }{\Q \VS{12}A daa ŋaanin ki te ki n datai tuun linba ki bi loon ki teenimi,

\par }{\Q kimaan faak siara damm fiir ki biirin, ki nyint mabiit.


\par }{\BB \par }
{\Q \VS{13}N mi nan n sii be n manfoor ni,

\par }{\Q ki la Yennu bonŋana nba be tiŋ na paak.


\par }{\Q \VS{14}Teent Yennu yada, cheen a par, kii wakii.

\par }{\Q Teent Yennu yada.




\par }\PsalmChap{28}{\SH Yenmiaru nba jiin sommir po
\par }
{\Q \VerseOne{1}Yennu, fine tee n sommtɔɔ, ki n yia.

\par }{\Q A daa nyar a tuba nanimi.

\par }{\Q Li-i tee ki a ŋmin ki ki turin gatu,

\par }{\QB n sii tee nan binba sik kpeentiŋ nae.


\par }{\Q \VS{2}Gbiintir ki turin, yoo nba ki n fabin ki loon sommir,

\par }{\Q yoo nba ki n donn n nii ki jiin a kasii ŋasaakak po.


\par }{\Q \VS{3}A daa biirin ki kpab nan nɔɔnbiit damm nba tee

\par }{\QB toonbiit dammi, binba piak kunkɔmana ki teen leeb,

\par }{\QB ŋaan mɔk nɔɔn ŋmiant na.


\par }{\BB \par }
{\Q \VS{4}Datir bi tuba toonbiit nba ki bi tun,

\par }{\Q nan yanbɔntoona nba ki bi tun na paak.

\par }{\Q Datir bi tuba ki pab biit nba ki bi nii tun paak,

\par }{\Q ki jiin turib linba kpaab.


\par }{\Q \VS{5}Bi ki diitir ki bant linba ki Yennu tun nan linba ki u nami,

\par }{\Q li paak ki u saa dat bi tuba, ki boontib, ki bi ji sii kaa.


\par }{\BB \par }
{\Q \VS{6}Dontir tee Yennu yare,

\par }{\Q kimaan u gbat n fabinii ki tinin ninbaauka.


\par }{\Q \VS{7}Yennu-e tee n guutɔɔ ki kɔn n paak.

\par }{\Q N teenɔ yada, ki u sommitin, ki n mɔk parpeenn,

\par }{\Q ki saa yin kpinkpammuk yaŋ, ki turɔ niipoouk.


\par }{\BB \par }
{\Q \VS{8}Yennu-e guu u niib,

\par }{\Q ki kɔn u niganntɔɔ paak, ki teenɔ tinnu.


\par }{\Q \VS{9}Yennu, tint a niib, ki teen piisin bi paak,

\par }{\QB kii kpaarib nan yoo nba kaa paak.




\par }\PsalmChap{29}{\SH Ki jiin Yennu kunkɔr nba nyii wonpaaruk ni po
\par }
{\Q \VerseOne{1}Pakin Yennu man, yendɔuŋ ni naamii,

\par }{\Q pakin Yennu, u baakir nan u paŋ paak.


\par }{\Q \VS{2}Pakin Yennu, u baakir sann paak.

\par }{\Q Gbaant man tiŋ ni ki jiant Kasii Daanɔ,

\par }{\QB wuu taŋi lekit yoo nba.


\par }{\BB \par }
{\Q \VS{3}Yennu kunkɔr toon mɔkgbeŋa paak;

\par }{\Q ki tee baakir Yennu tintantii.

\par }{\Q Yennu tintantii be mɔkgbeŋa paak.


\par }{\Q \VS{4}Yennu kunkɔr mɔk paŋ bonchiann.

\par }{\Q Yennu kunkɔr mɔk yabint baakir.


\par }{\BB \par }
{\Q \VS{5}Yennu kunkɔr yakitir kpekii.

\par }{\Q Yennu kunkɔr yakitir Lebanonn kpekii buri buri,


\par }{\Q \VS{6}ki te Lebanonn jɔjaana mobit nan naabis na,

\par }{\Q ki bia te Hermonn kunkonn yuk nan naajagann na.


\par }{\BB \par }
{\Q \VS{7}Yennu kunkɔr tantir, ki saak nyikintir.


\par }{\Q \VS{8}Yennu kunkɔr te ki kunkoouk damm.

\par }{\Q Yennu kunkɔr damm Kades kunkoouk.


\par }{\Q \VS{9}Yennu kunkɔr kɔnii naajii,

\par }{\Q ki suur tutuut nba be tiinii maŋ paak,

\par }{\Q ŋaan ki binba be Yennu ŋasaakak ni na yikin a,

\par }{\QB “Baakir tee Yennu yare.”


\par }{\BB \par }
{\Q \VS{10}Yennu mɔk yiikoo mɔkgbeŋa na paak.

\par }{\Q Yennu-e tee kpanbar mɔkmɔk nan mɔkmɔk.


\par }{\Q \VS{11}Yennu jikit paŋ ki teen u niib;

\par }{\Q Yennu tee piisin u niib paak, ki teemm parmaasir.




\par }\PsalmChap{30}{\SH Ki jiin niipoturu Yenmiaru po
\par }
{\Q \VerseOne{1}Yennu, n piak a sann, kimaan a fatima,

\par }{\Q a ki te ki n datai laami.


\par }{\Q \VS{2}Yennu, n yikin ki loon sommir, ki a turin laafia.


\par }{\Q \VS{3}Yennu, a nyinnin kaauk niwa.

\par }{\Q N bo paa sɔnue ki siik tinpɔɔr ni, ki a tinn n manfoor.


\par }{\BB \par }
{\Q \VS{4}Binba kur waa Yennu fanu, yinin yaŋ ki dontɔ,

\par }{\Q Tiat man linba ki Kasii Daanɔ tun na, ki turɔ niipoouk.


\par }{\Q \VS{5}U wutoor ki wei nan maaku,

\par }{\QB ŋaan ki u ŋant wei ki saa dian manfoor terik.

\par }{\Q Bubuuk sii be nyiɔko, ŋaan ki kpinkpammuk be sanyiɔk ni.


\par }{\BB \par }
{\Q \VS{6}Yoo nba ki n gbanant maak na, ki n yet n mɔŋ a,

\par }{\Q “N kan ban gbarii.”


\par }{\Q \VS{7}Yennu, a bo ŋan ki turin,

\par }{\Q ki bo guun kenken nan jɔtankpaauk na,

\par }{\Q ŋaan yoo nba ki a bɔr a numm nanin, ki jaŋmaanii soorin.


\par }{\BB \par }
{\Q \VS{8}Yennu, n yiin fine, n barimae ki a sommin.


\par }{\Q \VS{9}“Mi-i kpo, nyɔlante ki a saa la?

\par }{\Q N kaauk ni siku nyɔɔt sii tee bee?

\par }{\Q Kpeemm fit piak ki dontir a sanni-i?

\par }{\Q Bi saa fit mɔɔnt a barmɔnii ŋant nba teewa-a?


\par }{\Q \VS{10}Yennu, gbiintir, ki tinin ninbaauk. Yennu, sommitin.”


\par }{\BB \par }
{\Q \VS{11}A lebit n parbiire ki li tee parpeenn sawaak,

\par }{\QB ki nyinn n parbiir, ŋaan turin parpeenn,


\par }{\Q \VS{12}ki n ji saa yin yaŋe ki pak a sann, n kii ŋmini.

\par }{\Q Yennu, fine tee n Yomdaanɔ,

\par }{\QB n saa tura niipoouko nan yoo nba kaa paak.




\par }\PsalmChap{31}{\SH Yenmiaru nba jiin yada teenu po
\par }
{\Q \VerseOne{1}Yennu, n baar a boor ki loon sommire,

\par }{\Q a daa te ki sɔɔ nyantin.

\par }{\Q Nyintin, kimaan a tee kasii daanɔe. N meia, fatirin.


\par }{\Q \VS{2}Gbatir ki turin. Sommitin mɔtana.

\par }{\Q Ii tee n guutɔɔ ki fatin, kii leekin ki tinnin.


\par }{\BB \par }
{\Q \VS{3}Fine tee n sommtɔɔ nan n tinntɔɔ,

\par }{\Q ki a sii dian ki ŋmakitirin, a sanŋann paak.


\par }{\Q \VS{4}A nyinnin baruk nba ki bi pii ki guunin na ni,

\par }{\Q kimaan fine tee n sommtɔɔ.


\par }{\Q \VS{5}N jikit n seek ki kubint a nuu ni,

\par }{\Q Yennu, barmɔnii Yennu, a tinnin.


\par }{\BB \par }
{\Q \VS{6}A ki loon binba jiantir tingbana na.

\par }{\Q Fine ki n teena yada.


\par }{\Q \VS{7}N sii mɔk parpeenn, ki kpamm,

\par }{\Q kimaan a mɔk lomm yoo kur,

\par }{\Q ki laat ki bia mi n daamii nba tee.


\par }{\Q \VS{8}A ki te ki n datai nyannimi,

\par }{\Q ki te ki n la woruku ki saa fit saan maa loon siaminba.


\par }{\BB \par }
{\Q \VS{9}Yennu, tinimin ninbaauk, kimaan n be wahala nie.

\par }{\Q N ninbina bak nan mɔniiwa, ki n mun bia chɔka;


\par }{\Q \VS{10}ninbaatir chɔkima, ki mɔnii jiŋ n manfoor,

\par }{\Q ki n daamii kur te ki n bak, ki n kpaba baŋ.


\par }{\BB \par }
{\Q \VS{11}Ki n datai kur, mantik n leeb na, dian diabiike.

\par }{\Q Binba min fanu, ki bi tiinin jaŋmaanii,

\par }{\Q bi-i lan sɔnu ni, bin chiar.


\par }{\Q \VS{12}Ki sɔɔ kur tamm n po, nan n kpoe na;

\par }{\Q ki n ji tee nan baa tuu jii bont nba biir ki lu na.


\par }{\Q \VS{13}Ki n gbia ki n datai burin ki biirin lokir kur po,

\par }{\Q ki kɔɔntin jaŋmaanii, ki lorin lora n paak, a bin kpin.


\par }{\BB \par }
{\Q \VS{14}Yennu, fine ki n teena yada,

\par }{\Q ki yet a, “Fine tee n Yomdaanɔ.”


\par }{\Q \VS{15}N sii yɔɔ be a nuu ni, ki a fatin n datai boor,

\par }{\Q ki bia fatin binba waan a bin biirin na boor.


\par }{\Q \VS{16}Ŋaant ki a ŋant-ii be min, a toontunnɔ paak.

\par }{\Q A jii a lomm nba be yoo kur na ki tinnin.


\par }{\Q \VS{17}Yennu, a daa te ki n di fei,

\par }{\QB kimaan n fabin ki turawa.

\par }{\Q Ŋaant ki nɔɔnbiit damm n di fei,

\par }{\QB ki sik dɔɔr soon nna kaauk ni.


\par }{\Q \VS{18}A te ki bi fai mɔi na n kpakin,

\par }{\QB binba tee fai damm nan biir teeb,

\par }{\QB ki piak biir niŋamm na kur.


\par }{\BB \par }
{\Q \VS{19}A ŋant yab bonchiann ki a jii guun binba baakita.

\par }{\Q Sɔɔ kur mi faa ŋan biaŋinba, ki a guu binba teena yada,


\par }{\Q \VS{20}ki nyintib bi datai lora ni, ki bɔriib a boor ni,

\par }{\Q ki bi nyi bi datai sukit ni.


\par }{\BB \par }
{\Q \VS{21}Pakin Yennu, kimaan u tun u lomm nba kaa paak nae

\par }{\QB ki turin, yoo nba ki n datai bo lekin ki n be bi sinsuuk ni na.


\par }{\Q \VS{22}Jaŋmaanii bo soorime, ki n yet a,

\par }{\Q “Yennu-e berin, ki n fɔkit nanɔ.”

\par }{\Q Ŋaan ki u gbat n fabinii, yoo nba ki n yiin ki loon sommir na.


\par }{\BB \par }
{\Q \VS{23}Ii loon Yennu man, yimm nba tee u niib na.

\par }{\Q Yennu maŋe guu niŋamm,

\par }{\Q ŋaan daar karinbaandamm tuba nan laa kpaab biaŋinba na.


\par }{\Q \VS{24}Ii wakii man, ki chee i para,

\par }{\QB yimm nba mɔk dindann nan Yennu na.




\par }\PsalmChap{32}{\SH Ki jiin yanbɔmm katu nan nyikinchab po
\par }
{\Q \VerseOne{1}Damm nba ki Yennu nyik chab bi yanbɔmm,

\par }{\Q ki bia piin bi biit na, parpeenn tee bi yare.


\par }{\Q \VS{2}Daanɔ nba ki Yennu ki pak biirɔ nan u tun biir,

\par }{\Q ki bia ki mɔk kpinkpannii na, parpeenn tee u yare.


\par }{\BB \par }
{\Q \VS{3}Yoo nba ki n bo ki kat n yanbɔmm ki wann na,

\par }{\Q n gbanant bo baŋ ki chɔke,

\par }{\Q kimaan mɔnii nba ki n mɔ daa kur na paak.


\par }{\Q \VS{4}Yennu, a daar n tubir yonnu ni nan nyiɔk kur,

\par }{\Q ki n paŋ gbenn nan piar yonnu nba tuu koor tiŋ biaŋinba na.


\par }{\BB \par }
{\Q \VS{5}Ki n ji kat n yanbɔmm ki wanna, n ki bɔr n toonbiiti.

\par }{\Q N dukin ki kat n yanbɔmme ki tur fin Yennu, ki a nyik chabin.


\par }{\BB \par }
{\Q \VS{6}Li paak, wunba be fanu nana,

\par }{\Q wun miara, yoo nba ki u be mukir ni;

\par }{\Q wahala maŋ-i lekii pir nan nyunpana na

\par }{\Q ŋaan li kan teenɔ siar.


\par }{\Q \VS{7}Fine tee n gungurboor, ki a saa nyinnin wahala ni.

\par }{\Q N saa yin yaŋ nan kunkɔpaarir, a tinnu na paak,

\par }{\QB kimaan fine guun.


\par }{\BB \par }
{\Q \VS{8}Ki Yennu yet a, “N saa wanna faa sii be biaŋinba,

\par }{\QB ki sii kpaana ki goriia.


\par }{\Q \VS{9}A daa jatikit nan taamm koo boŋ nba ki mɔk yan,

\par }{\Q ki bi ŋmakitirɔ nan taanbobit nan taangarikawa,

\par }{\Q ki u fit saak mɔb na.”


\par }{\BB \par }
{\Q \VS{10}Nɔɔnbiit damm saa di fara,

\par }{\Q ŋaan binba teen Yennu yada na,

\par }{\Q u sii guub nan u lomm nba be yoo kur na.


\par }{\Q \VS{11}Yimm nba tee niŋamm na, yii mɔk parpeenn kii kpamm,

\par }{\Q kimaan Yennu nba tun linba ki turi na paak.

\par }{\Q Yimm nba saak u mɔb na, ii yikin nan parpeenn.




\par }\PsalmChap{33}{\SH Ki jiin dontir yaŋ po
\par }
{\Q \VerseOne{1}Ii yin yaŋ nan parpeenn ki tur Yennu,

\par }{\Q yimm nba tee niŋamm na.

\par }{\Q Li ŋan ki niŋamm na n jiantɔ.


\par }{\Q \VS{2}Ii faa kɔnn ki tur Yennu niipoouk.

\par }{\Q Ii yin yaŋ ki faa biɔk ki turɔ.


\par }{\Q \VS{3}Ii yin yanpaaŋ ki turɔ,

\par }{\Q ki faa kɔnn fanu ŋaan yikin nan parpeenn.


\par }{\BB \par }
{\Q \VS{4}Yennu mɔmaan took ki bia tee barmɔnii;

\par }{\Q ki toona nba kur ki u tuun na be fanu.


\par }{\Q \VS{5}Yennu loon kasii toona nan toonŋana,

\par }{\Q ki u lomm nba yɔɔ be na gbee tingbouŋ.


\par }{\Q \VS{6}Yennu yet mɔmaame ki nan sanpaapo,

\par }{\Q ki bia yet mɔbonn ki li nan yonnu

\par }{\QB nan ŋmaarik nan ŋmaabira,


\par }{\Q \VS{7}ki u taan mɔkgbeŋa kur bɔyenn kɔɔ boor,

\par }{\Q ki taan mɔkgbeŋa nba sumii maŋ, ki li dɔɔ yomm.


\par }{\BB \par }
{\Q \VS{8}Ŋaant ki tingbouŋ na bont kur n jiant Yennu.

\par }{\Q Ŋaant tingbouŋ na niib kur n baakit Yennu.


\par }{\Q \VS{9}U din pake, ki tingbouŋ na nan,

\par }{\Q ki u yet mɔmaan, ki bont kur lekit ki set.


\par }{\BB \par }
{\Q \VS{10}Yennu-e ŋmat tingbouŋ na niib dudukit,

\par }{\Q ki te niib na ki fit tuun bi lora,


\par }{\Q \VS{11}ŋaan Yennu lora see-e kenken yoo kur,

\par }{\Q ki waa loon biaŋinba tuun yoo n tuu yoo.


\par }{\Q \VS{12}Parpeenn be digbann nba ki Yennu tee bi Yomdaanɔ na paak.

\par }{\Q Parpeenn be niib nba ki u gannib ki bi tee u yab na paak.


\par }{\BB \par }
{\Q \VS{13}Yennu be yendɔuŋ ni ki tibin got ki la nisaarik kur.


\par }{\Q \VS{14}U be u naan gbant paak,

\par }{\Q ki gorii wunba kur be tingbouŋ na ni.


\par }{\Q \VS{15}Ŋɔɔe nan sɔɔ kur yan, ki mi baa tuun linba kur.


\par }{\BB \par }
{\Q \VS{16}Kpanbar sɔɔ kaa ki saa fit kɔn ki nyann tɔb

\par }{\Q kimaan waa mɔk kunkɔnkɔnna bonchiann na paaki;

\par }{\Q koo kunkɔnkɔnnɔ sɔɔ kaa ki saa kɔn nyann

\par }{\QB kimaan waa mɔk paŋ na paaki;


\par }{\Q \VS{17}Tɔb taamm ki tee dindann ki jiin nyannu po,

\par }{\QB u paŋ kan tinni.


\par }{\BB \par }
{\Q \VS{18}Yennu gorii binba saak u mɔbe,

\par }{\Q ki bia gorii binba mɔk dindann nan u lomm

\par }{\QB nba ki u teen yoo kur na.


\par }{\Q \VS{19}Ki u nyintib kuun ni,

\par }{\QB ki teemm manfoor kon sakir ni.


\par }{\BB \par }
{\Q \VS{20}Ti dindann maa Yennu paake,

\par }{\Q ŋɔɔe tee ti guutɔɔ nan ti sommtɔɔ.


\par }{\Q \VS{21}U nie ki ti mɔk parpeenn,

\par }{\Q kimaan ti teen yada u kasii sann na nie.


\par }{\BB \par }
{\Q \VS{22}Yennu, ŋaant ki a lomm nba yɔɔ be na-ii be nant

\par }{\QB nan taa maa ti dindann a paak biaŋinba na.




\par }\PsalmChap{34}{\SH Dontir nba jiin Yennu ŋamm po
\par }
{\Q \VerseOne{1}N sii tun teen Yennu niipoouko,

\par }{\Q n kan ban nyik u dontiri.


\par }{\Q \VS{2}N saa pak u sanne, kimaan waa tun linba ki turin na.

\par }{\Q Ŋaant ki binba kur ki li diimm na n gbiint kii mɔk parpeenn.


\par }{\Q \VS{3}Taantin ki tin pak Yabint Yennu.

\par }{\Q Ŋaant ki tin lakin dont u sann.


\par }{\BB \par }
{\Q \VS{4}N miar Yennu, ki u gat ki turin,

\par }{\Q ki fat nyinnin jaŋmaanii kur ni.


\par }{\Q \VS{5}Ki binba kur ki li diimm na kpaa numm ki goriiɔ,

\par }{\Q ki li maŋib; bi kan ban di fei.


\par }{\Q \VS{6}Ki fara damm fabin ki turɔ,

\par }{\Q ki u turib gatu ki nyinnib bi wahala kur ni.


\par }{\Q \VS{7}Yennu malaka guu damm nba baakit ŋɔɔ Yennu,

\par }{\Q ki u nyintib ninbɔŋ ni.


\par }{\BB \par }
{\Q \VS{8}Bikint ki la Yennu nba ŋan biaŋinba.

\par }{\Q Piisin be daanɔ nba kur gur u mɔŋ Yennu boor paak.


\par }{\Q \VS{9}Ii baakit Yennu, yimm nba tee u niib,

\par }{\Q kimaan binba saak Yennu maan ki kɔŋit siar.


\par }{\Q \VS{10}Yanbɔra saa fit kɔŋ jeet, ki kon n soorib,

\par }{\Q ŋaan binba saak Yennu maan ki kɔŋit bonŋana.


\par }{\BB \par }
{\Q \VS{11}Ii saana, n yɔɔsnba, ki tan gbiint,

\par }{\Q ki n saa wanni ki yin baak Yennu.


\par }{\Q \VS{12}I ŋmee loon ki wun la manfoor manu?

\par }{\Q I loon manfofoouk nan parpeenn-ii?


\par }{\Q \VS{13}Ŋann ii nyik mabiit paku, ki bia daa fa faak.


\par }{\Q \VS{14}Nyikin toonbiit, ŋaan kii tuun toonŋana.

\par }{\Q Lomin parmaasir nan i yan kur.


\par }{\BB \par }
{\Q \VS{15}Yennu ninbina gorii niŋamm nae,

\par }{\Q ki u tuba bia gbiin bi fabinii.


\par }{\Q \VS{16}Yennu kɔn nan binba tuun toonbiit,

\par }{\Q ki bi-i kpo, bi sann tuu bote.


\par }{\Q \VS{17}Niŋamm na tuu fabine ki tur Yennu,

\par }{\Q ki wun gbat ki nyintib bi daamii ni.


\par }{\Q \VS{18}Yennu naak damm nba ki bi para biir,

\par }{\Q ki sommit binba ki mɔk dindann nan waama na.


\par }{\BB \par }
{\Q \VS{19}Niŋanɔ mɔk daamii bonchiann,

\par }{\Q ŋaan Yennu-e nyintɔ daamii maŋ kur ni.


\par }{\Q \VS{20}Yennu-e guu u kpaba, ki nan yennkɔɔwa ki jintiri.


\par }{\Q \VS{21}Toonbiite saa kpi nɔɔnbiit damm;

\par }{\Q ki binba ki loon niŋamm na saa la tubdatu.


\par }{\BB \par }
{\Q \VS{22}Yennu saa tinn u niib;

\par }{\Q ki binba baat u boor ki gurin na saa la tinnu.




\par }\PsalmChap{35}{\SH Yenmiaru nba jiin sommir po
\par }
{\Q \VerseOne{1}Yennu, yêtir damm nba yêenin na,

\par }{\Q ki bia kɔn nan damm nba kɔn nanin na.


\par }{\Q \VS{2}Jiin a naagbankɔŋir ki baar fatin.


\par }{\Q \VS{3}Wokitir a kpann nan pajar ki took binba waan na.

\par }{\Q Satir mɔb nan a saa tinnima.


\par }{\BB \par }
{\Q \VS{4}Ŋaant ki binba koor a bin nyinn n manfoor na, bin gbar ki di fei.

\par }{\Q Ŋaant ki binba lorin n paak bonbiir na, lin ŋmatib ki bin ŋmat.


\par }{\Q \VS{5}Yennu malaka n wei berib nan fouŋ nba ki wouŋ tuu pebir na.


\par }{\Q \VS{6}Ŋaant ki bi sɔnu-ii bɔn, kii biaki ŋarii,

\par }{\Q ki te ki Yennu malaka n faab ki birib tiŋ ni.


\par }{\BB \par }
{\Q \VS{7}Bi pii barit ki guuntin, ki li ki mɔk paaki;

\par }{\Q ki bia gbiir bootsunsuŋ a bin soorin.


\par }{\Q \VS{8}Bi tan sii bant na ki biiru tunn bi paaka,

\par }{\Q ki barit nba ki bi pii na, lin soorib,

\par }{\Q ŋaant ki bin baa bootuk na ni, ki lin biirib.


\par }{\BB \par }
{\Q \VS{9}N par ji sii mei nan Yennu,

\par }{\Q ki n sii mɔk parpeenn, waa tinnin na paak,


\par }{\Q \VS{10}ki n saa yet Yennu nan n par kur a,

\par }{\Q “Yennu, sɔɔ ki be ki tee nan fin na,

\par }{\Q ki a nyint butimm, paŋ damm nuu ni,

\par }{\Q ki bia nyint fara damm nan nandamm

\par }{\QB binba ŋmaabib na nuu ni.”


\par }{\BB \par }
{\Q \VS{11}Toonbiit damm di siara ki biirin,

\par }{\Q ki boin buboit nba ki n ki mi li po;


\par }{\Q \VS{12}ki bi pa biit ki jiintin ŋamm paak,

\par }{\Q ki te ki n ki mɔk dindann.


\par }{\Q \VS{13}Ŋaan baa bo yiar yoo nba, n bo lia parbiir liante

\par }{\Q ki sikin n mɔŋ ki lor mɔb,

\par }{\Q ki tibin n yur tiŋ ni ŋaan mei Yennu


\par }{\Q \VS{14}nan maa bo saa miar ki tur n yɔɔk koo n naa bik biaŋinba na,

\par }{\Q ki n lin mɔ fabin nan nirɔ nba tuu mɔ fabin

\par }{\Q u naa paak biaŋinba na.


\par }{\BB \par }
{\Q \VS{15}Ŋaan daamii nba tan baarin yoo nba,

\par }{\QB ki bi kur mɔk parpeenn, ki taan leeb ki lintin,

\par }{\QB ki sarikitin, ki saamm boon, ki faan yoo kur,


\par }{\Q \VS{16}ki nyiitir bi nyana nan naŋ

\par }{\Q nan niib nba sii sarikit wabik biaŋinba na.


\par }{\BB \par }
{\Q \VS{17}Yennu, a saa tamm n po ki lin wei nlee?

\par }{\Q Fatir n manfoor ki nyinnin bi biiru na ni.

\par }{\Q Fatir n manfoor ki nyinnin yanbɔra na ni.


\par }{\Q \VS{18}N saa tura niipoouk a nibur tintaanu ni,

\par }{\Q bi kura sinsuuk niŋe ki n saa tura dontir.


\par }{\BB \par }
{\Q \VS{19}A daa te ki n datai kpamm n biiru paaki.

\par }{\Q Bi tee fai damme.

\par }{\Q A daa te binba namin ki li kaa paak na laa n parbiir paaki.


\par }{\BB \par }
{\Q \VS{20}Bi ki piak parmaasir maami,

\par }{\Q ŋaan piak ki fa fai ki biir binba be soon nna, tiŋ na ni na,


\par }{\Q \VS{21}ki piak ki biirin nan kunkɔpaara a,

\par }{\Q “Ti la faa tun linbawa.”


\par }{\Q \VS{22}Yennu, a la linba nawa, li paak, a daa ŋmini.

\par }{\Q Yennu, a daa fɔkitir nanimi.


\par }{\Q \VS{23}Yennu, fiit a mɔŋ ki kɔn turin. Yennu, fiit ki pak turin.


\par }{\Q \VS{24}Yennu, a be fanu,

\par }{\Q li paak, want nan n ki mɔk biiti, ki daa te ki n datai laami.


\par }{\Q \VS{25}A daa te ki bi yeen ki teen bi leeb a,

\par }{\Q “Ti nyannɔwa. Taa loon biaŋinbae na.”


\par }{\BB \par }
{\Q \VS{26}Ŋaant ki binba kpamm n wahala ni na,

\par }{\QB bin nyannib ki lin ŋmatib.

\par }{\Q Ŋaant ki binba want bi mɔŋ na, bin di fei ki kɔŋ baakir.


\par }{\BB \par }
{\Q \VS{27}Ŋaant binba loon ki min nyi wahala ni na,

\par }{\Q bii yikin nan parpeenn, ki tuu ŋamm yet a,

\par }{\Q “Yennu-e yen dontir, ki u par mei nan u daabir n la nyannu.”


\par }{\Q \VS{28}N sii mɔɔntir a kasii binbeŋ po,

\par }{\QB kii dontir a sann daar kur ni.




\par }\PsalmChap{36}{\SH Ki jiin nisaarik nɔɔnbiit po
\par }
{\Q \VerseOne{1}Yanbɔmm piak nan nɔɔnbiit daanɔ u par niŋewa;

\par }{\Q U yêt Yennu, ki ki tiinɔ jaŋmaanii,


\par }{\Q \VS{2}kimaan u dont u mɔŋe,

\par }{\Q ki dukii nan Yennu kan bann u yanbɔmm ki biirɔ.


\par }{\Q \VS{3}Ki u mɔmaan tee nɔɔnbiit, ki gbee nan kpinkpannii,

\par }{\Q ki u ki fit tuun siar ki li tee subinii ki bia ŋani.


\par }{\Q \VS{4}Wuu be u dɔɔnu ni gbaa, u lorin bonbiire.

\par }{\Q U ki tuun siar ki li ŋani, u bia ki yêen linba ki ŋani.


\par }{\SH Ki jiin Yennu ŋant po
\par }
{\Q \VS{5}Yennu, a lomm nba be yoo kur na saa tuut sanpaake,

\par }{\Q ki a ŋant yat sanpagbant ni,


\par }{\Q \VS{6}ki a kasii binbeŋ na fɔk nan jɔjaana na,

\par }{\Q ki a barmɔnii buut sumii nan mɔkgbeŋa na,

\par }{\Q ki a dia nisaarii nan bonkobit a nuu ni.


\par }{\BB \par }
{\Q \VS{7}Yennu, a lomm nba kaa gbennu na ŋan,

\par }{\Q li nigbeŋa nan nibutimii kur gurin a kpinkpant maasue.


\par }{\Q \VS{8}Jeet nba ki a turit na, ŋanne ki ti di ti yamani.

\par }{\Q Ki a te ki ti nyu a mɔkir nba tee ŋant na ni nyun.


\par }{\Q \VS{9}A niŋe ki manfoor kur nyi.

\par }{\Q Ki a yentu nie ki ti laat yeenin.


\par }{\BB \par }
{\Q \VS{10}A ŋamm kii loon binba mia,

\par }{\Q ki bia tun ŋamm ki tur binba be kasii.


\par }{\Q \VS{11}A daa te ki karinbaandamm lekinimi,

\par }{\Q koo ki nɔɔnbiit damm na te ki n tiini.


\par }{\BB \par }
{\Q \VS{12}Gotir toonbiit damm nba baa dɔɔ,

\par }{\QB ki dɔɔ ki kan fit fiiri.




\par }\PsalmChap{37}{\SH Ki jiin nibiit nan niŋamm joontu po
\par }
{\Q \VerseOne{1}A daa te ki li daamiia nɔɔnbiit damm toona paaki.

\par }{\Q A daa te ki li mɔka funfunn binba tuun toonbiit na paaki.


\par }{\Q \VS{2}Bi tan saa boonte nan mɔɔt nba tuu koor na,

\par }{\Q ki bia kpo nan mɔmaata nba tuu tan koor na.


\par }{\Q \VS{3}Teent Yennu yada kii tuun linba ŋan,

\par }{\Q ki li saa te ki a be tiŋ na paak nan laafia.


\par }{\Q \VS{4}Lomin parpeenn Yennu boor,

\par }{\Q ki u saa tura a par nba loon linba.


\par }{\BB \par }
{\Q \VS{5}Jiin a mɔŋ ki tur Yennu.

\par }{\Q Teent Yennu yada, ki u saa somma.


\par }{\Q \VS{6}U saa te ki a kasii binbeŋ na n nyirik nan sanyayondoor na,

\par }{\Q ki te ki a barmɔnii binbeŋ-ii yeen nan yonsupeeuŋ ni na.


\par }{\BB \par }
{\Q \VS{7}Teent sukuru ki guur Yennu ki wun tun.

\par }{\Q A daa te ki li daamiia binba tuun toonbiit,

\par }{\QB ki mɔkitir na paaki.


\par }{\BB \par }
{\Q \VS{8}A daa te ki li daamiia ki a dont wutoor ki gbit a kpak,

\par }{\Q ŋanne baat nan toonbiit.


\par }{\Q \VS{9}Yennu saa boon toonbiit damm nawa,

\par }{\Q ŋaan binba mɔk dindann ki guu Yennu nae tan saa yent tiŋ na.


\par }{\BB \par }
{\Q \VS{10}Li kan yann kaawa ki nɔɔnbiit damm na ji tan sii kaa.

\par }{\Q Ki i tan saa lon bi boor ŋaan kan la.


\par }{\Q \VS{11}Binba sikin bi mɔŋe tan saa yent tiŋ na.

\par }{\Q Ki li mɔkint nan parmaasir sii tee bi yar.


\par }{\BB \par }
{\Q \VS{12}Nɔɔnbiit damm lorin bi lora, a bin biir niŋamm nae,

\par }{\Q ki namm ki ŋman nyana.


\par }{\Q \VS{13}Yennu laa nɔɔnbiit damm nae,

\par }{\Q kimaan u mi nan bi boontu daar per na.


\par }{\BB \par }
{\Q \VS{14}Nɔɔnbiit damm saatir bi jukbanjai

\par }{\QB ki bia daar bi tɔrbana,

\par }{\Q a bin kpi talas damm nan nandamm biak ni,

\par }{\QB ki bia kpi binba tuun toonŋana na,


\par }{\Q \VS{15}ŋaan bi tiɔŋ jukbanjai maŋe saa kpib,

\par }{\Q ki bi tɔrbana n bia kɔnn.


\par }{\BB \par }
{\Q \VS{16}Niŋanɔ mɔkint-i waar,

\par }{\Q ŋaan li chee nɔɔnbiit damm kur mɔkint nba yab.


\par }{\Q \VS{17}Kimaan Yennu saa nyinn nɔɔnbiit damm paŋa,

\par }{\Q ŋaan somm binba tuun toonŋana.


\par }{\BB \par }
{\Q \VS{18}Yennu saa guur binba saak u maan,

\par }{\Q ki te tiŋ na-ii tee bi yar mɔkmɔk nan mɔkmɔk.


\par }{\Q \VS{19}Ki bi kan di fara, biak yoo,

\par }{\Q ki kon yoo, bi sii laat jeet ki li jaŋitib.


\par }{\Q \VS{20}Ŋaan nɔɔnbiit damm na ŋarin saa kpoe,

\par }{\Q ki Yennu datai na saa bote nan tipuuk na.

\par }{\Q Bi saa yate nan munyuuk na.


\par }{\BB \par }
{\Q \VS{21}Nɔɔnbiit daanɔ kpentir, ŋaan ki ki pa jiint,

\par }{\Q niŋanɔ ŋarin teen nan u par kure.


\par }{\Q \VS{22}Damm nba ki Yennu teen piisin bi paak na,

\par }{\QB ŋamme saa yent tiŋ na,

\par }{\Q ŋaan binba ki u sat mɔtont bi paak na, u saa ber nyinniba.


\par }{\BB \par }
{\Q \VS{23}Li-i tee ki Yennu par peen wunba paak,

\par }{\QB u ŋmakitirɔ sɔniie.


\par }{\Q \VS{24}Ki li-i tee ki u baa, u kan kpakin tiŋ ni,

\par }{\Q kimaan Yennu saa sommɔ ki wun fiir.


\par }{\BB \par }
{\Q \VS{25}N tee nikpere ki wei bonchiann,

\par }{\Q ŋaan n ki ban la niŋanɔ nba Yennu nyikɔ yann,

\par }{\Q koo ki te ki u waas mei jeeti.


\par }{\Q \VS{26}U tuu piine, ki bia kpentir ki teen u leeb yoo kur,

\par }{\Q ki u waas tee piisin ki turɔ.


\par }{\BB \par }
{\Q \VS{27}Nyikin toonbiit ŋaan kii tuun toonŋana,

\par }{\Q ki fin nan a waas saa wei tiŋ na ni,


\par }{\Q \VS{28}kimaan Yennu loon linba ŋan,

\par }{\Q li paak, ki u ki nyikin niib nba tuun u loomm na yanni,

\par }{\Q ki guub yoo kur, ŋaan beer nɔɔnbiit damm maaru ki nyintib.


\par }{\Q \VS{29}Niŋamm nae saa yent tiŋ na,

\par }{\Q ki kar li ni mɔkmɔk nan mɔkmɔk.


\par }{\BB \par }
{\Q \VS{30}Mɔbonŋana nyi niŋanɔ boor ki tee subinii maame,

\par }{\Q ki u lamm piak linba took,


\par }{\Q \VS{31}ki u dia Yennu sennu u par ni, ki ki nyikin.


\par }{\BB \par }
{\Q \VS{32}Nɔɔnbiit daanɔ guu niŋanɔe,

\par }{\Q ki koor a wun nyinn u manfoor.


\par }{\Q \VS{33}Ŋaan Yennu kan nyikib bi datai nuu ni,

\par }{\Q koo bii saan namm buut ni, bi kan pak biiribi.


\par }{\BB \par }
{\Q \VS{34}Guut Yennu yoo, kii dia u sennu,

\par }{\QB ki u saa donna ki a yent tiŋ na,

\par }{\Q ki a tan saa la nɔɔnbiit damm biiru yoo.


\par }{\BB \par }
{\Q \VS{35}N ban la nɔɔnbiit daanɔ nba ton bonchiann,

\par }{\Q ki bia laat yiikoo nan kpek nba tuu la sinsetboor

\par }{\QB ki mɔk yiikoo biaŋinba na.


\par }{\Q \VS{36}Ki li poor po ki n tan gar ki ji ki la u leŋi,

\par }{\Q ki n lommɔ, ŋaan ki ki lau.


\par }{\BB \par }
{\Q \VS{37}Dukint niŋanɔ po, daanɔ nba be kasii binbeŋ;

\par }{\Q parmaasir daanɔ mɔk yaaboona.


\par }{\Q \VS{38}Yanbɔndamm kur saa boonta, ki bi maaru bia saa boonta.


\par }{\BB \par }
{\Q \VS{39}Yennu-e tint niŋamm, ki guub yoo nba ki bi be fara ni.


\par }{\Q \VS{40}Ki u sommitib, ki fiarib; u fiarib nɔɔnbiit damm boor,

\par }{\Q ki tint bi manfoa, kimaan bi baat ki gurin u niŋe.




\par }\PsalmChap{38}{\SH Ki jiin talasdaanɔ Yenmiaru po
\par }
{\Q \VerseOne{1}Yennu, a daa daar n tubir nan wutoori,


\par }{\Q \VS{2}kimaan a peenii na ŋmuu ki saarima,

\par }{\QB ki a nuu faa ki birin.


\par }{\BB \par }
{\Q \VS{3}Ki a wutoor paak, ki laafia ji kaa n gbanant ni,

\par }{\Q ki n kpaba ji ki mɔk paŋ, kimaan n yanbɔmm paak.


\par }{\Q \VS{4}Ki n biit kpiakin nan jikir nba tuu kpiak nan jiinu

\par }{\QB biaŋinba na.


\par }{\BB \par }
{\Q \VS{5}N jatii paak ki n nara lukir ki pɔɔk.


\par }{\Q \VS{6}Bi dinnin ki n faab tiŋ ni, ki mɔ fabin daa kur.


\par }{\Q \VS{7}Ki n gbanant di muu nan yuyeeuk, ki n ki mɔk laafia.


\par }{\Q \VS{8}Ki n baŋ, ki ki mɔk paŋ nan waama,

\par }{\Q ki n par biir, ki n fabin nan tont.


\par }{\BB \par }
{\Q \VS{9}Yennu, a mi maa loon linba, ki a gbiin n fabinii.


\par }{\Q \VS{10}N parpaak toe, ki n paŋ gbent;

\par }{\QB ki n ninbina jii ki nyirii.


\par }{\Q \VS{11}Ki n yɔɔsnba nan n tɔknanleeb tiinin,

\par }{\Q nan n ŋaateeba ki nakiin, kimaan n nara na paak.


\par }{\Q \VS{12}Binba loon ki bin nyinn n manfoor na pii barite ki guuntin,

\par }{\Q ki binba loon bin paanin daŋ na lorin daa kur a bin biirin.


\par }{\BB \par }
{\Q \VS{13}N tee nan tuukpaar nae ki ki gbia maan,

\par }{\Q ki bia tee nan muuk nba kan fit pak maan na.


\par }{\Q \VS{14}Ki n kpant nirɔ nba kan fit pak jiin

\par }{\Q kimaan waa ki gbia na paak.


\par }{\BB \par }
{\Q \VS{15}Yennu, n teena yada ki guu a gatu,

\par }{\Q fin, n Yomdaanɔ Yennu-e saa turin gatu.


\par }{\Q \VS{16}N meia ki yet a, “A daa te ki n datai laan, laa biirin na paaki,

\par }{\Q koo ki bi dont bi mɔŋ maa baa na paaki.”


\par }{\Q \VS{17}N ji yaa man baae ki be nan tont yoo kur.


\par }{\BB \par }
{\Q \VS{18}Ki n pak ki kat n yanbɔmm, ki n biit maŋ daamiin.


\par }{\Q \VS{19}N datai mɔk laafia ki bia mɔk panii.

\par }{\Q Ki n datai yaba ki namin, ki li ki mɔk paaki.


\par }{\Q \VS{20}Ki binba jikit biit ki pa n ŋamm paak na piak ki biirin,

\par }{\QB kimaan maa koor a man tun linba ŋan na paak.


\par }{\BB \par }
{\Q \VS{21}Yennu, a daa ŋaanin; Yennu, daa fɔkitir n boor.


\par }{\Q \VS{22}Yennu, n tinntɔɔ, baat yian ki tan sommin.




\par }\PsalmChap{39}{\SH Ki jiin wunba be wahala ni yanbɔmm fiitu po
\par }
{\Q \VerseOne{1}N yet a, “N saa soor n mɔŋ nan toona nba ki n tuune,

\par }{\Q ki bia soor n jerinn nan mabiit paku.

\par }{\Q N kan yet mɔbonsiar, yoo nba ki nɔɔnbiit damm kpiami.”


\par }{\Q \VS{2}Ki n ŋmin soon nna, ki ki yet siari,

\par }{\QB ki lek ki pak nan bonŋanna, ŋaan ki n fara na ŋamii pukii.


\par }{\Q \VS{3}Ki n par biir, ki mi-i dukin li po, parbiir n ŋamm pukin.

\par }{\Q Ki n ki fit nyik buboiti a,


\par }{\Q \VS{4}“Yennu, n manfoor saa wei nlee? N saa kpo nlee yooe?

\par }{\Q Ŋaant ki mii mi n manfoor nba saa wei biaŋinba.”


\par }{\BB \par }
{\Q \VS{5}A te ki n manfoor jiŋa.

\par }{\Q N manfoor fɔkint ki tee siar a boor,

\par }{\Q nisaarik manfoor tee waaminnae.


\par }{\Q \VS{6}Nisaarik tee nan yinyuŋ nae,

\par }{\Q waa tuun linba kur tee yanne.

\par }{\Q U kpaan mɔkint, ŋaan ki mi wunba tan saa yent.


\par }{\BB \par }
{\Q \VS{7}Yennu, n ji sii loon bee? N mɔk dindann a ni.


\par }{\Q \VS{8}Sommitin, ki min nyi yanbɔmm ni;

\par }{\Q A daa te ki n tee jatit nilaakiri.


\par }{\Q \VS{9}N ŋmine, n kan yet mɔbonsiari,

\par }{\Q kimaan fine te ki n di fara na.


\par }{\Q \VS{10}A ji daa daar n tubiri;

\par }{\Q N yaa man kpoe nan niikura nba ki a faan na.


\par }{\Q \VS{11}A tubdatu nba ki a daar nisaarik tubir

\par }{\QB u yanbɔmm paak na tee kpaaniie,

\par }{\Q ki a biir linba ki u loon nan dundura na.

\par }{\Q Mamɔmm, nisaarik tee nan wamaasin nae.


\par }{\BB \par }
{\Q \VS{12}Yennu, gbiintir n miaru ki bia gbiint n fabinii;

\par }{\Q mi-i mɔ, fan baar ki tan sommin.

\par }{\Q N be a boor ki tee nan saamɔ nae,

\par }{\Q ki tee nan n yeejamm nba din tuu tee na; n kan wei.


\par }{\Q \VS{13}Nyikimin ki n sii mɔk parpeenn nan maa tan saa yaat

\par }{\QB ki ji sii kaa.




\par }\PsalmChap{40}{\SH Dontir yaŋ
\par }
{\Q \VerseOne{1}Ki n guur Yennu sommir po soon nna,

\par }{\Q ki u gbiint ki gbat n mɔnii,


\par }{\Q \VS{2}ki dat nyinnin daŋ bootuk ni, ki bia nyinnin bakir nba sumii ni,

\par }{\Q ki tɔɔnin tanpiiuk paak, ki te ki n set siaminba ŋan;


\par }{\Q \VS{3}ki u wannin ki n yin yanpaaŋ, dontir yaŋ nba teen ŋɔɔ Yennu.

\par }{\Q Niib bonchiann saa la nna ki lii tee kpaanii,

\par }{\Q ki bi saa teen Yennu yada.


\par }{\BB \par }
{\Q \VS{4}Damm nba teen Yennu yada, ki tee binba ki jiantir pata,

\par }{\Q koo ki ki pukin tingbann jiantdamm po na, parpeenn tee bi yare.


\par }{\Q \VS{5}Ti Yomdaanɔ Yennu, a tun bona bonchiann ki turit;

\par }{\Q sɔɔ ki be ki tee nan fin na. A lor lorŋana bonchiann ki jiin ti po.

\par }{\Q N kan fit kan li kur, li yab bonchiann.


\par }{\BB \par }
{\Q \VS{6}A ki loon maruŋ nan piinii,

\par }{\Q a ki boi bonkobit mujoonu maruŋ po,

\par }{\Q koo maruŋ nba saa nyinn biit po,

\par }{\Q ŋaan a turin tubae a man gbiint a mɔmaan.


\par }{\Q \VS{7}Ki n toon ki yet a, “Mine na. N baara.

\par }{\Q A kpaanii nba ki a teenin na be sennu gbouŋ ni.


\par }{\Q \VS{8}Yennu, n loon man tun a loomm,

\par }{\Q ki a sennu be n par ni.”


\par }{\BB \par }
{\Q \VS{9}Yennu, a niib kur tintaanu niŋe,

\par }{\Q ki n pak a barŋanii nba jiin faa tinnit na po.

\par }{\Q A mi nan n kan fit nyik li paku.


\par }{\Q \VS{10}N ki woon a tinnu maan na n par ni.

\par }{\Q N tun piak a barmɔnii binbeŋ nan a sommir poe.

\par }{\Q N ki ŋmin nan mɔmaan na paku, a niib kur tintaanu ni,

\par }{\Q ki piak a lomm nan barmɔnii nba tee biaŋinba.


\par }{\BB \par }
{\Q \VS{11}Yennu, n mi nan a kan nyik a ninbatinu nanimi,

\par }{\Q ŋaant ki a lomm nan barmɔnii-ii guun yoo kur.


\par }{\SH Yenmiaru nba jiin sommir po
\par }
{\R (Yaŋ 70)

\par }{\Q \VS{12}Fara bonchiann lintima, li yab ki kaa kann.

\par }{\Q N yanbɔmm kɔɔnin fara niwa, ki n ji ki laat,

\par }{\Q li yab ki gar yut nba be n yur paaka,

\par }{\Q li te ki n ji ki mɔk parcheenn.


\par }{\Q \VS{13}Yennu, tintin, baat yian ki tan sommin.


\par }{\Q \VS{14}Ŋaant niib nba kur kpaanin a bin kpin na,

\par }{\Q bin di fei ki lin bia ŋmatib;

\par }{\Q ŋaant binba mɔk parpeenn n baak po na, bin ŋmat ki di fei.


\par }{\Q \VS{15}Ŋaant ki binba kur laan na, lin bakitib bi baak ni.


\par }{\BB \par }
{\Q \VS{16}Ŋaant ki binba kur baat a boor-ii mɔk parpeenn kii kpamm.

\par }{\Q Ŋaant ki binba kur mɔk niipoturu a tinnu paak-ii tun kii yeen a,

\par }{\QB “Yennu tee Yenjaanne.”


\par }{\BB \par }
{\Q \VS{17}Yennu, n tee nibutiŋe ki tee tarik, ŋaan a ki tamm n po.

\par }{\Q Fine tee n tinntɔɔ ki tee n Yennu.

\par }{\Q Baat yian ki tan sommin.




\par }\PsalmChap{41}{\SH Ki jiin baatɔɔ Yenmiaru po
\par }
{\Q \VerseOne{1}Wunba baka be fara damm po na, parpeenn tee u yare.

\par }{\Q Yennu saa sommɔ yoo nba ki u be daamuk ni.


\par }{\Q \VS{2}Yennu sii guu-u ki u mɔk manfoor,

\par }{\Q u saa te ki u be tiŋ na ni, ki mɔk parpeenn,

\par }{\Q u kan ŋaau yann ki te ki u datai diau.


\par }{\Q \VS{3}Yennu saa sommɔ yoo nba ki u be baatdiiuk ni,

\par }{\Q ki saa turɔ laafia.


\par }{\BB \par }
{\Q \VS{4}N yet a, “Yennu, n tun ki biirawa, ŋaan tinimin ninbaauk,

\par }{\QB ki turin laafia.”


\par }{\Q \VS{5}N datai yeen linba ki ŋane ki teenin.

\par }{\Q Bi loon man kpoe ki bin tamm n po.


\par }{\Q \VS{6}Binba baat ki foontin na tee fai damme,

\par }{\Q ki tabintin barbiit, ki tuu nyi nann ki piak sɔɔ kur.


\par }{\Q \VS{7}Binba ki loon na lɔkine ki teen leeb,

\par }{\Q ki biirin ki bikii bonbiir nba saa baarin biaŋinba.


\par }{\Q \VS{8}Ki bi kur yeen a, “Baatbiiuk soorɔwa;

\par }{\Q u kan ban paaki.”


\par }{\Q \VS{9}N yɔmɔŋ gbaa, wunba ki n teenɔ yada,

\par }{\Q ki min nan ŋɔɔ tun ki tuun saaŋmaŋ ni na nyii n poora.


\par }{\BB \par }
{\Q \VS{10}Yennu, tinimin ninbaauk ki turin laafia,

\par }{\Q ki n saa pa jiin n datai.


\par }{\Q \VS{11}N mi nan a mɔk parpeenn nanin,

\par }{\Q ki n datai kan fit nyannimi.


\par }{\Q \VS{12}A saa sommima, kimaan n tuun linba ŋan,

\par }{\Q ki a saa te ki mii be a boor yoo kur.


\par }{\BB \par }
{\Q \VS{13}Pakin ki dont Israel teeb Yomdaanɔ Yennu man.

\par }{\Q Pakin ki dontɔ mɔtana nan yoo nba kaa paak.

\par }{\Q Mamɔmm, lii tee nna.




\par }{\MS GBOUŊ ŊANLEE

\par }\PsalmChap{42}{\MR (Yanii 42 -- 72)

\par }{\SH Ki jiin wunba be digbangann Yenmiaru po
\par }
{\Q \VerseOne{1}Yennu, n lin kpaana nan n par kur

\par }{\Q nan piarɔ nba tuu lin kpaan nyunmaasin biaŋinba nae.


\par }{\Q \VS{2}Fin Yennu nba fo na, n niana.

\par }{\Q Nlee yooe ki n sii be a tɔɔnn ki jiantirani?


\par }{\Q \VS{3}Yonnu ni nan nyiɔk kur ki n mɔ ki ninnyuut tee n jeet.

\par }{\Q Ki n datai yɔɔ ki boin a, “A Yennu na be lia?”


\par }{\BB \par }
{\Q \VS{4}Mi-i tiar linba gar, n yan tuu yêt bonchiann,

\par }{\Q ŋanne tee maa tuu lakin saan nan nibur Yennu ŋasaakak ni na.

\par }{\Q Ki n tuu ŋmakitir nibur maŋ, ki bi somm nan parpeenn,

\par }{\QB ki yiin yanii ki dontir Yennu nan kunkɔpaara.


\par }{\Q \VS{5}Bee ki n be parbiir ni? Bee ki daamii be n ni?

\par }{\Q N saa teen n dindann Yennu nie, ki saa ŋamm dontɔ,

\par }{\Q Ŋɔɔe tee n tinntɔɔ nan n Yennu.


\par }{\BB \par }
{\Q \VS{6}N be parbiir nie, li paak,

\par }{\QB mi-i dukin Jɔɔdann mɔkir po, n tuu tiar a poe,

\par }{\Q mi-i dukin Hermonn kunkonn po, n tuu tiar a poe,

\par }{\Q mi-i bia kii dukin Misar kunkonn po, man tiar a po.


\par }{\Q \VS{7}Sutik yi sutik nan fuur, ki pir n paak nan nyunmɔnn na,

\par }{\Q ki tee nan nyunpana nba tuu lakitir na, ki pir piinin.


\par }{\Q \VS{8}Yennu want u lomm yonnu ni,

\par }{\Q ki n fit yiin yaŋ nyiɔk ki teenɔ,

\par }{\QB ki miar ŋɔɔ Yennu nba teenin manfoor na.


\par }{\BB \par }
{\Q \VS{9}N yet Yennu, wunba tee n guutɔɔ na a,

\par }{\Q “Bee ki a tamm n po? Bee ki n sii lin di fara,

\par }{\Q ki n datai dia ki ŋmaŋitimi?”


\par }{\Q \VS{10}Ki bi chɔɔn n kpaba nan sukit, ki boin daa kur a,

\par }{\Q “A Yennu na be lia?”


\par }{\BB \par }
{\Q \VS{11}Bee ki n be parbiir ni? Bee ki daamii be n ni?

\par }{\Q N saa teen n dindann Yennu nie, ki saa ŋamm dontɔ,

\par }{\Q ŋɔɔe tee n tinntɔɔ nan n Yennu.




\par }\PsalmChap{43}{\SH Ki jiin wunba be digbangann Yenmiaru po
\par }
{\Q \VerseOne{1}Yennu, want nan n ki mɔk biiti,

\par }{\Q ki bu nyinnin binba ki jiantira na ni,

\par }{\Q a fatin ki min nyi fai damm nan nibiit na ni.


\par }{\Q \VS{2}Fine tee n sommtɔɔ; bee ki a nyikimi?

\par }{\Q Bee ki n sii lin di fara, ki n datai dia ki ŋmaŋitimi?


\par }{\BB \par }
{\Q \VS{3}A tun a yentu nan a barmɔnii ki lin ŋmakitin,

\par }{\Q ki jiin ki jen nanin Sayɔnn, a kasii kunkonn na boor,

\par }{\Q nan a binbeboor nba ki a be na.


\par }{\Q \VS{4}Yennu, n saa saan a maruŋ binbintir boore,

\par }{\Q fine tee n parpeenn nyakir,

\par }{\Q ki n saa faa kɔnn ki yin yaŋ ki donta.

\par }{\Q Yennu, fine tee n Yennu.


\par }{\BB \par }
{\Q \VS{5}Bee ki n be parbiir ni? Bee ki daamii be n ni?

\par }{\Q N saa teen n dindann Yennu nie, ki saa ŋamm dontɔ.

\par }{\Q Ŋɔɔe tee n tinntɔɔ nan n Yennu.




\par }\PsalmChap{44}{\SH Yenmiaru nba saa gɔɔr bonbiir
\par }
{\Q \VerseOne{1}Yennu, ti gbat nan ti tubawa,

\par }{\Q ti yeejamm betit faa din tun linba ki turib sianyoo nawa.


\par }{\Q \VS{2}A din ber nyinn binba ki jiantira na bi tiŋ ni,

\par }{\QB ki dat bi tuba,

\par }{\Q ŋaan kaan a niib leŋ, ki te ki bi mɔkit.


\par }{\Q \VS{3}Li din ki tee a niib na jatiat paak kaa

\par }{\QB ki bi kɔn ki nyann tiŋ na,

\par }{\Q bi din ki nyann nan bi mɔŋ paŋ kaa,

\par }{\Q li din tee a yiikoo nan a paŋ nie,

\par }{\QB nan a mɔŋ benu paak, ki li wann nan a loomm.


\par }{\BB \par }
{\Q \VS{4}Fine tee n kpanbar, ki bia tee n Yennu,

\par }{\Q ki teen timm Israel teeb nyannu.


\par }{\Q \VS{5}Fine turit a paŋ ki ti nyann ti datai.


\par }{\Q \VS{6}N dindann ki be n tɔrbann ni kaa,

\par }{\Q n jatiat kan fit te ki man nyann,


\par }{\Q \VS{7}ŋaan fine te ki ti nyann ti datai,

\par }{\Q ki te binba ki loon ti maan na dii fei.


\par }{\Q \VS{8}Ti sii tun dontir a sanne daar kur,

\par }{\Q kii bia kii teena niipoouk nan yoo nba kaa paak.


\par }{\BB \par }
{\Q \VS{9}Ki mɔtana a ji nyikita, ki te ki ti datai nyannit,

\par }{\Q a ji ki somm nan ti kunkɔnkɔnna na,


\par }{\Q \VS{10}ki te ki ti chiar ŋaan nyik ti datai, ki bi jii ti mɔkint.


\par }{\Q \VS{11}Ki a te ki bi kpiit nan pei na,

\par }{\Q ki te ki ti yat kɔɔ digbangana.


\par }{\Q \VS{12}Ki a kɔi a niib daabauŋ,

\par }{\Q ki li tee nan bi nyɔɔt ki yab na.


\par }{\BB \par }
{\Q \VS{13}Ki boorganu la faa teent biaŋinba,

\par }{\QB ki bi ji sarikitit ki bia laat.


\par }{\Q \VS{14}Ki a te ki ti kpant nilaaka digbana kur ni,

\par }{\QB ki bi sarikitit.


\par }{\Q \VS{15}N tun be fei nie, ki fei piinin murirr.


\par }{\Q \VS{16}Ki n gbia binba namin, nan n datai nba yisimin

\par }{\QB ki bia sukiin na.


\par }{\BB \par }
{\Q \VS{17}Ti lek ki tamm a po,

\par }{\Q ki bia ki biir mɔlor nba ki a lor nant na,

\par }{\QB ŋaan ki linba na kur teenit.


\par }{\Q \VS{18}Ti ki nyik a weiu,

\par }{\Q ti bia ki mɔk mɔyêtuk nan a sennii,


\par }{\Q \VS{19}ŋaan ki a nyikit yann bonkob-susoot ni,

\par }{\Q ki ŋaat bunbɔncheenn ni.


\par }{\BB \par }
{\Q \VS{20}Li-i bonni tee ki ti nyik ki ki jiantir fin Yennu,

\par }{\QB ŋaan jiantir tingbana,


\par }{\Q \VS{21}a set bo saa banne, kimaan a mi ti dudukit.


\par }{\Q \VS{22}Ŋaan a paake ki bi kpit yoo kur,

\par }{\QB ki ti tee nan peeuk nba ki bi tuu tee siir a bin kpiu na.


\par }{\BB \par }
{\Q \VS{23}Yennu, fiit, bee ki a gɔɔnti?

\par }{\Q Kakitir a mɔŋ, ki daa yêent kɔtaa-a.


\par }{\Q \VS{24}Bee ki a lek a numm nanti?

\par }{\Q A daa tammit ti fara nan ti daamii po.


\par }{\BB \par }
{\Q \VS{25}Ti baa ki but tiŋ niwa,

\par }{\Q ki bi nyannit ki ti dɔɔ tanbiinii ni.


\par }{\Q \VS{26}Fiit ki tan sommit, ki tinnit,

\par }{\Q kimaan a lomm nba ki gbent na paak.




\par }\PsalmChap{45}{\SH Kpanbar pookɔɔnt yaŋ
\par }
{\Q \VerseOne{1}Mɔbonŋanae gbee n yur, ki n yin yaŋ na ki tur kpanbar,

\par }{\Q ki li tee nan sɔbtɔŋanɔ sɔbinii na.

\par }{\Q Ki n lamm teen siir nan lin yin.


\par }{\BB \par }
{\Q \VS{2}Fine tee jafaŋ ki gar jab kur,

\par }{\Q ki Yennu teen piisin a paak,

\par }{\Q ki a mɔb farik nan maan paku.


\par }{\Q \VS{3}Kpanbar jaann, fine mɔk baakir, ki a yur goon.


\par }{\BB \par }
{\Q \VS{4}Ii be taamm paak kii saa ki saa nyann,

\par }{\Q ki guur barmɔnii nan sikin-n-mɔŋ nan kasii binbeŋ.

\par }{\Q Ŋaant ki a nuu-ii tuun toonjaana.


\par }{\Q \VS{5}A tɔrbann peenii porin,

\par }{\Q ŋaant ki lin yek saar a datai parbiia,

\par }{\Q digbana niib n baa a taa po.


\par }{\BB \par }
{\Q \VS{6}Naangbouŋ nba ki Yennu tura na saa wei

\par }{\QB mɔkmɔk nan mɔkmɔk.

\par }{\Q Ki a saa dia a niib nan barmɔnii.


\par }{\Q \VS{7}A loon toonŋana, ŋaan ki loon toonbiit,

\par }{\Q li paak ki Yennu ganna, ki tura parpeenn,

\par }{\QB ki li gar kpanbarlia nba be.


\par }{\Q \VS{8}Ki tulaarii nba tee mir nan alos na be a liant paak,

\par }{\Q ki yan-yinna yiin yanii ŋaak nba ki bi ŋammir nan loobnyana na ni, ki a mɔk parpeenn.


\par }{\Q \VS{9}Kpanbara bonpoi pukin pooburchimm nba be a ŋaak ni na po.

\par }{\Q Ki pooyookir na see a naangbouŋ diitu po, ki lia salima liant.


\par }{\BB \par }
{\Q \VS{10}Kpanbar pooyookir, gbiintir maa yaa man beta linba:

\par }{\Q Tammit a niib po nan a baa ŋaaniib po.


\par }{\Q \VS{11}A fante saa te kpanbar na loona,

\par }{\Q turimɔ baakir, kimaan ŋɔɔe tee a chanbaa.


\par }{\Q \VS{12}Taya doo ni niib saa baar nan piinii ki tura,

\par }{\Q ki mɔkita sii koor a bin maŋ nana.


\par }{\BB \par }
{\Q \VS{13}Kpanbar pooyookir be ŋaak nie,

\par }{\Q ki fan bonchiann ki lia salima liant.


\par }{\Q \VS{14}Ki u saa lia baauŋ nba mɔk gungunbooru kur na,

\par }{\QB ki somm saan kpanbar boor,

\par }{\Q ki u poochiann sapaan-yɔɔsnba sii be u poor po ki chiantɔ,

\par }{\Q ki bi kur saa baar kpanbar boor.


\par }{\Q \VS{15}Ki bi saa somm nan parpeenn nan parmaasir,

\par }{\QB ki saa kɔɔ kpanbar ŋaak.


\par }{\BB \par }
{\Q \VS{16}Ki fin nba tee kpanbar na, a saa mar bonjai bonchiann,

\par }{\Q ki bi saa set a yeejamm seenu ni kii tee kpanbara,

\par }{\Q ki a saa teemm yudamm tiŋ na kur po.


\par }{\Q \VS{17}N yaŋ saa te ki niib-ii tian a sann yoo kur.

\par }{\Q Ki sɔɔ kur saa dont a sann yoo nan yoo.




\par }\PsalmChap{46}{\SH Yennu be nant
\par }
{\Q \VerseOne{1}Yennu-e tee ti paŋ daanɔ nan ti guutɔɔ,

\par }{\Q ki teen siir nan wun sommit daamii ni, yoo kur.


\par }{\Q \VS{2}Li-i lekii tee ki tiŋ damm,

\par }{\Q ki jɔjaana baa mɔkgbeŋa nba sumii ni,


\par }{\Q \VS{3}li-i lekii tee mɔkgbeŋa na damm, ki mɔk fuur,

\par }{\QB ki li jek kunkona, ŋaan ti kii tiin jaŋmaanii.


\par }{\BB \par }
{\Q \VS{4}Mɔkisiar be ki teen yabint daanɔ Yennu doo nba tee

\par }{\QB u kasii binbeboor na parpeenn.


\par }{\Q \VS{5}Yennu be doo maŋ ni, ki li kan biiri;

\par }{\Q u tuu saa baar ki sommir sanyafaar.


\par }{\Q \VS{6}Yennu kunkɔr tant, ki tingbouŋ nann,

\par }{\Q ki jaŋmaanii soor niib na, ki digbana baa.


\par }{\BB \par }
{\Q \VS{7}Yabint daanɔ Yennu be nant,

\par }{\Q wunba tee Jakɔb Yennu na, ŋɔɔe tee ti gungurboor.


\par }{\BB \par }
{\Q \VS{8}Baat ki tan got Yennu toona.

\par }{\Q Gotir yaarlituk toona nba ki u tun tiŋ na paak.


\par }{\Q \VS{9}U te tɔbii gbent tingbouŋ na kur po,

\par }{\Q ki kɔnii tɔrbana, ki jintir kpana,

\par }{\Q ki bia jokit naagbankɔŋa muu,


\par }{\Q \VS{10}ki yet a, “Nyikin kɔnn man,

\par }{\QB ki bann nan mine tee Yennu,

\par }{\Q ki saa la dontir digbana kur ni,

\par }{\Q ki bia saa la dontir tingbouŋ kur po.”


\par }{\BB \par }
{\Q \VS{11}Yabint daanɔ Yennu be nant,

\par }{\Q wunba tee Jakɔb Yennu na, ŋɔɔe tee ti gungurboor.




\par }\PsalmChap{47}{\SH Yennu-e tee kpanbarjaann
\par }
{\Q \VerseOne{1}Digbana niib kur n poi niipoouk nan parpeenn,

\par }{\Q kii bia kii dont Yennu nan kunkɔpaara.


\par }{\Q \VS{2}Ŋaant ki tin chɔrin yabint daanɔ Yennu nba gar sɔɔ kur na,

\par }{\Q ŋɔɔe tee kpanbar jaann nba dia tingbouŋ munn.


\par }{\Q \VS{3}U te ki ti nyann niib na, ki te ki ti dia digbana,


\par }{\Q \VS{4}ki gann tiŋ nba ki ti kɔɔ na ki turit,

\par }{\Q ki li tee Israel teeb nba ki u loomm na japaat tiŋ.


\par }{\BB \par }
{\Q \VS{5}Yennu do u naangbant paak.

\par }{\Q Waa do na ki niib tantir ki peeb naatuna nan parpeenn.


\par }{\Q \VS{6}Yinin yaŋ ki dont Yennu, yinin ki dont ti kpanbar maŋ,

\par }{\Q yinin donta yanii,


\par }{\Q \VS{7}kimaan ŋɔɔ Yennu-e tee tingbouŋ na kur kpanbar,

\par }{\Q yinin yaŋ ki dontɔ.


\par }{\BB \par }
{\Q \VS{8}Yennu kar u kasii naangbant paak ki dia digbana kur.


\par }{\Q \VS{9}Digbana diateeb kur taan be nan niib nba tee

\par }{\QB Abraham Yennu niib na,

\par }{\Q kimaan kpanbara nba be tingbouŋ na paak tee Yennu yabe.

\par }{\Q U ŋan nan dontir.




\par }\PsalmChap{48}{\SH Ki jiin Yennu digbanjaann Sayɔnn po
\par }
{\Q \VerseOne{1}Yennu tee yabint daanɔe,

\par }{\Q ki ŋan tin dontɔ, u doo nba be u kasii kunkonn paak na ni.


\par }{\Q \VS{2}Sayɔnn tee Yennu kunkonne, li fɔk ki bia ŋan;

\par }{\Q kpanbar jaann nba tee Yennu na,

\par }{\QB u dooe tee durinya kur parpeenn boor.


\par }{\Q \VS{3}Yennu be doo maŋ ni, ki wann nan yamani benu be u boor.


\par }{\BB \par }
{\Q \VS{4}Ki kpanbara taan leeb ki baar

\par }{\QB a bin kɔn nan Sayɔnn kunkonn doo na.


\par }{\Q \VS{5}Baa la doo maŋ, ki li yaar litib, ki jaŋmaanii soorib, ki bi chiar,


\par }{\Q \VS{6}ki ji jekir nan poo nba tuu mɔ matyiaru na,


\par }{\Q \VS{7}ki lian nan wonpaaruk nba tuu tut ŋaringbeŋa

\par }{\QB ki li lian biaŋinba na.


\par }{\BB \par }
{\Q \VS{8}Ti gbat ki bia la linba ki yabint daanɔ Yennu tun

\par }{\QB doo maŋ niwa.

\par }{\Q U sii guu doo maŋ, ki li be li yamani,

\par }{\Q nan yoo nba kaa paak.


\par }{\BB \par }
{\Q \VS{9}Yennu, a ŋasaakak niŋe,

\par }{\QB ki ti dukii a lomm nba kaa gbennu na po,


\par }{\Q \VS{10}ki niib kur dontir a sann durinya kur po,

\par }{\Q ki a dia a doo nan barmɔnii.


\par }{\Q \VS{11}Ŋaant ki Sayɔnn niib-ii mɔk parpeenn,

\par }{\Q ŋaant ki parpeenn-ii be Juda doo ni,

\par }{\QB kimaan a buut ŋan.


\par }{\BB \par }
{\Q \VS{12}Yennu niib, ii somm lint Sayɔnn, ki kan li difoot.


\par }{\Q \VS{13}Gotir li joona, ki fiitir li maarpaara fanu,

\par }{\Q ki tan fit wann maarpaanu nba waa na a,


\par }{\Q \VS{14}“Yennu na tee ti Yennu-e mɔkmɔk nan mɔkmɔk,

\par }{\Q ki sii tee ti ŋmakit-tɔɔ nan durinya gbennu.”




\par }\PsalmChap{49}{\SH Fi-i teen mɔkint yada, li tee jatiie
\par }
{\Q \VerseOne{1}Sɔɔ kur n gbat na man,

\par }{\Q gbiintir, niib nba kur be tingbouŋ na paak,


\par }{\Q \VS{2}li nijaana nan tarii, li mɔkita nan nandamm kur.


\par }{\Q \VS{3}N dudukit be paanu ni, ki n saa pak yanfoon maan.


\par }{\Q \VS{4}Ki n saa ŋmat got barjokit ni,

\par }{\Q ki faa biɔk ki yin yaŋ ki wann li paak.


\par }{\BB \par }
{\Q \VS{5}Li-i tee ki n datai lintin ki n be ninbɔŋ ni,

\par }{\Q n ki tiin jaŋmaanii.


\par }{\Q \VS{6}Bi tee binba teen bi mɔkint yada,

\par }{\Q ki bia dont bi mɔŋ, bi likirii paake.


\par }{\Q \VS{7}Nisaarik kan fit tinn u mɔŋ,

\par }{\Q u kan fit pa Yennu, u daauk nba tee biaŋinba,

\par }{\Q ki li tee u manfoor paaki,


\par }{\Q \VS{8}kimaan nisaarik manfoor paak pann yab bonchiann.

\par }{\Q U lekii pa linba, ŋaan li kan jaŋ


\par }{\Q \VS{9}nan u ji daa kpenn ki siik kaauk ni.


\par }{\BB \par }
{\Q \VS{10}Sɔɔ kur saa la nan yandamm kpenn,

\par }{\Q ki jatit kpenn, ki bonliinii bia kpenn.

\par }{\Q Bi kur tuu nyik bi mɔkinte ki tur siab.


\par }{\Q \VS{11}Bi kaat saa teen bi ŋei nan yoo nba kaa paak,

\par }{\Q ki bi sii be leŋ yoo n tuu yoo,

\par }{\Q ŋaan bo mɔk bi yur paak tiniie.


\par }{\Q \VS{12}Nisaarik mɔkint kan fit nyinnɔ kuun ni,

\par }{\Q u bia lek saa kpoe nan bonkobuk nba kpenn na.


\par }{\Q \VS{13}Gotir linba tuun ki teen damm nba teen bi mɔŋ yada,

\par }{\Q nan bi leeb nba saak baa piak linba na.


\par }{\Q \VS{14}Bi saa kpoe nan pei nba kpenn na,

\par }{\QB ki kuun sii tee bi kpaartɔɔ.

\par }{\Q Binba be kasii na saa nyannib,

\par }{\QB ki bi gbanant saa bat yian kpeentiŋ, siaminba fɔk nan bi ŋei.


\par }{\Q \VS{15}Ŋaan Yennu saa fatin kuun nuu ni,

\par }{\QB ki saa jiin, ki mii be u boor.


\par }{\BB \par }
{\Q \VS{16}Li-i te ki a la ki nirɔ mɔkitir,

\par }{\Q koo u mɔkint maŋ yabitiri, a daa te ki li daamiia.


\par }{\Q \VS{17}U tan kan fit jii ki saan nann yoo nba ki u kpenni,

\par }{\Q u mɔkint na tan kan weiɔ ki saan kaauk ni.


\par }{\Q \VS{18}Nirɔ numm-i lekii gboo waa mɔk linba,

\par }{\Q ki niib kpakitirɔ, u mɔkint na paaki,


\par }{\Q \VS{19}u lek tan saa kpoe ki wei u yeejamm,

\par }{\QB ki kan ban la yentu.


\par }{\Q \VS{20}Nisaarik-i mɔk mɔkint ŋaan ki mɔk bannu,

\par }{\Q u bia lek saa kpoe nan bonkobuk nba kpenn na.




\par }\PsalmChap{50}{\SH Ki jiin barmɔnii Yenjiantu po
\par }
{\Q \VerseOne{1}Yabint daanɔ nba tee Yennu na piak.

\par }{\Q U yi tingbouŋ na kur,

\par }{\Q laa nyii yondo po ki saa tuu yonbaa po.


\par }{\Q \VS{2}Yabint Yennu yentu nyi Sayɔnn doo nba fan na ni.


\par }{\BB \par }
{\Q \VS{3}Ti Yennu baate, ŋaan u kan baar soon nna,

\par }{\Q muu sii die ki be u tɔɔnn, ki wonpaaruk da ki lintirɔ.


\par }{\Q \VS{4}Ki u saa yiin sanpaak nan tiŋ ki bin di siara,

\par }{\Q ki la waa saa bu u niib buut biaŋinba.


\par }{\Q \VS{5}U yet a, “Taant niib nba ŋamm bi mɔŋ na ki turin,

\par }{\Q binba mann maruŋ ki senn mɔsonn nanin.”


\par }{\Q \VS{6}Sanpagbant mɔɔntir nan Yennu-e tee Kasii Daanɔ,

\par }{\Q ki saa bu buut.


\par }{\BB \par }
{\Q \VS{7}“N niib, gbiintir, ki man pak.

\par }{\Q N niib Israel teeb, n saa di siara ki biiri.

\par }{\Q Mine tee Yennu, ki tee i Yennu.


\par }{\Q \VS{8}N ki yakii nani i maruŋ paak,

\par }{\Q koo i mujoonu piinii nba be n tɔɔnn po na paak kaa.


\par }{\Q \VS{9}N ki loon naajai nba be i naagɔtit ni,

\par }{\Q koo buunii nba be i buloi ni na,


\par }{\Q \VS{10}kimaan bonkobit nba kur be muuk ni na tee n yabe,

\par }{\Q nan nei nba kur be kunkona tusaa paak na.


\par }{\Q \VS{11}Nɔɔnii nba kur be tee n yabe,

\par }{\Q ki bonfoa nba kur be muuk ni na tee n yabe.


\par }{\BB \par }
{\Q \VS{12}“Kom-i bonni mɔkin, n bo kan betini,

\par }{\Q kimaan durinya nan linba kur be li ni tee n yare.


\par }{\Q \VS{13}N ŋman naajai nantii? Koo n nyu buunii sɔmii?


\par }{\Q \VS{14}Ii ŋaan ki i niipoturu-ii tee i maruŋ ki teen min Yennu,

\par }{\Q ki bia tuu tur min Yabint Daanɔ linba kur ki i senn mɔsonn.


\par }{\Q \VS{15}Ii tuu yiin min Yennu yoo nba ki i la daamii,

\par }{\Q ki n saa fati, ki i sii baakitin.”


\par }{\BB \par }
{\Q \VS{16}Yennu yeen nɔɔnbiit damm a:

\par }{\Q “I la yaak lee ki sii piak n sennu po?

\par }{\Q Bee ki i sii piak n mɔlor po?


\par }{\Q \VS{17}I ki sak nan min ŋmakiti, ki yêt n sennu.


\par }{\Q \VS{18}Nanyukii nba kur ki i lab, ki i sob yɔɔs,

\par }{\Q ki pukin i mɔŋ bonchonchona ni.


\par }{\BB \par }
{\Q \VS{19}“I teen siir nan mabiit pakue, ki i mɔi farik nan faak,


\par }{\Q \VS{20}ki teen siir nan yin pak ki biir i tiɔŋ ninjamm,

\par }{\Q ki paab maan.


\par }{\Q \VS{21}I tun linba na kurawa, ŋaan n ki yet siari,

\par }{\Q ki i ji dukin nan n mun tee nan yimm nae.

\par }{\Q Mɔtana, n saa yakii naniwa, ki kat wanni, i numm ni.


\par }{\BB \par }
{\Q \VS{22}“Gbiintir linba na man, yimm nba yêtin na,

\par }{\Q nna-i kaa, n saa boontiwa, ki sɔɔ kii be ki saa tinniini.


\par }{\Q \VS{23}Niipoturue tee maruŋ nba baakitin,

\par }{\Q ki n set saa tinn binba kur saak n mɔb.”




\par }\PsalmChap{51}{\SH Yenmiaru nba jiin nyikin chab po
\par }
{\Q \VerseOne{1}Yennu, tinimin ninbaauk,

\par }{\Q kimaan a lomm nba yɔɔ be na paak.

\par }{\Q A wuur n yanbɔmm nan biit kur,

\par }{\QB kimaan a ninbatinchiɔŋ na paak.


\par }{\Q \VS{2}Wuutin fanu, ki man nyi yanbɔmm nan biit kur ni.


\par }{\BB \par }
{\Q \VS{3}N bann nan n be yanbɔmm nan biit nie yoo kur.


\par }{\Q \VS{4}N tun ki biirawa, n biir fin kuukɔɔe,

\par }{\QB ki tun linba ki a yaa li tee bonbiir na ki tura.

\par }{\Q Li paak, a mɔk mɔnii nan fan bu n buut.

\par }{\Q N kan nyiira, li-i tee ki a biirin.


\par }{\Q \VS{5}N din tee yanbɔndaanɔe yoo nba ki bi marin na,

\par }{\Q ki bia tee biit daanɔ yoo nba ki bi din soor n poor nawa.


\par }{\BB \par }
{\Q \VS{6}A kpaan mamɔmm nan barmɔniie nisaarik ni.

\par }{\Q Kɔɔnt a bannu n dudukit ni.


\par }{\Q \VS{7}Nyint n yanbɔmm ki mii yeen,

\par }{\Q a wuurin ki mii peen nan sakaana na.


\par }{\Q \VS{8}Ŋaant ki man gbat parpeenn nan parmaasir fuur,

\par }{\Q faa lek kɔnn n kpabawa na, ŋaan n bia sii mɔk parpeenn.


\par }{\Q \VS{9}Bɔrin a numm ki daa laat n yanbɔmmi,

\par }{\Q ŋaan wuur n biit kur.


\par }{\BB \par }
{\Q \VS{10}Yennu, ŋammit n par ki lii ŋan,

\par }{\Q ki pant n seek nan binbenŋaŋ.


\par }{\Q \VS{11}A daa beer ki nyintin a boor,

\par }{\Q koo ki nyinn a Seyeeŋ na n ni.


\par }{\Q \VS{12}A ŋamm turin a tinnu kpinkpammuk na,

\par }{\Q ki te ki mii loon a mɔsaku.


\par }{\Q \VS{13}Ki n saa wann yanbɔndamm a sennii,

\par }{\Q ki bi saa jen a boor.


\par }{\BB \par }
{\Q \VS{14}Yennu, nyikin n manfoor ki tinnin,

\par }{\Q ki n saa jii parpeenn ki mɔɔnt a kasii binbeŋ.


\par }{\Q \VS{15}Yennu, lootir n mɔb, ki man pak dont a sann.


\par }{\BB \par }
{\Q \VS{16}A ki loon maruŋ, nna-i kaa, n bo saa jiie ki tura.

\par }{\Q A baka bia kaa mujoonu piinii ni.


\par }{\Q \VS{17}Yennu, n maruŋ tee sikin-n-mɔŋ binbeŋe.

\par }{\Q Ki a kan yêt daanɔ nba sikin u mɔŋ ki lebit u pari.


\par }{\BB \par }
{\Q \VS{18}Yennu, tinin Sayɔnn doo ninbaauk ki sommir,

\par }{\Q ŋammit maa Jerusalem joona.


\par }{\Q \VS{19}Ki li saa te ki a mɔk parpeenn nan maruŋ nba ŋan,

\par }{\QB nan mujoonu piinii,

\par }{\Q ki bi sii kpi naajai ki mann maruŋ, a binbintir na paak.




\par }\PsalmChap{52}{\SH Yennu buut nan u ninbatinu
\par }
{\Q \VerseOne{1}Bee ki a dont a mɔŋ nan toonbiiti, fin nijaann na?

\par }{\Q Yennu lomm be-e mɔkmɔk nan mɔkmɔk.\FTNT{*}{{\FR 52:1 }{\FR{52.1
}}{\FT{Koo “Bee ki a dont a mɔŋ daa kur ki saa di fei Yennu boori?”}}}


\par }{\Q \VS{2}A lorin a fan biir leeb, ki a mɔb di nan bilepaann na,

\par }{\QB ki a fa fai,


\par }{\Q \VS{3}ki loon bonbiir ki gar bonŋann, ki loon faak ki gar barmɔnii,


\par }{\Q \VS{4}ki loon faak nba saa pak ki biir a leeb, faak daanɔ na.


\par }{\BB \par }
{\Q \VS{5}Barmɔnii, Yennu saa biirae fas fas;

\par }{\Q u saa soorae ki dat nyinna a ŋaak ni;

\par }{\QB u saa nyinna nisaarii tiŋ na ni,


\par }{\Q \VS{6}ki niŋamm saa la linba na ki tin jaŋmaanii,

\par }{\QB ki bi saa laa laat ki yet a,


\par }{\Q \VS{7}“Gotir, jɔɔ nba nae ki jii u mɔŋ tur Yennu,

\par }{\QB ŋaan maa u mɔkint paak, ki dukii nan nɔɔnbiite saa sommɔ.”


\par }{\BB \par }
{\Q \VS{8}Min ŋarin tee nan kpan tiik nae, ki see Yennu ŋasaakak ni.

\par }{\Q N yada yɔɔ be u lomm nba be mɔkmɔk nan mɔkmɔk na nie.


\par }{\Q \VS{9}Yennu, n sii tun ki teena niipoouko,

\par }{\Q faa tun linba ki turin na paak,

\par }{\Q a sann nie ki n mɔk dindann, kimaan a sann ŋan,

\par }{\Q ki n saa dont a sann maŋ, a niib tɔɔnn.




\par }\PsalmChap{53}{\SH Ki jiin nisaarii nɔɔntont po
\par }
{\R (Yaŋ 14)

\par }{\Q \VerseOne{1}Jatit dukii bi para ni a, “Yennu kaa.”

\par }{\Q Sɔɔ kur tee niyoonne, ki tun bonbilankanta,

\par }{\QB sɔɔ kaa ki tuun linba tooki.


\par }{\BB \par }
{\Q \VS{2}Yennu be sanpaapo ŋaan gorii nisaarii,

\par }{\Q a wun laan siab be ki sub, ki bia jiantirɔ-ɔ?


\par }{\Q \VS{3}ŋaan bi kur ŋmante ki tuun toonbiit,

\par }{\Q ki bi sɔɔ kaa ki tuun linba ŋan, nan yenɔkɔɔwa gbaa.


\par }{\BB \par }
{\Q \VS{4}Yennu boi a, “Bi ki mi-i?

\par }{\Q Toonbiit damm maŋ ki mi siari-i?

\par }{\Q Bi di n niib nan nirɔ nba tuu di jeet nae,

\par }{\QB ki bia ki meimi.”


\par }{\BB \par }
{\Q \VS{5}Jaŋmaanii bia saa ŋamm soorib ki gar baa tuu mi biaŋinba.

\par }{\Q Yennu saa kpi u niib datai ki yat bi kpaba.

\par }{\Q Yennu yêtibe, ki saa te ki Israel teeb na n nyannib.


\par }{\BB \par }
{\Q \VS{6}N mei Yennu-e a nyannu n nyi Sayɔnn

\par }{\QB ki baar u niib Israel teeb paak.

\par }{\Q Yoo nba ki Yennu saa te ki Israel teeb na n mɔkit na,

\par }{\QB bi tan sii mɔk parpeenn bonchiann.




\par }\PsalmChap{54}{\SH Yenmiaru nba jiin datai gɔɔru po
\par }
{\Q \VerseOne{1}Yennu, jiin a paŋ ki tinnin, jiin a paŋ na ki ŋaan yann.


\par }{\Q \VS{2}Yennu, gbatir n miaru, ki gbiint n mɔmaan.


\par }{\Q \VS{3}Karinbaandamm fiir n paaka, ki nitont koor a bin kpin;

\par }{\Q ŋamme tee binba baka kaa nan fin Yennu na.


\par }{\BB \par }
{\Q \VS{4}Ŋaan barmɔnii, Yennu-e tee n sommtɔɔ.

\par }{\QB Ti Yomdaanɔe tee n fat-tɔɔ.


\par }{\Q \VS{5}Yennu n te ki n datai na toonbiit n ŋmat kii tee bi tubdatu.

\par }{\Q U saa boontib, kimaan u kasii binbeŋ na paak.


\par }{\BB \par }
{\Q \VS{6}Yennu, n saa mann parpeenn maruŋo ki tura.

\par }{\Q N saa pak ki dont a sann, kimaan a ŋan.


\par }{\Q \VS{7}A nyinnin n daamii kura niwa, ki n la ki n datai baa.




\par }\PsalmChap{55}{\SH Jɔɔ nba ki u naasinyɔɔk fukit u paak na Yenmiaru
\par }
{\Q \VerseOne{1}Yennu, gbiintir n miaru;

\par }{\Q a daa lekin a numm n fabinii na paaki.


\par }{\Q \VS{2}Gbiintir, ki turin gatu; n dudukit bak nan daamiiwa.


\par }{\Q \VS{3}Ki jaŋmaanii mɔkin nan n datai nba jeentin na.

\par }{\Q Ki nɔɔnbiit damm goriin ninŋmiɔŋ,

\par }{\Q ki baat nan daamii ki teenin, ki dont wutoor nanin ki namin.


\par }{\BB \par }
{\Q \VS{4}Ki n yan put ki ŋmat, ki n nubir kuun;


\par }{\Q \VS{5}ki jaŋmaanii te ki n jekir nan yanputuk,


\par }{\Q \VS{6}ki n ji sunman ki n mɔk kpinkpant nan ŋmann na

\par }{\QB ki bo yukir ki saan banfɔkir ki saa foi.


\par }{\Q \VS{7}N bo saa yukire ki saan banfɔkir,

\par }{\QB ki saa ŋamm n binbeboor muuk ni.


\par }{\Q \VS{8}N bo saa kakite ki faa lanbouŋ

\par }{\QB ki nyi wonpaaruk nba baat na ni.


\par }{\BB \par }
{\Q \VS{9}Yennu, ŋmatir nɔɔnbiit damm na pinpakit,

\par }{\QB kimaan n laat kunkɔna nan kpikpiruk doo ni.


\par }{\Q \VS{10}Ki yonnu nan nyiɔk kur ki bi lin doo na ni,

\par }{\QB ki tuun toonbiit, ki bia sukii niib ki daamiib.


\par }{\Q \VS{11}Ki biiru be siar kur po doo na ni,

\par }{\QB ki li sɔnii gbee nan fat-teeb nan fai damm.


\par }{\BB \par }
{\Q \VS{12}Li-i bonni tee dataakie sukiin, n bo sii ŋmine,

\par }{\Q li-i bonni tee ki n dataakie want u mɔŋe,

\par }{\Q n bo saa bɔr n mɔŋe ki u kan lami,


\par }{\Q \VS{13}ŋaan li tee fine, nisaarik nan min na,

\par }{\QB ki tee n lɔɔ, n yɔnanmɔŋ.


\par }{\Q \VS{14}Ki min nan fin tuu lakin mɔk pinpakit nan leeb

\par }{\QB ki lakint ki jiantir Yennu, u ŋasaakak ni.


\par }{\Q \VS{15}Ŋaant ki n datai n kpo yian,

\par }{\Q ŋaant ki bin piib foot kaat ni,

\par }{\QB kimaan toonbiit gɔrin ŋaan dɔɔ bi boore.


\par }{\BB \par }
{\Q \VS{16}Ki n yiin n Yomdaanɔ Yennu ki boi sommir po,

\par }{\QB ki u saa tinnin.


\par }{\Q \VS{17}Li daajoouk, nan sanyiɔk, nan yonsuuk ni kur,

\par }{\QB ki n bui fabin ki teenɔ, ki u gbia n kunkɔr.


\par }{\Q \VS{18}Maa tookit tɔb nba na, u saa te man jen nan laafia,

\par }{\QB datai bonchiann nba lek kɔn nanin na.


\par }{\Q \VS{19}Yennu nba bo tee kpanbar pinpiik niwa na

\par }{\QB saa gbat n miaru ki nyannib turin,

\par }{\Q kimaan bi yêt bin lebit bi binbeŋa, ki bia ki tiin Yennu.


\par }{\BB \par }
{\Q \VS{20}N yɔkperik lek u yɔɔsnba,

\par }{\QB ki biir mɔlor nba ki u lor namm na.


\par }{\Q \VS{21}Ki u mɔb ban ki gar kpan,

\par }{\QB ŋaan ki naŋ gbee u para;

\par }{\Q ki u mɔmaan ŋarii ki gar kpan,

\par }{\QB ŋaan porii yian nan jukbanjai na.


\par }{\BB \par }
{\Q \VS{22}Jiin a daamii kur ki tur Yennu, ki u sii guua;

\par }{\Q u kan ban te ki binba be fanu na n baa.


\par }{\BB \par }
{\Q \VS{23}Yennu, fine saa sikin nikpiirit nan fai damm na bi kaat ni;

\par }{\Q a kan te ki bii be ki baar bi manfoor bonjinni.

\par }{\Q Min ŋarin, fine ki n teena yada.




\par }\PsalmChap{56}{\SH Yenmiaru nba jiin yada teenu po
\par }
{\Q \VerseOne{1}Yennu, tinimin ninbaauk, kimaan niib mukisime.

\par }{\Q N datai diinime yoo kur.


\par }{\Q \VS{2}Ki n sanbiirteeb mukisin daa kur, ki niib bonchiann kɔn nanin.


\par }{\Q \VS{3}Yabint daanɔ Yennu, mi-i tiin jaŋmaanii yoo nba,

\par }{\QB fine ki n saa teen yada.


\par }{\Q \VS{4}N teen Yennu-e yada ki ki mɔk jaŋmaanii,

\par }{\QB ki dontir u sann, kimaan u mɔsonn na paak.

\par }{\Q Nisaarik saa fit teenin bee?


\par }{\BB \par }
{\Q \VS{5}Daa kur ki n datai labii n maan,

\par }{\QB ki yɔɔ dukii baa saa teen biaŋinba ki biirin.


\par }{\Q \VS{6}Ki bi taant leeb ki bɔriin,

\par }{\QB ki gorii n sommir ni, nan baa saa teen biaŋinba ki kpin.


\par }{\Q \VS{7}Yennu, bi biit na paak, a dat bi tuba,

\par }{\QB ki nyann niib maŋ nan wutoor.


\par }{\BB \par }
{\Q \VS{8}A mi n fabinii nba tee biaŋinba,

\par }{\QB ki la n ninnyuut kann nba tee biaŋinba,

\par }{\QB ki sɔb teen a gbouŋ ni.


\par }{\Q \VS{9}Daar nba ki n saa boia sommir po na, n datai saa baae.

\par }{\Q Ŋanne ki n saa bann nan fin Yennu taa n po.


\par }{\Q \VS{10}Yennu, a mɔsonn paake ki n dontira.


\par }{\Q \VS{11}Yennu, fine ki n teen yada, n kii tiin jaŋmaanii.

\par }{\Q Nisaarik saa fit teenin bee?


\par }{\BB \par }
{\Q \VS{12}Yennu, n saa tura mɔsonn nba ki n sat nae.

\par }{\Q N saa tura niipoouko,


\par }{\Q \VS{13}kimaan a nyinnin kuun niwa, ki guun, ki n ki gbiatir,

\par }{\Q ki n saa somm nan fin Yennu, kii be a manfoor yentu ni.




\par }\PsalmChap{57}{\SH Yenmiaru nba jiin sommir po
\par }
{\Q \VerseOne{1}Tinimin ninbaauk, Yennu, tinimin ninbaauk,

\par }{\Q kimaan a niŋe ki n seek gur.

\par }{\Q A kpinkpant maasue ki n laat fatu,

\par }{\QB daamii nba tuu baarin nan laa tuu tan gar.


\par }{\BB \par }
{\Q \VS{2}N fabin ki tur Yabint Yennu,

\par }{\QB Yennu nba teenin linba kur ki n loon.


\par }{\Q \VS{3}U saa toon Yendɔuŋ ni ki tinnin, ki nyann n datai.

\par }{\Q Yennu saa turin u lomm nan u barmɔnii.


\par }{\BB \par }
{\Q \VS{4}N datai lintima, ki naan nan yanbɔra nba so niib na,

\par }{\Q ki bi nyana tee nan kpana nan tɔrbann peenii na,

\par }{\QB ki bi jerima di nan jukbanjai na.


\par }{\BB \par }
{\Q \VS{5}Yennu, want a yabint sanpagbant ni,

\par }{\QB ki ŋaan a baakir-ii be tingbouŋ na kur po.


\par }{\BB \par }
{\Q \VS{6}N datai lu laauŋo a bin soorin, ki n be nan parbiir,

\par }{\Q ki bi gbii bootuk, sɔnu nba ki n tɔkii na ni,

\par }{\QB ŋaan ki bi mɔŋ tan baa li ni.


\par }{\BB \par }
{\Q \VS{7}Yennu, n be nan parcheenne; n saa yin yaŋ ki donta.


\par }{\Q \VS{8}N seek, fiit ki faa kɔnn nan bonmumɔɔt.

\par }{\Q N saa fiir sanyafaare ki faa.


\par }{\Q \VS{9}Yennu, n saa pak a sann, digbana kur ni.

\par }{\Q N saa yin yaŋ ki tura, niib kur boor,


\par }{\Q \VS{10}kimaan a lomm yab ki saa tuu sanpaak,

\par }{\Q ki a kasii binbeŋ bia tuu sanpagbant.


\par }{\Q \VS{11}Yennu, want a yabint, sanpagbant ni,

\par }{\Q ki ŋaan a baakir-ii be tingbouŋ na kur po.




\par }\PsalmChap{58}{\SH Yenmiaru nba saa te Yennu n dat nɔɔnbiit damm tuba
\par }
{\Q \VerseOne{1}Yimm nba tee yudamm na, i bu buut fanu-u?

\par }{\Q I bu buut nan barmɔnii ki teen sɔɔ kuri-i?


\par }{\Q \VS{2}Aaii, i dukii toonbiit nba ki i saa tun na kɔɔe,

\par }{\Q ki tuun ki biir leeb tiŋ na paak.


\par }{\BB \par }
{\Q \VS{3}Toonbiit damm fiir bi bisin niŋewa,

\par }{\Q ki fa fai nan bi manfoor gbennu.


\par }{\Q \VS{4}Ki bi mɔi gbee nan lɔbiie, nan waalabirii yar na,

\par }{\QB ki kpaa bi tuba nan waajiant nba kpaa bi tuba biaŋinba na,


\par }{\Q \VS{5}ki ji kan gbat daanɔ nba maŋit wai para na yeriki,

\par }{\Q daanɔ maŋ-i lekii sub biaŋinba.


\par }{\BB \par }
{\Q \VS{6}Yennu, a faa kɔnn nibiit maŋ nyana.


\par }{\Q \VS{7}Ŋaant ki bin bot nan nyun nba tuu fɔɔr na;

\par }{\Q bi-i dat bi tɔrbana yoo nba, fan ŋaan ki bi peenii na n gbitik.


\par }{\Q \VS{8}Bi-i saa, bii tee nan jayeruk nba tuu saa ki mian na,

\par }{\Q kii bia kii tee nan sanpantik nba ki bi tuu marɔ kpeent

\par }{\QB ki u ki la yentu na.


\par }{\Q \VS{9}Bi tuu tan bant na, ki sɔɔ ki bi chɔɔb nan mɔɔt nawa;

\par }{\Q Yennu saa pebirib ki yaat namm nan u wutoor,

\par }{\Q baa lek be bi manfoor ni gbaa.


\par }{\BB \par }
{\Q \VS{10}Kasii damm sii mɔk parpeenn,

\par }{\QB li-i tee ki bi la yanbɔndamm be tubdatu ni,

\par }{\QB li yooe ki bi saa somm toonbiit damm sɔn ni.


\par }{\Q \VS{11}Ki niib ji saa yet a, “Barmɔniie, kasii damm gaan bi paatii;

\par }{\Q barmɔnii, Yennu nba bu tingbouŋ na buut na set be.”




\par }\PsalmChap{59}{\SH Yenmiaru nba jiin fat-n-mɔŋ po
\par }
{\Q \VerseOne{1}Yennu, nyintin n datai nuu ni.

\par }{\Q Gɔɔt datai nba fiir n paak na.


\par }{\Q \VS{2}Nyintin toonbiit damm boor, ki tinnin nikpiirit nuu ni.


\par }{\BB \par }
{\Q \VS{3}Gotir baa dɔɔ ki guu biaŋinba, a bin kpin.

\par }{\Q Toonbiit damm tikii a bin biirin.

\par }{\Q Li ki tee a n tun yanbɔmm koo ki biir siar kaa.


\par }{\Q \VS{4}N ki tun ki biir siari, ŋaan ki bi tee siir a bin lekin.

\par }{\Q Fiit ki sommin. Gotir n ninbaatir.


\par }{\BB \par }
{\Q \VS{5}Yabint daanɔ Yennu, wunba tee Israel teeb Yennu,

\par }{\QB fiit ki dat binba ki jiantira na tuba;

\par }{\Q a daa tiin toonbiit damm ninbaauk.


\par }{\Q \VS{6}Bi tuu tan ŋmat ki jen daajoouk, ki kɔɔ doo ni,

\par }{\QB ki ŋmuut nan bɔi nae ki lin.


\par }{\Q \VS{7}Gbiintir sukit nan mabiit nba nyi bi mɔi ni.

\par }{\Q Ki bi jerima tee nan jukbanjai na ki nyi bi mɔi ni,

\par }{\QB ki bi dukii nan sɔɔ ki gbia baa yeen linba na.


\par }{\BB \par }
{\Q \VS{8}Yennu, fin ŋarin laabe, ki sarikit binba ki jiantira maŋ.


\par }{\Q \VS{9}Yennu, n mɔk parcheenn a paŋ niŋe; fine tee n gungurboor.


\par }{\Q \VS{10}Yennu loonin ki saa baar n boor,

\par }{\Q ki te ki man nyann n datai.


\par }{\BB \par }
{\Q \VS{11}Yennu, a daa kpibi.

\par }{\Q Li-i tee ki a kpiib, n niib saa tamm bi tubdatu na poe.

\par }{\Q A yatib nan a paŋ ki bii lin, ki fan nyannib,

\par }{\Q fin Yennu nba tee ti guutɔɔ.


\par }{\Q \VS{12}Yanbɔmm be bi para ni, ki bi mɔmaan kur tee biit.

\par }{\Q Ŋaant ki bi moindib, kimaan bi sat mɔtont ki bia fa fai.


\par }{\Q \VS{13}A boontib nan a wutoor, ki boontib fas fas,

\par }{\QB ki sɔɔ kur n bann tingbouŋ na kur po

\par }{\QB nan fin Yennu-e dia Israel teeb,

\par }{\Q ki a paŋ bia yat be tingbouŋ na kur po.


\par }{\Q \VS{14}N datai tuu tan jen daajoouk ki kɔɔ doo ni,

\par }{\QB ki ŋmuut nan bɔi nae ki lin


\par }{\Q \VS{15}nan bɔi nba tuu lin ki kpaan jeet biaŋinba na,

\par }{\QB ki mɔ, li-i tee ki bi ki dii jaŋi.


\par }{\BB \par }
{\Q \VS{16}N saa yin yaŋ ki jiin a paŋ po,

\par }{\Q sanyiɔk ni kur, n saa yin yaŋ sanpaapo

\par }{\QB ki jiin a lomm nba kaa gbennu na po,

\par }{\Q kimaan fine tee n gungurboor,

\par }{\QB ki tee n bunbɔr boor yoo nba ki n be daamii ni.


\par }{\Q \VS{17}N saa yin yaŋ ki dont a sann; n paŋ nyi a boore.

\par }{\Q Yennu-e tee n gungurboor, ki tee Yennu nba loonin.




\par }\PsalmChap{60}{\SH Yenmiaru nba jiin fatu po
\par }
{\Q \VerseOne{1}Yennu, a yêtita, ki te ki ti baa.

\par }{\Q A donn wutoor ti paaka; mɔtana, jiantir ki tinnit.


\par }{\Q \VS{2}A te ki tiŋ na jeke, ki a lootir yaan.

\par }{\Q Li paak, a teb li fiat, kimaan li bɔkit dɔɔe jiak jiak.


\par }{\Q \VS{3}A te ki a niib dii fara bonchiann

\par }{\Q ki te ki ti ŋmaan gbeŋit nan ti yib daan na.


\par }{\Q \VS{4}Ki binba baakita na, ki a teemm kpaanii,

\par }{\QB a bin tan nyi biiru ni.


\par }{\Q \VS{5}A tinnit nan a paŋ, ki turit gatu,

\par }{\Q ki lin te binba ki a lomm na n la woruku.


\par }{\BB \par }
{\Q \VS{6}Yennu be u kasii boor ki yet a,

\par }{\Q “N saa jii nyannu ki bɔkit Sekem doo,

\par }{\QB ki biit Sukof baauk ki tur n niib.


\par }{\Q \VS{7}Gilead yent tee n yare,

\par }{\QB ki Manase yent bia tee n yar.

\par }{\Q Efraim yent tee n kut fokirike,

\par }{\QB ki Juda yent tee n naan dammir.


\par }{\Q \VS{8}N saa jii Moab teebe ki bii tee tatilaauk nba

\par }{\QB ki n sii sokii bona li ni,

\par }{\Q ki sii birin n taasaat Edom yent ni,

\par }{\QB ki li sii tee nyinn nan mine yen yent maŋ,

\par }{\Q ki hoot man nyann Filistia teeb na paak.”


\par }{\BB \par }
{\Q \VS{9}Ŋmee saa jiin ki saan nanin digbanpaarir na ni?

\par }{\Q Ŋmee saa jiin ki saan nanin Edom yent ni?


\par }{\Q \VS{10}Yennu, a set yêtite-e?

\par }{\QB A ji kii be nan ti kunkɔnkɔnna na-a?


\par }{\Q \VS{11}Turint sommir ki tin nyann ti datai,

\par }{\QB kimaan nisaarik sommir tee yann na.


\par }{\Q \VS{12}Yennu-i be nant, ti saa nyanna;

\par }{\QB u saa nyann ti datai ki turita.




\par }\PsalmChap{61}{\SH Yenmiaru nba saa gɔɔr bonbiir
\par }
{\Q \VerseOne{1}Yennu, gbatir n fabinii, ki bia gbiint n miaru.


\par }{\Q \VS{2}N be parbiir nie, ki bia fɔk nan ŋaak ki yia.

\par }{\BB \par }
{\Q Jiimin ki saan gurin siaminba ŋan ni,


\par }{\QB \VS{3}kimaan fine tee n sommtɔɔ,

\par }{\QB ki tee joonpaarir nba leek n datai.


\par }{\Q \VS{4}Ŋaant ki mii be a kasii boor nan n manfoor gbennu;

\par }{\Q ŋaant ki mii gur a kpinkpant maasu.


\par }{\Q \VS{5}Yennu, a gbat mɔsona nba ki n sat nawa,

\par }{\QB ki turin bona nba ki a teen niib nba baakita na.


\par }{\BB \par }
{\Q \VS{6}Pukint kpanbar na manfoor bina bonchiann;

\par }{\Q ŋaant ki u naan-ii be mɔkmɔk nan mɔkmɔk.


\par }{\Q \VS{7}Yennu, ŋaant ki wuu tee kpanbar kii be a tɔɔnn

\par }{\QB nan yoo nba kaa gbennu.

\par }{\Q Guutɔ nan a kasii binbeŋ nan a lomm nba kaa gbennu na.


\par }{\BB \par }
{\Q \VS{8}Ki n sii tun yiin yanii ki dontir a sann,

\par }{\Q ki bia sii yɔɔ teena piinii nba

\par }{\QB ki n senn mɔsonn li po na daa kur.




\par }\PsalmChap{62}{\SH Yennu-e guut
\par }
{\Q \VerseOne{1}N tee soonnae ki guu maa Yennu n tinnin,

\par }{\Q u niŋe ki n tinnu saa nyi.


\par }{\Q \VS{2}U kuukɔɔe guun, ki bia saa tinnin,

\par }{\Q ŋɔɔe tee n sommtɔɔ, ki n kan ban baa.


\par }{\BB \par }
{\Q \VS{3}I saa lek jɔɔ ki lin wei nlee?

\par }{\Q I kur na saa taan ki nyiauwa-a?

\par }{\Q U kaa paŋ nan joonkpeeuŋ nae.


\par }{\Q \VS{4}Yimme loon yin sikin u jirima,

\par }{\Q ki fa fai ki li mani, ki piak nyint piisin mɔmaan,

\par }{\Q ŋaan ki i para ni, ki i sat mɔtont ki teenɔ.


\par }{\BB \par }
{\Q \VS{5}N maa Yennu kuukɔɔ paake, u niŋe ki n mɔk dindann.


\par }{\Q \VS{6}U kuukɔɔe guun, ki bia saa tinnin,

\par }{\Q ŋɔɔe tee n sommitɔɔ, ki n kan ban baa.


\par }{\Q \VS{7}N tinnu nan baakir saa nyi Yennu boore,

\par }{\Q ŋɔɔe tee n guutɔɔ nba ŋan, ki tee n gungurboor.


\par }{\BB \par }
{\Q \VS{8}N niib, teent Yennu yada yoo kur,

\par }{\Q ki betɔ i daamii kur, kimaan ŋɔɔe tee ti sindandiiuk.


\par }{\BB \par }
{\Q \VS{9}Nisaarik tee nan wamaasin nae,

\par }{\QB li nijaana nan tarii kur kaa nyɔɔti.

\par }{\Q Fi-i jiib ki paan bikir paak, bi ki mɔk kpiasu,

\par }{\QB ki fukii nan wamaasin na.


\par }{\Q \VS{10}A daa tee yada a fatuk ni,

\par }{\Q a bia daa mɔk japaat nanyuk bona paaki.

\par }{\Q A mɔkint-i lekii pukin biaŋinba, ŋaan a daa maa li paaki.


\par }{\Q \VS{11}N gbat ki Yennu yet nan taar munŋaa nawa,

\par }{\QB a paŋ tee u yare,


\par }{\Q \VS{12}ki u lomm kaa gbennu.

\par }{\Q Barmɔnii, u saa pa sɔɔ kura u paauk

\par }{\QB nan u toona nba tee biaŋinbae.




\par }\PsalmChap{63}{\SH Ki jiin waa loon Yennu biaŋinba po
\par }
{\Q \VerseOne{1}Yennu, fine tee n Yennu. N loon fine.

\par }{\Q Nan tinkooŋ nan tinsaatik nba tuu loon nyun na,

\par }{\QB nnae ki n gbanant nan n seek kur kpenn a paak.


\par }{\Q \VS{2}Ŋaant ki mii laata a kasii binbeboor,

\par }{\QB kii bia kii laat a yabint nan baakir nba tee biaŋinba.


\par }{\Q \VS{3}A lomm nba mɔk nyɔɔt ki gar manfoor na,

\par }{\Q li paak ki n saa dont a sann.


\par }{\Q \VS{4}N manfoor ni kur, n saa dont a sanne.

\par }{\Q N saa donn n nii ki miara.


\par }{\Q \VS{5}N seek saa di jeŋant ki gboo,

\par }{\Q ki n mɔb saa yin parmaasir yanii ki dont a sann.


\par }{\BB \par }
{\Q \VS{6}Ki mi-i dɔɔ n dɔɔnu paak, n sii tian a po;

\par }{\QB nyɔtunmunn n sii dukii a po,


\par }{\Q \VS{7}kimaan a tun tee n sommtɔɔe;

\par }{\Q ki n sii be a kpinkpant maasu ki yin parpeenn yaŋ.


\par }{\Q \VS{8}N taab nana, ki a nuu dian ki tinnin.


\par }{\BB \par }
{\Q \VS{9}Binba koor a bin kpin na saa sik kpeentiŋ.


\par }{\Q \VS{10}Bi saa kpib tɔbii ni, ki kinkata saa ŋman bi gbanant.


\par }{\Q \VS{11}Yennu nba saa tur kpanbar nyannu na, u sii kpamme.

\par }{\Q Binba sent mɔsona Yennu sann ni na saa dontɔ;

\par }{\QB ki binba fa faak na saa pɔbin bi mɔi kii ŋmin.




\par }\PsalmChap{64}{\SH Yenmiaru nba saa gɔɔr bonbiir
\par }
{\Q \VerseOne{1}Yennu, gbatir n miaru, n be daamii niŋe.

\par }{\Q Gɔɔt n datai ki bi daa nyint n manfoor.


\par }{\Q \VS{2}Guutin, ki min nyi nɔɔnbiit damm lora ni

\par }{\QB nan toonbiit damm tintaanu ni.


\par }{\Q \VS{3}Bi ŋat bi jerima, ki li di nan jukbanjai nae,

\par }{\QB ki bia nyint bi mɔbonbiit, ki li tɔ nan tɔrbanpeenii na,


\par }{\QB \VS{4}ki kakii ki mɔɔntir bi faak maan nba tee fei

\par }{\QB ki dia sanbiiuk ki biir niŋamm,


\par }{\Q \VS{5}ki korin leeb nan lorbiit,

\par }{\QB ki bikii baa saa pii bi barit siaminba,

\par }{\QB ŋaan yaa, “Ŋmee saa lati?”


\par }{\Q \VS{6}ki lorin lorbiit, ki yaa, “Ti lor ki soor linba ŋane na.”

\par }{\Q Barmɔnii, nisaarik par nan u dudukit tee linba sumiie.


\par }{\BB \par }
{\Q \VS{7}Yennu saa yekib u peenii, ki li saa turib danii yiama.


\par }{\Q \VS{8}Yennu saa biirib, kimaan bi mɔbonbiit na paak,

\par }{\QB ki binba kur saa lab saa pak bi yura,


\par }{\Q \VS{9}ki jaŋmaanii saa soor nisaarik kur,

\par }{\QB ki bi saa mɔɔnt Yennu toona nba tee,

\par }{\QB ki bia dukin waa tun toona nba.


\par }{\Q \VS{10}Ki niŋamm kur sii kpamm

\par }{\QB nan toonŋana nba ki Yennu tun.

\par }{\Q Bi saa la gungurboor u nie,

\par }{\Q ki binba kur para yeen saa dont u sann.




\par }\PsalmChap{65}{\SH Ki jiin dontir nan niipoturu po
\par }
{\Q \VerseOne{1}Yennu, li ŋan ki tin dont a sann Sayɔnn doo ni.

\par }{\Q Fine ki ti saa jii ti mɔsona ki tura,


\par }{\Q \VS{2}kimaan fine gat miaru,

\par }{\Q ki niib nba be lokir kur po saa baar a boor.


\par }{\Q \VS{3}Taa bo be yanbɔmm ni na, ki a bo nyik chab ti biit.


\par }{\Q \VS{4}Damm nba ki a gannib na, parpeenn tee bi yare;

\par }{\QB ŋamme tee binba ki a baar namm a bii be a kasii boor na,

\par }{\Q ki ti saa gboo nan bonŋana nba be a ŋaak ni na,

\par }{\Q ki tee piisin nba be a kasii ŋasaakak ni na.


\par }{\BB \par }
{\Q \VS{5}Yennu nba tee ti tinntɔɔ, a teent gatu,

\par }{\QB a bakitnauŋ toonŋana ni,

\par }{\Q Niib nba be durinya kur po,

\par }{\QB nan binba be mɔkgbeŋa pootir, banfɔkira na,

\par }{\QB bi kur maa a paake.


\par }{\Q \VS{6}Fine bir jɔjaana nan a paŋ,

\par }{\QB ki wann a yabint paŋ nba tee biaŋinba.


\par }{\Q \VS{7}Mɔka nyunpana nba fi biaŋinba, ŋaan fine te ki li baŋit,

\par }{\QB ki fit so nyunpana fuur;

\par }{\Q ki niib-i tɔɔ jat paak, fine fit sikint bi wutoa.


\par }{\Q \VS{8}Durinya niib kur mɔk jaŋmaanii,

\par }{\QB toongbeŋa nba ki a tun na paak,

\par }{\Q ki toona nba ki a tun na te parpeenn fuur be

\par }{\QB tingbouŋ na kur po.


\par }{\BB \par }
{\Q \VS{9}A baka be tiŋ na paak, ki te saak baa,

\par }{\QB ki bia te ki li mɔk koorin, ki kpai.

\par }{\Q Ki a gbeen bi kpennii nyun, ki te ki tiŋ na naan jeet.

\par }{\Q Faa tun biaŋinbae na:


\par }{\Q \VS{10}a te saak baa yoo kur kpaant ni,

\par }{\QB ki nyun borikit tiŋ na;

\par }{\Q a te samimmiiuk baa ki maant tiŋ, ki te bonbuburit kur pia.


\par }{\Q \VS{11}Ki a te jeet naan binn kur ni,

\par }{\Q ki tii saan siaminba kur, ki jeet be li kura po.


\par }{\Q \VS{12}Ki bonkobit kpinkpaar boor gbee nan bonkobit,

\par }{\QB ki kunkona na gbee nan parpeenn,


\par }{\Q \VS{13}ki bonkob-kpaaŋ na gbee nan pei,

\par }{\Q ki baat na mun gbee nan jeet;

\par }{\Q ki bona kur kpamm ki yiin yanii nan parpeenn.




\par }\PsalmChap{66}{\SH Ki jiin dontir nan niipoturu yaŋ po
\par }
{\Q \VerseOne{1}Tingbouŋ na niib kur n pak Yennu,

\par }{\Q ki yikin nan kpinkpammuk,


\par }{\Q \VS{2}ki yin yaŋ ki baakit u sann,

\par }{\QB ki turɔ dontir nan baakir,


\par }{\Q \VS{3}ki yet Yennu a, “Toona nba ki a tuun na teen bakitnauŋ.

\par }{\Q A paŋ yab bonchiann,

\par }{\QB ki li te ki a datai gbaa a tɔɔnn nan jaŋmaanii.


\par }{\Q \VS{4}Sɔɔ kur nba be tingbouŋ na ni jiantira.

\par }{\Q Bi yiin yanii ki dontira. Bi yiin yanii ki dontir a sann.”


\par }{\BB \par }
{\Q \VS{5}Saana man ki tan got linba ki Yennu tun.

\par }{\Q U tuun bakitnauŋ toona, nisaarik yaa paak.


\par }{\Q \VS{6}U te ki mɔkgbeŋir kpant tinkooŋ,

\par }{\QB ki ti yeejamm somm tiŋ maŋ ni ki poot.

\par }{\Q Ŋanne ki ti ji kpamm waa tun nna maŋ.


\par }{\Q \VS{7}Yennu-e dia durinya nan u paŋ,

\par }{\QB ki u ninbina gorii digbana kura,

\par }{\QB Mɔyêtdamm daa fi ki tookitɔ.


\par }{\Q \VS{8}Digbana niib kur n pak Yennu man;

\par }{\QB Ii ŋaan ki niib n gbat i dontir fuur.


\par }{\Q \VS{9}U te ki ti mɔk manfoor, ki guut, ki ti ki baa.


\par }{\BB \par }
{\Q \VS{10}Yennu, fine bikint na;

\par }{\Q a bikint nan saauk daanɔ nba tuu pur kut biaŋinba nae.


\par }{\Q \VS{11}A te ki ti sik baruk ni, ki bia nyakin jik-kpiasir ti poor po,


\par }{\Q \VS{12}ki te ki ti datai diint,

\par }{\Q ki ti somm ki gar muu nan nyunmɔna ni;

\par }{\Q mɔtana, a ji baar nant siaminba ki manu bewa.


\par }{\BB \par }
{\Q \VS{13}N saa baar nan mujoonu piinii a ŋaak ni.

\par }{\Q N saa tura linba ki n senn mɔsonn nan n saa tura na.


\par }{\Q \VS{14}Maa bo be daamii ni ki sat mɔb

\par }{\QB nan n saa tura piinii nba na, see ki n tura.


\par }{\Q \VS{15}N saa baar nan pei ki lin joo muu a maruŋ binbintir na paak.

\par }{\Q N saa baar nan naajai nan buunii ki mann maruŋ,

\par }{\QB ki li munyuuk saa do sanpagbouŋ ni.


\par }{\BB \par }
{\Q \VS{16}Yimm nba kur tiin Yennu jaŋmaanii na,

\par }{\QB baat man ki tan gbiint, ki n saa beti waa tun linba ki turin.


\par }{\Q \VS{17}N bui fabin sommir po, ki dontirɔ nan yanii.


\par }{\Q \VS{18}Li-i bonni tee ki n ki fiit n yanbɔmm,

\par }{\QB Yennu bo kan gbiint ki turimi.


\par }{\Q \VS{19}Ŋaan barmɔnii, Yennu gbat ki turima, ki gbiint n miaruwa.


\par }{\BB \par }
{\Q \VS{20}Paku tee Yennu yare, kimaan u ki yêt n miaru;

\par }{\Q u bia ki yêt wun turin u lommi.




\par }\PsalmChap{67}{\SH Niipoturu yaŋ
\par }
{\Q \VerseOne{1}Yennu, a tinit ninbaauk, ki teen piisin ti paak,

\par }{\Q ki gotit nan burchint,


\par }{\Q \VS{2}ki lin te durinya teeb kur n bann a yanbɔɔt,

\par }{\QB ki bia te digbana teeb kur n la a tinnu.


\par }{\BB \par }
{\Q \VS{3}Yennu, ŋaant niib n donta, ki bia te niib kur n paka.


\par }{\Q \VS{4}Ŋaant ki digbana teeb-ii mɔk parpeenn

\par }{\QB ki yin yanii nan kpinkpammuk,

\par }{\Q kimaan a bu niib buut nan barmɔnii,

\par }{\QB ki bia ŋmakitir digbana kur tingbouŋ na paak.


\par }{\BB \par }
{\Q \VS{5}Yennu, ŋaant niib kur n donta, ki bia te niib kur n paka,


\par }{\Q \VS{6}ki li saa te tiŋ na n nan jeet.

\par }{\Q Yennu, fin nba tee ti Yennu na, teen piisin ti paaka.


\par }{\Q \VS{7}Yennu saa teen piisin ti paak,

\par }{\QB ki tingbouŋ na niib kur saa baakɔ.




\par }\PsalmChap{68}{\SH Dontir nan niipoturu yaŋ
\par }
{\Q \VerseOne{1}Yennu, fiit ki te ki a datai n yat,

\par }{\Q ŋaant ki a datai n chiar ki yaat a boor.


\par }{\Q \VS{2}A pebirib ki yatib nan wouŋ nba tuu pebir munyuut

\par }{\QB ki yatir biaŋinba na,

\par }{\Q ki te biit damm na n bot fin Yennu boor,

\par }{\QB nan kpan nba tuu kpian muu ki nann biaŋinba na.


\par }{\Q \VS{3}Niŋamm na ŋarin-ii mɔk parpeenn,

\par }{\QB kii kpamm Yennu tɔɔnn.

\par }{\Q Bii mɔk parpeenn kii yikin nan kpinkpammuk.


\par }{\BB \par }
{\Q \VS{4}Yinin yanii ki tur Yennu, yinin ki dont u sann,

\par }{\Q yinin ki dont daanɔ nba jaak sanpagbouŋ paak;

\par }{\Q ki u sann tee Yennu na. Ii mɔk parpeenn u tɔɔnn.


\par }{\BB \par }
{\Q \VS{5}Yennu nba be u kasii ŋasaakak ni na,

\par }{\QB u baka be kpeebii nan pakɔi po, ki u goriib.


\par }{\Q \VS{6}U teen binba ki mɔk kunkɔɔ boor na ŋei, ki bi kɔɔ,

\par }{\QB ki nyint dansarkɔɔra, ki bi be nan parpeenn,

\par }{\Q ŋaan binba tee mɔyêtdamm na sii kɔɔ tiŋ nba saat nie.


\par }{\BB \par }
{\Q \VS{7}Yennu, yoo nba ki a din ŋmakit a niib

\par }{\QB ki somm gar namm kunkoouk paak na,


\par }{\Q \VS{8}tingbouŋ din jeke, ki sanpagbouŋ loot, ki saak baa,

\par }{\QB kimaan fin Yennu nba yen Sainai jɔɔr na din baate,

\par }{\Q fin nba tee Israel teeb Yennu na.


\par }{\Q \VS{9}Yennu, a din te saak baa bonchiann,

\par }{\Q ki ŋamm pant tiŋ nba bo saat na.


\par }{\Q \VS{10}Ki a niib jii tiŋ maŋ ki teen bi doo.

\par }{\Q Yennu, a ŋant paak, ki a teen talas damm linba ki bi loon.


\par }{\BB \par }
{\Q \VS{11}Yennu tur u sennu, ki poob bonchiann mɔɔnt maan maŋ a,


\par }{\Q \VS{12}“Kpanbara nan bi kunkɔnkɔnna chiar yaat.”

\par }{\Q Ki poob nba be ŋei ni na biit mɔkint nba ki bi chiar

\par }{\QB ŋaan nyik na,


\par }{\Q \VS{13}ki li tee ŋmana ki bi nan ki jii salimpeena ki taanir,

\par }{\QB ki jii salimmɔna ki teen bi kpinkpant paak na.

\par }{\Q Bee ki i siab biar be pei sinsuuk ni tɔb daari?


\par }{\Q \VS{14}Yoo nba ki Yabint Yennu din yat kpanbara

\par }{\QB tiŋ na paak na,

\par }{\Q li din tee nan sakaana nba baa Salmonn kunkonn paak nae.


\par }{\BB \par }
{\Q \VS{15}Basann jɔɔt tee jɔjaanae ki tee porik porik.


\par }{\Q \VS{16}Bee ki jɔjaana nba porin na fumm nan kunkonn nba

\par }{\QB ki Yennu gann ki sii be leŋ nan yoo nba kaa paak na?


\par }{\BB \par }
{\Q \VS{17}Yennu saa jii taantorit tusbamm,

\par }{\QB ki nyi Sainai jɔɔr paak, ki kɔɔ u kasii binbeboor.


\par }{\Q \VS{18}U saa jii binba ki u nyann ki soorib na,

\par }{\QB ki do namm sanpaapo, ki saa gaar piinii niib boor,

\par }{\QB niib nba tee mɔyêtdamm na gbaa, u saa gaar bi piiniiwa.

\par }{\Q Yabint Yennu, a sii be leŋe.


\par }{\BB \par }
{\Q \VS{19}Pakin Yennu, wunba jikin ti jik-kpiata daar n tuu daar na;

\par }{\QB u tee Yennu nba saa tinnite.


\par }{\Q \VS{20}Ti Yennu-e tee Yennu nba saa tinnit,

\par }{\Q ŋɔɔe tee Yennu, ki tee ti Yomdaanɔ ki nyintit kuun ni.


\par }{\Q \VS{21}Barmɔnii, Yennu saa yeer u datai yura,

\par }{\QB ŋamme tee binba yɔɔ be bi yanbɔmm sɔnu ni na.


\par }{\Q \VS{22}Yennu yet a,

\par }{\QB “N saa nyinn i datai Basann ki jen namm,

\par }{\QB ki bia nyinnib mɔkgbeŋa ni ki jen namm,


\par }{\Q \VS{23}ki te yin somm bi sɔn ni,

\par }{\QB ki bia te ki i bɔi n lenii bi sɔn, baa loon biaŋinba.”


\par }{\BB \par }
{\Q \VS{24}Yennu, niib kur la a nyannu sommira.

\par }{\Q N la a nichiɔŋ na somm saa

\par }{\QB fin Yennu nba tee n kpanbar na kasii ŋaak ni,


\par }{\Q \VS{25}ki yanyinna be tɔɔnn po,

\par }{\QB ki binba peeb bonpipebit joont poor,

\par }{\QB ki sapaamm nba jeen naayaka foo sinsuuk ni.


\par }{\Q \VS{26}“Pakin Yennu man, u nibur sinsuuk ni;

\par }{\Q pakin Yennu man, yimm nba kur tee Jakɔb yaaboona.”


\par }{\Q \VS{27}Benjaminn boorue saa liit, ŋamme ki yab;

\par }{\QB ki Juda saakab nan bi booru saa wei bi poor,

\par }{\QB ki Sebulunn nan Naftali saakab saa wei paan.


\par }{\BB \par }
{\Q \VS{28}Yennu, want a paŋ nan a yiikoo,

\par }{\QB a yiikoo nba ki a tuu dia ki sommitit na,


\par }{\QB \VS{29}A jiantu ŋasaakak nba be Jerusalem na paak,

\par }{\QB ki kpanbara saa baar nan piinii ki tura.


\par }{\Q \VS{30}A yakii nan Ijipt nba naan nan bonkob-gbeŋir

\par }{\QB nba be kinkauk niŋ na,

\par }{\Q ki bia yakii nan digbana nba naan nan naajai

\par }{\QB nba ŋmat nan naabis na,

\par }{\Q ki te ki bi kur n sikin bi mɔŋ ki jii bi likirii ki tura;

\par }{\Q ki yat niib nba mɔk niɔŋ ki loon tɔbii faanu na.


\par }{\Q \VS{31}Taatara nba see digbanlia taa ni na saa nyi Ijipt

\par }{\QB ki baar Yennu boor,

\par }{\QB ki Itiopia teeb saa donn bi nii ki miar Yennu.


\par }{\BB \par }
{\Q \VS{32}Yinin yaŋ ki tur Yennu, durinya teeb,

\par }{\QB yinin ki dont Yennu maŋ,


\par }{\QB \VS{33}ki tur ŋɔɔ nba jaak yaayoo ni sanpagbouŋ paak na.

\par }{\Q Gbiintir u satian-paarii.


\par }{\Q \VS{34}Ii mɔɔnt Yennu yiikoo,

\par }{\QB wunba yaa yabint paŋ be Israel teeb paak na,

\par }{\QB ki u yiikoo be sanpagbant ni na.


\par }{\Q \VS{35}Yennu baakir yab, ki u be u kasii binbeboor.

\par }{\Q Ŋɔɔ Israel teeb Yennu teen u niib paŋ nan yiikoo.

\par }{\BB \par }
{\Q Pakin Yennu man.




\par }\PsalmChap{69}{\SH Ki jiin fabinii nba loon sommir po
\par }
{\Q \VerseOne{1}Yennu, a tinnin, kimaan nyun na dian n yiake.


\par }{\Q \VS{2}N fer kpii bakir niŋe, ki n taa ki siit tiŋi.

\par }{\Q N baar nyunsunsuŋ niŋa, ki nyunpana yaa lin piinin.


\par }{\Q \VS{3}N bake nan maa yikin ki loon sommir,

\par }{\QB ki n kunkɔr ji ton, ki n ninbina mɔnn ki n kpaan fin Yennu.


\par }{\BB \par }
{\Q \VS{4}Binba namin ki li ki mɔk paak na yab

\par }{\QB ki gar n yur paak yuta;

\par }{\Q niib bonchiann tee n datai ki namin, ki li ki mɔk paaki,

\par }{\QB ki tee binba loon ki bin biirin,

\par }{\Q ki mianin a man jiin maa ki jan linba.


\par }{\Q \VS{5}Yennu, n yanbɔmm ki bɔr a boori,

\par }{\QB ki a mi maa jatik biaŋinba.


\par }{\Q \VS{6}N Yomdaanɔ Yabint Yennu, a daa te ki n baat nan fei

\par }{\QB ki teen binba teena yada na.

\par }{\Q Israel teeb Yennu, a daa te ki n dint binba jiantira na fei,


\par }{\Q \VS{7}kimaan a yaa sann paak, ki bi sukiin ki dintin fei.


\par }{\Q \VS{8}Ki n tee nan saamɔ na, n ninjamm boor,

\par }{\QB ki bia tee nan boorganu na, n ŋaateeb boor.


\par }{\BB \par }
{\Q \VS{9}Maa loon a ŋaak biaŋinba na, n par di muue,

\par }{\QB ki sukit nba bo sii tee a yar na, ki li baa n paak.


\par }{\Q \VS{10}Ki n sikin n mɔŋ ki lor mɔb, ki niib sukiin;


\par }{\Q \VS{11}ki n lia kuun fabinii liant, ki bi laan.


\par }{\Q \VS{12}Ki bi piak n paak sɔnjot ni, ki dayibira yinin yanii.


\par }{\BB \par }
{\Q \VS{13}N Yomdaanɔ Yennu, min ŋarin saa miarawa.

\par }{\Q A turin gatu yoo nba ki a loon;

\par }{\Q gatir ki turin kimaan a lomm paak,

\par }{\QB nan faa gbeent a mɔsonn ki tint niib na paak.


\par }{\Q \VS{14}A tinnin ki n daa kpii bakir na ni,

\par }{\QB ki tinnin ki min nyi n datai na ni,

\par }{\QB ki bia nyinnin nyunsunsuŋ na ni.


\par }{\Q \VS{15}A daa te ki nyunpana na piintin,

\par }{\QB koo ki te ki n di nyun, sunsuŋ na ni,

\par }{\QB koo ki n fer kpii kaauk na ni.


\par }{\BB \par }
{\Q \VS{16}Yennu, jiin a lomm nba ki gbent na ki turin gatu;

\par }{\Q jiin a ninbatinchiɔŋ na ki ŋmant n paak.


\par }{\Q \VS{17}A daa lekin a numm min a toontunnɔ paak;

\par }{\Q n be wahalbiiuk niŋe, a turin gatu mɔtana.


\par }{\Q \VS{18}Baat n boor ki tan tinnin, ki nyinnin n datai nuu ni.


\par }{\BB \par }
{\Q \VS{19}A mi baa sukiin biaŋinba, ki mi maa di fei,

\par }{\QB ki bi butimin biaŋinba; a laat n datai kur.


\par }{\Q \VS{20}Sukit biir n pare, ki te ki n biar yann.

\par }{\Q Ki n kpaan wunba saa maan n par, ŋaan n ki la sɔɔ;

\par }{\Q ki kpaan wunba saa korimin, ki bia ki la sɔɔ.


\par }{\Q \VS{21}Ki kon nba mɔkin yoo nba, ki bi turin lɔbii,

\par }{\Q ki nyunnyukuru soorin, ki bi turin damiituk.


\par }{\Q \VS{22}A te ki bi diina jaamm n kpant barit,

\par }{\QB ki te bi maruŋ jaamm na n baanib.


\par }{\Q \VS{23}A te ki bin jɔɔn, ki te bi sai ni-ii tun kii yiar.


\par }{\Q \VS{24}A donn wutoor bi paak, ki te a wutobiiuk na n boontib,


\par }{\Q \VS{25}ki ŋaan bi kaaŋ na n biar yann,

\par }{\QB ki daa te sɔɔ kɔɔ bi binbeboor na jikii,


\par }{\Q \VS{26}Bi dint binba ki a dat bi tuba nae biak,

\par }{\QB ki bia piak niib nba ki a turib danii na wahala po.


\par }{\Q \VS{27}Sɔbin bi yanbɔmm kur ki bir;

\par }{\Q a daa te ki bi laat tor a tinnu na ni.


\par }{\Q \VS{28}A piin bi sana manfoor gbouŋ na ni;

\par }{\Q a daa te ki bi sana pukii a niib na ni.


\par }{\BB \par }
{\Q \VS{29}N be nan gbanantont nan ninbaatire;

\par }{\Q Yennu, ŋaant ki a tinnu na-ii guun.


\par }{\Q \VS{30}N saa yin yaŋe ki dont Yennu sann,

\par }{\QB ki bia mɔɔnt u yabint ki turɔ niipoouk.


\par }{\Q \VS{31}Linba na saa maŋ Yennu ki chee mi-i turɔ naab

\par }{\QB ki li tee piinii,

\par }{\Q ki bia chee mi-i jii naajak nan yina ki mann maruŋ.


\par }{\Q \VS{32}Talasdamm na-i la nna, bi sii mɔk parpeenne;

\par }{\Q ki binba jiantir Yennu na mɔk kpaŋ-n-mɔŋ.


\par }{\Q \VS{33}Yennu-e gbiintir talas damm miaru,

\par }{\QB ki ki tammit u niib nba be dansarii ni na po.


\par }{\BB \par }
{\Q \VS{34}Sanpaak nan tingbouŋ nan mɔkgbeŋa,

\par }{\QB nan bonfoa nba kur be li ni, pak Yennu man,


\par }{\Q \VS{35}kimaan u saa tinn Jerusalem-a,

\par }{\QB ki bia ŋamm maa Juda dolia,

\par }{\QB ki u niib saa kɔɔ kar leŋ ki yent tiŋ na;


\par }{\Q \VS{36}ki u toontunna na yaaboona saa yent tiŋ na,

\par }{\QB ki niib nba loonɔ, ŋamme saa kɔɔ leŋ.




\par }\PsalmChap{70}{\SH Yenmiaru nba jiin sommir po
\par }
{\Q \VerseOne{1}Yennu, gbiintir ki tinnin;

\par }{\Q N Yomdaanɔ, baat yian ki tan sommin.


\par }{\Q \VS{2}A te ki damm nba koor a bin kpin na,

\par }{\QB bin baa, ki ŋmat bi mɔŋ.

\par }{\Q Ŋaant damm nba mɔk parpeenn n biak dinu po na,

\par }{\QB bin ŋmat ki di fei.


\par }{\Q \VS{3}A te damm nba laan ki sarikitin na,

\par }{\QB lin bakitib bi baak ni.


\par }{\BB \par }
{\Q \VS{4}Ŋaan niib nba kur baat a boor na,

\par }{\QB bii mɔk parpeenn kii kpamm.

\par }{\Q Ŋaant ki binba kur mɔk niipoturu a tinnu paak na-ii yeen a,

\par }{\QB “Yennu-e tee yabint daanɔ.”


\par }{\BB \par }
{\Q \VS{5}Yennu, n namii ki talas waan, li paak baat n boor yian,

\par }{\QB fine tee n tinntɔɔ,

\par }{\Q Yennu, baat ki tan sommin; a daa te ki li wei.




\par }\PsalmChap{71}{\SH Nikper Yenmiaru
\par }
{\Q \VerseOne{1}Yennu, n baar a boor ki loon fatue. A daa te ki n di fei.


\par }{\Q \VS{2}Kimaan faa tee popeendaanɔ na, a sommin ki bia fatin.

\par }{\Q Gbiintirin ki tinnin.


\par }{\Q \VS{3}Ii tee n gungurboor, kii tee siaminba ki n sii yɔɔ be.

\par }{\Q Yetir a kunkɔr ki lin tinnin,

\par }{\QB kimaan fine tee n gungurboor nan n guutɔɔ.


\par }{\BB \par }
{\Q \VS{4}Yennu, a fatin nɔɔnbiit damm nuu ni,

\par }{\QB ki bia nyinnin nitont nan toonbiit damm paŋ ni.


\par }{\Q \VS{5}Yabint Yennu, a nie ki n mɔk dindann,

\par }{\QB ki teena yada, laa nyii n bisin niŋa.


\par }{\Q \VS{6}Laa nyii n maaru niŋa, n maa a paake,

\par }{\QB fine nyinnin n naa poor ni.

\par }{\QB N sii tun piak a sanne.


\par }{\BB \par }
{\Q \VS{7}N manfoor tee nyinne ki tur niib bonchiann,

\par }{\QB kimaan a guun fanu.


\par }{\Q \VS{8}N sii dontira daa kur, ki mɔɔntir a yabint.


\par }{\Q \VS{9}A daa yêenin mɔtana ki yaa n kpeta;

\par }{\Q a bia daa nyikinin ki yaa n gbanant baŋa,


\par }{\Q \VS{10}kimaan n datai loon bin kpime,

\par }{\QB bi piak ki lorin a bin biirime,


\par }{\Q \VS{11}ki yeen a, “Yennu nyikɔwa,

\par }{\QB ŋaant ki tin weiɔ ki soorɔ,

\par }{\QB kimaan sɔɔ ji kaa ki saa fatɔ.”


\par }{\BB \par }
{\Q \VS{12}Yennu, a daa fɔkitir nanimi.

\par }{\Q Yennu, baat yian ki tan sommin.


\par }{\Q \VS{13}A te ki n datai n kpakin nan fei;

\par }{\Q ki binba loon bin biirin na n di fei ki boont.


\par }{\Q \VS{14}Min ŋarin, n sii tun mɔk dindann nana,

\par }{\QB ki piak a sann yoo n tuu yoo.


\par }{\Q \VS{15}N saa pak a popeensin nba tee,

\par }{\QB ki bia pak a tinnu po daar kur,

\par }{\QB li lek yab gar n bannu nba teewa.


\par }{\Q \VS{16}N saa tɔkin n Yomdaanɔ Yennu paŋ nie,

\par }{\QB ki mɔɔnt u ŋant, u yar kɔɔe ki n saa mɔɔnt.


\par }{\BB \par }
{\Q \VS{17}Yennu, maa din tee bika, ki a tumiin a mɔmaan,

\par }{\QB n bia daa tian ki piak a bakitnauŋ toona po.


\par }{\Q \VS{18}Yennu, mɔtana n ji kpet, ki n yut penna, a daa nyikinimi.

\par }{\Q Ii be nanin, ki mii mɔɔntir a paŋ nan a yiikoo,

\par }{\QB kii teen maaru nba waa kur.


\par }{\BB \par }
{\Q \VS{19}Yennu, a popeensin saa tuu sanpagbante.

\par }{\Q Fine tee daanɔ nba tun toonjaana,

\par }{\QB ki sɔɔ ki be ki tee nan fin na.


\par }{\Q \VS{20}A lek te daamii nan wahala baa n paak,

\par }{\QB ŋaan a saa ŋammin ki te min la laafiawa;

\par }{\Q a kan te ki man sik kaauk ni.


\par }{\Q \VS{21}A saa te ki man teen nijaann ki gar maa bo teewa,

\par }{\QB ki a bia saa ŋamm ki maan n para.


\par }{\BB \par }
{\Q \VS{22}Yennu, n saa faa kɔnn ki donta,

\par }{\QB kimaan a popeensin paak.

\par }{\Q N saa yin yaŋ ki donta nan bonfifaat,

\par }{\QB fin nba tee Israel teeb Kasii Daanɔ.


\par }{\Q \VS{23}N saa yikin nan parpeenn,

\par }{\QB yoo nba ki n yiin ki dontira na, kimaan a tinnima.


\par }{\Q \VS{24}N saa pak a popeensin po daa kur,

\par }{\QB kimaan niib nba koor a bin turin daŋ na,

\par }{\QB n nyannib, ki bi dii feiwa.




\par }\PsalmChap{72}{\SH Yenmiaru nba jiin kpanbar po
\par }
{\Q \VerseOne{1}Yennu, a wann kpanbar ki wuu bu nan a popeensin na;

\par }{\Q turimɔ a tiɔŋ barmɔnii,


\par }{\Q \VS{2}ki lin te wun fit dia a niib nan barmɔnii,

\par }{\QB ki bia dia talas damm na nan popeensin.


\par }{\Q \VS{3}A te tiŋ na n tur niib na mɔkint,

\par }{\QB ki niib na-ii be leŋ kii tee popeendamm.


\par }{\Q \VS{4}Ki kpanbar na sii bu tarii buut nan barmɔnii,

\par }{\QB kii sommit talas damm,

\par }{\Q ŋaan kii sikint binba dint tarii biak na.


\par }{\Q \VS{5}A te a niib na-ii yɔɔ kii jiantira nan yonnu nba yɔɔ do na,

\par }{\QB kii biaki jiantira nan ŋmaarik nba yɔɔ do na,

\par }{\QB ki saa tuu yoo nba kaa gbennu.


\par }{\BB \par }
{\Q \VS{6}A te kpanbar na-ii tee nan saak nba tuu baa kpaant ni na,

\par }{\QB kii biaki tee nan samimmiiuk nba tuu baa tiŋ paak na.


\par }{\Q \VS{7}A te ki popeensin n yabit u manfoor yoo,

\par }{\QB ki bia te mɔkint-ii yɔɔ kii be

\par }{\QB nan ŋmaarik nba yɔɔ be biaŋinba na.


\par }{\BB \par }
{\Q \VS{8}Ki u tingbouŋ yent saa lat ki nyi mɔkgbeŋir

\par }{\QB ki saa tuu mɔkgbeŋleer;

\par }{\QB ki nyi Yufrates mɔkir ki saa tuu tingbouŋ kur po.


\par }{\Q \VS{9}Ki niib nba be kunkoouk paak na saa gbaan u tɔɔnn,

\par }{\QB ki u datai saa baa fabin tiŋ ni.


\par }{\Q \VS{10}Ki Speenn kpanbara nan binba kɔɔ tinii nba be

\par }{\QB mɔkgbeŋa sinsuuk ni na saa jiantɔ;

\par }{\Q ki Sieba nan Seba kpanbara saa baar nan piinii;


\par }{\Q \VS{11}ki kpanbara kur saa gbaan u tɔɔnn,

\par }{\QB ki digbana kur saa jiantɔ.


\par }{\BB \par }
{\Q \VS{12}Ki u saa somm talas damm nba miarɔ

\par }{\QB nan nandamm nba ki niib yêtib na.


\par }{\Q \VS{13}Ki u sii mɔk ninbatinu nan talas damm,

\par }{\QB nan nandamm, ki bia saa tinn tarii manfoa.


\par }{\Q \VS{14}Ki u saa fat damm nba ki bi ŋmaŋib ki bia diimm,

\par }{\QB kimaan bi manfoor mɔk nyɔɔt ki turɔ.


\par }{\BB \par }
{\Q \VS{15}Kpanbar na manfoor n wei;

\par }{\QB ki Sieba salima-ii tee u yar;

\par }{\QB ki niib-ii mei Yennu u paak yoo kur,

\par }{\QB ki Yennu piisim-ii be u paak yoo kur,


\par }{\Q \VS{16}ki jeet-ii be tiŋ na ni, ki kunkona n gbee nan bonbuburit,

\par }{\QB ki lon lɔɔna nan Lebanonn yar na, ki li doi n gbee nan niib,

\par }{\QB ki lii tee nan mɔɔt nba tuu pia tiŋ paak na;


\par }{\Q \VS{17}ki daa te bi tammit kpanbar na sann po;

\par }{\QB ki te ki u sann n wei nan yonnu na;

\par }{\Q ki digbana kur n boi Yennu ki wun teen piisin bi paak

\par }{\QB nan waa teen kpanbar na paak biaŋinba na.


\par }{\BB \par }
{\Q \VS{18}Dontir-ii be timm Israel teeb Yomdaanɔ Yennu na paak,

\par }{\QB Ŋɔɔ kɔɔe tuun bakitnauŋ toona.


\par }{\Q \VS{19}Ii dont u baakir sann, nan yoo nba kaa gbennu.

\par }{\Q Tingbouŋ na kur n gbee nan u baakir.

\par }{\BB \par }
{\Q Mamɔmm nan mamɔmm.


\par }{\BB \par }
{\Q \VS{20}Linba nae joont ki tee Jese bija Defid Yenmiaru.




\par }{\MS GBOUŊ ŊANTAA

\par }\PsalmChap{73}{\MR (Yanii 73 -- 89)

\par }{\SH Yennu barmɔnii gatu
\par }
{\Q \VerseOne{1}Yennu set ŋan ki tur Israel teeb,

\par }{\Q u ŋan ki tur binba para yeen na.


\par }{\Q \VS{2}Min ŋarin, li bo kaa waan ki n ji bo kii mɔk dindann u ni,

\par }{\QB n yada bo baa gbenn na,


\par }{\Q \VS{3}kimaan n bo fumm nan dont-n-mɔŋ damm,

\par }{\QB yoo nba ki n la nan nɔɔnbiit damm mɔkitir na.


\par }{\BB \par }
{\Q \VS{4}Bi gbanant ki yekitir, ki bi wakii ki mɔk laafia.


\par }{\Q \VS{5}Bi ki di fara nan nileeb na,

\par }{\QB bi bia ki laat daamii nan nileeb na.


\par }{\Q \VS{6}Li paak ki bi jii garuk ki tuun ki li tee tuliat,

\par }{\Q ki jii kpikpiruk ki pin ki li tee nan chinchenn na;


\par }{\Q \VS{7}ki bi para nyint bonbiir,

\par }{\QB ki bi yan dukii toonbiit tumu ki ki bakitii.


\par }{\Q \VS{8}Ki bi laa leeb ki piak mabiit ki teemm,

\par }{\QB ki mɔk karinbaanii, ki lorin a bin biir leeb,


\par }{\Q \VS{9}ki piak bonbiir ki jiint Yennu nba be yendɔuŋ ni na po,

\par }{\QB ki dia garuk ki want tingbouŋ na niib baa sii tuun biaŋinba,


\par }{\Q \VS{10}ki li te Yennu niib ŋmant ki teemm yada

\par }{\QB nan linba kur ki bi yeen.


\par }{\Q \VS{11}Bi yeen a, “Yennu kan banni;

\par }{\QB wunba tee Yabint Daanɔ na kan banni.”


\par }{\Q \VS{12}Nɔɔnbiit damm nba tee biaŋinbae na;

\par }{\QB bi mɔk mɔkint bonchiann ki bia laat ki li pukiib.


\par }{\BB \par }
{\Q \VS{13}Maa soor n mɔŋ ki ki tuun toonbiit na, li tee yanne-e?


\par }{\Q \VS{14}Yennu, a te ki n bakit daa kur,

\par }{\QB ki sanyiɔk ni kur ki a daar n tubir.


\par }{\Q \VS{15}Li-i bonni tee ki n yet mabooru na,

\par }{\QB n bo saa jurin a niibe.


\par }{\BB \par }
{\Q \VS{16}Maa yabir ki dukin daamii na po, li paakime tee-e


\par }{\QB \VS{17}nan maa tan kɔɔ a ŋasaakak na ni,

\par }{\QB ki n ji bann linba tan saa baar nɔɔnbiit damm paak.


\par }{\BB \par }
{\Q \VS{18}A tan saa sennib siaminba ŋarii, ki bin baa yot.


\par }{\Q \VS{19}Li kpan biiribe ki bi ji siik ki saa woribuk ni.


\par }{\Q \VS{20}Bi tee nan damiit nba tuu bot sanyiɔk ni nae;

\par }{\QB Yennu, fi-i fiir, bi tuu bote.


\par }{\BB \par }
{\Q \VS{21}Yoo nba ki n par bo biir na, n dudukit bo daamiimi,


\par }{\Q \VS{22}n bo jatike nan peeuk na, ki ki bant a maan paaki,


\par }{\Q \VS{23}ŋaan n lek be nanae yoo kur, ki a soor n niidiitu ki dian.


\par }{\Q \VS{24}Ki a dian nan kpaanii, ki li joontik, a tan saa gaarin nan baakir.


\par }{\Q \VS{25}N ji mɔk bee yendɔuŋ ni, li-i kii tee fini kaa?

\par }{\QB Ki tingbouŋ na paak, n kii loon siar ki pukin a po.


\par }{\Q \VS{26}N gbanant nan n yan saa baŋ,

\par }{\QB ŋaan Yennu-e saa turin paŋ, ŋɔɔ kɔɔe ki n sii loon.


\par }{\BB \par }
{\Q \VS{27}Niib nba nyik Yennu na saa kpakin yanne,

\par }{\QB u saa biir binba ki be fanu nanɔ nawa.


\par }{\Q \VS{28}Min ŋarin, li ŋan bonchiann nan maa naak Yennu na,

\par }{\QB n jii Yabint daanɔ Yennu ki u teen n gungurboor.

\par }{\Q N saa pak wann u toona kur.




\par }\PsalmChap{74}{\SH Yenmiaru nba jiin Israel teeb po
\par }
{\Q \VerseOne{1}Yennu, bee ki a nyikit nna?

\par }{\Q A wutoor saa do a niib paak mɔkmɔk nan mɔkmɔk-aa?


\par }{\Q \VS{2}Ii tian niib nba ki a bo gannib sianyoowa na po,

\par }{\QB ki bi tee binba ki a bo nyinnib daabisin ni,

\par }{\QB ki teemm a tiɔŋ niib na.

\par }{\Q Ii tian Sayɔnn kunkonn nba ki a bo kɔɔ li ni na po.


\par }{\Q \VS{3}A somm tangbiina nba dɔɔ na paak;

\par }{\QB ti datai biir linba kur be a ŋasaakak niwa.


\par }{\BB \par }
{\Q \VS{4}A datai yikin ki kpamm a ŋasaakak ni,

\par }{\QB ki chaan bi farimii leŋ, ki li want nyannu nyinn.


\par }{\Q \VS{5}Ki bi tee nan niib nba tuu dia pai ki chɔɔn tiinii na,


\par }{\Q \VS{6}ki dia pajara ki chɔɔn taabii dikpina,


\par }{\Q \VS{7}ki joo a ŋasaakak na muu,

\par }{\QB ki biir a niib nba jiantira siaminba na,


\par }{\Q \VS{8}ki yet bi para ni a bi saa biirite fas fas,

\par }{\QB ki joo kasii boor kur muu, tingbouŋ na ni.


\par }{\BB \par }
{\Q \VS{9}Ki ti ki la ti kasii bona, ki a sɔkiniinba sɔɔ ki biar,

\par }{\QB ki ti sɔɔ mun ki mi laa sii tee nna ki wei biaŋinba.


\par }{\Q \VS{10}Yennu, ti datai saa sarika ki lin wei nlee?

\par }{\Q Datai na saa biir a sann mɔkmɔk nan mɔkmɔk-ee?


\par }{\Q \VS{11}Bee ki a yêt fan sommiti?

\par }{\Q Bee ki a lor a nii poor po? Lotir a nii ki biirib turit.


\par }{\BB \par }
{\Q \VS{12}Yennu, fine tee ti kpanbar pinpiik niwa,

\par }{\QB ki tinnit nan taar munŋaa nawa tiŋ na ni,


\par }{\Q \VS{13}ki jii a panchiɔŋ ki te mɔkgbeŋir bɔkit,

\par }{\QB ki faa yeer bonsusoot nba be nyun ni na yura.


\par }{\Q \VS{14}Fine din faa but bonsusoouk nba ki bi yiu

\par }{\QB Lefiatann na yura,

\par }{\Q ki jii u gbanant ki dinn bonkobit nba be muuk ni na.


\par }{\Q \VS{15}Fine din loot nyuntona nan mɔktona,

\par }{\QB fine bia din te ki kpengbeŋa fɔɔr.


\par }{\Q \VS{16}Fine din nan yonnu nan nyiɔk,

\par }{\QB ki senn yonnu nan ŋmaarik, ki bi be bi binbeboa.


\par }{\Q \VS{17}Fine din bɔkit tiŋ na terii, ki te ki piar nan siɔk be.


\par }{\BB \par }
{\Q \VS{18}Yennu, tiat nan a datai sarikitae,

\par }{\QB bi teen jatite ki biir a sann.


\par }{\Q \VS{19}A daa ŋaan a niib ki teen bi databiit na,

\par }{\QB a bia daa tammit a niib nba la daamii na po.


\par }{\Q \VS{20}Tiat mɔlor nba ki a lor nant na po,

\par }{\QB kimaan toonbiit yat gbee tingbouŋ na lɔtii kur powa.


\par }{\Q \VS{21}A daa te ki niib nba ki bi diimm na di fei,

\par }{\QB a te nandamm nan talas damm n dont a sann.


\par }{\BB \par }
{\Q \VS{22}Yennu, fiit a tiɔŋ ki somm a niib,

\par }{\QB tiat nibiit nba sarikita biaŋinba daar kur na.


\par }{\Q \VS{23}A daa tammit a datai nba donn wutoa ki tian tintianii na,

\par }{\QB nan fuut nba ki a datai fu yoo kur na po.




\par }\PsalmChap{75}{\SH Yennu-e tee buut daanɔ
\par }
{\Q \VerseOne{1}Yennu, ti teena niipoouk,

\par }{\Q ti teena niipoouk, kimaan a naak nant.

\par }{\Q Ti piak a yabint nba tee biaŋinba,

\par }{\QB ki bia want a bakitnauŋ toona nba ki a tuun.


\par }{\BB \par }
{\Q \VS{2}Yennu yet a, “N senn buut yooe,

\par }{\QB ki saa bu nan barmɔnii.


\par }{\Q \VS{3}Tiŋ na, nan li niib kur-i taŋi jek yoo nba,

\par }{\QB ŋaan mine sii diab, ki bi kan damm.


\par }{\Q \VS{4}N beer nɔɔnbiit damm na, maa bin nyik tonu,


\par }{\QB \VS{5}ki bia daa dont bi mɔŋ, ki mɔk yuwannu.”


\par }{\BB \par }
{\Q \VS{6}Sɔɔ kaa ki saa nyi yondo po koo yonbaa po

\par }{\QB koo niidiitu po koo niigaŋ po ki fit donn nisaariki;


\par }{\Q \VS{7}Yennu kɔɔe tee buut daanɔ,

\par }{\Q u bu ki teen yenɔ kaat, ki bia bu ki teen lɔɔ mɔnii.


\par }{\Q \VS{8}Yennu dia nyubitike,

\par }{\QB ki li gbee nan daamii nba tee u wutoor,

\par }{\Q ki u kpaan mɔ, ki tingbouŋ na nɔɔnbiit damm nyu;

\par }{\QB bi nyuu li kur ki gbenn.


\par }{\BB \par }
{\Q \VS{9}Min ŋarin kan nyik nan man pak ki dont Yennu,

\par }{\QB wunba ki Jakɔb din jiantir na,

\par }{\QB n bia saa yin yanii ki dontɔ.


\par }{\Q \VS{10}U saa pot nɔɔnbiit damm paŋ,

\par }{\QB ŋaan pukin kasii damm yar.




\par }\PsalmChap{76}{\SH Yennu-e tee nyannu daanɔ
\par }
{\Q \VerseOne{1}Yennu sann nyɔɔnt Juda yent ni,

\par }{\Q ki u sann la baakir Israel tingbouŋ ni,


\par }{\Q \VS{2}ki u ŋaak be Jerusalem,

\par }{\Q ki u binbeboor tee Sayɔnn kunkonn paak.


\par }{\Q \VS{3}Leŋe ki u kɔnn datai na peenii,

\par }{\QB ki kɔnn bi naagbankɔŋa nan jukbanjai,

\par }{\QB barmɔnii, u bia kɔnn bi jatiat kurawa.


\par }{\BB \par }
{\Q \VS{4}Yennu, a gbee nan yentue, ki a yabint ŋan,

\par }{\QB ki a nyii kunkona tiŋ nba ki a nyann a datai na ni.


\par }{\Q \VS{5}Ki bi jii kunkɔnkɔnna maŋ nba mɔk linba kur,

\par }{\QB ki bi ji biar gɔɔnt kuun gɔɔn,

\par }{\QB ki bi paŋ nan bi bannu kur teen yann.


\par }{\Q \VS{6}Fin Yennu nba ki Jakɔb din jiantir na,

\par }{\QB yoo nba ki a yakii namm na,

\par }{\QB ki bi taanii nan taanjakira baa ki kpo kpo.


\par }{\BB \par }
{\Q \VS{7}Yennu, fin kuukɔɔe ki ti sii tiina jaŋmaanii;

\par }{\QB li-i tee ki a wutoor doo, sɔɔ kan fit set a tɔɔnni.


\par }{\Q \VS{8-9}Yennu, a mɔɔnt a buut yendɔuŋ niŋa,

\par }{\Q yoo nba ki a fiir a fan bu ki somm binba ki bi diimm

\par }{\QB tiŋ na paak na,

\par }{\QB ki jaŋmaanii kɔɔ tingbouŋ na, ki u ŋmin soon.


\par }{\BB \par }
{\Q \VS{10}Barmɔnii, a wutoor-i baa a datai paak,

\par }{\QB niib tuu tura dontire,

\par }{\Q ki niib nba nyii tɔb na ni saa tiar ki teen jaamm.


\par }{\BB \par }
{\Q \VS{11}Turin i Yomdaanɔ Yennu linba ki i senn mɔsonn

\par }{\QB a i saa turɔ na. Ii baar nan i piinii ki turɔ.

\par }{\Q Digbana nba kur kpiai na n baar nan bi piinii

\par }{\QB ki tur Yennu nba ki nisaarik tiinɔ na.


\par }{\Q \VS{12}U te ki doo diara sikint bi mɔŋ,

\par }{\QB ki te tingbouŋ na kpanbara tiinɔ jaŋmaanii.




\par }\PsalmChap{77}{\SH Pardɔɔnn nba be daamii yoo
\par }
{\Q \VerseOne{1}N yikin nan kunkɔpaarir ki tur Yennu.

\par }{\Q N yikin nan kunkɔpaarir, ki u gbiint turin.


\par }{\Q \VS{2}N wahala yoo, n mei Yennu,

\par }{\QB ki dont n nii nyɔtunmunn ki meiɔ,

\par }{\QB ŋaan ki ki laat pardɔɔnni.


\par }{\Q \VS{3}Mi-i dukin Yennu po yoo nba, n tuu kuriie.

\par }{\Q Mi-i dukin Yennu po, n gbanu tuu chɔke.


\par }{\BB \par }
{\Q \VS{4}U te ki n ningbouŋ ki mun, ki li daamiin, ki n ki fit piak.


\par }{\Q \VS{5}N dukii daa nba gar, ki bia tian bina nba gar sianyoowa.


\par }{\Q \VS{6}N tiar yanii nba ki n tuu yiin na nyiɔk,

\par }{\QB ki dukin ki boi n mɔŋ a,


\par }{\Q \VS{7}“Yennu saa nyikit fas fas, ki ji kii mɔk ninbatinu nantii?


\par }{\Q \VS{8}U lomm nba kaa gbennu na ji bote-e?

\par }{\QB U mɔsonn na saa nyikite yoo kurii?


\par }{\Q \VS{9}Yennu tamm u ninbatinu na poe-e?

\par }{\QB Wutoor yent u ninbatinu na boore-e?”


\par }{\Q \VS{10}Ki n ji yet a, “Linba daamiin bonchiann tee nnae:

\par }{\QB Yennu ji ki dia u panchiɔŋ na ki sommititi.”


\par }{\BB \par }
{\Q \VS{11}Yennu, n saa tiar a toonjaana na po.

\par }{\Q N bia saa tiar a bakitnauŋ toona nba ki a tun

\par }{\QB sianyoowa na.


\par }{\Q \VS{12}N sii tian linba kur ki a din tun,

\par }{\QB ki bia dukin a toonjaana na po.


\par }{\BB \par }
{\Q \VS{13}Yennu, a sɔnii tee kasii;

\par }{\QB yensau ki be, ki yab nan fin Yennu na.


\par }{\Q \VS{14}Fin Yennu fit tuun bakitnauŋ toona,

\par }{\QB ki fiitir a yiikoo ki teen a niib,


\par }{\Q \VS{15}ki tint a niib nba tee Jakɔb nan Joosef maaru na

\par }{\QB nan a paŋ.


\par }{\BB \par }
{\Q \VS{16}Yennu, yoo nba ki nyun din la-a na,

\par }{\QB jaŋmaanii din soorɔwa,

\par }{\QB ki mɔkgbeŋa nba sumii na, ki li jekir.


\par }{\Q \VS{17}Ki saak nyii sanpagbant ni ki baa,

\par }{\QB ki satianii tant, ki sanyikintii yent lokir kur po.


\par }{\Q \VS{18}Satianii na jek tiŋ, ki sanyikintii na yent durinya

\par }{\QB kur po, ki tingbouŋ jek, ki damm.


\par }{\Q \VS{19}Ki a somm gaar nyunpana ni,

\par }{\QB ki tɔkin poot mɔkgbeŋir, ŋaan sɔɔ ki laat a taaboota.


\par }{\Q \VS{20}Ki a ŋmakit a niib nan pekpaarik nba tuu ŋmakit u pei na,

\par }{\QB ki teemm Moses nan Aarɔnn nii ni.




\par }\PsalmChap{78}{\SH Ki jiin Yennu nan u niib po
\par }
{\Q \VerseOne{1}N niib, gbiintir n wannu maŋ,

\par }{\Q kii tee soon nna ki gbat maa yaa man beti linba.


\par }{\Q \VS{2}N saa pakii barjokite,

\par }{\QB ki fiit bunbɔr bona nba bo be sianyoowa na,


\par }{\Q \VS{3}linba ki ti gbat ki bia mi, linba ki ti baanba din betit na.


\par }{\Q \VS{4}Ti kan bɔr ti waas maan maŋi,

\par }{\QB ti bia saa wann maaru nba waa ki jiin bakitnauŋ toona

\par }{\QB nba ki Yennu tun, nan u paŋ na po.


\par }{\BB \par }
{\Q \VS{5}Ki u tur Jakɔb maaru nba tee Israel teeb na sennu,

\par }{\QB ki bia turib wannu,

\par }{\QB ki kpaan ti yeejamm a bin wann bi waas sennu maŋ,


\par }{\Q \VS{6}a lin te maaru nba waa n tumii, ki mun wann bi waas.


\par }{\Q \VS{7}Ki bi-i tun nna, li saa te bin teen Yennu yada,

\par }{\QB ki kan tamm toona nba ki u tun na po,

\par }{\QB ŋaan sii mɔk mɔsaku nan u sennu.


\par }{\Q \VS{8}Bi kii tee nan bi yeejamm nba din tee tubkangbata

\par }{\QB nan mɔyêtdamm na kaa;

\par }{\Q ŋamm yaa yada din ki gbee nan Yennu,

\par }{\QB ki bi bia din ki waa Yennu fanu.


\par }{\BB \par }
{\Q \VS{9}Efraim jab lek din bar loa nan tɔrbana,

\par }{\QB ŋaan bi din tan chiar tɔb daara.


\par }{\Q \VS{10}Bi din ki dia bi mɔlor nan Yennu,

\par }{\Q ki yêt bin gaar u sennu na.


\par }{\Q \VS{11}Bi din tamm waa tun linba ki turib nawa,

\par }{\QB li bakitnauŋ toona nba ki u din tun ki bi la na.


\par }{\Q \VS{12}Bi yeejamm din goriie ki Yennu tun bakitnauŋ

\par }{\QB toona maŋ, Soann paanu nba be Ijipt tiŋ ni na.


\par }{\Q \VS{13}Yennu din bɔkit mɔkgbeŋir ki te ki bi somm gar li ni,

\par }{\QB ki te nyunpana set nan joona na.


\par }{\Q \VS{14}U din liin sanpagbouŋo, ki li ŋmakitirib yonnu ni,

\par }{\QB ki u bia ŋmakitirib nyiɔk nan muu yentu.


\par }{\Q \VS{15}U din yee tangbeŋa, kunkoouk na paak,

\par }{\QB ki teemm nyun, ki li yab nan mɔka ni nyun na.


\par }{\Q \VS{16}U din te ki nyun nyi tanpiiuk ni ki puub nan mɔkir na.


\par }{\BB \par }
{\Q \VS{17}Bi bia lek din tuun yanbɔmm ki biir Yennu,

\par }{\QB ki mɔk mɔyêtuk nan Yabint Yennu, kunkoouk na paak.


\par }{\Q \VS{18}Bi lek din miewa ŋaan bikin Yennu,

\par }{\QB ki boi jeet nba ki bi nian po.


\par }{\Q \VS{19}Bi din pak ki biir Yennu ki yet a,

\par }{\QB “Yennu saa fit turit jeet kunkoouk na paaka-a?


\par }{\Q \VS{20}Li tee mɔniie nan u faa tanpiiuk, ki nyun nyii

\par }{\QB ki puub bonchiann, ŋaan u saa fit turit jeeta-a?

\par }{\Q U saa fit tur u niib nanta-a?”


\par }{\BB \par }
{\Q \VS{21}Li paak, ki Yennu wutoor ji doo yoo nba ki u gbat

\par }{\QB bi pinpakit maŋ, ki din lekib nan muu.

\par }{\Q U wutoor din doo Israel teeb na paak bonchiann,


\par }{\QB \VS{22}kimaan bi din ki teenɔ yada,

\par }{\QB ki bia ki mɔk yada nan u saa fit tinnibi.


\par }{\Q \VS{23}U lek din pak nan sanpagbouŋ,

\par }{\QB ki te ki li takorbona loot,


\par }{\Q \VS{24}ki te jeet nyii sanpagbant ni ki sik,

\par }{\QB ki tee mana ki bi dii.


\par }{\Q \VS{25}Yennu din turib linba kur ki bi loon,

\par }{\QB ki bi dii malakanba jeet.


\par }{\Q \VS{26}U din te ki wouŋ daa ki nyii yondo po,

\par }{\QB ki bia jii u paŋ ki te ki wouŋ nyii niigaŋ po ki daa,


\par }{\Q \VS{27}ki nyinn pinpara, ki bi yab nan tanbiinii na, ki tur u niib.


\par }{\Q \VS{28}Pinpara na din baa kaaŋ na sinsuuk ni,

\par }{\QB nan lanbont\FTNT{*}{{\FR 78:28 }{\FR{78.28
}}{\FT{Bi din dia bonkobit gbante ki faa bi lanbont.}}} na kur po.


\par }{\Q \VS{29}Niib na din ŋman ki tan gboo,

\par }{\QB kimaan u din turib baa nian linbawa.


\par }{\Q \VS{30}Bi bia lek din ki fit nyinn bi niɔŋ,

\par }{\QB ŋaan bia daa ŋman,


\par }{\Q \VS{31}li yooe ki Yennu wutoor doo bi paak;

\par }{\QB ki u kpii bi nipaarit, binba tee Israel naasinchinchiba na.


\par }{\BB \par }
{\Q \VS{32}Linba na kur, ŋaan niib na bia lek din tuun yanbɔmm.

\par }{\Q Yennu bakitnauŋ toona nba ki u tuun na kur lek,

\par }{\QB bi din ki teenɔ yada.


\par }{\Q \VS{33}Li paak ki u din jiŋ bi daa ki li tee nan foon na,

\par }{\QB ki bia jii biak ki jiŋ bi manfoa.


\par }{\Q \VS{34}Yoo nba kur ki u kpii bi siabi,

\par }{\QB leeb nba biar na tuu mɔ kɔɔbiae,

\par }{\QB ki lebit bi binbeŋ ki miar ŋɔɔ Yennu nan ninbinmɔnii.


\par }{\Q \VS{35}Bi tuu tiar nan Yennu-e tee bi guutɔɔ,

\par }{\QB ki tee Yabint daanɔ nba baar ki sommitib.


\par }{\Q \VS{36}Ŋaan bi mɔbona kur din tee faie;

\par }{\QB bi din ki piak siar ki li tee barmɔnii.


\par }{\Q \VS{37}Bi para din ki yeen nanɔ,

\par }{\QB bi din ki dia bi mɔlor fanu nanɔ.


\par }{\BB \par }
{\Q \VS{38}Ŋaan Yennu lek bia din mɔk ninbatinu nan u niib na,

\par }{\QB ki nyik chab bi yanbɔmm, ki din ki biiribi.

\par }{\Q Yoo n tuu yoo u din tuu gɔɔr u wutoore, ki ki fiint u jati.


\par }{\Q \VS{39}U din mi nan bi tee nisaariie,

\par }{\QB ki tee nan wamaasin nba tuu gar ki ji ki jent na.


\par }{\BB \par }
{\Q \VS{40}Bi din tuu baar nan kpikpiruko ki biirɔ yoo kur

\par }{\QB kunkoouk na paak, ki teenɔ parbiir, muuk na ni.


\par }{\Q \VS{41}Bi din bikii Yennu-e yoo kur,

\par }{\QB ki dont Israel teeb Kasii Daanɔ maŋ wutoor.


\par }{\Q \VS{42}Bi din tamm u yabint paŋ

\par }{\QB nan daar nba ki u din fatib bi datai boor nae,


\par }{\QB \VS{43}ki din tun u bakitnauŋ nan yaarlituk toona,

\par }{\QB Soann paanu nba be Ijipt tiŋ ni na.


\par }{\Q \VS{44}U din te ki mɔka nyun kpant sɔn,

\par }{\QB ki Ijipt teeb kɔŋ nyun nan nyunu.


\par }{\Q \VS{45}U din te kpajui baa bi ni, ki daamiib,

\par }{\QB ki te pɔnta yabit ki biir bi tiŋ.


\par }{\Q \VS{46}U din tun naasuut, ki bi baar ŋman bi bonbuburit,

\par }{\QB ki bia biir bi kpaant kur.


\par }{\Q \VS{47}U din tun sakaana, ki li biir bi tilontii,

\par }{\QB ki te sakaana baa bi kinkanii paak, ki li kpo.


\par }{\Q \VS{48}U din te sakaana nan sanyikintii kpii bi bonkobit.


\par }{\Q \VS{49}U din kpaar u wutoor ki paan bi paak,

\par }{\QB ki li tee kuun malakae baar bi paak,

\par }{\QB ki bi be parbiir ni.


\par }{\Q \VS{50}U din ki gɔɔr u wutoor koo ki tinn bi manfoa,

\par }{\QB ŋaan kpiib nan yiarbiit.


\par }{\Q \VS{51}U din kpii Ijipt nirɔ kur bija sinsinn.


\par }{\BB \par }
{\Q \VS{52}U din gare ki u niib na waa nan pekpaarik nba tuu gar

\par }{\QB ki u pei waa na, ki ŋmakitirib kunkoouk na paak.


\par }{\Q \VS{53}U din ŋmakitirib nan laafia, ki bi ki mɔk jaŋmaanii,

\par }{\QB ŋaan ki u te ki mɔkgbeŋir mubin bi datai na paak,


\par }{\Q \VS{54}ki din diab ki baar namm u kasii tiŋ kpaar boor,

\par }{\QB ki li tee kunkona tiŋ nba ki u kɔn ki nyann na ni.


\par }{\Q \VS{55}U din ber niib nba kɔɔ leŋ na ki nyinnib,

\par }{\QB yoo nba ki u nigannkab Israel teeb baat na,

\par }{\QB ki biit tiŋ na ki tur bi booru kur,

\par }{\QB ki kɔɔmm niib nba din kɔɔ leŋ na ŋei ni.


\par }{\BB \par }
{\Q \VS{56}Ŋaan Israel teeb na lek din mɔk mɔyêtuk

\par }{\QB ki biir Yabint Yennu, ki bia bikiiɔ, ki ki saak u sennu na.


\par }{\Q \VS{57}Bi din tee mɔyêtdamme, ki ki mɔk mɔsaku,

\par }{\QB nan bi baanba nba din ki mɔk na.

\par }{\Q Bi din tee nan tɔrbanŋmarima nae.


\par }{\Q \VS{58}Bi din dont Yennu wutoor nan bi tingbanjiant boa,

\par }{\QB ki gbit u kpak nan bi pata.


\par }{\Q \VS{59}Yennu din donn wutoor nan waa la nna na,

\par }{\QB li paak, ki u yêt u niib fas fas.


\par }{\Q \VS{60}U din yaan u kasii boor nba be Siilo na,

\par }{\QB ki li tee u lanbouŋ nba ki u tuu kɔɔ nant na,


\par }{\Q \VS{61}ki din te ki ti datai fat mɔlor lakir nba tee nyinn

\par }{\QB ki want u paŋ nan baakir na.


\par }{\Q \VS{62}U din donn wutoor nan u tiɔŋ niib,

\par }{\QB ki te ki bi datai kpiib.


\par }{\Q \VS{63}Bi din kpii naasimm tɔbii ni,

\par }{\QB ki sapaamm kɔŋ jab nan bin kumm.


\par }{\Q \VS{64}Bi mannteeb din kpo tɔbii ni,

\par }{\QB ki bi datai na ki saak ki pakɔi na fabinii.


\par }{\BB \par }
{\Q \VS{65}Li joontik, ki Yennu fiir ki tee nan u bo gɔɔnte na,

\par }{\QB ki tee nan nipaaruk nba tuu nyu daan ki ŋamm la paŋ na,


\par }{\Q \VS{66}ki ber u datai ki nyinnib, ki bi dii fei nba kaa paak.


\par }{\Q \VS{67}U din yêt Joosef maaru; u din ki gann Efraim booru,


\par }{\Q \VS{68}ŋaan gann Juda booru

\par }{\QB nan Sayɔnn kunkonn nba ki u mantik loon na.


\par }{\Q \VS{69}Leŋe ki u maa u ŋasaakak,

\par }{\QB ki li fɔk nan sanpaak na,

\par }{\QB ki te ki li yoo be nan tingbouŋ nba yoo be na.


\par }{\BB \par }
{\Q \VS{70}U din gann Defid, ki u tee u toontunnɔ,

\par }{\QB ki u nyinnɔ bonkob-look ni,


\par }{\Q \VS{71}waa sii kpaar pei na, ki u jiiu ki teenɔ kpanbar,

\par }{\QB ki u sii gorii u niib Israel teeb, binba tee ŋɔɔ Yennu faar na.


\par }{\Q \VS{72}Ki Defid jii u par kur ki diab nan barmɔnii,

\par }{\QB ki soorib fanu, ki ŋmakitirib.




\par }\PsalmChap{79}{\SH Yenmiaru nba jiin Israel teeb po
\par }
{\Q \VerseOne{1}Yennu, binba ki waa-a na lek a tiŋa.

\par }{\Q Bi biir a kasii ŋasaakak nawa ki but Jerusalem.


\par }{\Q \VS{2}Bi jii a niib gbanant ki tur juut nan muuk ni bonkobit,

\par }{\QB a bin di.


\par }{\Q \VS{3}Bi kpii a niib ki bi sɔn puub nan nyun na.

\par }{\Q Sɔn puube nan nyun na Jerusalem kur po,

\par }{\QB ki sɔɔ ki be ki saa pii niib na gbanant.


\par }{\Q \VS{4}Digbana nba kpiat na sukiite ki bia laat, ki sarikitit.


\par }{\BB \par }
{\Q \VS{5}Yennu, a wutoor saa do ti paak ki lin wei nlee?

\par }{\Q A wutoor sii tun ki dite nan muu na-a?


\par }{\Q \VS{6}Ŋmantir a wutoor ki paan digbana nba ki jiantira na paak,

\par }{\QB niib nba ki meia na.


\par }{\Q \VS{7}Bi kpii a niib, ki boont a tingbouŋa.


\par }{\BB \par }
{\Q \VS{8}A daa daar ti tuba, ti yeejamm yanbɔmm paaki,

\par }{\QB a tint ninbaauk mɔtana, ti ji ki mɔk dindanni.


\par }{\Q \VS{9}Yennu, a sommit, ki tinnit.

\par }{\Q A fatit ki nyik chab ti yanbɔmm, kimaan a mɔŋ sanŋann paak.


\par }{\Q \VS{10}Bee teen ki boorganu na boit a, “I Yennu na be lee?”

\par }{\Q Yennu, ŋaant ki tin la nan ti ninbina,

\par }{\QB ki a dat binba kpii a niib na tuba.


\par }{\BB \par }
{\Q \VS{11}Gbiintir dansarkɔɔra na fabinii,

\par }{\QB ki jii a paŋ ki fat binba ki bi pak biirib ki loon bin kpib na.


\par }{\Q \VS{12}Yennu, digbanlia nba sukii ki biira na,

\par }{\QB jiint pab taar munlore bi biit paak.


\par }{\Q \VS{13}Ki timm nba tee a niib, ki tee a pelook ni pei na

\par }{\QB sii teena niipoouk nan yoo nba kaa paak,

\par }{\QB ki bia sii dontira yoo kur.




\par }\PsalmChap{80}{\SH Yenmiaru nba jiin Israel teeb fiinu po
\par }
{\Q \VerseOne{1}Yennu, fin nba din ŋmakitir Israel teeb

\par }{\Q nan pekpaarik nba tuu ŋmakitir pei biaŋinba na,

\par }{\Q gbiintir ki turit.

\par }{\Q Fin nba kar a naangbouŋ paak,

\par }{\QB bonninnant banlee nba mɔk kpinkpant na\FTNT{*}{{\FR 80:1 }{\FR{80.1
}}{\FT{Bi maan ni, bi yib “cherubime”, ki bi naan bonkobit, ŋaan mɔk kpinkpant.}}} paapo,


\par }{\Q \VS{2}fiitir a mɔŋ ki wann Efraim booru nan Benjaminn booru

\par }{\QB nan Manase booru, ki jii a paŋ ki baar tinnit.


\par }{\BB \par }
{\Q \VS{3}Yennu, ŋaant ki tin jen a boor,

\par }{\QB a tinit ninbaauk ki tin la tinnu.


\par }{\BB \par }
{\Q \VS{4}Yabint daanɔ Yennu, a saa donn wutoor

\par }{\QB ki lin wei nlee, ki tan fit gbat a niib miaru?


\par }{\Q \VS{5}A te ki ti di ninbaauk,

\par }{\QB ki turit ninnyuut nan nyubitgbeŋir ki ti nyuu.


\par }{\Q \VS{6}A te ki ti datai kɔn nant, a bin fat ti tinii ki sukiit.


\par }{\BB \par }
{\Q \VS{7}Yabint Yennu, a tinit ninbaauk

\par }{\QB ki ŋaan ki tin jen a boor ki la tinnu.


\par }{\BB \par }
{\Q \VS{8}A nyii nan tiik nyakir Ijipt tiŋ nie, ki ber digbanlia,

\par }{\QB ki nyinnib, ŋaan bur nyakir maŋ bi tiŋ ni.


\par }{\Q \VS{9}A din poŋ ŋamm yiare leŋ ki burir, ki te ki li kpaat,

\par }{\QB ki li jiina mii sik, ki lat ki gbenn tiŋ na kur po.


\par }{\Q \VS{10}Tiik na maasu din bakin kunkona nawa,

\par }{\QB ki li yiinii bia piin kpek-kpera na.


\par }{\Q \VS{11}Li yiinii din lat baar Sinsuuk ni mɔkgbeŋir na boora,

\par }{\QB ki bia tant ki saa tuu Yufrates mɔkira.


\par }{\Q \VS{12}Bee ki a yeer joona nba maa ki lintiri?

\par }{\QB Mɔtana, wunba kur gaar saa fit jan li lɔɔna.


\par }{\Q \VS{13}Mɔdoorii biirire, ki muuk ni bonkobit bia di ŋanne.


\par }{\BB \par }
{\Q \VS{14}Yabint Yennu, jenin ti boor.

\par }{\Q Tibint yendɔuŋ ni, ki got sikin ti paak;

\par }{\QB baat ki tan tinn a niib.


\par }{\Q \VS{15}Baat ki tan tinn tilontik nba ki a burɔ,

\par }{\QB ki u tee tipaaŋ, ki a te ki u kpaat nan paŋ na.


\par }{\BB \par }
{\Q \VS{16}Ti datai chɔɔr ki bir tiŋ ni, ki joor muuwa;

\par }{\QB gotirib nan wutoor ki biirib.


\par }{\Q \VS{17}Guut ki tinn niib nba ki a gannib,

\par }{\QB ki bi tee digbann nba ki a te ki bi paar na.


\par }{\Q \VS{18}Ki ti ji kan ban lek ti numm nanani.

\par }{\Q A te ki tii mɔk manfoor, kii yi a sann kii dontira.


\par }{\BB \par }
{\Q \VS{19}Yabint daanɔ Yennu, a tinit ninbaauk,

\par }{\QB ki ŋaan ki tin jen a boor, ki la tinnu.




\par }\PsalmChap{81}{\SH Yenjiantu jaamm yaŋ
\par }
{\Q \VerseOne{1}Yinin yaŋ sanpaapowa nan kpinkpammuk

\par }{\Q ki tur ti guutɔɔ Yennu.

\par }{\Q Yinin dontir yaŋ ki tur ŋɔɔ Yennu nba ki Jakɔb din jiantir na.


\par }{\Q \VS{2}Piint bonmumɔɔt faanu kii ŋakin siiyak,

\par }{\Q ki pinn kunkɔmana nba be kɔnn nan biɔk paak na.


\par }{\Q \VS{3}Pebin jaamm na naatunn, yoo nba ki ŋmaarik paan,

\par }{\QB nan yoo nba ki u tee ŋmaamunn na.


\par }{\Q \VS{4}Linba nae tee Israel teeb sennu,

\par }{\Q ki tee wannu nba nyii Yennu nba ki Jakɔb\FTNT{*}{{\FR 81:4 }{\FR{81.4
}}{\FT{Jakɔb sanleere tee Israel.}}} din jiantir na boor,


\par }{\Q \VS{5}ki u sennir ki li tee Israel teeb sennu

\par }{\QB yoo nba ki u din lek Ijipt tiŋ na.

\par }{\BB \par }
{\Q N din gbat magamm nba ki n ki mi,


\par }{\Q \VS{6}ki li yet a, “N paat jika nba paa i bɔpiat paak nawa.

\par }{\Q N te ki i bir i jika kurawa.


\par }{\Q \VS{7}I yiinin yoo nba ki i be wahala ni, ki n tinni,

\par }{\Q ki n be wonpaaruk ni, ŋaan gat ki turi,

\par }{\QB ki bikini Meriba nyun boor.


\par }{\Q \VS{8}Gbiintir man, n niib, ki n turi kpaanii.

\par }{\Q Israel teeb, n bo sunman yin gbiint ki turime.


\par }{\Q \VS{9}I daa ban jiantir yensau.


\par }{\Q \VS{10}Mine tee i Yomdaanɔ Yennu,

\par }{\Q mine din nyinni Ijipt tiŋ ni;

\par }{\QB yaatir i mɔb man, ki n dinni.


\par }{\BB \par }
{\Q \VS{11}“Ŋaan n niib na kan gbiint ki turimi.

\par }{\Q Israel teeb na kan sikin bi mɔŋ ki turin.


\par }{\Q \VS{12}Li paak ki n te ki bi be tuukpaatuk benu,

\par }{\QB ki tuun bi mɔŋ nba loon bii be biaŋinba.


\par }{\Q \VS{13}N niib-i bonni saa gbiint ki turin,

\par }{\Q Israel teeb maŋ-i bonni saa wei n wannu,


\par }{\Q \VS{14}n bo saa kɔne yian ki nyann bi datai,

\par }{\QB ki biir bi datai maŋ kur.


\par }{\Q \VS{15}Ki binba ki loonin na, jaŋmaanii saa soorib,

\par }{\Q ki bin gbaan n tɔɔnn,

\par }{\QB ki bi tubdatu sii be yaayoo nan yaayoo.


\par }{\Q \VS{16}Ŋaan n saa dinni jeet nba ŋan,

\par }{\Q ki bia gbooni nan siat nba saa nyi tanfiiɔk ni.”




\par }\PsalmChap{82}{\SH Yennu-e tee kpanbarjaann
\par }
{\Q \VerseOne{1}Yennu kar u naangbouŋ paak,

\par }{\Q ki barbuura bonchiann be u tɔɔnn,

\par }{\QB ki u bu bi buut ki yaa,


\par }{\Q \VS{2}“I daa nyikin barmɔnii bunu,

\par }{\Q I daa bu ki teen tondamm na mɔnii.


\par }{\Q \VS{3}Bumin barmɔnii buut ki somm nandamm nan kpeebii,

\par }{\Q pakin barmɔnii ki somm talas damm nan binba ki li diimm na.


\par }{\Q \VS{4}Fatirib ki nyinnib biit damm nuu ni.


\par }{\BB \par }
{\Q \VS{5}“Bi ki mi siari, bi bia ki bant siar paaki,

\par }{\QB ki tee ŋmabir damm,

\par }{\Q ki barmɔnii paku bot durinya na teeb boor.


\par }{\Q \VS{6}Ki min Yennu yet a, ‘I tee barbuurae, i kur tee Yennu waase,’


\par }{\Q \VS{7}ŋaan i kur tan saa kpoe nan nileeb na,

\par }{\Q ki bia kpo nan doo guuteleeb na.”


\par }{\BB \par }
{\Q \VS{8}Yennu, setir ki bu tingbouŋ na buut,

\par }{\QB kimaan digbana na kur tee a yare.




\par }\PsalmChap{83}{\SH Yenmiaru ki jiin Israel teeb datai nyannu po
\par }
{\Q \VerseOne{1}Yennu, a daa ŋmini, a daa ŋmin ki taantir.


\par }{\Q \VS{2}Gotir, a datai nba yêen ki ki saak a mɔb.


\par }{\Q \VS{3}Bi bɔrii ki lorin lora a bin biir a niib;

\par }{\Q bi lorin a bin biir binba ki a guub na,


\par }{\Q \VS{4}ki yeen leeb a, “Ii saana man ki tin boont digbann na,

\par }{\Q ti daa te ki Israel sann ji puuri.”


\par }{\BB \par }
{\Q \VS{5}Ki bi kur taan dudukyent ki lor a bin biira.


\par }{\Q \VS{6}Ki Edom teeb, nan Ismael teeb, nan Moab teeb,

\par }{\QB nan Hagar booru ni niib,


\par }{\Q \VS{7}nan Gebal teeb, nan Amonn teeb, nan Amalek teeb,

\par }{\QB nan Filistia teeb, nan Taya doo ni niib taan a bin kɔn nana.


\par }{\Q \VS{8}Ki Asiria teeb mun taan Amonn teeb

\par }{\QB nan Moab teeb nba tee Lot yaaboona na po.


\par }{\BB \par }
{\Q \VS{9}Teentib nan faa din tun biaŋinba ki tur Midiann teeb,

\par }{\Q nan faa bia din tun biaŋinba ki tur Sisera nan Jabinn,

\par }{\QB Kisonn mɔkir ni na,


\par }{\Q \VS{10}binba ki ti din biirib Endor doo ni,

\par }{\QB ki bi gbanant dɔɔ ki tan bat na.


\par }{\Q \VS{11}Teent bi nijaana nan faa din tun biaŋinba

\par }{\QB ki tur bat Oreb nan bat Seeb na,

\par }{\Q ki nyann bi tɔɔndamm kur nan faa din tun biaŋinba

\par }{\QB ki tur bat Seba nan bat Salmuna na.


\par }{\Q \VS{12}Ŋamme din yet a, “Ŋaant ki tin fat Yennu tiŋ na ki yent.”


\par }{\BB \par }
{\Q \VS{13}Yennu, ŋaant ki bii tee nan tangbiruŋ na,

\par }{\Q kii biaki tee nan fouŋ nba ki wouŋ tuu pebir na.


\par }{\Q \VS{14-15}Wein ki berib nan wonpaaruk,

\par }{\QB ki da wonpaaruk ki fibitib,

\par }{\Q ki kɔɔmm jaŋmaanii nan muu nba tuu di muuk na,

\par }{\QB koo nan muu nba tuu di ki lenn kunkona na.


\par }{\Q \VS{16}Yennu, dintib fei, ki lin te niib kur n lon a boor.


\par }{\Q \VS{17}A te ki bii di fei yoo kur, kii tiin jaŋmaanii.

\par }{\Q Ŋaant bin kpo nan fei.


\par }{\Q \VS{18}Ŋaant ki bin bann nan fine tee Yennu,

\par }{\QB ki tee yabint daanɔ, tingbouŋ na kur po.




\par }\PsalmChap{84}{\SH Parpeenn nba be Yenjiantu ni
\par }
{\Q \VerseOne{1}Yabint daanɔ Yennu, a ŋasaakak mantik ŋan bonchiann.


\par }{\Q \VS{2}N mantik loon ki mii be leŋ,

\par }{\Q n seek kur loon ki mii be Yennu ŋasaakak nie,

\par }{\QB kii yiin parmaasir yanii nan n par kur

\par }{\QB kii teen Yennu nba fo na.


\par }{\Q \VS{3}Yabint daanɔ nba tee n kpanbar nan n Yennu,

\par }{\QB jablankpiitii gbaa, ŋaan bi mɔk bi ŋei,

\par }{\Q ki tabilantianii mun bia luu bi tiat ki kaatir bi waas li ni,

\par }{\QB ki li kpia a maruŋ binbintir.


\par }{\Q \VS{4}Parpeenn be binba kɔɔ a ŋaak ni na paak,

\par }{\QB bi sii tun yiin yaniie ki dontira.


\par }{\BB \par }
{\Q \VS{5}Binba ki bi paŋ nyi a boor na, parpeenn tee bi yare,

\par }{\Q ki tee binba jii bi para ki teen siir nan bin saan

\par }{\QB Sayɔnn kunkonn boor na.


\par }{\Q \VS{6}Baa somm ki gar Baka baakoouŋ na ni na,

\par }{\QB ki bi te leŋ teen nyuntona.

\par }{\Q Siɔk-i baar, ki saak baa, nyunboa tuu dɔɔre,


\par }{\Q \VS{7}ki bi saa ki ŋammit laat paŋ tee-e

\par }{\QB nan baa tan saa baar Yennu boor, Sayɔnn kunkonn na paak.


\par }{\BB \par }
{\Q \VS{8}Yabint daanɔ Yennu, gbatir n miaru,

\par }{\QB Fin nba ki Jakɔb din jiantir na, gbiintirin.


\par }{\Q \VS{9}Yennu, kpanbar nba ki a gannɔ na, teent piisin u paak.


\par }{\BB \par }
{\Q \VS{10}Mi-i dɔɔr daar yennkɔɔ a ŋasaakak ni,

\par }{\QB li chee nan man dɔɔr siar po daa tusir.

\par }{\Q Mi-i see Yennu ŋasaakak boor ki guu tammɔb,

\par }{\QB li chee nan man kɔɔ nibiiuk ŋaak.


\par }{\Q \VS{11}Kimaan Yennu-e tee ti guutɔɔ nan ti kpanbar,

\par }{\QB ki tee piisin ti paak, ki ti laat burchint nan baakir,

\par }{\Q ki binba tuun linba ŋan, u ki miimm bonŋana.


\par }{\Q \VS{12}Yabint Yennu, parpeenn be damm nba teena yada paak.




\par }\PsalmChap{85}{\SH Yenmiaru nba saa somm Israel teeb
\par }
{\Q \VerseOne{1}Yennu, a mɔk ninbatinu nan a tiŋ.

\par }{\Q A te ki Israel teeb bia ŋamm mɔkita.


\par }{\Q \VS{2}A nyikchab a niib bi yanbɔmma,

\par }{\QB ki bia piin bi biit kurawa.


\par }{\Q \VS{3}A nyik ki ji ki dont wutoor nammi,

\par }{\QB ki soor a parbeenn na.


\par }{\BB \par }
{\Q \VS{4}Yennu, fine tee ti tinntɔɔ,

\par }{\Q jenin nant, ki nyik, ki daa dont wutoor nanti.


\par }{\Q \VS{5}A saa donn wutoor ti paak ki li ki mɔk yoo-o?

\par }{\Q A kan ban nyik a wutoor maŋi-i?


\par }{\Q \VS{6}A ŋammit, ki tii paar,

\par }{\QB ki timm nba tee a niib na n dont a sann.


\par }{\Q \VS{7}Yennu, want a lomm nba be yoo kur na,

\par }{\QB ki bia sommit, ki tinnit.


\par }{\BB \par }
{\Q \VS{8}N saa gbiint linba ki ti Yomdaanɔ Yennu yete;

\par }{\Q li-i tee ki ti ki ŋmat ti jat binbeŋ ni,

\par }{\QB u senn mɔsonn a u saa tur timm u niib parmaasira.


\par }{\Q \VS{9}Barmɔnii, u teen siir nan wun tinn binba baakitɔ,

\par }{\QB ki u baakir saa kpakin ti tiŋ ni.


\par }{\Q \VS{10}Lomm nan barmɔnpakue che leeb,

\par }{\QB ki kasii binbeŋ nan parmaasir barin leeb.


\par }{\Q \VS{11}Binbenŋaŋ saa nyi tingbouŋ na nie,

\par }{\QB ki popeensin n nyi yendɔuŋ ni.


\par }{\Q \VS{12}Yennu saa turit linba ŋan,

\par }{\QB ki te ki ti tiŋ n kpiak ki nan jeet.


\par }{\Q \VS{13}Popeensime tuu lii Yennu tɔɔnn, ki ŋammit sɔnu ki teenɔ.




\par }\PsalmChap{86}{\SH Yenmiaru nba jiin sommir po
\par }
{\Q \VerseOne{1}Yennu, gbiintir ki turin gatu,

\par }{\Q kimaan n tee tatimɔɔe, ki namii.


\par }{\Q \VS{2}Ii guu n manfoor, kimaan n jii n mɔŋ ki turawa.

\par }{\Q Fine tee n Yennu, ki a tinn a daabir nba teena yada na.


\par }{\BB \par }
{\Q \VS{3}Yennu, a tinin ninbaauk, kimaan n meia yoo kur.


\par }{\Q \VS{4}Yennu, a te ki a daabir-ii mɔk parpeenn,

\par }{\QB kimaan n jikit n miaru ki teen fine.


\par }{\Q \VS{5}Yennu, a mɔk nyikinchab, ki ŋan turit,

\par }{\Q ki a lomm gbee nan wunba kur miara.


\par }{\BB \par }
{\Q \VS{6}Yennu, gbiintir n miaru,

\par }{\QB ki gbiint n fabinii nba loon sommir.


\par }{\Q \VS{7}N wahala yooe ki n saa yiina, kimaan a saa turin gatuwa.


\par }{\BB \par }
{\Q \VS{8}Yennu, yensau kaa ki tee nan fin na,

\par }{\Q sɔɔ daa ki ban tun siar ki li tee nan a yar na.


\par }{\Q \VS{9}Yennu, digbana nba kur ki a nan na tan saa baar

\par }{\QB ki gbaan a tɔɔnn, ki jianta; bi tan saa tur a sann baakir.


\par }{\Q \VS{10}A tee yabintdaanɔe, ki tuun bakitnauŋ toona, fin kɔɔe tee Yennu.


\par }{\BB \par }
{\Q \VS{11}Yennu, a wannin a sɔnii, ki n saa somm nan barmɔnii.

\par }{\Q A wannin ki n jianta nan n par kur, kii tiin a sann jaŋmaanii.


\par }{\Q \VS{12}N Yomdaanɔ Yennu, n saa jianta nan n par kure.

\par }{\Q N sii baakit a sann nan yoo nba kaa gbennu.


\par }{\Q \VS{13}A mɔk lomm bonchiann nanin, ki tinnin,

\par }{\QB ki n ki sik kaauk ni.


\par }{\Q \VS{14}Yennu, karinbaandamm fiir a bin biirin,

\par }{\QB ki tee nikpiirit nba taan leeb a bin kpin;

\par }{\Q bi tee niib nba baka kaa a poe.


\par }{\Q \VS{15}Ŋaan fin n Yomdaanɔ, fine tee ninbatinu nan lomm Yennu,

\par }{\QB ki mɔk sukuru nan barmɔnii nan burchint.


\par }{\Q \VS{16}Jiantir n paak, ki tinin ninbaauk, a chekinin, ki tinin,

\par }{\QB kimaan n jiantira nan n naa nba din jiantira biaŋinba nae.


\par }{\Q \VS{17}Yennu, turimin a ŋamm siara, ki n datai n la, ki di fei,

\par }{\QB kimaan fin Yennu-e sommin ki maan n par.




\par }\PsalmChap{87}{\SH Dontir nba jiin Jerusalem po
\par }
{\Q \VerseOne{1}Yennu maa u doo Jerusalem kasii kunkona paak.


\par }{\Q \VS{2}U loon Jerusalem maŋ ki gar Israel teeb nba kɔɔ siaminba kur.


\par }{\Q \VS{3}Yennu doo, gbiintir bonŋana nba ki bi piak ki jiint a po na.


\par }{\BB \par }
{\Q \VS{4}“Yoo nba ki n tan saa sɔb digbana nba saak n mɔb na,

\par }{\Q n tan saa pukin Ijipt nan Babilonn.

\par }{\Q Mi-i taŋi sɔb Jerusalem teeb sana, n saa pukin Filistia

\par }{\QB nan Taya nan Itiopia teeb sana.”


\par }{\BB \par }
{\Q \VS{5}Ki bi tan saa pak Sayɔnn po ki yet nan digbana kur nyii u nie,

\par }{\Q ki Yabint Daanɔ saa te ki u mɔk paŋ.


\par }{\Q \VS{6}Yennu tan saa sɔb niib sana ki pukin Jerusalem teeb po.


\par }{\Q \VS{7}Ki bi waa waak ki yiin yanii a, “Ti piisin kur nyi Jerusalem-e.”




\par }\PsalmChap{88}{\SH Yenmiaru nba jiin sommir po
\par }
{\Q \VerseOne{1}N Yomdaanɔ Yennu, fine tee n tinntɔɔ,

\par }{\Q n mɔ fabin ki teena yonnu nan nyiɔk kur.


\par }{\Q \VS{2}Gbatir n miaru, gbiintir n fabinii ki sommin.


\par }{\BB \par }
{\Q \VS{3}Parbiir bonchiann baarima, ki n ji naak nan kuun.


\par }{\Q \VS{4}N ji tee nan nileeb nba tuu yaa bin kpo nae,

\par }{\QB ki n paŋ kur gbenn.


\par }{\Q \VS{5}Ki n nyint kpeemm boor,

\par }{\Q ki ji tee nan binba ki bi tuu kpib ki bi dɔɔ kaat ni,

\par }{\Q ki tee binba ki a ji ki tian bi po na,

\par }{\Q binba ki a ji kan sommibi.


\par }{\Q \VS{6}Ki a jiin ki lun kasunsuŋ ni,

\par }{\Q ki li tee siaminba tee bunbɔncheenn ki bia sumii chib.


\par }{\Q \VS{7}A wutoor paa n paak ki kpai, ki n dɔɔ nyunpana lɔŋ ni.


\par }{\BB \par }
{\Q \VS{8}A te ki n yɔnanmɔnii nyikin, ki te ki n nubir bi boor,

\par }{\Q ki n be diloor, ki ji kan fit chiar.


\par }{\Q \VS{9}N ninbina diŋ nan wahalawa.

\par }{\Q Yennu, n yia daa kur, ki dont n nii ki meia.


\par }{\BB \par }
{\Q \VS{10}A tuun bakitnauŋ toona ki teen kpeemmi-i?

\par }{\Q Kpeemm fit fi ki dontirani-i?


\par }{\Q \VS{11}A lomm nba kaa gbennu na, bi piak li po kaat ni-i?

\par }{\QB koo ki piak a binbenŋaŋ, biiru boori-i?


\par }{\Q \VS{12}Bi laat a yaarlituk toona bunbɔnn niŋi-i?

\par }{\QB koo ki laat a toonŋana tiŋ nba ni ki bi tamm a po na ni-i?


\par }{\BB \par }
{\Q \VS{13}Yennu, n yi fine, maa a sommin; n meia sanyiɔk kur.


\par }{\Q \VS{14}Yennu, bee ki a yêtimi? Bee ki a lek a numm nanimi?


\par }{\Q \VS{15}Maa fiir ki tee bika, n di wahala ki per man kpowa;

\par }{\Q a tubdatu jikir na chɔkima,


\par }{\Q \VS{16}ki a wutobiiuk na butima,

\par }{\QB ki a jaŋmaansooruk leku na biirin.


\par }{\Q \VS{17}Daar n tuu daar, li tuu lintime nan nyunmɔnn na,

\par }{\QB ki set loonin lokir kur po.


\par }{\Q \VS{18}A te ki n yɔnanmɔnii nyikin,

\par }{\QB ki bunbɔncheenn kɔɔe ji tee n yɔnanmɔŋ.




\par }\PsalmChap{89}{\SH Israel teeb daamii yoo yaŋ
\par }
{\Q \VerseOne{1}Yennu, n sii tun yiin yaniie

\par }{\Q ki jiin a lomm nba kaa gbennu na po.

\par }{\Q N saa jii mɔbe ki mɔɔnt a barmɔnii binbeŋ po,

\par }{\QB maaru n tuu maaru kur ni.


\par }{\Q \VS{2}N saa wann nan a lomm see-e kenken yoo kur,

\par }{\Q ki bia wann nan a barmɔnii binbeŋ be-e fanu

\par }{\QB nan sanpagbouŋ na.


\par }{\Q \VS{3}A din yet a, “N senn n mɔlor nan nirɔ nba ki n ganne.

\par }{\Q N senn mɔsonn nan n toontunnɔ Defid-e a,


\par }{\Q \VS{4}‘A maaru ni nirɔe sii tun tee kpanbar.

\par }{\Q N saa te ki a naangbouŋ-ii mɔk paŋ, maaru n tuu maaru kur ni.’ ”


\par }{\BB \par }
{\Q \VS{5}Yennu, sanpagbant yiin yanii ki dont a bakitnauŋ toona,

\par }{\Q ki kasii damm yiin a barmɔnii binbeŋ po.


\par }{\Q \VS{6}Yennu, sɔɔ ki be yendɔuŋ ni ki tee nan fin na;

\par }{\QB malakanba nba be yendɔuŋ ni, bi sɔɔ ki tee a lɔɔ.


\par }{\Q \VS{7}Kasii damm sinsuuk nie ki yentinu be bonchiann,

\par }{\QB a mɔk baakir ki gar binba linta na kur.


\par }{\BB \par }
{\Q \VS{8}N Yomdaanɔ Yennu, sɔɔ ki be ki tee nan fin na.

\par }{\Q Yennu, fine tee yabint daanɔ, ki mɔk barmɔnii binbeŋ bona kur ni.


\par }{\Q \VS{9}Ki a ŋmakitir mɔkgbeŋa,

\par }{\QB ki yoo nba ki li nyunpana fiiri, ki a tuu te lin diŋ.


\par }{\Q \VS{10}A din faa but bonsusoouk Rahab ki kpiiu;

\par }{\QB ki jii a panchiɔŋ ki nyann a datai.


\par }{\Q \VS{11}Sanpaak nan tingbouŋ na kur tee a yare.

\par }{\QB Fine nan durinya nan linba kur be li ni.


\par }{\Q \VS{12}Fine nan li niidiitu nan niigaŋ po kur.

\par }{\Q Tabor kunkonn nan Hermonn kunkonn kur yiin parpeenn yanii

\par }{\QB ki dontir fine.


\par }{\Q \VS{13}A kpinkpouŋ be nan yiikooe, ki a nuu mɔk paŋ,

\par }{\QB ki a diitu nuu be sanpaapo.


\par }{\Q \VS{14}Kasii nan barmɔnii binbeŋe tee a naangbouŋ fiakir,

\par }{\Q ki lomm nan barmɔnii binbeŋ be a tɔɔnn po.


\par }{\BB \par }
{\Q \VS{15}Yennu, niib nba tumii ki sii jiantira nan yanii,

\par }{\Q parpeenn tee bi yare; ŋamme tee binba somm a yentu ni na.


\par }{\Q \VS{16}Bi kpamm a sann nie daa kur, ki dontira, a toonŋana paak,


\par }{\Q \VS{17}ki ti baakir nan paŋ nyi a boor, ki a lomm niŋe te ki ti nyann.


\par }{\Q \VS{18}Yennu-e gann ti guutɔɔ,

\par }{\Q fin nba tee timm Israel teeb kasii Yennu na,

\par }{\QB fine turit ti kpanbar.


\par }{\SH Yennu mɔlor nan Defid
\par }
{\Q \VS{19}Sianyoo ki a din pak yirintu ni ki tur a barmɔnii toontunnɔ,

\par }{\Q ki yet a, “N somm kunkɔnkɔnnɔ nan paŋa,

\par }{\Q n jii naangbouŋ ki tur daanɔ nba ki n gannɔ niib na niŋa.


\par }{\Q \VS{20}Mine jii n toontunnɔ Defid

\par }{\QB ki mɔɔn kasii kpan u yur paak ki teenɔ kpanbar.


\par }{\Q \VS{21}N paŋ sii yɔɔ be nanɔ; barmɔnii, n yiikoo saa te ki u wakii.


\par }{\Q \VS{22}U datai kan ban nyannɔ; nitonsɔɔ kan ban nyannɔ.


\par }{\Q \VS{23}N saa faa but u datai, ki bia kpi wunba kur namɔ.


\par }{\Q \VS{24}N sii loonɔ ki be fanu nanɔ, ki te ki u laat nyannu yoo kur.


\par }{\Q \VS{25}N saa yarik u naangbouŋ,

\par }{\QB laa nyii Sinsuuk ni Mɔkgbeŋir ki saan tuu Yufrates mɔkir.


\par }{\Q \VS{26}Ki u saa betin a, ‘Fine tee n baa nan n Yennu,

\par }{\QB ki bia tee n guutɔɔ nan tinntɔɔ.’


\par }{\Q \VS{27}Ki n saa jiiu ki teenɔ n bijakper,

\par }{\QB ki u sii tee wunba gar kpanbar kur;


\par }{\Q \VS{28}ki n sii tun dia n mɔsonn nanɔ,

\par }{\Q ki n mɔlor sii yɔɔ be nanɔ nan yoo nba kaa gbennu.


\par }{\Q \VS{29}N saa ŋamm senn u naan ki lii be mɔkmɔk nan mɔkmɔk,

\par }{\QB ki u yaaboonne sii tun tee kpanbar.


\par }{\BB \par }
{\Q \VS{30}“Ŋaan li-i tee ki u yaaboona na ki mɔk mɔsaku nan n sennu,

\par }{\QB ki bia ki waa n wannu na,


\par }{\Q \VS{31}li-i tee ki bi ki saak n kpaanii, ki bia ki dia n sennu na,


\par }{\Q \VS{32}ŋann n saa dat bi tubae, kimaan bi yanbɔmm paak.

\par }{\Q N saa te ki bin di fara bi biit paak,


\par }{\Q \VS{33}ŋaan n kan nyik n lomm nan Defid-i,

\par }{\QB koo ki kan dia n mɔlor nanɔ.


\par }{\Q \VS{34}N kan biir n mɔlor nanɔ,

\par }{\QB koo ki nyinn mɔlor nba ki n lor nanɔ na ni siari.


\par }{\BB \par }
{\Q \VS{35}“N por nan n kasii sann nae ki kat,

\par }{\QB nan n kan ban faar faak ki tur Defid-i.


\par }{\Q \VS{36}U sii tun mɔk yaaboonae,

\par }{\Q ki mine sii gorii u naangbouŋ nan yoo nba kaa gbennu,


\par }{\Q \VS{37}ki li sii yɔɔ be nan ŋmaarik nba yɔɔ be sanpagbouŋ ni

\par }{\QB biaŋinba na.”


\par }{\SH Fabinii ki jiin baa nyann kpanbar na po
\par }
{\Q \VS{38}Mɔtana, a donn wutoor nan a kpanbar ganntɔɔ nawa,

\par }{\QB ki yêtɔ, ki ji tabitɔ taar.


\par }{\Q \VS{39}A biir mɔlor nba ki a lor nan a toontunnɔ nawa,

\par }{\QB ki lu u naan fokirik jakint ni,


\par }{\Q \VS{40}ki yeer u doo joona, ki biir u ŋapaara ki li teen yann.


\par }{\Q \VS{41}Ki binba kur gar leŋ jaan u bona, ki u leeb ji laau.


\par }{\Q \VS{42}Ki a te ki u datai nyannɔ, ki te bi kur mɔk parpeenn.


\par }{\Q \VS{43}A te ki u kunkɔntiat teen yann, ki te ki bi nyannɔ tɔb ni.


\par }{\Q \VS{44}A tiit u naan dammira, ki faa yeer u naan kok ki bir tiŋ ni,


\par }{\Q \VS{45}ki te ki u kpet yian, ŋaan ki u yoo daa ki baari,

\par }{\QB ki te ki u dii fei.


\par }{\SH Yenmiaru nba jiin fatu po
\par }
{\Q \VS{46}Yennu, a saa bɔr a mɔŋe ki saa tuu yoo nba kaa gbennu-u?

\par }{\Q A wutoor saa di nan muu na ki lin wei nlee?


\par }{\Q \VS{47}A tiar n manfoor nba jiŋ biaŋinba.

\par }{\Q A tiar nan fine nant, ki ti tee nisaarii.


\par }{\Q \VS{48}Ŋmee sii yɔɔ be u manfoor ni, ki kan ban kpo?

\par }{\Q Nisaarik saa teen nlee, ki kan sik kaauk ni?


\par }{\BB \par }
{\Q \VS{49}N Yomdaanɔ, a lomm nba din be na, li siara be lia?

\par }{\Q Mɔsonn nba ki a din lor nan Defid na be lia?


\par }{\Q \VS{50}A daa tammit baa sukii min, a toontunnɔ biaŋinba,

\par }{\QB nan maa bia gaar tingbouŋ na mɔtont kur biaŋinba.


\par }{\Q \VS{51}Yennu, a dataie sukii a kpanbar ganntɔɔ na.

\par }{\Q Siaminba kur ki u saa, ki bi waa sukiiɔ.


\par }{\BB \par }
{\Q \VS{52}Pakin Yennu man ki saa tuu yoo nba kaa gbennu.

\par }{\BB \par }
{\Q Lii tee nna.




\par }{\MS GBOUŊ ŊANNA

\par }\PsalmChap{90}{\MR (Yanii 90 -- 106)

\par }{\SH Ki jiin Yennu nan nisaarik po
\par }
{\Q \VerseOne{1}N Yomdaanɔ, fine tun tee ti binbeboor.


\par }{\Q \VS{2}Faa daa din ki nan kunkona nan durinya na,

\par }{\Q ŋaan sɔɔ ki a poŋ din tee Yennu nba kaa gbennue,

\par }{\QB ki bia sii tun tee Yennu yaayoo siiyoo.


\par }{\BB \par }
{\Q \VS{3}A te ki nisaarik ŋmat waa bo be sian,

\par }{\QB ki lebitirɔ ki u kpantir tant.


\par }{\Q \VS{4}Bina tusir tee nan daar yennkɔɔ nae a boor,

\par }{\Q li tee nan wonn nba tuu gar nae, koo ki jin nan nyiɔk na.


\par }{\Q \VS{5}A jikitit ki yaatir nant nan nyunmɔnn nba tuu pubir nae.

\par }{\Q Ti manfoor jin nan damiit nae,

\par }{\QB ki tee nan sanyiɔk ni mɔmaatuk na.


\par }{\Q \VS{6}Li lek tuu fiir sanyiɔk ni ki paane, ki yit puuk,

\par }{\QB ŋaan daajoouk po lin koor ki suur.


\par }{\BB \par }
{\Q \VS{7}A wutoor di ki boontirite, ki a parbiir na jek ti gbanu.


\par }{\Q \VS{8}A bir ti yanbɔmm a tɔɔnn po,

\par }{\Q ki bir ti bunbɔr yanbɔmm yeenin ni, siaminba ki a sii laatir.


\par }{\Q \VS{9}A wutoor chɔɔ jiŋ ti manfoawa,

\par }{\QB ki ti bina tuu bot yiama nan kukura na.


\par }{\Q \VS{10}Ti manfoor tee bina piinlore-e,

\par }{\QB koo li-i tee ki ti mɔk paŋ, tin baar bina piinniin,

\par }{\QB ŋaan li kur na teent bakint nan ninbaatire;

\par }{\Q ti manfoor tuu gbenne yian, ki ti ji ki be.


\par }{\BB \par }
{\Q \VS{11}Ŋmee mi a wutoor paŋ nba tee?

\par }{\Q Ŋmee mi a wutoor nba saa baar nan jaŋmaansooruk nba?


\par }{\Q \VS{12}A wannit ti manfoor nba tenn ki jin biaŋinba,

\par }{\QB ki tin la yan kii sub.


\par }{\BB \par }
{\Q \VS{13}A wutoor saa do ki wei nlee?

\par }{\QB Yennu, tinin timm a daaba ninbaauk.


\par }{\Q \VS{14}Kɔɔntit a lomm nba kaa gbennu na ni sanyiɔk kur,

\par }{\Q ki li saa te ki ti mɔk parpeenn kii yiin yanii nan ti manfoor terik.


\par }{\Q \VS{15}Ŋaant ki tii mɔk parpeenn ki lin wei

\par }{\QB nan faa bo turit parbiir ki li wei biaŋinba na.


\par }{\Q \VS{16}Ŋaant timm a daaba na n la a toonjaana,

\par }{\QB ki ti yaaboona n la a baakir yabint.


\par }{\Q \VS{17}Ti Yomdaanɔ Yennu, ŋaant ki a piisim-ii be nant,

\par }{\Q ki te ki tin nyann linba kur ki ti tuun ni.




\par }\PsalmChap{91}{\SH Yennu-e tee ti guutɔɔ
\par }
{\Q \VerseOne{1}Wunba baar Yennu boor ki loon fatu;

\par }{\Q wunba biar Yabint Yennu maasu,


\par }{\Q \VS{2}ŋɔɔe saa fit yet a, “Yennu, fine tee n guutɔɔ nan n fat-tɔɔ.

\par }{\QB Fine te n Yennu; ki n teena yada.”


\par }{\Q \VS{3}U saa nyinna woonin ni ninbɔŋ nan yiarkanbant kur ni.


\par }{\Q \VS{4}U saa jii u kpinkpante ki bakina, ki sii guua ki a be fanu,

\par }{\QB ki u barmɔnii saa guura ki bia kɔn tura.


\par }{\Q \VS{5}A daa tiin nyiɔk ninbɔŋi, koo binba saa pikina yonnu ni,


\par }{\Q \VS{6}koo yiarkanbant nba baat nyiɔk, koo yiarbiit nba kpi yonnu ni.


\par }{\BB \par }
{\Q \VS{7}Tusir saa kpo ki dɔɔ linta,

\par }{\QB ki tusaa piik n kpo ki linta, ŋaan a kan la daŋi.


\par }{\Q \VS{8}A ninbinn saa la biit damm nba laat tubdatu biaŋinba.


\par }{\BB \par }
{\Q \VS{9}A jii Yennu-e ki teenɔ wunba kɔn a paak,

\par }{\QB ŋɔɔe tee Yabint daanɔ, ki tee a guutɔɔ;


\par }{\Q \VS{10}li paak, ninmɔnn kan baara,

\par }{\QB ninmɔnn kan nakin a ŋaaki.


\par }{\Q \VS{11}Yennu saa jii u malakanba ki bin guua,

\par }{\QB kii goriia siaminba kur ki a saa.


\par }{\Q \VS{12}Bi sii dia-a nan bi niie, ki a taar kan gbiat tann gbaa.


\par }{\BB \par }
{\Q \VS{13}A saa ŋmaat yanbɔra nan wai, yanbɔrtont nan waalabirii.


\par }{\Q \VS{14}Yennu yet a, “N saa tinn binba mɔk lomm nanin na,

\par }{\QB ki guur binba min ki n tee bi Yennu na.


\par }{\Q \VS{15}Bi-i yiinin, n saa turib gatu; bi-i kɔɔ daamii ni,

\par }{\QB n sii be namm, ki nyinnib, ki te bin la baakir.


\par }{\Q \VS{16}N saa turib manfofoouk, ki tinnib.”




\par }\PsalmChap{92}{\SH Dontir yaŋ
\par }
{\Q \VerseOne{1}Yennu, li ŋan ki tin tura niipoouk bonchiann.

\par }{\Q Yabint Yennu, li ŋan ki tin yin yaŋ ki tura baakir,


\par }{\Q \VS{2}ki mɔɔnt a lomm nba kaa gbennu na, sanyiɔk kur;

\par }{\QB nan a mamɔmm na, nyiɔk kur,


\par }{\Q \VS{3}ki jii bonmumɔɔt nan naagbai ki yin yanii ki donta.


\par }{\Q \VS{4}Yennu, a paŋ toona teenin parpeenne;

\par }{\Q faa tun linba nae te ki n yiin kpinkpammuk yanii.


\par }{\BB \par }
{\Q \VS{5}Yennu, a toona tee toonjaanae.

\par }{\QB A dudukit sumii bonchiann.


\par }{\Q \VS{6}Jatuk kan fit bann linba na,

\par }{\Q yankaarin daanɔ kan fit bann linba na paaki.


\par }{\Q \VS{7}Biit damm lek sii kpaatir nan mɔɔt nae;

\par }{\Q binba tuun toonbiit na lek sii mɔkitire,

\par }{\Q ŋaan fin Yennu tan saa biiribe fas,


\par }{\Q \VS{8}kimaan fin Yennu-e tee yiikoo daanɔ yaayoo siiyoo.


\par }{\BB \par }
{\Q \VS{9}Ti mi nan a datai kur saa kpowa,

\par }{\QB ki a saa nyann biit damm na kura.


\par }{\Q \VS{10}A te ki n mɔk paŋ nan mɔnaab nae,

\par }{\Q a tee parpeenn piisime n paak.


\par }{\Q \VS{11}N la ki a nyann n dataiwa,

\par }{\QB n gbat biit damm mɔniiwa.


\par }{\BB \par }
{\Q \VS{12}Niŋamm saa yit nan kaatii nae,

\par }{\QB bi sii kpaatir nan Lebanonn kpekii nae.


\par }{\Q \VS{13}Bi tee nan tiinii nba ki bi burib Yennu ŋasaakak ni nae,

\par }{\QB ki bi kpaatir ki yit Yenjiantu ŋasaakak ni,


\par }{\Q \VS{14}ki tuu kpeta, ŋaan bia loon lɔɔna,

\par }{\QB ki bi faat mei yoo kur, ki bi mɔk paŋ.


\par }{\Q \VS{15}Ŋanne want nan Yennu ŋan,

\par }{\QB n guutɔɔ maŋ ki mɔk siara biit u ni.




\par }\PsalmChap{93}{\SH Yennu-e tee kpanbar
\par }
{\Q \VerseOne{1}Yennu-e tee kpanbar, u gbee nan yabinte nan paŋ,

\par }{\Q u senn tingbouŋ na fanue, ki li kan ban nyat.


\par }{\Q \VS{2}Yennu, a naan binbintir na maa fanue pinpiik niwa,

\par }{\Q a din be ki sɔɔ durinya daa kaa.


\par }{\BB \par }
{\Q \VS{3}Yennu, mɔksunsunt dont bi kunkɔrae sanpaapo;

\par }{\QB bi dont bi kunkɔrae ki tantir.


\par }{\Q \VS{4}Yennu-e tee kpanbar sanpaapo,

\par }{\QB ki mɔk yiikoo ki gar mɔkgbeŋa jat,

\par }{\QB ki mɔk paŋ ki gar mɔkgbeŋa nyunpana.


\par }{\BB \par }
{\Q \VS{5}Yennu, a sennii yɔɔ be-e;

\par }{\Q ki a jiantu ŋasaakak na tee barmɔnii kasii boor yaayoo siiyoo.




\par }\PsalmChap{94}{\SH Yennu-e tee sɔɔ kur barbuurɔ
\par }
{\Q \VerseOne{1}N Yomdaanɔ, fine tee Yennu nba daar niib tuba,

\par }{\Q fiitir a wutoor ki wann.


\par }{\Q \VS{2}Fine tee nisaarii kur barbuurɔ,

\par }{\Q fiit ki tur biit damm na, baa jaŋ nan linba.


\par }{\Q \VS{3}Biit damm na parmaasir saa wei nlee?

\par }{\QB Yennu, li saa wei nlee?


\par }{\Q \VS{4}Biit damm na parbifaanu saa wei nlee?

\par }{\QB ki bi faa parbia ki jiint bi toonbiit po.


\par }{\BB \par }
{\Q \VS{5}Yennu, bi dint a niib biake;

\par }{\QB bi mukis binba tee a yab nae.


\par }{\Q \VS{6}Bi kpi pakɔi nan kpeebiie,

\par }{\QB ki kpi saamm nba kɔɔ ti tiŋ ni na.


\par }{\Q \VS{7}Bi yeen a, “Yennu ki laatit;

\par }{\QB Israel teeb Yennu maŋ ki mi linba ki ti tuun na.”


\par }{\BB \par }
{\Q \VS{8}N niib na, bee ki i mantik tee bonliinii nna?

\par }{\Q I tan saa subir nlee yooe?


\par }{\Q \VS{9}Yennu-e nan ti tuba, u ki gbia-a?

\par }{\QB Ŋɔɔe nan ti ninbina, u ki laati-i?


\par }{\Q \VS{10}Digbana kur be u nuu nie, u kan dat bi tuba-a?

\par }{\Q Ŋɔɔe tee nisaarik kur wanntɔɔ, u kɔŋit bannu-u?


\par }{\Q \VS{11}Yennu mi baa dukii linba kur;

\par }{\QB u mi bi yankaarin dudukit nba tee.


\par }{\BB \par }
{\Q \VS{12}Yennu, parpeenn be daanɔ nba ki a tumiiɔ na paak,

\par }{\QB wunba ki a wantɔ a sennu na.


\par }{\Q \VS{13}A tuu turɔ foome ki nyinnɔ biak ni,

\par }{\QB halii nan daar nba ki bi saa gbiir bootuk

\par }{\QB ki biit damm n baa li ni na.


\par }{\Q \VS{14}Yennu kan nyik u niibi;

\par }{\QB u kan nyik damm nba tee u yab na.


\par }{\Q \VS{15}Barmɔnii saa ŋamm kii be buut damm boor,

\par }{\Q ki binba tee kasii na kur saa gaarir.


\par }{\BB \par }
{\Q \VS{16}Ŋmee set n poor ki took biit damm na?

\par }{\Q Ŋmee gaar n paak ki took toonbiit damm na?


\par }{\Q \VS{17}Li-i bonni kii tee ki Yennu sommin,

\par }{\QB n bo saa saan kpeentiŋe yiama.


\par }{\Q \VS{18}Ki n yet a, “N yaa man baae na,”

\par }{\QB ŋaan ki fin Yennu lonchiɔŋ na fiinin ki sennin.


\par }{\Q \VS{19}Yoo nba ki n gbee nan dudukit ki li daamiin,

\par }{\QB a tuu chee n pare, ki turin parmaasir.


\par }{\BB \par }
{\Q \VS{20}A ki loon barbuura nba di fobit piinii na maami,

\par }{\QB binba tuun linba ki sennu yaa bi daa tuun,


\par }{\Q \VS{21}binba lorin lorbiit niŋamm paak,

\par }{\QB ki te ki bi kpi binba kaa biit na.


\par }{\Q \VS{22}Ŋaan Yennu-e kɔn n paak, ŋɔɔe guun.


\par }{\Q \VS{23}U saa dat bi tuba bi biit paak,

\par }{\QB ki biirib bi yanbɔmm paak.

\par }{\Q Ti Yomdaanɔ Yennu saa biiriba.




\par }\PsalmChap{95}{\SH Dontir yaŋ
\par }
{\Q \VerseOne{1}Baat man ki tin yin dont Yennu.

\par }{\Q Ŋaant tin yin parmaasir yaŋ ki tur Yennu, ŋɔɔe guut.


\par }{\Q \VS{2}Ŋaant ti baar u boor nan niipoturu,

\par }{\QB ki yin kpinkpammuk nan dontir yanii,


\par }{\Q \VS{3}kimaan ti Yomdaanɔ tee Yabint Yennu-e,

\par }{\QB yabint kpanbar nba gar yenbis kur.


\par }{\Q \VS{4}Ŋɔɔe dia tingbouŋ na kur ki ŋmakitir,

\par }{\QB laa nyii tinpɔɔr ni ki saa tuu jɔfɔkit yura paak.


\par }{\Q \VS{5}Mɔkgbeŋa nan tingbouŋ na tee u yare,

\par }{\QB ki u diar, kimaan ŋɔɔe nann.


\par }{\BB \par }
{\Q \VS{6}Baat man ki tin gbaan ki jiantɔ;

\par }{\QB ŋaant ki ti gbaan Yennu nba turit manfoor na tɔɔnn,


\par }{\Q \VS{7}kimaan ŋɔɔe tee ti Yennu, ki ti tee niib nba ki u goriit,

\par }{\QB niib nba ki u teent linba ki ti loon.

\par }{\BB \par }
{\Q Dinna nba na, ii gbiint waa piak linba a:


\par }{\Q \VS{8}“I daa nyar i tuba nan i yeejamm nba din nyar bi tuba,

\par }{\QB Meriba nyuntonn boor,

\par }{\Q daar nba ki bi din be Masa\FTNT{*}{{\FR 95:8 }{\FR{95.8
}}{\FT{Masa tee Meriba nyuntonn maŋ sanleere.}}} nyuntonn boor, kunkoouk paak na.


\par }{\Q \VS{9}Leŋe ki bi din bikin min Yennu,

\par }{\QB ŋaan bi lek din la maa tun linba ki turiba.


\par }{\Q \VS{10}N wutoor din doo bi paak bina piinna,

\par }{\Q ki n yet a, ‘Niib na mantik teen tubkangbata damma,

\par }{\QB bi yêt bin sak n sennue.’


\par }{\Q \VS{11}N wutoor din dooe, ki n por mɔporjaann a,

\par }{\QB ‘I kan ban kɔɔ tiŋ nba ki n bo yaa man turi foon na ni.’ ”




\par }\PsalmChap{96}{\SH Yennu-e tee kpanbarjaann
\par }
{\R (1 Barkperii 16.23-33)

\par }{\Q \VerseOne{1}Yinin yanpaanii ki tur Yennu.

\par }{\Q Durinya munn n yin ki tur Yennu.


\par }{\Q \VS{2}Yinin ki tur Yennu ki dontɔ.

\par }{\Q Daar kur, ii mɔɔntir waa tinnit na barŋaniie.


\par }{\Q \VS{3}Ii mɔɔntir u baakir kii teen digbana kur,

\par }{\QB kii mɔntir u yabint toona kii teen nisaarii kur.


\par }{\BB \par }
{\Q \VS{4}Yennu tee Yenjaanne ki ŋan nan tii dontirɔ bonchiann,

\par }{\QB ki turɔ baakir, ki lin gar kpanbar kur.


\par }{\Q \VS{5}Digbanlia yenbis na kur tee yanne,

\par }{\QB ŋaan Yabint Yennu-e nan sanpaak.


\par }{\Q \VS{6}Dontir nan yabinte lintɔ,

\par }{\QB paŋ nan fante gbee u jiantu ŋasaakak na ni.


\par }{\BB \par }
{\Q \VS{7}Tingbouŋ na niib kur n dont Yennu,

\par }{\QB bin dont u baakir nan u yabint na.


\par }{\Q \VS{8}Ii dont Yennu sann nba tee baakir sann na,

\par }{\QB ki baar nan piinii u jiantu ŋasaakak ni.


\par }{\Q \VS{9}Yoo nba ki kasii daanɔ Yennu dɔkit,

\par }{\QB yin baa gbaan u tɔɔnn;

\par }{\QB tingbouŋ na munn n jekir u tɔɔnn.


\par }{\BB \par }
{\Q \VS{10}Pakin ki tur digbana kur a, “Yennu-e tee kpanbar.

\par }{\Q Tingbouŋ na see-e kenken ki kan ban nyat;

\par }{\Q u saa jii mamɔmme ki bu niib buut.”


\par }{\Q \VS{11}Tiŋ nan sanpaak, ii mɔk parpeenn man.

\par }{\Q Mɔkgbeŋir nan linba be li niŋ kura, ii kpamm man.


\par }{\Q \VS{12}Tinii nan linba be leŋ kura, ii mɔk parpeenn man.

\par }{\Q Fɔɔr ni tiinii kur-ii kpamm man,


\par }{\QB \VS{13}yoo nba ki Yennu saa baar a wun dia tingbouŋ na.

\par }{\Q U saa dia durinya na niib nan mamɔmm nan ŋante.




\par }\PsalmChap{97}{\SH Yennu-e tee kpanbarjaann
\par }
{\Q \VerseOne{1}Yennu-e tee kpanbar.

\par }{\Q Tingbouŋ, ii mɔk parpeenn.

\par }{\Q Yimm tinii nba foo mɔkgbeŋa ni na, ii kpamm man.


\par }{\Q \VS{2}Sanpagbant nan bunbɔnne lintɔ;

\par }{\Q u dia niib nan binbenŋaŋe nan mamɔmm.


\par }{\Q \VS{3}Muu gaar u tɔɔnne ki di u datai nba ŋaa lintɔ na.


\par }{\Q \VS{4}U sanyikintii tuu yent durinya nae,

\par }{\QB ki tingbouŋ na n la ki jekir.


\par }{\Q \VS{5}Jɔfɔkit tuu nanne nan kpan na,

\par }{\QB Yennu nba tee tingbouŋ na kur Yomdaanɔ na tɔɔnn.


\par }{\Q \VS{6}Sanpaak mɔɔntir Yennu ŋante,

\par }{\QB ki nisaarii kur laat waa mɔk yiikoo biaŋinba.


\par }{\BB \par }
{\Q \VS{7}Patmanntɔɔ kur tuu di feie;

\par }{\QB yenbis kur n gbaan ki jiant Yennu.


\par }{\Q \VS{8}Yennu, Sayɔnn niib mɔk parpeenne,

\par }{\Q ki Juda teeb kpamm, kimaan a buut paak.


\par }{\Q \VS{9}Yabint Yennu, fine tee tingbouŋ na kur diatɔɔ;

\par }{\Q a tee Yenjaanne ki gar yenbis kur.


\par }{\BB \par }
{\Q \VS{10}Yennu loon niib nba ki tuun biit nae;

\par }{\Q ŋɔɔe guu u niib manfoor;

\par }{\QB ŋɔɔe nyintib biit damm paŋ ni.


\par }{\Q \VS{11}Yentu tuu yent kasii damm paake;

\par }{\Q ki parmaasir baat niŋamm paak.


\par }{\Q \VS{12}Yimm niŋamm kur-ii mɔk parpeenn man,

\par }{\QB kimaan linba Yennu tun na paak.

\par }{\Q Tiat linba ki kasii daanɔ Yennu tun na, ki turɔ niipoouk.




\par }\PsalmChap{98}{\SH Yennu-e dia durinya na kur
\par }
{\Q \VerseOne{1}Yinin yanpaanii ki tur Yennu,

\par }{\Q kimaan u tun bakitnauŋ toonawa.

\par }{\Q U jii u tiɔŋ yiikoo nan kasii paŋe ki nyann nyannu na.


\par }{\Q \VS{2}Yennu-e mɔɔnt waa nyann biaŋinba,

\par }{\Q ŋɔɔe fiit u tinnu yiikoo na ki wann niib.


\par }{\Q \VS{3}U dia u mɔsonn nba ki u din senn ki tur Israel teeb na,

\par }{\QB nan u mamɔmm nan u lonchiɔŋ nba ki u turib.

\par }{\Q Nisaarii nba be siar kur po la Yennu nyannu nawa.


\par }{\BB \par }
{\Q \VS{4}Tingbouŋ na kur n yin nan parpeenn ki tur Yennu;

\par }{\Q jiin yanii nan kpinkpammuk hootii ki dontɔ.


\par }{\Q \VS{5}Yinin dontir yanii ki tur Yennu.

\par }{\Q Faan kɔnn ki yin yaŋ ki turɔ.


\par }{\Q \VS{6}Pebin naatuna nan yina,

\par }{\QB ki hoot nan kpinkpammuk ki tur Yennu;

\par }{\Q ŋɔɔe tee ti kpanbar.


\par }{\BB \par }
{\Q \VS{7}Mɔkgbeŋir nan linba be leŋ kur, ii fu man;

\par }{\Q tingbouŋ nan linba be leŋ kur, ii yiin man.


\par }{\Q \VS{8}Mɔka, ii poi niipoot man;

\par }{\Q yimm kunkona, ii taan kii yiin parmaasir yanii, Yennu tɔɔnn;


\par }{\QB \VS{9}kimaan u baate a wun bu niib buut.

\par }{\Q U saa dia durinya na nan mamɔmm nan ŋante.




\par }\PsalmChap{99}{\SH Yennu-e tee kpanbarjaann
\par }
{\Q \VerseOne{1}Yennu-e tee kpanbar; ŋaant nisaarii gbanant n jek.

\par }{\Q U kar bonninnant paak, ŋaant tingbouŋ na n damm.


\par }{\Q \VS{2}Yennu-e tee Yabint daanɔ, Sayɔnn kunkonn paak;

\par }{\Q ŋɔɔe tee digbana kur kpanbarjaann.


\par }{\Q \VS{3}Sɔɔ kur saa dont u sanjaann na.

\par }{\QB U tee kasii daanɔe.


\par }{\BB \par }
{\Q \VS{4}Kpanbar-saakar, a loon linba tee mamɔmme;

\par }{\Q a baar nan mamɔmme Israel teeb boor;

\par }{\Q a baar nan kasiie nan ŋant.


\par }{\Q \VS{5}Ii dont ti Yomdaanɔ Yennu man;

\par }{\Q ii jiantɔ, u naangbouŋ boor.

\par }{\QB U tee kasii daanɔe.


\par }{\BB \par }
{\Q \VS{6}Moses nan Aarɔnn din tee u mannteebe,

\par }{\Q Samuel-e din miarɔ,

\par }{\Q bi din fabin tur Yennu, ki u turib gatu.


\par }{\Q \VS{7}U din be sanpagbouŋ niŋewa ŋaan piak namm;

\par }{\Q ki bi sak u wannu nan u sennii nba ki u turib na.


\par }{\BB \par }
{\Q \VS{8}Ti Yomdaanɔ Yennu, a tur a niib gatu,

\par }{\QB ki wannib nan a tee Yennu nba nyikinchabit niibe

\par }{\QB nan faa lek daar bi tuba bi yanbɔmm paak nawa.


\par }{\Q \VS{9}Ii dont ti Yomdaanɔ Yennu man, ki jiantɔ, u kasii kunkonn na paak,

\par }{\Q kimaan ti Yomdaanɔ Yennu tee kasiie.




\par }\PsalmChap{100}{\SH Dontir yaŋ
\par }
{\Q \VerseOne{1}Durinya niib kur n yin yaŋ ki tur Yennu.


\par }{\Q \VS{2}Ii jiant Yennu nan kpinkpammuk man,

\par }{\QB kii yiin parpeenn yanii ki baar u boor.


\par }{\BB \par }
{\Q \VS{3}Ii bann nan Yennu-e tee barmɔnii Yennu.

\par }{\Q Ŋɔɔe nant, ki ti tee u niib.

\par }{\QB Ti tee u niibe, u tiɔŋ niib.


\par }{\Q \VS{4}Kɔɔn Yennu ŋasaakak ni nan niipoturu,

\par }{\QB ki kɔɔ li dindonjouk ni nan dontir.

\par }{\Q Turimɔ niipoouk kii dontirɔ.


\par }{\BB \par }
{\Q \VS{5}Yennu ŋan, ki u lomm kaa gbennu,

\par }{\QB ki u barmɔnii binbeŋ be yaayoo nan yaayoo.




\par }\PsalmChap{101}{\SH Kpanbar mɔsonn
\par }
{\Q \VerseOne{1}Yennu, n yaŋ jiin a lomm nan a barmɔnii binbeŋ poe,

\par }{\Q ki n yiin ki teena.


\par }{\Q \VS{2}Biit kaa n toona ni. A saa baar n boor nlee yooe?

\par }{\BB \par }
{\Q N sii be kasii binbeŋe, n ŋaak ni,


\par }{\Q \VS{3}n kan sak kii be binbenbiiki.

\par }{\Q N ki loon binba ki saak Yennu mɔb na benu;

\par }{\Q n ki mɔk siara kpiir nammi.


\par }{\Q \VS{4}N kan teen faak daanɔ,

\par }{\QB ki bia kan lor lorsiar nan toonbiit tunna.


\par }{\Q \VS{5}Wunba bɔr ki pak biir u lɔɔ,

\par }{\QB daanɔ maŋe ki n saa biirɔ,

\par }{\Q wunba kur got u lɔɔ ninŋmiaŋ ki mɔk garuk,

\par }{\QB n kii be nan li daanɔ.


\par }{\BB \par }
{\Q \VS{6}N saa gann binba saak Yennu mɔb nae,

\par }{\QB ki te ki bii kɔɔ n ŋaak ni.

\par }{\Q Niŋamm na kɔɔe ki n saa sak bii tuunin.


\par }{\BB \par }
{\Q \VS{7}Kpinkpannii damm kan kɔɔ n ŋaak ni;

\par }{\Q daanɔ nba fa faak kan set n boor.


\par }{\Q \VS{8}Daar n tuu daar,

\par }{\QB n saa biir biit damm nba be tiŋ na nie;

\par }{\Q n saa nyinn biit damm kur Yennu doo na niwa.




\par }\PsalmChap{102}{\SH Naasimɔ fabinii ki jiin u daamii po
\par }
{\Q \VerseOne{1}Yennu, gbiintir n fabinii,

\par }{\Q ki gbat n mɔnii nba jiin sommir po.


\par }{\Q \VS{2}Mi-i be daamii ni, a daa lekin a numm ŋaan nyikitimi.

\par }{\Q Gbiintir, ki turin gatu yiama, yoo nba ki n yiina.


\par }{\BB \par }
{\Q \VS{3}N manfoor yate yian yian nan munyuut na,

\par }{\Q ki n gbanant di nan muu na.


\par }{\Q \VS{4}Bi faa birin nan mɔkoont nae, ki n ji ki loon jeet.


\par }{\Q \VS{5}Maa kurii sanpaapowa na, ki n ji waab,

\par }{\QB ki tee gbouŋ nan kpaba.


\par }{\Q \VS{6}N tee nan kunkoouk paak fiiuk nae,

\par }{\QB ki bia tee nan langbent ni fiiuk na.


\par }{\Q \VS{7}N dɔɔ ki ki gɔɔnti;

\par }{\Q n tee nan nɔɔn-yemmir nae, ki lin jak mɔpina paak.


\par }{\Q \VS{8}N datai sukiime daar kur,

\par }{\Q ki binba laan na dia n sann ki poor mɔporbiit.


\par }{\BB \par }
{\Q \VS{9-10}A wutoor nan a parbeenn paak,

\par }{\QB ki n mɔɔ tanpent ki li tee n jeet,

\par }{\Q ki n ninnyuut tuu ŋmat nan n bonnyukar;

\par }{\Q ki a tɔkirin ki lun.


\par }{\Q \VS{11}N manfoor tee nan daajoouk yinyuŋ nae;

\par }{\Q ki n tee nan mɔkoont na.


\par }{\BB \par }
{\Q \VS{12}Ŋaan fin Yennu-e yɔɔ tee kpanbar,

\par }{\Q ki maarpaanu kur sii yɔɔ tian a po.


\par }{\Q \VS{13}A saa fiir ki tin Sayɔnn doo ninbaauk,

\par }{\QB kimaan yoo baar nan fan tinir ninbaauka;

\par }{\Q yoo nba nae jaŋ.


\par }{\Q \VS{14}Laa lek biir na, ŋaan timm a toontunna loonir,

\par }{\Q laa lek tee langbent na, ŋaan ti tiinir ninbaauk.


\par }{\BB \par }
{\Q \VS{15}Nisaarii saa tin Yennu,

\par }{\Q tingbouŋ na kpanbara kur saa tin u paŋ na jaŋmaanii.


\par }{\Q \VS{16}Yoo nba ki Yennu saa ŋamm maa Sayɔnn na

\par }{\QB u saa fiit u yabint ki wann.


\par }{\Q \VS{17}U saa gbat u niib nba ki u yêtib na, ki gbiint bi fabinii.


\par }{\BB \par }
{\Q \VS{18}Sɔbin linba ki Yennu tun na,

\par }{\QB ki guun maarpaanu nba waa na,

\par }{\Q ki niib nba ki bi daa ki marib na n tan dontɔ.


\par }{\Q \VS{19}Yennu be u kasii boor sanpaapoewa ŋaan got sikin,

\par }{\Q u be sanpaapoe ŋaan diit tingbouŋ na.


\par }{\Q \VS{20}U gbat dansarkɔɔra kukura,

\par }{\QB ki nyinn binba ki bi bu biirib ki yaa bin kpib na yann.


\par }{\Q \VS{21}Ki li paak bi saa dont u sann, Sayɔnn kunkonn na paak,

\par }{\Q ki u saa la dontir Jerusalem,


\par }{\QB \VS{22}yoo nba ki digbana niib nan yent nba ni niib

\par }{\QB saa taan leeb ki jiantɔ na.


\par }{\BB \par }
{\Q \VS{23}Yennu-e teenin nichɔkuŋ

\par }{\QB yoo nba ki n daa tee nipaaŋ na;

\par }{\QB u jiŋ n manfoore.


\par }{\Q \VS{24}Li paak ki n yet a, “Yennu, a daa jikitin

\par }{\QB ki saa nanin mɔtana, maa daa ki kpet na.”

\par }{\BB \par }
{\Q Yennu, a yɔɔ be-e.


\par }{\Q \VS{25}Sian yooewa ki a din nan tingbouŋ na,

\par }{\QB ki jii a tiɔŋ nii ki nan sanpaak.


\par }{\Q \VS{26}Bi tan saa bota, ŋaan fin sii yɔɔ be-e;

\par }{\Q bi tan saa kpiar nan kparchant nae.

\par }{\Q A saa lub nan kparchant nae ki bin bot.


\par }{\Q \VS{27}Ŋaan fin ŋarin tee yomme yoo kur, ki a manfoor kaa gbennu.


\par }{\Q \VS{28}Ti waas sii be bi yamanie,

\par }{\QB ki a fatu nie ki ti yaaboona sii be fanu.




\par }\PsalmChap{103}{\SH Ki jiin Yennu lomm po
\par }
{\Q \VerseOne{1}N seek, pakin Yennu.

\par }{\Q N gbanu kur, pakin Yennu kasii sann.


\par }{\Q \VS{2}N seek, pakin Yennu, ki daa tammit u ŋamm po.


\par }{\Q \VS{3}U tuu nyik chab n biit kure ki te n yiarii kur n gbenn.


\par }{\Q \VS{4}Ŋɔɔe nyintin kuun ni, ki mɔk lomm nan ninbatinu n paak.


\par }{\Q \VS{5}U gbeen n binbeŋ nan bonŋanae,

\par }{\Q li paak ki n tee nipaaŋ ki bia mɔk paŋ

\par }{\QB nan baakir nba mɔk paŋ biaŋinba na.


\par }{\BB \par }
{\Q \VS{6}Yennu-e bu ki sommit binba be mukir ni na, ki teemm mɔnii.


\par }{\Q \VS{7}U din fiit u lorae ki tur Moses,

\par }{\QB ki te ki Israel teeb la u paŋ toona.


\par }{\Q \VS{8}Yennu mɔk ninbatinu nan lomm,

\par }{\Q u wutoor ki do yian, ki u bia gbee nan lonchiɔŋ.


\par }{\Q \VS{9}U ki yakii nan niib yoo kuri,

\par }{\QB u bia ki yɔɔ be nan wutoori.


\par }{\Q \VS{10}U ki daar ti tuba ki li baat laa jaŋit biaŋinba

\par }{\QB koo ki pa ti biit nan ti yanbɔmm paatii nba tee biaŋinba na.


\par }{\Q \VS{11}Sanpaak nan tiŋ nba fɔk nan leer biaŋinba na,

\par }{\QB nnae ki u lomm mun yab ki tur binba baakitɔ na.


\par }{\Q \VS{12}Yondo po nan yonbaa po nba fɔk nan leer biaŋinba na,

\par }{\QB nnae mun Yennu tuu jii ti biit ki fɔkit nann ti boor.


\par }{\Q \VS{13}Baa nba mɔk ninbatinu ki tur u waas biaŋinba na,

\par }{\QB nnae mun ki Yennu mɔk ninbatinu ki tur damm nba baakitɔ.


\par }{\Q \VS{14}U mi waa jii linba ki nant, u mi nan ti tee tante.


\par }{\BB \par }
{\Q \VS{15}Timm ŋarin, ti manfoor tee nan mɔɔt nba tuu pia nae,

\par }{\Q ti tuu kpaat ki yite, ki tee nan tipuuk na,


\par }{\QB \VS{16}ŋaan wouŋu da yoo nba, lin pebirir, ki sɔɔ ji kan lari.


\par }{\Q \VS{17}Ŋaan binba teen Yennu baakir na,

\par }{\QB Yennu lomm yɔɔ be namme;

\par }{\Q ki u lomm be maarpaanu nba baat yoo kur paak,


\par }{\Q \VS{18}binba dia u mɔlor, ki bia saak u sennu fanu na.


\par }{\BB \par }
{\Q \VS{19}Yennu bir u naangbouŋ yendɔuŋ nie;

\par }{\Q ŋɔɔe tee niib kura kpanbar.


\par }{\Q \VS{20}Yimm malakanba nba mɔk paŋ nan yabint na,

\par }{\QB ii dont Yennu man,

\par }{\QB yimm nba saak u sennii ki bia gbiin u maan na.


\par }{\Q \VS{21}Yimm sanpaapo pandamm kura n dont Yennu,

\par }{\QB yimm u toontunna nba tuun u loomm na.


\par }{\Q \VS{22}Yimm nba tee u naamii kur, ki be u naan ni kur,

\par }{\QB ii dont Yennu man.

\par }{\Q N seek, pakin Yennu.




\par }\PsalmChap{104}{\SH Ki jiin naamii daanɔ dontir po
\par }
{\Q \VerseOne{1}N seek, pakin Yennu.

\par }{\Q N Yomdaanɔ Yennu, a yab bonchiann.


\par }{\Q \VS{2}A gbee nan yabinte nan baakir,

\par }{\QB ki gbab yentu, ki li linta nan chinchenn na.

\par }{\Q A tant sanpagbouŋ nan nyungbouŋ nae,


\par }{\QB \VS{3}ki senn a doo, nyun nba be sanpaapo na paak.

\par }{\Q A jii sanpagbante ki teen a taantorit,

\par }{\QB ki jak wouŋ kpinkpant paak.


\par }{\Q \VS{4}A jii wouŋo ki teen a toomiinba,

\par }{\QB ki tuu yent sanyikintii, ki li tee a toontunna.


\par }{\BB \par }
{\Q \VS{5}Fine senn tingbouŋ na li fiakir paak,

\par }{\QB ki li set fanu ki kan ban chat,


\par }{\Q \VS{6}ki jii mɔkgbeŋa ki bakin li paak nan liant na,

\par }{\Q ki nyun dɔkin jɔjaana na.


\par }{\Q \VS{7}Yoo nba ki a yakii nan nyun na, ki li chiar;

\par }{\Q laa gbat a satianii fuur yoo nba, ki li chiar yaat,


\par }{\Q \VS{8}ki pubir gar jɔjaana yura paak ki sik baat ni,

\par }{\Q ki saan faa ŋamm sian ki turir na.


\par }{\Q \VS{9}Ki a kɔr kɔru nba ki li kan ban yakir,

\par }{\QB a lin guurir, ki li ji daa piint tingbouŋ na.


\par }{\BB \par }
{\Q \VS{10}Fine te ki nyun nyi nyuntona ni ki puub siik baat ni,

\par }{\Q ki mɔka puub ki gaar kunkona sinsuuk ni.


\par }{\Q \VS{11}Ŋanne teen muuk ni bonkobit kur nyun,

\par }{\Q leŋe ki bɔnii kpeent bi nyunnyukuru.


\par }{\Q \VS{12}Nɔɔnii tia bi tiat leŋ tiinii na paake ki mɔ.


\par }{\BB \par }
{\Q \VS{13}Fine te saak nyi sanpaapo ki baa ki maant kunkona,

\par }{\Q ki tingbouŋ na gbee nan a piisin.


\par }{\Q \VS{14}Fine te mɔɔt pia, ki bonkobit ŋman,

\par }{\Q ki jeet naan, ki nisaarii di, ki buur bi bonbuburit,


\par }{\Q \VS{15}ki ŋaa tilɔɔna daan, ki li teemm parpeenn,

\par }{\QB ki tee kpan, ki li teemm parcheenn,

\par }{\QB nan jeet, ki li teemm paŋ.


\par }{\BB \par }
{\Q \VS{16}Lebanonn kpekii na laat saak bonchiann;

\par }{\Q tiinii maŋ tee Yennu tiɔŋ tiinii nba ki u bure.


\par }{\Q \VS{17}Leŋe ki nɔɔnii tia bi tiat, ki janbɔɔnlot tia tiinii maŋ paak;


\par }{\Q \VS{18}ki piarii be jɔjaana na paak, ki sina kɔɔ tanfiat na ni.


\par }{\BB \par }
{\Q \VS{19}Fine nan ŋmaarik a wuu dakin ŋmaarii kann,

\par }{\Q ki yonnu mi u binbaayoo.


\par }{\Q \VS{20}Fine nan nyiɔk,

\par }{\QB ki li-i bɔnn, muuk ni bonfoa n nyi ki somm.


\par }{\Q \VS{21}Yanbɔrpaanii na tuu kpaan bi jeet ŋaan gaan jate,

\par }{\QB ki kpaan jeet nba ki Yennu saa turib.


\par }{\Q \VS{22}Yonnu-i taŋi do yoo nba, bin ŋmat bi dɔɔnii ni.


\par }{\Q \VS{23}Li yoo na ki nisaarii n nyi ki tun bi toona

\par }{\QB ki saa tuu daajoouk.


\par }{\BB \par }
{\Q \VS{24}Yennu, a nan bona bonchiann.

\par }{\Q A nan li kur nan subinchiɔŋo;

\par }{\QB tingbouŋ na gbee nan a naamiie.


\par }{\Q \VS{25}A nan mɔkgbeŋir, ki li yarin ki bia fɔk,

\par }{\QB ki bonfoa nba be leŋ kaa kann,

\par }{\QB bongbeŋa nan bonbis kur be leŋ.


\par }{\Q \VS{26}Ki ŋarint somm li paak,

\par }{\Q ki nyun ni bonfogbeŋir nba ki a nan na lin leŋ.


\par }{\BB \par }
{\Q \VS{27}Bi kura gaa a paake, a fan turib jeet yoo nba ki bi loon.


\par }{\Q \VS{28}Ki a teemm jeet ki bi di, ki teemm jeŋant ki bi di gboot.


\par }{\Q \VS{29}Li-i tee ki a lek a numm, jaŋmaanii tuu sooribe,

\par }{\Q ki fi-i jii be foon,

\par }{\QB bi tuu kpoe ki ŋmat sik tant nba ki bi bo nyii na ni.


\par }{\Q \VS{30}Ŋaan fi-i turib foon, bi tuu teen bonfoae;

\par }{\Q a teen tiŋ na bonfoa manfoor.


\par }{\BB \par }
{\Q \VS{31}Yennu yiikochiɔŋ-ii yɔɔ kii be.

\par }{\Q Yennu-ii yɔɔ kii mɔk parpeenn linba kur ki u nan na paak.


\par }{\Q \VS{32}Wuu got tingbouŋ, li jekire, wuu sii jɔjaana ki li nyi munyuut.


\par }{\BB \par }
{\Q \VS{33}N sii yiin ki teen Yennu-e, n manfoor kur ni;

\par }{\Q n manfoor fɔkint ni kur, n sii yiin dontir yaniie ki teen Yennu.


\par }{\Q \VS{34}U par-ii mei n yaŋ maŋ paak,

\par }{\QB kimaan n parpeenn nyi u boore.


\par }{\Q \VS{35}Wun boon toonbiit damm na tingbouŋ na ni,

\par }{\QB ki daa te nibiit na ji be.

\par }{\BB \par }
{\Q N seek, pakin Yennu.

\par }{\Q Pakin Yennu.




\par }\PsalmChap{105}{\SH Yennu nan u niib
\par }
{\R (1 Barkperii 16.8-22)

\par }{\Q \VerseOne{1}Turin Yennu niipoouk, ki mɔɔnt u yabint po;

\par }{\Q ki pak nisaarii waa tun linba.


\par }{\Q \VS{2}Yinin dontir yaŋ ki tur Yennu,

\par }{\QB ki pak wann waa tun bakitnauŋ toona nba.


\par }{\Q \VS{3}Ii mɔk parpeenn, kimaan taa tee u niib na paak,

\par }{\Q ŋaant ki wunba kur jiantirɔ-ii kpamm.


\par }{\Q \VS{4}Saant Yennu boor ki boi sommir po, kii jiantirɔ yoo kur.


\par }{\Q \VS{5-6}Yimm nba tee u toontunnɔ Abraham yaaboona na,

\par }{\QB yimm nba tee Jakɔb nba ki u din gannɔ na yaaboona na,

\par }{\Q ii tian yaarlituk toona nba ki Yennu tun na,

\par }{\QB nan buut nba ki u bu na.


\par }{\BB \par }
{\Q \VS{7}Ti Yomdaanɔe tee Yennu,

\par }{\QB u sennu na tee tingbouŋ na kur yare.


\par }{\Q \VS{8}U sii yɔɔ dia u mɔlor nae, ki u mɔsonn na sii yɔɔ be,

\par }{\QB ki tur maarpaanu nba kur saa baar.


\par }{\Q \VS{9}U sii dia mɔlor nba ki u din lor nan Abraham na,

\par }{\QB nan mɔsonn nba ki u din senn ki tur Aisak na.


\par }{\Q \VS{10}Yennu din lor mɔlore ki tur Jakɔb,

\par }{\QB ki li tee mɔlor nba sii yɔɔ be.


\par }{\Q \VS{11}U din yet a, “N saa tura Keenann tiŋ. Li sii tee a tiɔŋ faare.”


\par }{\BB \par }
{\Q \VS{12}Yennu niib din ki yabi, ki tee saamm Keenann tiŋ ni.


\par }{\Q \VS{13}Bi din yeeke ki lɔɔn digbana, ki nyi yent ni ki saan leer ni.


\par }{\Q \VS{14}Ŋaan Yennu din ki saak sɔɔ dintib biaki,

\par }{\Q waa loon ki wuu guub na, ki u yakii nan kpanbara na a,


\par }{\Q \VS{15}“I daa paa n nigannkab na daŋi, i daa siit n sɔkiniinba na.”


\par }{\BB \par }
{\Q \VS{16}Yennu-e din te ki kon baa tiŋ na paak, ki biir bi jeet kur,


\par }{\Q \VS{17}ŋaan u din tun sɔɔe ki u gar bi tɔɔnn,

\par }{\QB ŋɔɔe tee Joosef, wunba ki bi din kɔɔtɔ ki bi teenɔ daabir na.


\par }{\Q \VS{18}Bi din jii jaruko ki baan u taa, ki jii kut ki lor u turu ni,


\par }{\Q \VS{19}nan yoo nba ki u buntir na tan teen mɔnii.

\par }{\Q Yennu mɔmaame din pak kat nan u mɔk mɔnii.


\par }{\Q \VS{20}Li yoo na ki Ijipt kpanbar na ji ŋaau,

\par }{\QB ki doo diatɔɔ maŋ nyikɔ,


\par }{\Q \VS{21}ki jiiu ki te ki u tee u toontunna saakɔɔ,

\par }{\QB ki teenɔ tiŋ na kur ŋmakit-tɔɔ,


\par }{\Q \VS{22}ki te ki u mɔk yiikoo nba gar kpanbar na ŋaasaakab kur,

\par }{\QB nan yaak nba ki u saa fit kpaan kpanbar na tɔɔndamm.


\par }{\BB \par }
{\Q \VS{23}Ŋanne ki Jakɔb saan Ijipt ki saa kar doo maŋ ni.


\par }{\Q \VS{24}Yennu din jii matik bonchiann ki tur u nigannkab,

\par }{\QB ki te ki bi mɔk paŋ ki gar bi datai,


\par }{\Q \VS{25}ki te ki Ijipt teeb na ki loon u niib na, ki diab nan mɔleemii.


\par }{\BB \par }
{\Q \VS{26}Ŋanne ki u tun u toontunna Moses nan Aarɔnn

\par }{\QB ki bi tee binba ki u gannib.


\par }{\Q \VS{27}Ki bi tun Yennu maŋ toonjaana nan bakitnauŋ toona

\par }{\QB Ijipt tiŋ ni.


\par }{\Q \VS{28}Yennu din te ki bunbɔnn baar Ijipt tiŋ ni,

\par }{\QB ŋaan Ijipt teeb na din ki sak Yennu mɔbi.


\par }{\Q \VS{29}U din te ki bi nyun kpant sɔn, ki bi janii kur kpo.


\par }{\Q \VS{30}Bi doo din gbee nan pɔntae,

\par }{\Q bi kpanbar ŋaak gbaa, pɔnta din gbee leŋa.


\par }{\Q \VS{31}Yennu din te ki kpajui nan naayinyoorii baar

\par }{\QB ki gbee digbann na kur po.


\par }{\Q \VS{32}U din nyik saake, ŋaan tun sakaana nan sanyikintii, tiŋ maŋ ni,


\par }{\QB \VS{33}ki biir bi daan tiinii nan bi sinsabii, ki daa tiinii maŋ kur.


\par }{\Q \VS{34}U din te ki naasuut baar, ki ki mɔk kann,


\par }{\Q \VS{35}ki ŋman bonbuburit nba kur be tiŋ na paak,

\par }{\QB ki bia ŋman bi jeet kur.


\par }{\Q \VS{36}U din kpii Ijipt teeb ŋaak kur ni, bonjak nba tee bikperik.


\par }{\BB \par }
{\Q \VS{37}Li poor po ki u nyinn Israel teeb na,

\par }{\QB ki bi jii salimpeena nan salimmɔna,

\par }{\QB bi kura din mɔk paŋ nan laafia.


\par }{\Q \VS{38}Ijipt teeb na din tiimm jaŋmaaniie;

\par }{\Q baa ji din tan nyii na, ki Ijipt teeb para ji maŋ bonchiann.


\par }{\Q \VS{39}Yennu din te sanpagbouŋo jɔɔn u niib na yur paak,

\par }{\QB ki teemm muu nyiɔk, ki wantib sɔnu.


\par }{\Q \VS{40}Bi din boie, ki u turib pinpara,

\par }{\Q u din turib jeet nba nyii yendɔuŋ nie, ki gboomm.


\par }{\Q \VS{41}U din loot tanne, ki nyun nyii leŋ,

\par }{\QB ki pubir kunkoouk na paak nan mɔkir na.


\par }{\Q \VS{42}U din tiar u kasii mɔsonn nba ki u din senn

\par }{\QB ki tur u toontunnɔ Abraham na,


\par }{\Q \VS{43}ki nyinn u nigannkab maŋ,

\par }{\QB ki bi yiin yanii ki hoot nan parpeenn.


\par }{\BB \par }
{\Q \VS{44}U din jii nisiab tiniie ki turib,

\par }{\QB ki te ki bi gaar bi sarwaat,


\par }{\Q \VS{45}a lin te ki u niib n sak u sennii,

\par }{\QB ki bia dia u wannu na kur.

\par }{\BB \par }
{\Q Pakin Yennu man.




\par }\PsalmChap{106}{\SH Yennu ŋamm ki jiin u niib po
\par }
{\Q \VerseOne{1}Pakin Yennu man.

\par }{\Q Ii tur Yennu niipoouk, kimaan u ŋan,

\par }{\QB ki u lomm kaa gbennu.


\par }{\Q \VS{2}Ŋmee saa fit wann toonjaana nba kur ki u tumi?

\par }{\Q Ŋmee saa fit dontɔ ki lin jaŋi? Sɔɔ kaa.


\par }{\Q \VS{3}Parmaasir be daansiab nba saak u mɔb,

\par }{\QB binba yɔɔ tuun linba ŋan na paak.


\par }{\BB \par }
{\Q \VS{4}Yennu, tiat n po yoo nba ki a sommit a niib na;

\par }{\Q fi-i yaa a tinnib yoo nba, fan pukinin leŋ.


\par }{\Q \VS{5}Ŋaant ki man la ki a niib mɔkitir, ki biit namm bi parpeenn,

\par }{\Q ki bia biit nan a niib maŋ parpeenn kpinkpammuk.


\par }{\BB \par }
{\Q \VS{6}Ti tun ki biir, nan ti yeejamm nba din tun biir nawa,

\par }{\Q ti tee biit nan yanbɔndamme.


\par }{\Q \VS{7}Ti yeejamm nba din be Ijipt na

\par }{\QB din ki bann Yennu bakitnauŋ toona paak;

\par }{\Q bi din tamm bona bonchiann nba ki u tun

\par }{\QB ki wannib u lomm nawa,

\par }{\Q ki yêt Yabint Yennu mɔb, Mɔkmuŋ na boor,


\par }{\Q \VS{8}ŋaan u din tinnibe nan waa senn mɔsonn na,

\par }{\QB a lin wann u panchiɔŋ.


\par }{\Q \VS{9}U din yet Mɔkmuŋ na, ki li fɔɔr;

\par }{\Q ki u poon u niib tinkooŋ paak.


\par }{\Q \VS{10}U din nyinnib binba ki loomm na nuu nie,

\par }{\QB ki fatib bi datai maŋ nuu ni.


\par }{\Q \VS{11}Ki nyun dii bi datai na, nan bi yenɔkɔɔwa din ki biari.


\par }{\Q \VS{12}Ŋanne ki u niib teen u mɔsonn na yada,

\par }{\QB ki yin yanii ki dontɔ.


\par }{\BB \par }
{\Q \VS{13}Li poorpo ki bi tamm waa tun linba na yiama,

\par }{\QB ki ki guur u kpaanii ŋaan tuun bi toona.


\par }{\Q \VS{14}Bi din gbee nan nianbiiuko kunkoouk na paak

\par }{\QB ki bikin ŋɔɔ Yennu.


\par }{\Q \VS{15}Li paak ki u turib baa loon linba maŋ,

\par }{\QB ŋaan bia te ki yiarbiiuk baa bi paak.


\par }{\BB \par }
{\Q \VS{16}Bi din fumm nan Moses nan Aarɔnn

\par }{\QB nba tee Yennu kasii toontunna nae, kunkoouk na paak.


\par }{\Q \VS{17}Ŋanne ki tingbouŋ bɔkit ki nak Datann nan Abiram

\par }{\QB nan bi ŋaateeb;


\par }{\Q \VS{18}ki muu nyii sanpaapo ki baa bi poorpojɔɔmu paak,

\par }{\QB ki dii biit damm maŋ.


\par }{\BB \par }
{\Q \VS{19}Bi din maa salima naabike, Sainai jɔɔr paak,

\par }{\QB ki li tee tingbann ki bi jiantir.


\par }{\Q \VS{20}Bi din nyik yabint Yennu jiantue

\par }{\QB ŋaan jiantir bonkobuk nba ŋman mɔɔt ninnauŋ.


\par }{\Q \VS{21}Bi din tamm Yennu nba din jii u panchiɔŋ toona

\par }{\QB ki nyinnib Ijipt na poe.


\par }{\Q \VS{22}U tun bakitnauŋ toona bonchiann leŋ,

\par }{\Q ki bia tun yaarlituk toona bonchiann Mɔkmuŋ na boor.


\par }{\Q \VS{23}Yennu nba yet a u saa biir u niib na,

\par }{\Q ki u niganntɔɔ Moses fiir set tokinɔ,

\par }{\QB ki gɔɔr u wutoor na, ki li ji ki biirib.


\par }{\BB \par }
{\Q \VS{24}Li poorpo, ki bi yêt tinŋaŋ na,

\par }{\QB kimaan bi ki teen Yennu mɔsonn na yada.


\par }{\Q \VS{25}Ki bi be bi lanbont ni ki burin,

\par }{\QB ki yêt bin gbiint Yennu maan.


\par }{\Q \VS{26}Ŋanne ki u turib ninmɔnn kpayakit

\par }{\QB nan u saa te ki bi kur n kpo kunkoouk na paak,


\par }{\QB \VS{27}ki yat bi yaaboona ki kɔɔmm binba ki mi Yennu na doi ni,

\par }{\QB ki bin kpo digbangana ni.


\par }{\BB \par }
{\Q \VS{28}Ki Yennu niib na taan Peor teeb,

\par }{\Q ki bi jiantir tingbann nba ki bi yi Baal na, Peor doo ni,

\par }{\Q ki dii jeet nba ki bi mann maruŋ ki tur tingbann

\par }{\QB nba kaa manfoor maŋ.


\par }{\Q \VS{29}Bi toonbiit din donn Yennu wutoore,

\par }{\QB ki u te ki yiarbiiuk baa bi paak.


\par }{\Q \VS{30}Ki Finehas set leŋ ki dat biitdamm na tuba,

\par }{\QB ki yiarbiiuk na ji gbenn.


\par }{\Q \VS{31}Ki bi yɔɔ tian linba na po u sann ni,

\par }{\QB ki bia sii yɔɔ tian li po, yoo nba baat kur.


\par }{\BB \par }
{\Q \VS{32}Niib na din donn Yennu wutoor, Meriba nyuntona boor nie,

\par }{\QB ki Moses kɔɔ daamii ni bi paak.


\par }{\Q \VS{33}Bi din te ki Moses wutoor dooe ki saa gar,

\par }{\QB ki u pak mɔbonkaat.


\par }{\BB \par }
{\Q \VS{34}Bi din ki kpii binba ki waa Yennu na

\par }{\QB nan ŋɔɔ Yennu nba wannib a bin kpib na.


\par }{\Q \VS{35}Bi din kɔɔnt niib maŋ waase

\par }{\QB ki gaar bi patmannu marima.


\par }{\Q \VS{36}Yennu niib na din jiant yenbise, ki li baar nan bi biiru.


\par }{\Q \VS{37}Bi din jikit bi bonjai nan bi bonpoie ki mann maruŋ

\par }{\QB ki teen Keenann tingbana.


\par }{\Q \VS{38}Bi din kpii waas nba kaa biit,

\par }{\QB ki bi tiŋ na biir, kimaan waas na kpinu paak.


\par }{\Q \VS{39}Bi ji din ki waa Yennu,

\par }{\QB bi toonbiit na din te ki bi ji ki be kasii.


\par }{\BB \par }
{\Q \VS{40}Li paak ki Yennu wutoor doo u niib na paak,

\par }{\QB ki u yan yêtib.


\par }{\Q \VS{41}Ki u nyik ki chabib nan binba ki jiantir Yennu,

\par }{\QB ki bi datai maŋ ji diab.


\par }{\Q \VS{42}Bi datai din dintib biak, ki bi jiantirib.


\par }{\Q \VS{43}Yennu din yɔɔ nyint u niib daamii nie,

\par }{\QB ŋaan bi din gann mɔyêtuko ki sik kpii biit ni.


\par }{\Q \VS{44}Baa bia fabin yoo nba,

\par }{\QB ki Yennu gbat bi fabinii na ki gbiint bi daamii maŋ.


\par }{\Q \VS{45}Bi paake ki u tiar u mɔlor na po, ki lebit u dudukit,

\par }{\QB kimaan u lonchiɔŋ na paak.


\par }{\Q \VS{46}U din te binba dintib biak na mɔ kɔɔ

\par }{\QB nan baa dinnib biak na paak.


\par }{\BB \par }
{\Q \VS{47}Ti Yomdaanɔ Yennu, tintit, ki nyinnit digbana na ni,

\par }{\QB ki tii mɔk niipoturu ki dont a kasii sann.


\par }{\BB \par }
{\Q \VS{48}Ii dont Yennu, wunba tee Israel teeb Yomdaanɔ na;

\par }{\Q ii dontɔ mɔtana nan yoo nba waa kur.

\par }{\Q Ŋaant sɔɔ kur n yet a, “Lii tee nna.”

\par }{\BB \par }
{\Q Pakin Yennu man.




\par }{\MS GBOUŊ ŊANŊMU

\par }\PsalmChap{107}{\MR (Yanii 107 -- 150)

\par }{\SH Dontir nba jiin Yennu ŋamm po
\par }
{\Q \VerseOne{1}“Turin Yennu niipoouk,

\par }{\Q kimaan u ŋan, ki u lomm kaa gbennu.”


\par }{\Q \VS{2}Ii yeen mɔbona na kii lei kii dont Yennu man,

\par }{\QB yimm nba kur ki u tinni, ki nyinni i datai nuu ni,


\par }{\QB \VS{3}ki nyinni tingaŋ ni, li yondo po nan yonbaa po,

\par }{\QB niigaŋ po nan niidiitu po, ki jen nani na.


\par }{\BB \par }
{\Q \VS{4}Siab din yirib kunkoouk na paake, ki sɔnu kaa,

\par }{\Q ki bi ki mi baa saa tɔkin siaminba ki baar doo ki kɔɔ.


\par }{\Q \VS{5}Kon nan nyunnyukuru din soorib,

\par }{\QB ki bi poŋ ji ki mɔk dindanni.


\par }{\Q \VS{6}Bi daamii maŋ nie ki bi yiin Yennu,

\par }{\QB ki u nyinnib bi fara maŋ ni.


\par }{\Q \VS{7}U din tɔkin namm sɔnsunsonne,

\par }{\QB ki saan namm doo nba ni ki bi sii be.


\par }{\Q \VS{8}Bin tur Yennu niipoouk, kimaan u lonchiɔŋ

\par }{\QB nan u yaarlituk toona nba ki u tun ki turib na paak.


\par }{\Q \VS{9}Ŋɔɔe gboont binba ki nyunnyukuru mɔkib na,

\par }{\QB ki bia gboont komma nan jeŋant.


\par }{\BB \par }
{\Q \VS{10}Siab din be bunbɔnn nba sumii nie,

\par }{\QB ki tee dansarii, ki bant baab ki bi di fara,


\par }{\Q \VS{11}kimaan bi din yêt Yabint Yennu sennue,

\par }{\QB ki bia ki gaar u kpaanii.


\par }{\Q \VS{12}Bi din tun toonpaarae ki tan baŋ,

\par }{\QB ki tuu baa tiŋ ni, ŋaan sɔɔ kaa ki saa sommib.


\par }{\Q \VS{13}Bi daamii maŋ nie ki bi yiin Yennu,

\par }{\Q ki u nyinnib bi fara ni.


\par }{\Q \VS{14}Ŋɔɔe nyinnib bunbɔnchiɔŋ na ni,

\par }{\QB ki cheer bi bant na ki yɔniir.


\par }{\Q \VS{15}Bin tur Yennu niipoouk, kimaan u lonchiɔŋ

\par }{\QB nan u yaarlituk toona nba ki u tun ki turib na paak.


\par }{\Q \VS{16}Ŋɔɔe jintir kutmɔnt gana, ki bia jintir kutlaana.


\par }{\BB \par }
{\Q \VS{17}Siab din tee bonliiniie ki di fara

\par }{\QB bi biit nan bi yanbɔmm paak.


\par }{\Q \VS{18}Bi din ki mɔk jeet niɔŋu, ki poŋ ji kɔr kuun tammɔb.


\par }{\Q \VS{19}Bi daamii maŋ nie ki bi yiin Yennu,

\par }{\Q ki u nyinnib bi fara ni,


\par }{\QB \VS{20}ki jii u mɔbona ki turib laafia, ki nyinnib kuun ni.


\par }{\Q \VS{21}Bin tur Yennu niipoouk, kimaan u lonchiɔŋ

\par }{\QB nan u yaarlituk toona nba ki u tun ki turib na paak.


\par }{\Q \VS{22}Bin jii maruŋ ki turɔ niipoouk nan yanii

\par }{\QB nba tee parpeenn yanii, ki lin wann waa tun linba kur.


\par }{\BB \par }
{\Q \VS{23}Siab din somm mɔkgbeŋa paake nan ŋarint,

\par }{\QB ki kpaan bi daar diitir mɔkgbeŋa na ni.


\par }{\Q \VS{24}Bi din la Yennu toona, u bakitnauŋ toona, nyun na paak.


\par }{\Q \VS{25}U din pak maame, ki wonpaaruk piin ki da

\par }{\QB ki fiin nyunpana na,


\par }{\Q \VS{26}ki nyunpana na wokitir ŋaruŋ na, ki dont ki bia sikint.

\par }{\Q Ninmɔnboorik na ni, niib na din ki mɔk dindann nan waama.


\par }{\Q \VS{27}Bi din ŋat baantire, ki ŋmaan nɔrii nan dayibira na;

\par }{\Q bi bannu na kur ji din ki mɔk nyɔɔti.


\par }{\Q \VS{28}Bi daamii maŋ nie ki bi yiin Yennu,

\par }{\QB ki u nyinnib bi fara ni.


\par }{\Q \VS{29}U din te ki wonpaaruk na maak, ki nyunpana na dɔɔr.


\par }{\Q \VS{30}Li din turib parpeenn, kimaan wonpaaruk na nba maak na,

\par }{\Q ki u jiib ki donnib gbingbann nba ki bi loon paak.


\par }{\Q \VS{31}Bin tur Yennu niipoouk, kimaan u lonchiɔŋ

\par }{\QB nan u yaarlituk toona nba ki u tun ki turib na paak.


\par }{\Q \VS{32}Bin mɔɔnt nibur ni ki wann u yabint nba tee,

\par }{\QB ki dont u sann, tɔɔndamm boor.


\par }{\BB \par }
{\Q \VS{33}Yennu-e din te ki mɔka fɔɔr,

\par }{\QB ki nyuntona jit, ki nyun ji ki nyi.


\par }{\Q \VS{34}Ki u te ki koorin tiŋ kpant tinkokirik,

\par }{\QB kimaan binba kɔɔ leŋ na toonbiit paak.


\par }{\Q \VS{35}U din te ki kunkoot kpant nyundɔɔna,

\par }{\QB ki tinkooŋ kpant jinjabii.


\par }{\Q \VS{36}Ki u te komma kɔɔ leŋ, ki teenir doo ki be li ni,


\par }{\Q \VS{37}ki buur bonbuburit nan tilontii, tiŋ na ni,

\par }{\QB ki tuu tan jaan jeet bonchiann.


\par }{\Q \VS{38}U din teen piisin u niib paak, ki bi mar waas bonchiann;

\par }{\Q u din ki te ki bi bonkobit waabiti.


\par }{\BB \par }
{\Q \VS{39}Yoo nba ki siab din nyann ŋɔɔ Yennu niib

\par }{\QB ki diab nan tonu ki dintib fara, ki teemm butimm na,


\par }{\Q \VS{40}u din sarik binba dintib fara na,

\par }{\QB ki te ki bi yirik kunkoouk nba ki sɔnu kaa na paak,


\par }{\Q \VS{41}ŋaan nyinn talas damm na bi daamii na ni,

\par }{\QB ki te ki bi pɔt nan bonkobit na.


\par }{\Q \VS{42}Niŋamm laat na, ki mɔk parpeenn,

\par }{\QB ŋaan ki biit damm na kur muu bi mɔi.


\par }{\BB \par }
{\Q \VS{43}Binba mɔk subinii kur n dukin linba na po;

\par }{\Q bin dukin Yennu lonchiɔŋ nba kaa gbennu na po.




\par }\PsalmChap{108}{\SH Yenmiaru nba loon sommir ki jiin datai biiru po
\par }
{\R (Yaŋ 57.7-11; 60.5-12)

\par }{\Q \VerseOne{1}Yennu, n mɔk dindann nba yab.

\par }{\Q N saa yin yaŋ ki donta.


\par }{\Q \VS{2}N seek, fiit. N kɔnn nan n yerik, fiit man.

\par }{\Q N saa fiir sanyafaare.


\par }{\Q \VS{3}Yennu, n saa tura niipoouk digbana sinsuuk ni.

\par }{\Q N saa dont a sann nisaarii sinsuuk ni.


\par }{\Q \VS{4}A lomm nba kaa gbennu na do ki baat sanpaak;

\par }{\Q ki a mamɔmm na siit sanpagbant.


\par }{\BB \par }
{\Q \VS{5}Yennu, want a yabint sanpagbant niŋ

\par }{\QB nan a paŋ tingbouŋ na kur po.


\par }{\Q \VS{6}Jiin a paŋ na ki tinnit, ki gat n miaru na,

\par }{\Q ki niib nba ki a loomm na n nyi bi daamii ni.


\par }{\BB \par }
{\Q \VS{7}Yennu be u kasii boor ŋaan yet a, “N saa jii yiikooe

\par }{\QB ki bɔkit Sekem doo, ki bia chent Sukof baauk ki tur n niib.


\par }{\Q \VS{8}Gilead yent tee n yare, ki kpab nan Manase yent,

\par }{\Q Efraim yent tee n kut fokirike,

\par }{\QB ki Juda yent mun tee n naan dammir.


\par }{\Q \VS{9}Ŋaan n saa jii Moab yente ki teen n nyunnitŋmaŋ,

\par }{\Q ki Edom yent sii tee n taasaat binbir boor,

\par }{\QB ki lii tee nyinn ki want nan n yenir.

\par }{\Q N saa hoot nan nyannu kunkɔre, Filistia teeb paak.”


\par }{\BB \par }
{\Q \VS{10}Yennu, ŋmee saa jiin ki saan nanin digbanpaarir na ni?

\par }{\Q Ŋmee saa gar tɔɔnn ki saan nanin Edom-i?


\par }{\Q \VS{11}A set kpan yêtime-e?

\par }{\QB A kan tɔk nan ti kunkɔnkɔnna na-a?


\par }{\Q \VS{12}Sommitit, ki nyinnit ti datai nuu ni;

\par }{\Q nisaarik sommir ki mɔk siara nyɔɔti.


\par }{\Q \VS{13}Yennu-i taa ti po, ti saa nyanna;

\par }{\QB ŋɔɔe saa nyann ti datai.




\par }\PsalmChap{109}{\SH Daanɔ nba be daamii ni fabinii
\par }
{\Q \VerseOne{1}Yennu, n dontira; a daa ŋmini.


\par }{\Q \VS{2}Biit damm nan fai damm lekima. Bi fa faake ki paan,


\par }{\Q \VS{3}ki piak bonbiir ki jiint n po, ki lekinin ki li kaa gbinni.


\par }{\Q \VS{4}Bi biirime, ŋaan ki n lek loomm, ki miar fin Yennu bi paak.


\par }{\Q \VS{5}Bi jikit biite ki pa n ŋamm paak, ki jikit naŋ ki pan lomm paak.


\par }{\BB \par }
{\Q \VS{6}Gant barbuurɔ nba tee tondaanɔ ki wun bu n dataak buut,

\par }{\QB ki ŋaan ki u datai na yenɔ n biirɔ.


\par }{\Q \VS{7}Bin bu u buut ki turɔ kaat, ki u Yenmiaru sii tee biit.


\par }{\Q \VS{8}Ŋaant ki u manfoor n gbenn yiama,

\par }{\QB ki sɔɔ n gaar u toonn yiar na.


\par }{\Q \VS{9}Ŋaant ki u waas n teen kpeebii,

\par }{\QB ki u ŋaapoo n teen pakɔɔk.


\par }{\Q \VS{10}Ŋaant ki u waas n teen miata nba ki mɔk ŋaaki,

\par }{\QB ki bi-i kɔɔ langbent nba ni, nisiab n berib ki nyinnib.


\par }{\Q \VS{11}Ŋaant ki u pandamm n jii u faar kur ki yaat,

\par }{\Q ki saamm n jii mɔkint nba kur ki u tun la,


\par }{\Q \VS{12}ki daa te sɔɔ man nanɔ,

\par }{\Q koo ki tin kpeebii nba ki u nyikib na ninbaauku.


\par }{\Q \VS{13}Ŋaant ki u yaaboona kur n kpo,

\par }{\QB ki u sann n bot maarpaanu nba baat na ni.


\par }{\Q \VS{14}Yennu n tiar u yeejamm biit,

\par }{\QB ki daa nyikin chabit u naa biiti.


\par }{\Q \VS{15}Yennu-ii yɔɔ kii tian bi biit po,

\par }{\QB ŋaan ki niib daa tian bi po tiŋ na paak.


\par }{\BB \par }
{\Q \VS{16}Jɔɔ maŋ ki ban dukin wun tun ŋanti.

\par }{\Q U kpii tarii nan nandamm nan talas damm.


\par }{\Q \VS{17}U porintir niib mɔi;

\par }{\QB ŋaant u mɔpor n ŋmat u paak.

\par }{\Q U ki tee piisin niib paaki;

\par }{\QB sɔɔ mun daa tee piisin u paak.


\par }{\Q \VS{18}U poor mɔpora ki li tee nan liant nae;

\par }{\QB ŋaant ki u mɔpora na n ŋmat kɔɔ saat

\par }{\QB u gbanant ni nan nyun na,

\par }{\Q ki mann kɔɔ u kpaba ni nan kpan na.


\par }{\Q \VS{19}Ŋaant ki lin pinɔ nan chinchenn na,

\par }{\QB ki biaki tun kii boobɔ nan gbann na.


\par }{\BB \par }
{\Q \VS{20}Yennu, datir n datai tuba biaŋinba na,

\par }{\QB binba piak mabiit ki teenin na.


\par }{\Q \VS{21}Ŋaan fin Yabint Yennu,

\par }{\QB a sommin nan faa senn mɔsonn biaŋinba na,

\par }{\Q ki fatin, kimaan a lomm nba ŋan na paak.


\par }{\Q \VS{22}N tee talas nan nandaanɔe, ki n par la daŋ ki li gbatin,


\par }{\Q \VS{23}N saa bot nan yinyuŋ nba tuu bot daajoouk nae;

\par }{\Q wouŋ saa pebirin nan naayinyoorik nae.


\par }{\Q \VS{24}Kon te ki n duna baŋe,

\par }{\QB ki n ji ki tee siar see gbouŋ nan kpaba kɔɔ.


\par }{\Q \VS{25}Niib-i lan yoo nba, bi laame,

\par }{\QB ki pakin bi yura, ki sarikitin.


\par }{\BB \par }
{\Q \VS{26}N Yomdaanɔ Yennu, sommitin;

\par }{\Q a tinnin, kimaan a lomm nba kaa gbennu na paak.


\par }{\Q \VS{27}A te ki n datai n bann nan fine tee wunba tintin.


\par }{\Q \VS{28}Bi-i porintin mɔi, ŋaan a saa teen piisime n paak.

\par }{\Q Ŋaant ki man nyann binba biirin na,

\par }{\QB ki min nba tee a daabir na n la parpeenn.


\par }{\Q \VS{29}Ŋaant ki n datai n di fei, ki lia bi fei maŋ nan liatir na.


\par }{\BB \par }
{\Q \VS{30}N saa tur Yennu niiposaakauko, ki dontɔ niburchiɔŋ boor,


\par }{\Q \VS{31}kimaan ŋɔɔe see tarik siak po,

\par }{\QB ki nyintɔ binba yaa bin kpiu na nuu ni.




\par }\PsalmChap{110}{\SH Ki jiin Yennu nan u kpanbargaŋir po
\par }
{\Q \VerseOne{1}Yennu din yet n Yomdaanɔ a,

\par }{\Q “Karin n niidiitu po mɔkmɔk nan maa tan saa jii a datai

\par }{\QB ki teemm a taakpakita.”


\par }{\Q \VS{2}Yennu sii be Sayɔnn nie ki tant a naangbouŋ.

\par }{\Q U yeen a, “Ii dia a datai.”


\par }{\Q \VS{3}Daar nba ki a saa kɔn nan a datai na, a niib saa somma.

\par }{\Q A naasimm saa nyi ki baar a boor, kasii kunkona na paak

\par }{\QB nan marin nba tuu baa sanyiɔk ni na.


\par }{\BB \par }
{\Q \VS{4}Yennu senn mɔsonjaanne, ki kan ban yakir mɔsonn maŋ paak.

\par }{\Q U yet a, “A sii yɔɔ tee manntɔɔe, Melkisedek paabu ni.”


\par }{\BB \par }
{\Q \VS{5}Yennu see a diitu po;

\par }{\Q u wutoor-i doo yoo nba, u saa nyann kpanbara.


\par }{\Q \VS{6}U saa bu digbana buut, ki te ki nikpeena lar tɔb ni;

\par }{\Q u saa nyann kpanbara tingbouŋ na kur po.


\par }{\Q \VS{7}Kpanbar na saa nyu kpenu nba be sɔnjokpiŋ na ni,

\par }{\QB ki la paŋ ki set ki nyann u datai.




\par }\PsalmChap{111}{\SH Yaŋ nba jiin Yennu dontir po
\par }
{\Q \VerseOne{1}Pakin Yennu man.

\par }{\Q N saa jii n par kure ki tur Yennu niipoouk, nibur boor.


\par }{\Q \VS{2}Yennu toona mɔk bakitnauŋ bonchiann.

\par }{\Q Binba kur para mei nan u toona maŋ loon bin bann li paake.


\par }{\Q \VS{3}U toona kur gbee nan baakir nan yiikooe;

\par }{\QB ki u ŋamm kaa gbennu.


\par }{\BB \par }
{\Q \VS{4}Yennu ki te ki ti tammit u yaarlituk toona po;

\par }{\QB u mɔk burchint nan ninbatinu.


\par }{\Q \VS{5}Ŋɔɔe teen binba baakitɔ na jeet; u ki tammit u mɔlor na po.


\par }{\Q \VS{6}U jii boorganu tiŋe ki tur u niib

\par }{\QB a lin wann u niib maŋ u yiikoo nba yab biaŋinba.


\par }{\BB \par }
{\Q \VS{7}U ŋane toona nba kur ki u tuun ni, ki dia mamɔmm,

\par }{\QB ki u sennii tee senn chinchiba.


\par }{\Q \VS{8}U sennii yɔɔ be-e,

\par }{\QB kimaan u din tur sennii maŋ mamɔmm nan kasii niŋe.


\par }{\Q \VS{9}Ŋɔɔe fat u niib ki ŋaab yann,

\par }{\QB ki lor namm mɔlor nba sii be yaayoo siiyoo.

\par }{\Q U tee kasii nan yabint daanɔe.


\par }{\Q \VS{10}Yentinue tee yanfoon pinpiik,

\par }{\QB ki binba kur waa u sennii na mɔk bannu.

\par }{\Q Dontir-ii tee u yar yoo kur.




\par }\PsalmChap{112}{\SH Ki jiin niŋanɔ parpeenn po
\par }
{\Q \VerseOne{1}Pakin Yennu man.

\par }{\Q Parpeenn be daanɔ nba baakit Yennu paak,

\par }{\QB wunba kpamm nan Yennu sennii dianu.


\par }{\Q \VS{2}Niŋanɔ waas sii mɔk yiikooe tiŋ na ni;

\par }{\QB ki piisin be u yaaboona paak.


\par }{\Q \VS{3}U ŋaateeb sii tee gordamme ki mɔk mɔkint,

\par }{\QB ki mɔkitir yoo kur.


\par }{\BB \par }
{\Q \VS{4}Yentu tuu yent bunbɔnn nie ki tur niŋamm,

\par }{\QB nan binba tee ninbatinna, nan burchimm,

\par }{\QB nan popeendamm na.


\par }{\Q \VS{5}Parpeenn be daanɔ nba nuu yaa

\par }{\QB ki u kpentir bona ki teen niib,

\par }{\QB ki bia dia barmɔnii ki tuun u toona na paak.


\par }{\Q \VS{6}Niŋanɔ kan ban baa, bi sii yɔɔ tian u poe.


\par }{\BB \par }
{\Q \VS{7}U ki tiin jaŋmaanii nan lababiiuk gbatu;

\par }{\Q u yada mɔk paŋ, ki u dindann be Yennu boor.


\par }{\Q \VS{8}U ki be parbiir ni koo ki mɔk jaŋmaanii;

\par }{\Q ki li joontu, u mi nan u saa nyann u dataiwa.


\par }{\Q \VS{9}U nuu yaa, ki u piin tarii piinii;

\par }{\QB ki u burchint na kan ban gbenn,

\par }{\QB ki u mɔk yiikoo ki laat chɔruŋ.


\par }{\Q \VS{10}Nibiit na tuu la nnae ki bi wutoor n do;

\par }{\QB ki bi liatir nan naŋ ki saa kpo;

\par }{\QB ki bi dindann kur n bot tarrr.




\par }\PsalmChap{113}{\SH Dontir nba jiin Yennu ŋant po
\par }
{\Q \VerseOne{1}Pakin Yennu man.

\par }{\BB \par }
{\Q Yimm nba tee Yennu toontunna kur n pak dont u sann man.


\par }{\Q \VS{2}Ti pak dont u sann mɔtana nan yoo nba kur waa.


\par }{\Q \VS{3}Laa nyii yonput po ki saan tuu yonbaa po,

\par }{\QB ii pak dont Yennu sann man.


\par }{\Q \VS{4}Yennu-e dia digbana kur, u baakir doo gar sanpaaka.


\par }{\BB \par }
{\Q \VS{5}Sɔɔ kaa ki tee nan ti Yomdaanɔ Yennu na,

\par }{\QB u be Yendɔuŋ niewa,


\par }{\Q \VS{6}ŋaan tuu tibin ki la sanpaak nan tiŋ.


\par }{\Q \VS{7}U tuu fiin talas damm tanbiinii nie,

\par }{\QB ki nyinn nandamm na bi ninbaatir ni,


\par }{\Q \VS{8}ki te ŋamm nan yudamm lakin be,

\par }{\QB binba tee u niib yudamm na.


\par }{\Q \VS{9}U te ki pookanmatir mar waase,

\par }{\QB ki be u ŋaak ni ki mɔk parpeenn.

\par }{\BB \par }
{\Q Pakin Yennu man.




\par }\PsalmChap{114}{\SH Yukitgar\FTNT{*}{{\FR 114: }{\FR{114.1
}}{\FT{Yennu malaka din kpii Ijipt teeb bijakpera, ŋaan nyik Israel yab. (Nyinu 12.29)}}} tiaru yaŋ
\par }
{\Q \VerseOne{1}Israel teeb nba din nyii Ijipt yoo nba,

\par }{\Q ŋamm Jakɔb yaaboona nba din nyii tingaŋ maŋ niŋ yoo nba na,


\par }{\Q \VS{2}ŋamm Juda yaaboona din teen Yennu kasii niibe;

\par }{\Q Israel teeb maŋ din teen Yennu tiɔŋ niibe.


\par }{\BB \par }
{\Q \VS{3}Ki Mɔkmuŋ na jiant got ŋaan gbab,

\par }{\QB ki Jɔɔdann mɔkir jit, ki ji ki puub.


\par }{\Q \VS{4}Ki jɔjaana mɔbit nan buunii na,

\par }{\QB ki kunkona yuuk nan pebis na.


\par }{\BB \par }
{\Q \VS{5}Mɔkgbeŋir, bee teen ki a gbabi?

\par }{\Q Ki fin Jɔɔdann mɔkir muni, bee teen ki a jit ki ji ki puubi?


\par }{\Q \VS{6}Yimm jɔjaana na, bee teen ki i mɔbit nan buunii na?

\par }{\Q Ki yimm kunkona mun, bee teen ki i yuuk nan pebis na?


\par }{\BB \par }
{\Q \VS{7}Tingbouŋ, ii jekir nan jaŋmaanii,

\par }{\QB kimaan Yennu baaru paak,

\par }{\QB ŋɔɔ Yennu nba ki Jakɔb din jiantir na.


\par }{\Q \VS{8}Ŋɔɔe kpintir tanpiit ki tee nyunbua,

\par }{\QB ki kpintir jɔkunkona ki tee nyuntona.




\par }\PsalmChap{115}{\SH Ki jiin Yen-yemmir nba tee barmɔnii Yennu na po
\par }
{\Q \VerseOne{1}Yennu, fin kuukɔɔe, ki baakir saa baar a boor,

\par }{\Q ŋaan li kan baar ti boor kaa,

\par }{\Q kimaan a lomm nba kaa gbennu nan a barmɔnii na paak.


\par }{\BB \par }
{\Q \VS{2}Bee ki digbana sii boit a, “I Yennu na be lee?”


\par }{\Q \VS{3}Ti Yennu be yendɔuŋ ni; u tuun linba kur ki u loone.


\par }{\Q \VS{4}Digbana na yenbis na ŋarin,

\par }{\QB bi jii salimmɔna nan salimpeenae ki namm,

\par }{\QB niibe jii bi nii ki namm.


\par }{\Q \VS{5}Bi yenbis maŋ mɔk mɔi, ŋaan kan fit pak,

\par }{\QB ki bia mɔk ninbina, ŋaan ki laati.


\par }{\Q \VS{6}Bi mɔk tuba, ŋaan kan fit gbat,

\par }{\QB ki mɔk miana, ŋaan kan fit gbat nubiru.


\par }{\Q \VS{7}Bi mɔk nii, ŋaan kan fit soor siar,

\par }{\QB ki bia mɔk taa, ŋaan kan fit sommi,

\par }{\QB bi ki mɔk manfoori.


\par }{\Q \VS{8}Binba maa yenbis maŋ nan binba teen yenbis maŋ yada,

\par }{\QB bi mɔŋ sii tee nan yenbis maŋ nae.


\par }{\BB \par }
{\Q \VS{9}Yimm Israel teeb, ii teen Yennu yada,

\par }{\QB ŋɔɔe sommiti ki guui.


\par }{\Q \VS{10}Yimm Yennu mannteeb, ii teen Yennu yada,

\par }{\QB ŋɔɔe sommiti ki guui.


\par }{\Q \VS{11}Yimm nba kur jiantir Yennu na, ii teenɔ yada man,

\par }{\QB ŋɔɔe sommiti ki guui.


\par }{\BB \par }
{\Q \VS{12}Yennu tian ti po ki saa teen piisin ti paak;

\par }{\Q u saa teen piisin Israel teeb kur,

\par }{\QB nan ŋɔɔ Yennu mannteeb kur paak.


\par }{\Q \VS{13}U saa teen piisin binba kur baakitɔ na paak,

\par }{\QB li paarib nan tarii kur paak yomm.


\par }{\BB \par }
{\Q \VS{14}Yennu n turi waas, yimm nan i yaaboona.


\par }{\Q \VS{15}Yennu nba nan sanpaak nan tiŋ na n teen piisin i paak.


\par }{\BB \par }
{\Q \VS{16}Sanpaak tee Yennu kuukɔɔ yare,

\par }{\QB ŋaan u jii tingbouŋo ki tur nisaarik.


\par }{\Q \VS{17}Kpeemm kan fit pak dont Yennu;

\par }{\QB wunba sik kpeentiŋ kan fit pak dont Yennu,


\par }{\Q \VS{18}ŋaan timm nba fo nae saa tur Yennu niipoouk

\par }{\QB mɔtana nan yoo nba kur waa.

\par }{\BB \par }
{\Q Pakin Yennu man.




\par }\PsalmChap{116}{\SH Wunba ki Yennu nyinnɔ kuun ni na Yenpaku
\par }
{\Q \VerseOne{1}N loon Yennu, kimaan u gbia n fabinii,

\par }{\Q u gbiintir n miaru.


\par }{\Q \VS{2}Yoo kur mi-i yiin, u tuu gbiint ki turime.


\par }{\Q \VS{3}Kuun bo lintime, ki kaauk ni tonu baarin,

\par }{\QB ki jaŋmaanii nan dudukit kɔɔn.


\par }{\Q \VS{4}Ŋanne ki n yiin Yennu ki yet a,

\par }{\QB “Yennu, n barimae ki a tinnin.”


\par }{\BB \par }
{\Q \VS{5}Yennu tee ninbatinnɔe ki bia ŋan.

\par }{\QB Ti Yennu tee ninkpabauŋ Yennu-e.


\par }{\Q \VS{6}Yennu-e guu binba kaa guuteeb na;

\par }{\QB maa bo be daŋ ni, u tinnime.


\par }{\Q \VS{7}N par, ii ji kii foi, kimaan Yennu ŋan turin.


\par }{\BB \par }
{\Q \VS{8}Yennu nyinnin kuun ni,

\par }{\QB ki fiar n ninnyuut, ki bia te ki bi ki nyannimi.


\par }{\Q \VS{9}Li paak ki n somm Yennu tɔɔnn, footib boor ni.


\par }{\Q \VS{10}N mɔk yadae yoo kur, halii yoo nba ki n lek yet a,

\par }{\QB “N poŋ kpo gbenna.”


\par }{\Q \VS{11}Halii yoo nba ki jaŋmaanii soorin ki n yet a,

\par }{\QB “Sɔɔ kaa ki jaŋ nan bin teenɔ yada.”


\par }{\BB \par }
{\Q \VS{12}N saa tur Yennu bee

\par }{\QB u ŋamm nba kur ki u tun ki turin na paaki?


\par }{\Q \VS{13}N saa baar nan daame ki tan pi Yennu piinii,

\par }{\QB ki turɔ niipoouk, waa tinnin na paak.


\par }{\Q \VS{14}U niburchiɔŋ na sinsuuk nie ki n saa turɔ

\par }{\QB maa senn mɔsonn nan n saa turɔ linba na.


\par }{\BB \par }
{\Q \VS{15}Yennu nirɔ yenɔkɔɔ-i kpo, li tuu yiar Yennu bonchiann.


\par }{\Q \VS{16}Yennu, n tee a toontunnɔe;

\par }{\QB n tuun a toonn nan n naa nba din tuun biaŋinba nae.

\par }{\Q Fine nyinnin kuun ni.


\par }{\Q \VS{17}N saa tura niipoouk maruŋo ki jii n miaru ki tura.


\par }{\Q \VS{18-19}A niib sinsuuk ni, a kasii ŋasaakak ni, Jerusalem-e,

\par }{\QB ki n saa tura linba ki n senn mɔsonn nan n saa tura na.

\par }{\BB \par }
{\Q Pakin Yennu man.




\par }\PsalmChap{117}{\SH Ki jiin Yennu dontir po
\par }
{\Q \VerseOne{1}Digbana kur n pak dont Yennu.

\par }{\Q Nisaarii kur n pak dont Yennu.


\par }{\Q \VS{2}U lomm yab bonchiann ti paak,

\par }{\Q ki u popeensin kaa gbennu.

\par }{\BB \par }
{\Q Pakin Yennu man.




\par }\PsalmChap{118}{\SH Ki jiin datai nyannu niipoturu po
\par }
{\Q \VerseOne{1}Turin Yennu niipoouk, kimaan u ŋan,

\par }{\Q ki u lomm kaa gbennu.


\par }{\Q \VS{2}Ŋaant ki Israel teeb n yet a, “U lomm kaa gbennu.”


\par }{\Q \VS{3}Ŋaant ki Yennu mannteeb n yet a, “U lomm kaa gbennu.”


\par }{\Q \VS{4}Ŋaant ki binba jiantirɔ kur n yet a, “U lomm kaa gbennu.”


\par }{\BB \par }
{\Q \VS{5}N daamii nie ki n yiin Yennu,

\par }{\QB ki u turin gatu, ki nyinnin daamii maŋ ni.


\par }{\Q \VS{6}Yennu be nanin, n ki jee siar; nirɔ saa fit teenin bee?


\par }{\Q \VS{7}Yennu-e sommitin, ki n nyant n datai.


\par }{\Q \VS{8}Li ŋan fin teen Yennu yada, ki chee fii maa nisaarik paak.


\par }{\Q \VS{9}Li ŋan fin teen Yennu yada, ki chee fii maa tɔɔndamm paak.


\par }{\BB \par }
{\Q \VS{10}Datai bonchianne ki lintin,

\par }{\QB ŋaan ki n jii Yennu paŋ ki biirib.


\par }{\Q \VS{11}Bi daan ŋaa lintime li munn po;

\par }{\QB ŋaan ki n jii Yennu paŋ ki biir bi kur.


\par }{\Q \VS{12}Bi daan waame gbangban nan sai na,

\par }{\QB ŋaan ki n jii Yennu paŋ ki kpiib,

\par }{\QB ki bi boont nan muu nba tuu di naamɔɔr na.


\par }{\Q \VS{13}Bi daan worin nan ninmɔnne a bin nyannin,

\par }{\QB ŋaan ki Yennu sommin.


\par }{\Q \VS{14}Yennu turin yiikoo nan paŋ; ŋɔɔe tinnin.


\par }{\BB \par }
{\Q \VS{15}Gbiintir parpeenn hootii nba nyi Yennu niib binbeboor

\par }{\QB ki jiin nyannu po na a: “Yennu yabint yiikooe te ki li tun.


\par }{\Q \VS{16}U yiikooe turit nyannu, u jii u panchiɔŋo ki kɔn tɔb ni.”


\par }{\BB \par }
{\Q \VS{17}N kan kpo, n sii foe ki mɔɔntir linba Yennu tun.


\par }{\Q \VS{18}U dat n tubir bonchiann, ŋaan u ki te ki n kpo.


\par }{\BB \par }
{\Q \VS{19}Lootir Yenjiantu ŋasaakak tammɔi na ki turin,

\par }{\QB n saa kɔɔ li ni ki tur Yennu niipoouk.


\par }{\BB \par }
{\Q \VS{20}Yennu tammɔbe na, kasii damm kɔɔe saa kɔɔ leŋ.


\par }{\BB \par }
{\Q \VS{21}Yennu, n saa pak donta, kimaan a gbia n fabinii,

\par }{\QB kimaan a turin nyannuwa.


\par }{\Q \VS{22}Tann nba ki tanmaara yêtir na,

\par }{\QB ŋanne tan tee lɔtik ni tanŋann.


\par }{\Q \VS{23}Yennu-e teen nna, ki li teent bakitnauŋ.


\par }{\Q \VS{24}Daar nba nae tee Yennu daar.

\par }{\QB Ŋaant ki tii mɔk parpeenn kii kpamm man.


\par }{\Q \VS{25}A tinnit, Yennu, a tinnit. Yennu, turint nyannu.


\par }{\BB \par }
{\Q \VS{26}Piisin be wunba baat Yennu sann ni na paak.

\par }{\Q Ti be Yennu ŋasaakak nie ki tee piisin i paak.


\par }{\Q \VS{27}Yennu-e tee ti Yomdaanɔ, u tun ŋane ki turit.

\par }{\Q Ii dia faat i nii ni, ki piin jaamm na,

\par }{\QB kii somm kii lintir maruŋ binbintir na.


\par }{\BB \par }
{\Q \VS{28}Fine tee n Yennu, ki n teena niipoouk.

\par }{\QB Fine tee n Yennu, ki n saa mɔɔnt a yabint.


\par }{\BB \par }
{\Q \VS{29}Turin Yennu niipoouk, kimaan u ŋan,

\par }{\QB ki u lomm kaa gbennu.




\par }\PsalmChap{119}{\SH Ki jiin Yennu sennu po
\par }
{\Q \VerseOne{1}Parpeenn tee daansiab nba kaa biit na yare,

\par }{\Q binba dia Yennu sennu na.


\par }{\Q \VS{2}Parpeenn be binba waa u sennu na paak,

\par }{\QB binba saak u mɔb nan bi para kur.


\par }{\Q \VS{3}Bi ki tuun biiti, bi waa Yennu mɔbe yoo kur.


\par }{\Q \VS{4}Yennu, fine turit a sennii,

\par }{\QB ki bia wannit nan ti sakir nan barmɔnii.


\par }{\Q \VS{5}N sunman ki n bo dia a sennu maŋe ki waar fanu.


\par }{\Q \VS{6}Mi-i jii n yan ki kɔɔn a sennii na kur ni, n kan di fei.


\par }{\Q \VS{7}Maa bant a kasii sennu na, n saa jianta nan par nba yeene.


\par }{\Q \VS{8}N saa sak wei a sennii nawa; a daa nyikitimi.


\par }{\SH Ki jiin Yennu sennu na saku po
\par }
{\Q \VS{9}Naasimɔ saa teen nlee ki u binbeŋ-ii yeeni?

\par }{\QB See ki u sak gaar a sennii.


\par }{\Q \VS{10}N loon man weia nan n par kurewa,

\par }{\QB ii guun ki n daa mɔk mɔyêtuk nan a sennii.


\par }{\Q \VS{11}N dia a sennu nae n par ni

\par }{\QB a lin te ki n daa tuun biit ki teena ni.


\par }{\Q \VS{12}Yennu, n dontira, wantin a sennii.


\par }{\Q \VS{13}N saa pak a sennii nba ki a turit na nan kunkɔsaakar.


\par }{\Q \VS{14}N par mei a sennii weiu paak ki gar mɔkinta.


\par }{\Q \VS{15}N tumii a senniie ki fiitir a wannu na.


\par }{\Q \VS{16}N par man a sennii na paak, n kan tamm li po.


\par }{\SH Parpeenn nba be Yennu sennu ni
\par }
{\Q \VS{17}Ii ŋan ki tur min nba tee a toontunnɔ na

\par }{\QB ki mii mɔk manfoor ki sak a wannu.


\par }{\Q \VS{18}Lootir n ninbina ki man fit la bakitnauŋ wannu

\par }{\QB nba be a sennu na ni.


\par }{\Q \VS{19}N tee saamɔe tingbouŋ na ni, a daa bɔriin a sennii.


\par }{\Q \VS{20}N par nian mii mi a senniie yoo kur.


\par }{\Q \VS{21}A sikint binba dont bi mɔŋ nae,

\par }{\QB ki mɔpora be daansiab nba ki dia a sennii na paak.


\par }{\Q \VS{22}Nyintin bi sukit nan bi sariku ni,

\par }{\QB kimaan n dia a sennii na.


\par }{\Q \VS{23}Doo diara tuu chet ki lor lorbiite ki jiin n po,

\par }{\QB ŋaan min sii tumii a senniie.


\par }{\Q \VS{24}A wannue teenin parpeenn, ki teenin kpaanii.


\par }{\SH Ki jiin Yennu sennu na dianu po
\par }
{\Q \VS{25}Bi nyannime ki n dɔɔ tant ni,

\par }{\QB fiintin nan faa senn mɔsonn biaŋinba na.


\par }{\Q \VS{26}N pak fiit n toona kure ki wanna, ki a turin gatu,

\par }{\QB wantin a sɔnii.


\par }{\Q \VS{27}Sommitin ki man bann a sennii na paak,

\par }{\QB ki n sii dukii a bakitnauŋ wannu na po.


\par }{\Q \VS{28}Parbiir gbee ki yentima,

\par }{\QB kɔɔntin paŋ, nan faa senn mɔsonn biaŋinba na.


\par }{\Q \VS{29}Ii guun ki n daa tuun biiti,

\par }{\QB ki jii a ŋant ki wannin a sennu.


\par }{\Q \VS{30}N loon mii tee mɔsakdaanɔe, n gaar a tumiiuwa.


\par }{\Q \VS{31}Yennu, n wei a senniiwa, a daa te ki n kɔɔ fei ni.


\par }{\Q \VS{32}N saa sak a sennii nan n par kur,

\par }{\QB kimaan a saa turin bannu bonchiann.


\par }{\SH Yenmiaru ki jiin bannu po
\par }
{\Q \VS{33}Yennu, wantin a sennii na paak,

\par }{\QB ki mii dia a sennii maŋ yoo saaka.


\par }{\Q \VS{34}Wantin a sennu maŋ paak ki man diar,

\par }{\QB n saa diar nan n par kure.


\par }{\Q \VS{35}A te ki mii mɔk mɔsaku nan a sennii na,

\par }{\QB kimaan bi niŋe ki n laat parpeenn.


\par }{\Q \VS{36}Turimin niɔŋ nba ki n saa sak a sennii ki gar mɔkint.


\par }{\Q \VS{37}Ii guun ki n daa fiin linba kaa nyɔɔt po,

\par }{\QB ii ŋan ki turin nan faa senn mɔsonn biaŋinba na.


\par }{\Q \VS{38}Ii dia mɔsonn nba ki a senn ki tur min a daabir na,

\par }{\QB mɔsonn nba ki a senn tur binba saak a mɔb na.


\par }{\Q \VS{39}Nyintin sukit nba ki n tiin na ni,

\par }{\QB a wannue tee wannu nba ŋan.


\par }{\Q \VS{40}N loon man sak a senniie,

\par }{\QB turimin manfopaann, kimaan a tee kasii daanɔe.


\par }{\SH Ki jiin Yennu sennu na yada teenu po
\par }
{\Q \VS{41}Yennu, wantin faa loonin biaŋinba,

\par }{\QB ki tinnin nan a mɔsonn nba tee biaŋinba na,


\par }{\Q \VS{42}ki man fit pak jiin daansiab nba sukiin na,

\par }{\QB kimaan n teen yada nan a mɔmaama.


\par }{\Q \VS{43}Sommitin ki mii piak barmɔnii yoo kur,

\par }{\QB kimaan n dindann be a sennii nie.


\par }{\Q \VS{44}N sii yɔɔ saak a sennue yaayoo siiyoo.


\par }{\Q \VS{45}N sii be n yamanie, kimaan n yiab ki dia a wannu.


\par }{\Q \VS{46}N saa mɔɔnt a sennii ki tur kpanbara, ki kan tin fei.


\par }{\Q \VS{47}N parpeenn nyi a sennii dianu nie,

\par }{\QB kimaan n loon a sennii maŋ.


\par }{\Q \VS{48}N lomm be a sennii ni, ki n teen a sennii maŋ baakir.

\par }{\Q N sii dukii a sennii maŋ poe yoo kur.


\par }{\SH Parcheenn nba be Yennu sennu na ni
\par }
{\Q \VS{49}Tiat a mɔsonn nba ki a senn ki tur min a daabir na;

\par }{\QB li turin dindanne.


\par }{\Q \VS{50}N daamii ni lek, ŋaan n laa parcheenna,

\par }{\QB kimaan a mɔsonn nae turin manfoor.


\par }{\Q \VS{51}Karinbaandamm na laame,

\par }{\QB ŋaan n ki chat nyik a sennu na.


\par }{\Q \VS{52}Yennu, n tian a sennii nba bo be yaayoo niwa na,

\par }{\QB ki li teenin parcheenn.


\par }{\Q \VS{53}Mi-i la biitdamm na ki dia a sennu yoo nba,

\par }{\QB li tuu donn n wutoore.


\par }{\Q \VS{54}Manfojinjiŋ nba ki n mɔk tingbouŋ na ni na,

\par }{\QB n yiin yaniie ki jiin a sennii na po.


\par }{\Q \VS{55}Yennu, n tian a poe nyiɔk, ki dukii a sennu na po.


\par }{\Q \VS{56}Mi-i dia a senniie, ki n par tuu peen.


\par }{\SH Ki jiin Yennu sennu dianu po
\par }
{\Q \VS{57}Yennu, fine tee linba kur ki n loon,

\par }{\QB n senn mɔsonn nan n saa dia a senniiwa.


\par }{\Q \VS{58}N meia nan n par kur, a fii mɔk ninbatinu n paak

\par }{\QB nan a mɔsonn nba tee biaŋinba na.


\par }{\Q \VS{59}N fiit n binbeŋewa ki senn mɔsonn

\par }{\QB nan n saa dia a wannu.


\par }{\Q \VS{60}N kakite yian maa n sak a sennii.


\par }{\Q \VS{61}Biit damm na pii baruko a n sik leŋ,

\par }{\QB ŋaan n kan tamm a sennu po.


\par }{\Q \VS{62}Tansuuniie ki n tuu fiir ki dontira,

\par }{\QB kimaan a kasii sennii na paak.


\par }{\Q \VS{63}N yɔɔsnbae tee binba kur jiantira na,

\par }{\QB binba kur saak a sennii.


\par }{\Q \VS{64}Yennu, tingbouŋ na kur gbee nan a lomm

\par }{\QB nba kaa gbennue; wantin a sennii.


\par }{\SH Yennu sennu mɔk nyɔɔt
\par }
{\Q \VS{65}Yennu, a dia a mɔsonn nawa,

\par }{\QB ki ŋan ki tur min a daabir.


\par }{\Q \VS{66}Turimin yan nan bannu,

\par }{\QB kimaan n teen yada nan a senniiwa.


\par }{\Q \VS{67}N tuu tuun ki kpete, ki a daar n tubir,

\par }{\QB ŋaan mɔtana n saak a mɔb.


\par }{\Q \VS{68}A ŋan bonchiann, ki mɔk burchint, wantin a sennii.


\par }{\Q \VS{69}Biitdamm na fa faake ki paantin,

\par }{\QB ŋaan n saak a wannue nan n par kur.


\par }{\Q \VS{70}Niib maŋ ki mɔk bannu,

\par }{\QB ŋaan a sennue teenin parpeenn.


\par }{\Q \VS{71}N tubdatu na ŋammime,

\par }{\QB kimaan li te ki n tumii a senniie.


\par }{\Q \VS{72}Sennu nba ki a tur na mɔk nyɔɔt ki turin

\par }{\QB ki gar tingbouŋ na ni likirii kura.


\par }{\SH Barmɔnii nba be Yennu sennu na ni
\par }
{\Q \VS{73}Fine namin, ki bia dian fanu,

\par }{\QB turimin bannu ki man fit tumii a sennu.


\par }{\Q \VS{74}Binba baakita na-i lan, bi sii mɔk parpeenne,

\par }{\QB kimaan n dindann be a mɔsonn nie.


\par }{\Q \VS{75}Yennu, n mi nan a sennii tee kasiie,

\par }{\QB ki a mɔk mɔnii nan faa dat n tubir na.


\par }{\Q \VS{76}Ŋaant ki a lomm nba kaa gbennu na n turin pardɔɔnn

\par }{\QB nan faa senn mɔsonn ki tur min nba tee a daabir na.


\par }{\Q \VS{77}Tinimin ninbaauk ki mii mɔk manfoor,

\par }{\QB kimaan n par mei a sennu na paak.


\par }{\Q \VS{78}Ŋaant ki karinbaandamm na n di fei

\par }{\QB nan baa fa faak ki biirin na,

\par }{\QB min ŋarin sii dukii a wannu na poe yoo kur.


\par }{\Q \VS{79}Ŋaant ki binba baakita na n baar n boor,

\par }{\QB binba kur mi a sennii na.


\par }{\Q \VS{80}Ŋaant ki n sak a sennii fanu ki daa di fei.


\par }{\SH Yenmiaru nba jiin fat-n-mɔŋ po
\par }
{\Q \VS{81}Yennu, li paakima, ki n ji guu fine maa a tinnin,

\par }{\QB n teen n dindann a maan niŋe.


\par }{\Q \VS{82}N guur a mɔsonn na po ki tan bake;

\par }{\QB ki n boi a, “Nlee yooe ki a tan saa sommimi?”


\par }{\Q \VS{83}N ki mɔk nyɔɔt nan dalenchiɔk nae,

\par }{\QB ŋaan n lek ki tamm a sennii na po.


\par }{\Q \VS{84}N saa guura ki lin wei nlee?

\par }{\Q Nlee yooe ki a saa dat binba biirin na tuba?


\par }{\Q \VS{85}Karinbaandamm nba ki dia a sennu na gbiir bootite

\par }{\QB ki loon man baa leŋ.


\par }{\Q \VS{86}A sennii kur ŋane;

\par }{\QB niib dia faake ki biirin, sommitin.


\par }{\Q \VS{87}Bi poŋ ŋman kpiima, ŋaan n ki yêt a sennii.


\par }{\Q \VS{88}Tint n manfoor, kimaan a lomm nba kaa gbennu na paak,

\par }{\QB ki man fit sak a sennu na.


\par }{\SH Ki jiin Yennu sennu na yada teenu po
\par }
{\Q \VS{89}Yennu, a mɔmaan sii yɔɔ be-e, li yɔɔ be-e yendɔuŋ ni.


\par }{\Q \VS{90}A binbenŋaŋ yɔɔ be-e maaru kur ni,

\par }{\QB fine senn tingbouŋ na li seenu ni.


\par }{\Q \VS{91}A sennu na paake te ki bona kur biar be,

\par }{\Q kimaan bi kur tee a daabae.


\par }{\Q \VS{92}N parpeenn-i bonni kii nyi a sennu ni,

\par }{\QB fara nba ki n di nae bo saa kpin.


\par }{\Q \VS{93}N kan ban yêt a sennii,

\par }{\QB kimaan a te ŋanne teenin manfoor.


\par }{\Q \VS{94}N tee a yɔɔe, tintin; n koore maa mii saak a sennii.


\par }{\Q \VS{95}Biitdamm na guue a bin kpin;

\par }{\QB ŋaan min sii dukii a sennii na poe yoo kur.


\par }{\Q \VS{96}N bann nan bont kur mɔk joontue,

\par }{\QB ŋaan a sennii na ŋarin yɔɔ be-e.


\par }{\SH Ki jiin waa loon Yennu sennu na po
\par }
{\Q \VS{97}N loon a sennu bonchiann. N dukii li poe daar kur.


\par }{\Q \VS{98}A sennii be n boore yoo kur ki te ki n sub ki gar n datai.


\par }{\Q \VS{99}N mɔk bannu ki gar n wannteeb kur,

\par }{\QB kimaan maa dukii a sennii maŋ po yoo kur na paak.


\par }{\Q \VS{100}N sub ki gar nikpera, kimaan maa saak a sennii na.


\par }{\Q \VS{101}N yêt toonbiit kure, kimaan maa loon man sak a maan na.


\par }{\Q \VS{102}N ki yêt a sennii, kimaan a mɔŋe tee n wanntɔɔ.


\par }{\Q \VS{103}A mɔmaan man bonchiann, li man ki gar siata.


\par }{\Q \VS{104}A senniie teenin subinii, li paak ki n yêt toonbiit tumu.


\par }{\SH Ki jiin yentu nba be Yennu sennu na ni po
\par }
{\Q \VS{105}A maan tee fitire ki wantin sɔnu, ki bia tee yentu, n sɔnu ni.


\par }{\Q \VS{106}N saa dia n mɔsonjaann nba ki n senn

\par }{\QB nan n saa dia a kasii sennu na.


\par }{\Q \VS{107}Yennu, n biak paakima,

\par }{\QB turimin manfoor nan faa senn mɔsonn biaŋinba na.


\par }{\Q \VS{108}Yennu, gaat n niipoturu miaru na,

\par }{\QB ŋaan wannin a sennii.


\par }{\Q \VS{109}N teen siir nan min chibin n saaŋmaŋ yoo kur;

\par }{\QB n ki tamm a sennu na po.


\par }{\Q \VS{110}Biit damm na pii baruko ki guunin,

\par }{\QB ŋaan n ki yêt a kpaanii.


\par }{\Q \VS{111}A sennii tee n mɔkint nba yɔɔ be-e,

\par }{\QB ŋanne teenin parpeenn.


\par }{\Q \VS{112}N lor man dia a senniie

\par }{\QB ki saa tuu daar nba ki n saa kpo.


\par }{\SH Yennu sennue guut
\par }
{\Q \VS{113}N ki loon binba ki waa-a fanu na,

\par }{\QB min ŋarin loon a sennu.


\par }{\Q \VS{114}Fine tee n guutɔɔ nan n fat-tɔɔ;

\par }{\QB n jii n dindann ki maa a mɔsonn paake.


\par }{\Q \VS{115}Yimm biit damm na, seetir n boor ni;

\par }{\QB n saa sak Yennu senniie.


\par }{\Q \VS{116}Yennu, turimin paŋ nan faa senn mɔsonn biaŋinba na,

\par }{\QB ki mii mɔk manfoor, ki daa te ki n di fei, n dindann ni.


\par }{\Q \VS{117}Ii dian ki mii be n yamani; ki n sii yɔɔ gbiin a sennii na.


\par }{\Q \VS{118}A yêen binba kur ki saak a sennii nae,

\par }{\QB bi kpinkpannii lora na ki mɔk nyɔɔti.


\par }{\Q \VS{119}A dia biit damm na gbaka gbaka nan kparchant nae,

\par }{\QB li paak, n loon a sennii.


\par }{\Q \VS{120}A paake ki n tiin jaŋmaanii,

\par }{\Q n gbee nan yanputuko kimaan a sennii na paak.


\par }{\SH Ki jiin Yennu sennu na saku po
\par }
{\Q \VS{121}N tun linba took ki bia ŋana,

\par }{\Q a daa nyikitin nan n datai.


\par }{\Q \VS{122}Sent mɔsonn nan a saa somm min a daabira;

\par }{\QB a daa te ki biitdamm dintin biaki.


\par }{\Q \VS{123}N guur bak a tinnu sommir na powa,

\par }{\QB tinnu nba ki a senn mɔsonn li po na.


\par }{\Q \VS{124}Ii dian nan a lomm nba kaa gbennu na

\par }{\QB ki wannin a sennii.


\par }{\Q \VS{125}N tee a daabire; turimin bannu, ki man bann a wannu.


\par }{\Q \VS{126}Yennu, yoo baar nan fan tun siara,

\par }{\QB kimaan niib yêen a sennu nae.


\par }{\Q \VS{127}N loon a sennii ki gar salima,

\par }{\QB n loon a sennii ki gar salinŋana.


\par }{\Q \VS{128}Li paak ki n waa a wannu kur fanu,

\par }{\QB n ki loon toonbiit tumu.


\par }{\SH Ki jiin sennu dianu po
\par }
{\Q \VS{129}A wannu tee bakitnauŋo. N gaarir nan n par kure.


\par }{\Q \VS{130}Niib-i bann a maan paak, li tuu turib yentue,

\par }{\QB ki teen binba ki mi siar na yan.


\par }{\Q \VS{131}N ŋakitir a sennii na paake.


\par }{\Q \VS{132}Ŋmantir n paak ki tinin ninbaauk

\par }{\QB nan faa mɔk ninbatinu ki teen binba loona na.


\par }{\Q \VS{133}Ii dian ki n daa baa nan faa senn mɔsonn na;

\par }{\QB a daa te ki biit yentirimi.


\par }{\Q \VS{134}Nyintin binba dintin biak na nuu ni, ki man fit sak a mɔb.


\par }{\Q \VS{135}Ŋaan ki a benu-ii tee piisin n paak, ki wannin a sennii.


\par }{\Q \VS{136}N ninnyuut puub nan mɔkir nae,

\par }{\QB kimaan niib nba ki dia a sennu na paak.


\par }{\SH Barmɔnii nba be Yennu sennu na ni
\par }
{\Q \VS{137}Yennu, a tee kasii daanɔe, ki a sennii ŋan.


\par }{\Q \VS{138}Faa tur sennii nba kur ŋane, ki bia took fanu.


\par }{\Q \VS{139}N par di muue nan wutoor,

\par }{\Q kimaan n datai ki yiin a sennii na ki li tee siari.


\par }{\Q \VS{140}A mɔsonn tee barmɔniie,

\par }{\QB n loon a mɔsonn bonchiann.


\par }{\Q \VS{141}N ki tee siari, ki bi yisimin, ŋaan n ki yêen a sennii.


\par }{\Q \VS{142}A popeensin sii yɔɔ be-e, ki a sennu na tee barmɔnii yoo kur.


\par }{\Q \VS{143}N gbee nan daamiie nan parbiir,

\par }{\QB ŋaan a senniie teenin parpeenn.


\par }{\Q \VS{144}A sennii tee mamɔmme yoo kur;

\par }{\QB turimin bannu ki mii yɔɔ kii mɔk manfoor.


\par }{\SH Yenmiaru nba jiin fat-n-mɔŋ po
\par }
{\Q \VS{145}Yennu, n jii n par kur ki yia,

\par }{\QB turimin gatu, ki n saa sak a sennii.


\par }{\Q \VS{146}N yia; tintin, ki n saa dia a sennii.


\par }{\Q \VS{147}Yonnu tuu tan do na ki sɔɔ ki n yiinawa,

\par }{\QB ki loon sommir; n teen n dindann a mɔsonn nie.


\par }{\Q \VS{148}N ki gɔɔnt nyiɔk a man fit kii dukii a sennii po yoo kur.


\par }{\Q \VS{149}Yennu, gbiintirin, kimaan a lomm nba kaa gbennu

\par }{\QB na paak, want a ninbatinu ki tinn n manfoor.


\par }{\Q \VS{150}Nɔɔntont damm nba biirin na ki fɔk nanimi,

\par }{\QB ŋamme tee damm nba ki dia a sennu na.


\par }{\Q \VS{151}Yennu, a ki fɔk nanimi

\par }{\QB ki a sennii kur tee linba yɔɔ tee barmɔnii.


\par }{\Q \VS{152}Yaayoo niewa ki n din tumii,

\par }{\QB ki bann nan a sennii maŋ yɔɔ be-e.


\par }{\SH Fabinii nba jiin sommir po
\par }
{\Q \VS{153}Gotir n daamii na ki fatin, kimaan n ki tamm a sennu.


\par }{\Q \VS{154}Taantin ki nyinnin barii ni;

\par }{\QB fatirin nan faa senn mɔsonn biaŋinba na.


\par }{\Q \VS{155}Biitdamm na kan la tinnu,

\par }{\QB kimaan bi ki sak a sennii na.


\par }{\Q \VS{156}Yennu, a ninkpabauŋ yab bonchiann,

\par }{\QB want a ninbatinu ki tinnin.


\par }{\Q \VS{157}N datai nan binba mukisin yab bonchiann;

\par }{\QB ŋaan n ki yêt a sennii saku.


\par }{\Q \VS{158}Mi-i got biitdamm na, n tuu yaa man put nan wutoore,

\par }{\QB kimaan bi ki dia a sennii na.


\par }{\Q \VS{159}Yennu, gotir maa loon a wannu biaŋinba.

\par }{\QB A lomm kaa lebitu, li paak, tintin.


\par }{\Q \VS{160}A maan kur tee mamɔmme,

\par }{\QB ki a kasii sennii na kur yɔɔ be.


\par }{\SH Ki jiin Yennu sennu weiu fanu po
\par }
{\Q \VS{161}Pandamm tuu lekime kaat,

\par }{\QB ŋaan min teen a sennu nae baakir.


\par }{\Q \VS{162}A mɔsona na turin parpeenn bonchiann,

\par }{\QB ki li manin nan nirɔ nba tuu la mɔkint

\par }{\QB ki li manɔ biaŋinba na.


\par }{\Q \VS{163}Faak tone n boor, ki n ki loon li maan,

\par }{\QB ŋaan mɔk lomm nan a sennu.


\par }{\Q \VS{164}Daar nɔɔk ni, n teena niipoouk taar munlore-e,

\par }{\QB kimaan a kasii sennii na paak.


\par }{\Q \VS{165}Binba loon a sennu na be bi yamanie,

\par }{\QB ki siar kaa ki saa te bin baa.


\par }{\Q \VS{166}Yennu, n guu fine a fan tinnin, ki waa a sennu.


\par }{\Q \VS{167}N saak a wannu, n loon a wannu maŋ nan n par kure.


\par }{\Q \VS{168}N saak a sennii nan a wannu,

\par }{\QB ki a laat linba kur ki n tuun.


\par }{\SH Yenmiaru nba jiin sommir po
\par }
{\Q \VS{169}Yennu, ŋaant ki n mɔnii na n baar a boor.

\par }{\QB Turimin bannu nan faa senn mɔsonn biaŋinba na.


\par }{\Q \VS{170}Gbiintir n miaru, ki tinnin nan a mɔsonn nba tee na.


\par }{\Q \VS{171}N saa yin yaŋe ki donta, kimaan a wannin a sennuwa.


\par }{\Q \VS{172}N saa yin yaŋe ki jiin a sennu po,

\par }{\QB kimaan a sennu tee mamɔmme.


\par }{\Q \VS{173}A teen siir yoo kur kii sommitin, kimaan n dia a sennii.


\par }{\Q \VS{174}Yennu, n nian a tinnu sommir nae.

\par }{\QB N parpeenn nyi a sennu nie.


\par }{\Q \VS{175}Turimin manfoor ki man donta,

\par }{\QB ŋaant ki a sennii na n sommin.


\par }{\Q \VS{176}N lin yeeke nan pebotikauk na,

\par }{\QB li paak, baat ki tan lon min nba tee a daabir na,

\par }{\QB kimaan n ki yêt a sennii na weiu.




\par }\PsalmChap{120}{\SH Yenmiaru nba jiin sommir po
\par }
{\Q \VerseOne{1}Maa be daamii ni yoo nba, n yiin Yennu-e, ki u turin gatu.


\par }{\Q \VS{2}Yennu, nyintin faak damm nan kpinkpannii damm nuu ni.


\par }{\BB \par }
{\Q \VS{3}Faak damm na, Yennu saa teeni nlee?

\par }{\QB U saa dat i tuba nlee?


\par }{\Q \VS{4}U saa jii kunkɔnkɔnna peenporimii nan musankɔɔnae

\par }{\QB ki dat i tuba.


\par }{\BB \par }
{\Q \VS{5}Maa be i boor na, li ton nan maa sii be Mesek tiŋ ni nae,

\par }{\QB koo nan Kedar\FTNT{*}{{\FR 120:5 }{\FR{120.5
}}{\FT{Bi mi nan Mesek teeb nan Kedar teeb tee nitonte.}}} teeb boor ni benu nae.


\par }{\Q \VS{6}N kɔɔ nan niib nba ki loon parmaasir ki li wei bonchiann.


\par }{\Q \VS{7}Mi-i piak parmaasir binbeŋ po, ŋamm tuu piak tɔb poe.




\par }\PsalmChap{121}{\SH Yennu-e tee ti guutɔɔ
\par }
{\Q \VerseOne{1}N got jɔjaana paak; n sommir saa nyi lee ki baari?


\par }{\Q \VS{2}N sommir saa nyi Yennu nba nan sanpaak

\par }{\QB nan tiŋ na boore ki baar.


\par }{\BB \par }
{\Q \VS{3}U kan te fan baa; a guutɔɔ yɔɔ nyɔie, ki ki tiŋit.


\par }{\BB \par }
{\Q \VS{4}Israel teeb guutɔɔ ki tiŋit koo ki gɔɔnti.


\par }{\Q \VS{5}Yennu sii goriia; u be a boor ki sii guua.


\par }{\Q \VS{6}Yonpeeuŋ kan paana daŋ yonnu ni,

\par }{\QB ki ŋmaarik mun kan paana daŋ nyiɔku.


\par }{\BB \par }
{\Q \VS{7}Yennu saa nyinna ninbɔŋ kura ni;

\par }{\QB u saa dia-a nan laafia.


\par }{\Q \VS{8}U saa guura, a nyinu nan a kɔɔnu kur ni,

\par }{\QB mɔtana nan yoo nba kur waa.




\par }\PsalmChap{122}{\SH Dontir nba jiin Jerusalem po
\par }
{\Q \VerseOne{1}Li bo maŋime yoo nba ki bi yetin a,

\par }{\Q “Ŋaant ki tin saan Yenjiantu ŋasaakak ni.”


\par }{\Q \VS{2}Ki mɔtana ti ji be nna na,

\par }{\QB ki see Jerusalem tammɔi nɔɔk ni na.


\par }{\BB \par }
{\Q \VS{3}Jerusalem tee doo nba ki bi ŋammir nan fant

\par }{\QB nan binbenŋaŋe.


\par }{\Q \VS{4}Leŋe tee siaminba ki nibooru na baar,

\par }{\QB booru nba tee Israel teeb na,

\par }{\QB a bin tur Yennu niipoouk nan u sennu nba tee biaŋinba na.


\par }{\Q \VS{5}Leŋe ki Israel kpanbara kar a bin bu bi niib buut.


\par }{\BB \par }
{\Q \VS{6}Ii mei Yennu wun tur Jerusalem parmaasir a,

\par }{\QB “Ŋaant ki binba loona na-ii mɔkitir.


\par }{\Q \VS{7}Ŋaant ki gbananmaasu-ii be a doo ni,

\par }{\QB ki manu-ii be a naan ŋei ni.”


\par }{\Q \VS{8}N yɔɔsnba nan n nikpiimm paake te ki n yeen Jerusalem a,

\par }{\QB “Parmaasir-ii be a paak.”


\par }{\Q \VS{9}Ti Yomdaanɔ Yennu ŋasaakak paake

\par }{\QB ki n mei maa bona kur-ii ŋan ki tura.




\par }\PsalmChap{123}{\SH Yenmiaru nba jiin ninbatinu po
\par }
{\Q \VerseOne{1}Yennu, n gorii fine, n goriia yendɔuŋ ni,

\par }{\Q siaminba ki a naangbouŋ be na.


\par }{\Q \VS{2}Ti Yomdaanɔ Yennu,

\par }{\QB daabjak nba gaa u chanbaa paak biaŋinba,

\par }{\QB ki daabpook mun gaa u naa paak biaŋinba na;

\par }{\QB nnae ki ti mun maa a paak

\par }{\QB nan faa tan saa tinit ninbaauk yoo nba.


\par }{\BB \par }
{\Q \VS{3}Ii mɔk ninbatinu ti paak; Yennu, ii mɔk ninbatinu ti paak;

\par }{\QB ti mantik la diabiiuk bonchiann.


\par }{\Q \VS{4}Mɔkita na mantik sarikitit ki li wei bonchiann,

\par }{\QB ki karinbaandamm mantik biirit.




\par }\PsalmChap{124}{\SH Yennu-e tee u niib guutɔɔ
\par }
{\Q \VerseOne{1}Yennu-i bonni kii taa ti po, li bo sii tee nlee?

\par }{\Q Israel teeb, turin gatu.


\par }{\BB \par }
{\Q \VS{2}“Yennu-i bonni kii taa ti po, yoo nba ki ti datai worit na,


\par }{\Q \VS{3}bi bo saa nakit foote,

\par }{\QB kimaan bi wutoa doo ti paak ki saa gara.


\par }{\Q \VS{4}Nyunmɔnne bo saa dit, ki nyun n bo piinit,


\par }{\Q \VS{5}nyunjiinii bo saa dite.”


\par }{\BB \par }
{\Q \VS{6}Ŋaant ki tin tur Yennu niipoouk,

\par }{\QB ŋɔɔe te ki ti datai ki fit biiriti.


\par }{\Q \VS{7}Ti mir bot nan nɔɔŋ nba tuu yukir

\par }{\QB ki nyi waarɔ baruk ni nae.

\par }{\QB Baruk na jinte, ki li werikit.


\par }{\Q \VS{8}Ti sommir nyi Yennu boore,

\par }{\QB ŋɔɔe nan sanpaak nan tiŋ.




\par }\PsalmChap{125}{\SH Ki jiin Yennu niib yamani benu po
\par }
{\Q \VerseOne{1}Damm nba teen Yennu yada,

\par }{\Q li damm tee nan Sayɔnn kunkonn nba kan ban damm,

\par }{\Q koo ki nyat nae.


\par }{\Q \VS{2}Kunkona nba kook ki lint Jerusalem biaŋinba na,

\par }{\QB nnae ki Yennu lint u niib mɔtana nan yoo nba kur waa.


\par }{\BB \par }
{\Q \VS{3}Biit damm kii tun ki dia kasii dammi,

\par }{\QB bi-i tun ki diabi, kasii damm na mun tan saa mann tun biita.


\par }{\Q \VS{4}Yennu, tumin bonŋann ki tur binba tee niŋamm na,

\par }{\QB binba saak a sennii na.


\par }{\Q \VS{5}Yoo nba ki a daar biit damm tuba,

\par }{\QB fan mun dat binba yêt a sɔnii na tuba.

\par }{\BB \par }
{\Q Parmaasir-ii be Israel teeb paak.




\par }\PsalmChap{126}{\SH Yaŋ nba jiin fatu po
\par }
{\Q \VerseOne{1}Yennu nba din jen nant Jerusalem yoo nba na,

\par }{\Q li din naan nan damiit nae.


\par }{\Q \VS{2}Ti din laa laat, ki bia yin parpeenn yanii bonchiann,

\par }{\QB ki digbanlia niib na pak ki jiin ti po a,

\par }{\QB “Yennu tun toonjaana bonchiann ki turib.”


\par }{\Q \VS{3}Barmɔnii, u set tun toonjaana bonchiann ki turit,

\par }{\QB ki ti gbee nan parpeenn.


\par }{\BB \par }
{\Q \VS{4}Yennu, a ŋamm te ki tin mɔkit

\par }{\QB nan saak nba tuu baa ki kɔɔn kpenu nyun na.


\par }{\Q \VS{5}Ŋaant ki binba buur bonboorii

\par }{\QB ŋaan mɔ na n tan jaan jeet kii laa.


\par }{\BB \par }
{\Q \VS{6}Binba jii bonboorii a bin bur ŋaan mɔ na,

\par }{\QB bi tan saa jaan jeet ki jent ŋaak ni, ki yiin parpeenn yaniie.




\par }\PsalmChap{127}{\SH Dontir nba jiin Yennu ŋamm po
\par }
{\Q \VerseOne{1}Yennu-i kii maa ŋaak, tanmaara na bakint tee yanne;

\par }{\Q Yennu-i kii guur doo, niib nba guu na, bi guuru kaa nyɔɔt.


\par }{\Q \VS{2}Nirɔ-i nyi sanyafaar ki tuun toonn nan u paŋ kur,

\par }{\QB ki jent kɔɔ daajobɔnbiir, a u poor n gboo paak, li kaa nyɔɔti,

\par }{\QB kimaan Yennu-e piin binba ki u loomm na bonloŋa,

\par }{\QB yoo nba ki bi dɔɔ gɔɔn ni.


\par }{\BB \par }
{\Q \VS{3}Waas tee piiniie ki Yennu teen, bi tee piisime nan barmɔnii.


\par }{\Q \VS{4}Jɔɔ-i mɔk bonjai u naasint ni,

\par }{\QB li tee nan kunkɔnkɔnnɔ nba dia peenii u nuu ni nae.


\par }{\Q \VS{5}Jɔɔ nba mɔk peenii maŋ booru bonchiann,

\par }{\QB parpeenn tee u yare, kimaan wuu took u datai, buut boor,

\par }{\QB ŋaan bi kan ban nyannɔ.




\par }\PsalmChap{128}{\SH Nyɔɔt nba be Yennu mɔsaku ni
\par }
{\Q \VerseOne{1}Binba saak Yennu mɔb ki dia u sennu na,

\par }{\Q piisin be bi paak.


\par }{\BB \par }
{\Q \VS{2}A toonne saa tura a bonloŋa.

\par }{\Q A sii mɔk parpeenne ki mɔkitir.


\par }{\Q \VS{3}A ŋaapoo sii tee nan tilontik nba lɔɔn bonchiann nae a ŋaak ni,

\par }{\QB ki a bonjai tee nan kpan tiinii na, ki lint faa di sian na.


\par }{\Q \VS{4}Daanɔ nba saak Yennu mɔb,

\par }{\QB Yennu saa teen piisin li daanɔ paak nnae.


\par }{\BB \par }
{\Q \VS{5}Yennu n te ki piisin n nyi Sayɔnn kunkonn paak ki baar a paak.

\par }{\QB A ninbinn n la Jerusalem ki li mɔkitir a manfoor ni kur.


\par }{\Q \VS{6}Ii be a manfoor ni ki tan la a yaaboona.

\par }{\BB \par }
{\Q Parmaasir-ii be Israel teeb paak.




\par }\PsalmChap{129}{\SH Yenmiaru nba jiin Israel teeb datai biiru po
\par }
{\Q \VerseOne{1}Israel tiŋ, wantit a datai nba biira biaŋinba,

\par }{\Q laa nyii a bisin niwa.


\par }{\BB \par }
{\Q \VS{2}“Laa nyii n bisin niwa, n datai yɔɔ dian diabiiuko,

\par }{\QB ŋaan bi ki ban nyannimi.


\par }{\Q \VS{3}Bi chɔɔn n poor po ki teenin fiat,

\par }{\QB ki li tee nan baa tuu ko tanmɔnn na.


\par }{\Q \VS{4}Ŋaan Yennu nba tee kasii daanɔ na nyinnin daabisin niwa.”


\par }{\BB \par }
{\Q \VS{5}Binba kur ki loon Sayɔnn maan, Yennu n nyannib ki berib.


\par }{\Q \VS{6}Ŋaant ki bii tee nan mɔɔt nba tuu pia ŋaak yur paak,

\par }{\QB ki koor ŋaan daa ki kpaat na.


\par }{\Q \VS{7}Sɔɔ ki taant li mɔɔt, koo ki lorin li mɔkpanni.


\par }{\Q \VS{8}Wunba gar leŋ kur kan yet a, “Yennu n teen piisin i paak.

\par }{\QB Ti jikit Yennu sanne ki tee piisin i paak.”




\par }\PsalmChap{130}{\SH Yenmiaru nba jiin sommir po
\par }
{\Q \VerseOne{1}Yennu, n be daanchiɔŋ nie ki yia.


\par }{\Q \VS{2}N Yomdaanɔ, gbiintir n mɔnii,

\par }{\QB ki gbat n fabinii nba jiin sommir po na.


\par }{\Q \VS{3}Fi-i bonni sɔbin ti biitie, ŋmee ki a bo kan turɔ kaati?


\par }{\Q \VS{4}Ŋaan a nyikin chabit ti biite a tin tura baakir.


\par }{\BB \par }
{\Q \VS{5}N guu Yennu sommire nan n par kur,

\par }{\QB ki bia teen u maan yada.


\par }{\Q \VS{6}N guu Yennu nan n par kur

\par }{\QB ki gar guutɔɔ nba tuu guu sanyiɔk yentu na.


\par }{\BB \par }
{\Q \VS{7}Israel teeb, teent Yennu yada man,

\par }{\QB kimaan u lomm yɔɔ be-e,

\par }{\QB ki u bia teen siir yoo kur a wun tinni.


\par }{\Q \VS{8}U saa nyinn u niib Israel teeb bi yanbɔmm kur ni.




\par }\PsalmChap{131}{\SH Yenmiaru nba jiin sikin-n-mɔŋ nan yada po
\par }
{\Q \VerseOne{1}Yennu, n nyik n japaat, ki bia nyik n parbifaant nawa.

\par }{\Q N baka kaa bargbeŋa ni, koo maan nba paar ki turimi.


\par }{\Q \VS{2}Mɔtana, n soor n mɔŋe, ki mɔk parmaasir.

\par }{\Q N par dɔɔre soon nna

\par }{\QB nan bik nba tuu paa u naa taa paak na.


\par }{\Q \VS{3}Israel teeb, teent i dindann Yennu ni man,

\par }{\QB mɔtana nan yoo nba kur waa.




\par }\PsalmChap{132}{\SH Dontir nba jiin jiantu ŋasaakak na po
\par }
{\Q \VerseOne{1}Yennu, a daa tammit Defid

\par }{\Q nan fara nba kur ki u dii na po.


\par }{\Q \VS{2}Yennu, tiat mɔsonn nba ki u din senn ki por mɔpor,

\par }{\QB ki tur fin yabint daanɔ, Jakɔb Yennu na a:


\par }{\Q \VS{3}“N kan kun ŋaak ni, koo ki dɔɔr n dɔɔnu paaki;


\par }{\Q \VS{4}n kan foi koo ki gɔɔni,


\par }{\Q \VS{5}halii nan maa tan saa maa ŋaak ki tur Yennu,

\par }{\QB ki li sii tee Yabint daanɔ, Jakɔb Yennu maŋ yar.”


\par }{\BB \par }
{\Q \VS{6}Betlehem doo nie ki ti gbat Yennu mɔlor lakir na po,

\par }{\QB ki tan lar Jearim kpaab ni;


\par }{\Q \VS{7}ki ti yet a, “Ŋaant ki tin saan Yennu ŋasaakak ni;

\par }{\QB ŋaant ti jiantɔ, u naangbouŋ boor.”


\par }{\BB \par }
{\Q \VS{8}Yennu, a tɔk nan mɔlor lakir nba tee a yiikoo nyinn na

\par }{\QB ki baar a ŋasaakak ni, kii be leŋ yoo kur.


\par }{\Q \VS{9}Ŋaant ki a mannteeb-ii tuun linba took yoo kur;

\par }{\QB ŋaant ki a niib-ii hoot nan kpinkpammuk.


\par }{\BB \par }
{\Q \VS{10}Yennu, a din senn mɔsonn ki tur a toontunnɔ Defid;

\par }{\QB a daa yêen a kpanbar gannkar maŋ na.


\par }{\Q \VS{11}A din senn mɔsonjaanne ki tur Defid,

\par }{\QB mɔsonn nba ki a kan ban nyik a:

\par }{\Q “N saa dinn a bonjai na yenɔ naan,

\par }{\QB ki u tan saa set a seenu ni ki dia a niib yoo nba ki a kaa.


\par }{\Q \VS{12}Li-i tee ki a bonjai na dia mɔlor

\par }{\QB nan sennii nba ki n turib na fanu,

\par }{\QB bi waas saa tukin kii di naan na yoo kur.”


\par }{\BB \par }
{\Q \VS{13}Yennu-e gann Sayɔnn doo; u loon wun teenir u ŋaake,


\par }{\Q \VS{14}ki yet a: “Nna nae ki n sii yɔɔ be,

\par }{\QB nna nae ki n loon mii kaar n naangbouŋ paak.


\par }{\Q \VS{15}N saa sat piisin Sayɔnn doo paak, ki turɔ linba kur ki u loon;

\par }{\QB n saa gboon u nandamm nan jeet.


\par }{\Q \VS{16}N saa teen piisin u mannteeb paak

\par }{\QB linba kur ki bi tuun ni, ki u niib sii yiin yanii ki hoot.


\par }{\Q \VS{17}Nna nae ki n saa dinn Defid yaaboona na yenɔ naan

\par }{\QB ki teenɔ kpanbarjaann;

\par }{\QB nna nae ki n saa te ki n kpanbargaŋir naan na-ii tun kii be.


\par }{\Q \VS{18}N saa dinn u datai fei,

\par }{\QB ŋaan te ki u naangbouŋ na-ii mɔkitir kii kpaatir.”




\par }\PsalmChap{133}{\SH Dontir nba jiin naataann lomm po
\par }
{\Q \VerseOne{1}Yennu niib-i taan leeb ki be nan parmann,

\par }{\Q li ŋan bonchiann ki mei par.


\par }{\Q \VS{2}Li tee nan kpanŋanin nba ki bi jii mɔɔn Aarɔnn yur paak,

\par }{\QB ki li lɔɔ siik u tiaŋ paak ki siik u liatir turu ni nae.


\par }{\Q \VS{3}Li tee nan Hermonn kunkonn paak marin nba saa baa

\par }{\QB Sayɔnn kunkona paak nae.

\par }{\Q Leŋe ki Yennu senn mɔsonn, u piisin po,

\par }{\QB ki li tee manfoor nba kaa gbennu.




\par }\PsalmChap{134}{\SH Yiinii nba jiin Yennu dontir po
\par }
{\Q \VerseOne{1}Baat man ki tin pak Yennu,

\par }{\Q yimm nba kur tee u toontunna na,

\par }{\Q yimm nba be u ŋasaakak ni nyiɔk ki tuun u toona na.


\par }{\Q \VS{2}Dont i nii sanpaapo man, Yenjiantu ŋasaakak na ni,

\par }{\QB ki miar Yennu ki bia dontɔ.


\par }{\BB \par }
{\Q \VS{3}Yennu nba nan sanpaak nan tiŋ na n turi piisin,

\par }{\QB ki lin nyi Sayɔnn.




\par }\PsalmChap{135}{\SH Dontir yaŋ
\par }
{\Q \VerseOne{1}Pakin Yennu man.

\par }{\BB \par }
{\Q Yimm nba tee Yennu toontunna na,


\par }{\Q \VS{2}yimm nba see Yennu ŋasaakak ni,

\par }{\QB ki li tee jiantu ŋasaakak na, ii dont u sann.


\par }{\Q \VS{3}Pakin Yennu man, kimaan u ŋan,

\par }{\QB ii yin yanii ki pak u sann, kimaan u ŋan.


\par }{\Q \VS{4}U gann Jakɔb yaaboonae ki teemm u yab,

\par }{\QB ki jii Israel teeb maŋ ki teemm u niib.


\par }{\BB \par }
{\Q \VS{5}N mi nan Yennu tee Yenjaanne,

\par }{\QB u tee Yenjaann ki gar yennii kur.


\par }{\Q \VS{6}U tuun linba kur ki u loone,

\par }{\QB li sanpaapo nan tingbouŋ na ni,

\par }{\QB li mɔkgbeŋa nan li mɔkgbeŋa tiŋ po.


\par }{\Q \VS{7}Ŋɔɔe te ki sayuŋ nyi durinya kpiŋ po ki tikii,

\par }{\QB ki te ki sanyikintii be sayuŋ ni, ki te wouŋ nyi u boor ki da.


\par }{\BB \par }
{\Q \VS{8}Ijipt tiŋ nie ki u din kpii nisaarii nan bonkobit bonjakperii

\par }{\QB kur yomm.


\par }{\Q \VS{9}Leŋe ki u din tun bakitnauŋ toona,

\par }{\QB ki dat Ijipt kpanbar nan u saakab tuba.


\par }{\Q \VS{10}U din biir digbana bonchiann,

\par }{\QB ki kpii kpanbara nba mɔk yiikoo:


\par }{\Q \VS{11}Amor teeb bat Sihonn, nan Basann teeb bat Og,

\par }{\QB nan Keenann batnba kur.


\par }{\Q \VS{12}U din jii bi tinii ki tur u niib Israel teebe.


\par }{\BB \par }
{\Q \VS{13}Yennu, bi sii yɔɔ mɔɔntir a sanne, ki a tee Yennu,

\par }{\QB ki maaru kur saa tiar a po.


\par }{\Q \VS{14}Yennu saa kɔn ki tur u niib,

\par }{\QB u saa tin u toontunna maŋ ninbaauk.


\par }{\BB \par }
{\Q \VS{15}Digbana yenbis na ŋarin,

\par }{\QB bi jii salimmɔna nan salimpeenae ki namm,

\par }{\QB niibe jii bi nii ki namm.


\par }{\Q \VS{16}Bi yenbis maŋ mɔk mɔi ŋaan kan fit pak,

\par }{\QB ki bia mɔk ninbina ŋaan ki laati.


\par }{\Q \VS{17}Bi mɔk tuba ŋaan kan fit gbat, bi poŋ ki foi kaawa.


\par }{\Q \VS{18}Binba maa yenbis maŋ nan binba teen yenbis maŋ yada,

\par }{\QB bi mɔŋ sii tee nan yenbis maŋ nae.


\par }{\BB \par }
{\Q \VS{19}Israel teeb, pakin Yennu man;

\par }{\QB yimm nba tee Yennu mannteeb na, pakin Yennu man,


\par }{\Q \VS{20}yimm Liifai teeb, pakin Yennu man;

\par }{\QB yimm nba kur jiantirɔ na, pakimɔ man.


\par }{\Q \VS{21}Pakin Yennu, Sayɔnn kunkonn paak,

\par }{\QB pakin ŋɔɔ nba be Jerusalem na.

\par }{\BB \par }
{\Q Pakin Yennu man.




\par }\PsalmChap{136}{\SH Niipoturu yaŋ
\par }
{\Q \VerseOne{1}Turin Yennu niipoouk man, kimaan u ŋan,

\par }{\Q u lomm kaa gbennu.\FTNT{*}{{\FR 136:1 }{\FR{136.1-26
}}{\FT{“U lomm kaa gbennu” din tee niib na jiinue.}}}


\par }{\Q \VS{2}Turin Yennu nba gar yenbis kur na niipoouk,

\par }{\QB u lomm kaa gbennu.


\par }{\Q \VS{3}Turin wunba tee yomdamm kur Yomdaanɔ na niipoouk,

\par }{\QB u lomm kaa gbennu.


\par }{\BB \par }
{\Q \VS{4}U kɔɔe tuun bakitnauŋ toonjaana,

\par }{\QB u lomm kaa gbennu.


\par }{\Q \VS{5}U jii u subiniie ki nan tingbouŋ na,

\par }{\QB u lomm kaa gbennu.


\par }{\Q \VS{6}U senn tingbouŋ, ki li paa nyun paak,

\par }{\QB u lomm kaa gbennu.


\par }{\Q \VS{7}Ŋɔɔe nan yonnu nan ŋmaarik,

\par }{\QB u lomm kaa gbennu.


\par }{\Q \VS{8}Ki yonnu na sii dia daar;

\par }{\QB u lomm kaa gbennu.


\par }{\Q \VS{9}Ki ŋmaarik nan ŋmaabira sii dia nyiɔk,

\par }{\QB u lomm kaa gbennu.


\par }{\BB \par }
{\Q \VS{10}U din kpii Ijipt teeb bijakpera,

\par }{\QB u lomm kaa gbennu.


\par }{\Q \VS{11}U din nyinn Israel teeb Ijipt tiŋ ni,

\par }{\QB u lomm kaa gbennu.


\par }{\Q \VS{12}U jii u nuu paŋ nan u kpinkpouŋ paŋe,

\par }{\QB u lomm kaa gbennu;


\par }{\Q \VS{13}ki bɔkit Mɔkmuŋ na,

\par }{\QB u lomm kaa gbennu,


\par }{\Q \VS{14}ki te ki Israel teeb tɔkin leŋ,

\par }{\QB u lomm kaa gbennu,


\par }{\Q \VS{15}ŋaan te ki Ijipt kpanbar nan u jab dii nyun,

\par }{\QB u lomm kaa gbennu.


\par }{\BB \par }
{\Q \VS{16}U din jii u niibe ki saan namm kunkoouk paak,

\par }{\QB u lomm kaa gbennu.


\par }{\Q \VS{17}U din kpii kpanbara nba mɔk yiikoo,

\par }{\QB u lomm kaa gbennu.


\par }{\Q \VS{18}U din kpii kpanbarjaana,

\par }{\QB u lomm kaa gbennu:


\par }{\Q \VS{19}Amor teeb kpanbar Sihonn,

\par }{\QB u lomm kaa gbennu,


\par }{\Q \VS{20}nan Basann kpanbar Og,

\par }{\QB u lomm kaa gbennu,


\par }{\Q \VS{21}Ki jii bi tinii ki tur u niib,

\par }{\QB u lomm kaa gbennu.


\par }{\Q \VS{22}U din jiir ki tur u niib Israel teebe,

\par }{\QB u lomm kaa gbennu.


\par }{\BB \par }
{\Q \VS{23}Baa din nyannit na, u din ki tamm ti po,

\par }{\QB u lomm kaa gbennu.


\par }{\Q \VS{24}Ŋɔɔe din nyinnit ti datai nuu ni,

\par }{\QB u lomm kaa gbennu.


\par }{\Q \VS{25}Ŋɔɔe teen bonfoor kur jeet,

\par }{\QB u lomm kaa gbennu.


\par }{\BB \par }
{\Q \VS{26}Turin Yennu nba be yendɔuŋ ni na niipoouk,

\par }{\QB u lomm kaa gbennu.




\par }\PsalmChap{137}{\SH Israel teeb yommisin ni fabinii
\par }
{\Q \VerseOne{1}Babilonn mɔka boore ki ti kar tiŋ ni,

\par }{\Q leŋe ki ti tiar Sayɔnn po, ki bui,


\par }{\Q \VS{2}ki lakin ti bonfifaat tiinii nba be leŋ na paak.


\par }{\Q \VS{3}Ki binba kɔn ki nyannit na betit a tii yiin yanii;

\par }{\QB bi loon tii maŋit bi para, ki yetit a,

\par }{\QB “Ii yiin yanii nba jiin Sayɔnn po.”


\par }{\BB \par }
{\Q \VS{4}Ti saa teen nlee ki yin yanii ki tur Yennu, boorganu tiŋ ni?


\par }{\Q \VS{5}Mi-i tamm Jerusalem po, n ji daa fit faa kɔnn.


\par }{\Q \VS{6}Mi-i kii tiar a po,

\par }{\QB li-i tee ki n ki tiar nan fine tee n parpeenn nba gbeŋ,

\par }{\QB n ji daa fit yiin yanii.


\par }{\BB \par }
{\Q \VS{7}Yennu, tiat Edom teeb nba din tun linba,

\par }{\QB daar nba ki ti datai nyann Jerusalem na.

\par }{\Q Tiat baa din yeen a, “Yeetir ki sikinir tiŋ ni.”


\par }{\BB \par }
{\Q \VS{8}Babilonn doo, bi saa biirawa.

\par }{\Q Parpeenn sii be daansɔɔ nba pa-a

\par }{\QB faa daan tun linba ki turit na paak,


\par }{\Q \VS{9}wunba saa jii a sanpantii ki jaatib tana paake.




\par }\PsalmChap{138}{\SH Ki jiin niipoturu Yenmiaru po
\par }
{\Q \VerseOne{1}Yennu, n teena niipoouk nan n par kur;

\par }{\Q n yiin ki dontira malakanba kur boor.


\par }{\Q \VS{2}N gbaan ki took a kasii ŋasaakak na,

\par }{\QB ki dont a sann, kimaan a lomm nba kaa gbennu,

\par }{\QB nan a mamɔmm na paak,

\par }{\Q kimaan a wann nan a sann nan a sennii mɔk yiikoo

\par }{\QB ki gar bont kur.


\par }{\Q \VS{3}Mi-i yiina yoo nba, a teenin gatu,

\par }{\QB a jikit a paŋ nae ki kɔɔntin paŋ.


\par }{\BB \par }
{\Q \VS{4}Yennu, durinya kpanbara kur saa kpakita,

\par }{\QB kimaan bi gbat a mɔsona nawa.


\par }{\Q \VS{5}Bi saa yin yanii ki jiin linba ki a tun na po

\par }{\QB nan a baakchiɔŋ na po.


\par }{\Q \VS{6}Faa lek be sanpaapowa na, ŋaan a baka be tarii po,

\par }{\QB karinbaandamm na kan fit bɔr ki a daa laatibi.


\par }{\BB \par }
{\Q \VS{7}Daamii-i lintin yoo nba, a tuu fatime,

\par }{\QB a tuu biir n datawutodamm nae, ŋaan jii a paŋ ki tinnin.


\par }{\Q \VS{8}A saa tun linba kur ki a senn mɔsonn nan a saa tun nawa.

\par }{\Q Yennu, a lomm kaa gbennu, gbent toonn nba ki a piin na.




\par }\PsalmChap{139}{\SH Ki jiin Yennu yanchiɔŋ nan gotŋanu po
\par }
{\Q \VerseOne{1}Yennu, a fiitirime ki mi maa tee biaŋinba.


\par }{\Q \VS{2}A mi linba kur ki n tuun;

\par }{\QB fi-i lekii be banfɔkira, ŋaan a bant n dudukit.


\par }{\Q \VS{3}Maa tuun toonni, maa foi-i, ŋaan a laatime, a mi n toona kur.


\par }{\Q \VS{4}N tuu tan piak na ki poŋ sɔɔ ki a mi maa saa pak linba.


\par }{\Q \VS{5}A ŋaa lint n munn poe; ki tuu jii a paŋ ki nyinnin daamii ni.


\par }{\Q \VS{6}Faa min biaŋinba, li sumii bonchiann, ki gar n bannuwa.


\par }{\BB \par }
{\Q \VS{7}N saa saan lee ki a kan lami? N saa tɔkin lee ki bot a boori?


\par }{\Q \VS{8}Mi-i doo sanpanaagbeŋ, a poŋ be leŋe,

\par }{\QB mi-i sik kpeentiŋ, ki a be leŋ.


\par }{\Q \VS{9}Mi-i yukir nan nɔɔŋ na ki saan yondopo,

\par }{\QB koo ki be yonbaapo banfɔkira,


\par }{\Q \VS{10}a poŋ be-e ki saa gar n tɔɔnn ki sommin.


\par }{\Q \VS{11}N bo saa yet bunbɔnne ki wun bɔrin,

\par }{\QB koo yentu ki wun kpant nyiɔk,


\par }{\Q \VS{12}ŋaan bunbɔnn ki bɔn a boori,

\par }{\QB nyiɔk yeen nan yonnu ni nae ki tura.

\par }{\Q Bunbɔnn nan yentu tee yomme a boor.


\par }{\BB \par }
{\Q \VS{13}Fine nan n gbanant kur;

\par }{\QB fine taan n gbanant, n naa poor ni.


\par }{\Q \VS{14}N dontira, kimaan faa namin biaŋinba,

\par }{\Q li mɔk bakitnauŋ nan yaarlituk,

\par }{\QB linba ki a tuun kur tee bonsaanne, ki bia tee bakitnauŋ.

\par }{\Q N mir nan n par kur.


\par }{\Q \VS{15}Yoo nba ki a din nan n kpaba ki taanir

\par }{\QB ki dekin birir soon nna, n naa poor ni,

\par }{\QB siaminba ki n bɔr ki kpaatir na,

\par }{\QB a poŋ din mi nan n be leŋ.


\par }{\Q \VS{16}A din lamewa ki bi tan marin.

\par }{\Q Daa nba ki n sii be n manfoor ni,

\par }{\QB li poŋ sɔbe ki dɔɔ a gbouŋ niewa,

\par }{\QB ki n tan baar durinya na ni.


\par }{\Q \VS{17}Yennu, n la nan a dudukit ŋan bonchiann ki turin,

\par }{\QB ki bia yab bonchiann.


\par }{\Q \VS{18}Mi-i kan a dudukit, li sii yab ki gar tanbiinii.

\par }{\Q Mi-i fiir gɔɔn ni, n be a boore.


\par }{\BB \par }
{\Q \VS{19}Yennu, n sunman ki a kpii biitdamm nawa.

\par }{\Q N sunman ki nikpiirit na yaat n boora.


\par }{\Q \VS{20}Bi piak biite ki jiin a po, ki piak biir a sann.


\par }{\Q \VS{21}Yennu, n ki loon binba ki loona na,

\par }{\QB ki bia yisin binba yêen a mɔb na bonchiann.


\par }{\Q \VS{22}N namm nanmɔŋe, ki jikitib ki bi tee n datai.


\par }{\BB \par }
{\Q \VS{23}Yennu, fiitirin ki bann n yan ni,

\par }{\QB bikintin ki bann n dudukit nba tee.


\par }{\Q \VS{24}Gotir ki laan biit be nni-i,

\par }{\QB ki fan ŋmakitin manfokangbennuk sɔnu ni.




\par }\PsalmChap{140}{\SH Yenmiaru nba saa gɔɔr bonbiir
\par }
{\Q \VerseOne{1}Yennu, fatirin biitdamm nuu ni.

\par }{\Q A nyinnin kpikpirukdamm boor ni.


\par }{\Q \VS{2}Yoo kur bi lorin biite, ki baat nan kɔna yoo kur.


\par }{\Q \VS{3}Bi mɔi ton nan waalabirii yara nae,

\par }{\QB ki bi maan ton nan waajiɔŋ lɔbit na.


\par }{\BB \par }
{\Q \VS{4}Yennu, nyintin biit damm paŋ ni,

\par }{\QB ki bia gɔɔrin nikpiirit boor, binba lorin n baak po na.


\par }{\Q \VS{5}Karinbaandamm pii baruko ki guunin;

\par }{\QB bi pii tanbarae ki birin barit sɔnjouk ni, a bin soorin.


\par }{\BB \par }
{\Q \VS{6}N yeen Yennu a, “Fine tee n Yennu.”

\par }{\Q Yennu, gbiintir mɔnii nba ki n mɔ ki loon sommir na.


\par }{\Q \VS{7}N Yomdaanɔ Yennu nba tee n fat-tɔɔ na,

\par }{\QB fine nyinnin tɔb ni.


\par }{\Q \VS{8}Yennu, a daa teen biitdamm na baa loon linba;

\par }{\QB a daa te ki bi laat nyannu bi lorbiit ni.


\par }{\BB \par }
{\Q \VS{9}A daa te ki n datai na laat nyannu;

\par }{\QB a te ki bi lorbiit nba ki bi lor n paak na n ŋmat baa bi paak.


\par }{\Q \VS{10}Ŋaant ki musankɔɔna n baa bi paak;

\par }{\QB ŋaant ki bin baa bootuk ni ki ji daa mi do.


\par }{\Q \VS{11}Daa te ki binba fa faak ki paa leeb na laat nyannu;

\par }{\QB ŋaant ki biit n nyann kpikpirukdamm ki biirib.


\par }{\BB \par }
{\Q \VS{12}Yennu, n mi nan fine taant tarii po,

\par }{\QB ki sommit binba be daamii ni.


\par }{\Q \VS{13}Popeendamm na set saa dontawa, bi sii be a boore.




\par }\PsalmChap{141}{\SH Daajoouk Yenmiaru
\par }
{\Q \VerseOne{1}Yennu, n yia; sommitin mɔtana.

\par }{\Q Mi-i yiina yoo nba, fan gbiint ki turin.


\par }{\Q \VS{2}Gaat n miaru ki lii tee nan bonnunubit na,

\par }{\QB ki maa donn n nii nba na-ii tee nan daajoouk maruŋ na.


\par }{\BB \par }
{\Q \VS{3}Yennu, ii dia n mɔb, kii guu n mɔmaan.


\par }{\Q \VS{4}Ii guun ki n daa loon biit tumu,

\par }{\QB koo ki n daa tokii biit damm ki tuun biiti.

\par }{\Q Ŋaant ki n daa ban pukii bi jaamm dinu ni.


\par }{\BB \par }
{\Q \VS{5}Niŋanɔ saa fit dat n tubir, ki jii ŋant ki ŋmakitin;

\par }{\QB ŋaan n ki loon biit damm baakir,

\par }{\QB kimaan yoo kur n mei ki biir bi toonbiit nae.


\par }{\Q \VS{6}Bi-i lu bi diateeb na ki bi nyii jɔyirin ki baa yoo nba,

\par }{\QB niib na saa bann nan n maan na tee barmɔniie.


\par }{\Q \VS{7}Bi kpaba sii dɔɔ kaauk boore buri buri

\par }{\QB nan baa tuu yakit daauk ki butɔ buri buri biaŋinba na.


\par }{\BB \par }
{\Q \VS{8}Ŋaan n yada be fin Yabint Yennu nie yoo kur,

\par }{\QB n loon a guurue; a daa te ki n kpenni.


\par }{\Q \VS{9}Nyintin barit nba ki bi pii guuntin na ni,

\par }{\QB biit damm barit maŋ ni.


\par }{\Q \VS{10}Ŋaant biit damm na n baa bi barit nba ki bi bar na ni,

\par }{\QB ŋaan ki min daa laat siara daŋi.




\par }\PsalmChap{142}{\SH Yenmiaru nba jiin sommir po
\par }
{\Q \VerseOne{1}N yi Yennu ki loon sommir, n barimɔe.


\par }{\Q \VS{2}N teen ŋɔɔe n maan kura, n want ŋɔɔe n daamii kur.


\par }{\Q \VS{3}Mi-i tan yaa man ŋaa tama yoo nba,

\par }{\QB u mi maa saa teen biaŋinba.

\par }{\Q N datai pii barite sɔnu nba ki n tɔkii na ni, ki guuntin.


\par }{\Q \VS{4}Mi-i got ki lint n mɔŋ, n ki laat wunba saa sommin

\par }{\QB ki nyinnin, sɔɔ baka kaa n po.


\par }{\BB \par }
{\Q \VS{5}Yennu, n mɔ nan fine ki loon sommir,

\par }{\Q Yennu, fine tee n guutɔɔ,

\par }{\QB fine tee wunba ki n mantik loon, n manfoor ni na.


\par }{\Q \VS{6}Gbiintir mɔnii nba ki n mɔ ki loon sommir na,

\par }{\QB n gbee nan parbiire.

\par }{\Q Nyintin n datai nuu ni, kimaan bi paŋ gar n yara.


\par }{\Q \VS{7}Nyintin n daamii na ni, ki man pak donta, a niib sinsuuk ni,

\par }{\QB kimaan faa ŋan ki turin na paak.




\par }\PsalmChap{143}{\SH Yenmiaru nba jiin sommir po
\par }
{\Q \VerseOne{1}Yennu, gbatir n miaru.

\par }{\Q A popeensin ni, a gbiint n fabinii.

\par }{\Q Turimin gatu a mamɔmm paak.


\par }{\Q \VS{2}A daa bu min nba tee a toontunnɔ na buut,

\par }{\QB sɔɔ kaa ki tee kasii a tɔɔnni.


\par }{\BB \par }
{\Q \VS{3}N dataak tɔkiime ki saa soorin ki nyannin.

\par }{\Q U kɔɔnin bunbɔnn dansarik nie,

\par }{\QB ki n tee nan binba din kpo sianyoowa na,


\par }{\Q \VS{4}ki n ji loon man ŋaa tamae, n be parbiir nba kaa paak nie.


\par }{\BB \par }
{\Q \VS{5}N tian daa nba gar na po, ki dukii faa tun linba po,

\par }{\QB ki tian linba kur ki a tun.


\par }{\Q \VS{6}N dont n nii sanpaapo ki meia,

\par }{\QB ki loona nan tinkooŋ nba loon nyun biaŋinba na.


\par }{\BB \par }
{\Q \VS{7}Yennu, turimin gatu mɔtana.

\par }{\Q N ji ki mɔk dindann nan waama, a daa nyikitimi.

\par }{\Q Li-i tee ki a nyikin, n saa pukin binba sik kpeentiŋ na poe.


\par }{\Q \VS{8}Sanyiɔk kur, a tuu tiarin a lomm nba kaa gbennu na po,

\par }{\QB kimaan fine ki n teena yada.

\par }{\Q N miaru do a boor nie. Wantin sɔnu nba ki n saa tɔkin.


\par }{\BB \par }
{\Q \VS{9}Yennu, n baat a boor ki loon guuru, nyintin n datai nuu ni.


\par }{\Q \VS{10}Fine tee n Yennu, wantin biaŋinba ki n saa tun a loomm.

\par }{\Q Ii ŋan ki turin, ki tɔkin nanin sɔnŋanu.


\par }{\BB \par }
{\Q \VS{11}Yennu, tintin nan faa senn mɔsonn biaŋinba na,

\par }{\QB jiin a ŋant na ki nyinnin daamii ni.


\par }{\Q \VS{12}Faa mɔk lomm nanin na paak,

\par }{\QB a kpi n datai ki biir binba dintin biak na,

\par }{\QB kimaan n tee a toontunnɔe.




\par }\PsalmChap{144}{\SH Kpanbar nba teen Yennu niipoouk ki jiin nyannu po
\par }
{\Q \VerseOne{1}Pakin Yennu nba tee n guutɔɔ na.

\par }{\Q Ŋɔɔe tumiin tɔb faanu, ki te ki n teen siir ki guu kɔnn.


\par }{\Q \VS{2}Ŋɔɔe tee n gaartɔɔ nan n guutɔɔ,

\par }{\QB ŋɔɔe tee n sindandiiuk nan n tinntɔɔ;

\par }{\QB n tinnu dindann be u nie,

\par }{\QB ŋɔɔe sikin digbana tiŋ ni ki turin.


\par }{\BB \par }
{\Q \VS{3}Yennu, nisaarik tee bee ki a fiin u po,

\par }{\QB nisaarik mun ki a baka be u ni?


\par }{\Q \VS{4}Nisaarik tee nan foon nae,

\par }{\QB ki u daa gaar nan yinyuŋ nba gaar na.


\par }{\BB \par }
{\Q \VS{5}Yennu, bɔkitir sanpagbouŋ ki sik;

\par }{\QB a sii jɔjaana na ki munyuut n nyi bi ni.


\par }{\Q \VS{6}Tumin sanyikintii ki lin yat a datai.

\par }{\Q A tɔ a peenii na ki a datai n chiar.


\par }{\Q \VS{7}Tantir a nuu ki sikin tiŋ ni,

\par }{\QB ki datin ki nyinnin nyunsunsuŋ ni ki fatin,

\par }{\QB ki nyinnin boorganu nuu ni,


\par }{\Q \VS{8}boorganu nba ki piak barmɔnii,

\par }{\QB ŋaan fa faak kuukɔɔ nan bi mɔpora niwa na.


\par }{\BB \par }
{\Q \VS{9}Yennu, n saa yin yanpaaŋ ki tura,

\par }{\QB n saa faa kɔnn ki yin yaŋ ki tura.


\par }{\Q \VS{10}Fine tur kpanbara nyannu,

\par }{\QB ki tinn a toontunnɔ Defid, ki u nyii takoobporimii ni.


\par }{\Q \VS{11}Nyintin n databiit nuu ni, nyintin boorganu yiikoo ni;

\par }{\QB boorganu nba ki piak barmɔnii,

\par }{\QB ŋaan fa faak kuukɔɔ nan bi mɔpora niwa na.


\par }{\BB \par }
{\Q \VS{12}Ŋaant ki ti bonjai nba be bi paauŋ ni na n kpaat

\par }{\QB nan bonbuburit nba kpaatir nan paŋ biaŋinba na.

\par }{\Q Ŋaant ki ti bonpoi-ii tee nan kpanbar ŋaadachaata

\par }{\QB nba be lɔtii ni ki faŋit kpanbar ŋaak biaŋinba na.


\par }{\Q \VS{13}Ŋaant ki ti boa n gbee nan jebooru kur,

\par }{\QB ŋaant ki ti pei n mar pebis tusaa piik piik.


\par }{\Q \VS{14}Ŋaant ki ti bonkobit n pɔt bonchiann,

\par }{\QB ki daa miin, koo ki kpenni.

\par }{\Q A daa te ki parbiir mɔŋ be ti doo sɔnii ni.


\par }{\BB \par }
{\Q \VS{15}Parpeenn be digbann nba ki maan na tee mɔnii

\par }{\QB ki turib na paak;

\par }{\Q parpeenn be niib nba ki bi Yomdaanɔ tee Yennu na paak.




\par }\PsalmChap{145}{\SH Dontir yaŋ
\par }
{\Q \VerseOne{1}Yennu nba tee n kpanbar, n saa mɔɔnt a yabint;

\par }{\Q n saa tura niipoouk mɔkmɔk nan mɔkmɔk.


\par }{\Q \VS{2}N sii teena niipoouk daar kur, n saa donta yaayoo siiyoo.


\par }{\Q \VS{3}Yennu tee Yenjaanne, li ŋan ki tin donnɔ sanpaapo.

\par }{\QB U yabint na gar nisaarik bannuwa.


\par }{\BB \par }
{\Q \VS{4}Maaryenn tuu saa wann maarleer na

\par }{\QB fin Yennu nba tun linba, ki donta,

\par }{\Q bi saa mɔɔnt a toonjaana,


\par }{\QB \VS{5}ki pak a baakir nan a yabint po,

\par }{\QB ki n sii dukii a bakitnauŋ toona po.


\par }{\Q \VS{6}Niib saa pak a toonjaana po, ki man mɔɔnt a yabint po.


\par }{\Q \VS{7}Bi saa pak a ŋamm kur po,

\par }{\QB ki yin yanii ki jiin a popeensin po.


\par }{\Q \VS{8}Yennu mɔk lomm nan ninbatinu,

\par }{\QB u wutoor ki do yian, ki u lomm bia kaa gbennu.


\par }{\Q \VS{9}U ŋane ki tur sɔɔ kur,

\par }{\QB ki mɔk ninkpabauŋ u naamii kur paak.


\par }{\BB \par }
{\Q \VS{10}Yennu, a naamii kur saa dont a sann,

\par }{\QB ki a niib kur saa tura niipoouk.


\par }{\Q \VS{11}Bi saa pak a naan baakir paŋ po, ki wann a yabint po,


\par }{\QB \VS{12}ki lin te sɔɔ kur n bann a paŋ toona,

\par }{\QB nan a naangbouŋ baakir nan yiikoo po.


\par }{\Q \VS{13}A naan kaa gbennu, ki a sii yɔɔ dia a niib.

\par }{\BB \par }
{\Q Yennu see u mɔsona paake,

\par }{\QB ki mɔk ninbatinu u toona kur ni.


\par }{\Q \VS{14}U sommit binba be daamii nie, ki fiint binba baa na.


\par }{\BB \par }
{\Q \VS{15}Bonfoor kur dindann maa a paake,

\par }{\QB ki a teemm jeet yoo nba kur ki bi loon.


\par }{\Q \VS{16}A tuu tur ki lin jaŋibe, ki gboont sɔɔ kur.


\par }{\BB \par }
{\Q \VS{17}Yennu toona kur ŋane,

\par }{\QB ki u bia mɔk ninbatinu, u toona kur ni.


\par }{\Q \VS{18}Yennu ki fɔk nan binba kur yiu na,

\par }{\QB binba yiu nan bi para kur na.


\par }{\Q \VS{19}Ŋɔɔe teen binba teenɔ baakir na bi bonloŋa,

\par }{\QB u gbia bi fabinii ki tuu tinnib.


\par }{\Q \VS{20}Ŋɔɔe guu binba loonɔ na kur,

\par }{\QB ŋaan u saa biir biit damm nawa.


\par }{\BB \par }
{\Q \VS{21}N sii yɔɔ piak Yennu-e;

\par }{\Q ŋaant ki u naamii kur n pak dont u kasii sann

\par }{\QB yaayoo nan yaayoo.




\par }\PsalmChap{146}{\SH Dontir nba saa tinnu Yennu boor
\par }
{\Q \VerseOne{1}Pakin Yennu man. N seek, pakin Yennu.


\par }{\Q \VS{2}N saa dont ŋɔɔe n manfoor kur ni;

\par }{\QB n saa yin yaŋ ki tur Yennu-e.


\par }{\Q \VS{3}Daa jikit a dindann ki tee nisaarii tɔɔndamm ni;

\par }{\QB nisaarik kaa ki saa fit tinna.


\par }{\Q \VS{4}Bi-i kpo, bi tuu ŋmat kpant tante,

\par }{\QB li daar maŋ, bi lora kur tuu kpakin yanne.


\par }{\BB \par }
{\Q \VS{5}Parpeenn be daanɔ nba ki Yennu

\par }{\QB nba ki Jakɔb jiantir na tee u sommtɔɔ na paak,

\par }{\QB wunba ki u dindann maa u Yomdaanɔ Yennu maŋ paak na,


\par }{\Q \VS{6}Yennu nba nan sanpaak nan tiŋ nan mɔkgbeŋa

\par }{\QB nan linba kur be li ni.

\par }{\Q U yɔɔ dia u mɔsonae,


\par }{\QB \VS{7}ki bu sommit binba be mukisuk ni,

\par }{\QB ki bia teen komma na jeet.

\par }{\BB \par }
{\Q Yennu-e nyint dansarkɔɔra yann,


\par }{\QB \VS{8}ki bia te jɔɔnii nyɔɔntir.

\par }{\Q Ŋɔɔe fiint binba baa na,

\par }{\QB ki mɔk lomm nan u popeendamm.


\par }{\Q \VS{9}Yennu-e guu saamm nba be ti tiŋ na ni,

\par }{\QB ŋɔɔe sommit pakɔi nan kpeebii,

\par }{\QB ŋaan biir biit damm na lora.


\par }{\BB \par }
{\Q \VS{10}Yennu-e tee kpanbar yoo kur.

\par }{\Q Sayɔnn doo, a Yennu nae sii yɔɔ dia-a yaayoo nan yaayoo.

\par }{\BB \par }
{\Q Pakin Yennu man.




\par }\PsalmChap{147}{\SH Dontir nba saa Yabint Yennu boor
\par }
{\Q \VerseOne{1}Pakin Yennu man.

\par }{\BB \par }
{\Q Li ŋan ki tin yin dontir yanii ki tur Yennu;

\par }{\QB li ŋan ki bia took nan tin kpakitɔ.


\par }{\Q \VS{2}Yennu ŋammit Jerusalem-e,

\par }{\QB u jent nan binba ki datai din soorib ki yaat namm nae.


\par }{\Q \VS{3}U teen binba para ni la daŋ nae laafia, ki lorin bi fiat.


\par }{\BB \par }
{\Q \VS{4}Ŋɔɔe nan ŋmaabira, ki bi kann yab dian waa loon biaŋinba,

\par }{\QB ki u tuu yiin ŋmaabir kur nan u sann.


\par }{\Q \VS{5}Ti Yomdaanɔe tee Yenjaann ki mɔk paŋ,

\par }{\QB ki u yanfoon kaa bikinu.


\par }{\Q \VS{6}Yennu-e dont binba mɔk sikin-n-mɔŋ na,

\par }{\QB ŋaan sikint biit damm na tiŋ ni.


\par }{\BB \par }
{\Q \VS{7}Yinin dontir yaŋ kii teen Yennu man;

\par }{\QB faan kɔnn ki yin yaŋ ki tur ti Yomdaanɔ man.


\par }{\Q \VS{8}Ŋɔɔe te sanpagbant baak sanpaapo;

\par }{\QB ŋɔɔe te saak baa tingbouŋ na paak,

\par }{\QB ki te mɔɔt pia kunkona paak.


\par }{\Q \VS{9}Ŋɔɔe teen bonkobit jeet ki bi di,

\par }{\QB ŋɔɔe dint kinkabira yoo nba ki bi mɔ kon.


\par }{\BB \par }
{\Q \VS{10}U parpeenn ki be tanpaarii ni kaa,

\par }{\QB koo u par ki mei kunkɔnkɔnna nba mɔk para paak kaa,


\par }{\Q \VS{11}ŋaan u par mei damm nba baakitɔ na paake,

\par }{\Q nan damm nba teen yada nan u lomm nba kaa gbennu na paak.


\par }{\BB \par }
{\Q \VS{12}Jerusalem, pakin Yennu.

\par }{\QB Sayɔnn doo, pakin a Yennu.


\par }{\Q \VS{13}Ŋɔɔe te ki a tammɔkɔɔka wakii.

\par }{\QB Ŋɔɔe tee piisin a niib paak.


\par }{\Q \VS{14}Ŋɔɔe te ki a tiŋ be li yamani,

\par }{\QB ki jikit jeŋant ki gboonta.


\par }{\BB \par }
{\Q \VS{15}U tuu tur tingbouŋ na mɔbe,

\par }{\QB ki linba ki u yet na n tun yiama.


\par }{\Q \VS{16}U tuu te ki wunn n yat nan gbent nae,

\par }{\QB ki bia yat marin nan tangbiruŋ na,


\par }{\Q \VS{17}ki te ki sakaana n baa nan tansakina na,

\par }{\QB ki sɔɔ kaa ki saa fit took waat nba ki u tuu tun na.


\par }{\Q \VS{18}Ŋaan wuu yet mɔmaan, nyuntana na tuu nanne,

\par }{\QB u tuu tun wouŋo ki te ki nyun puub.


\par }{\BB \par }
{\Q \VS{19}U tuu jii mɔmaame ki tur u niib,

\par }{\QB ki jii u wannu nan u sennii ki tur u niib Israel teeb,


\par }{\Q \VS{20}ŋaan u ki tun linba na booru ki tur nileeb na,

\par }{\QB bi ki mi u sennii maŋi.

\par }{\BB \par }
{\Q Pakin Yennu man.




\par }\PsalmChap{148}{\SH Durinya kur n dont Yennu
\par }
{\Q \VerseOne{1}Pakin Yennu man.

\par }{\BB \par }
{\Q Pakimɔ man sanpagbant ni,

\par }{\QB yimm nba be sanpaapo na.


\par }{\Q \VS{2}Pakimɔ man, yimm nba tee u malakanba na,

\par }{\QB yimm nba tee sanpaapo kunkɔnkɔnna na.


\par }{\BB \par }
{\Q \VS{3}Yonnu nan ŋmaarik n pak ki dontɔ,

\par }{\QB pakimɔ man, yimm nba tee ŋmaabirnyinyira na.


\par }{\Q \VS{4}Sanpaak nan nyun nba be sanpagbant liik po na n pak dontɔ.


\par }{\BB \par }
{\Q \VS{5}Ŋaant ki bi kur n pak dont Yennu sann,

\par }{\QB kimaan u din pak mɔmaame ki namm.


\par }{\Q \VS{6}U sennue din te ki bi be bi binbeboa yaayoo siiyoo,

\par }{\QB ki kan fit yêt u mɔb.


\par }{\BB \par }
{\Q \VS{7}Yimm nba be tingbouŋ na paak, ii pak dont Yennu man,

\par }{\QB nyun ni bonkob-gbeŋa nan nyunsunsunt kur,


\par }{\Q \VS{8}li sanyikintii nan sakaana, nan wunn nan sanpagbant,

\par }{\QB nan wonpaaruk nba saak u mɔb na.


\par }{\BB \par }
{\Q \VS{9}Jɔjaana nan kunkona nan tilontii nan fɔɔr,

\par }{\QB ii dont Yennu man,


\par }{\Q \VS{10}bonkobit kur, li ŋaak ni yab nan muuk ni yab,

\par }{\QB bonbubɔkit nan bon-yuyukit.


\par }{\BB \par }
{\Q \VS{11}Ii pak dontɔ man, kpanbara nan niib kur,

\par }{\QB kpanbar ŋaajab nan doo diara kur,


\par }{\QB \VS{12}sapaamm nan naasimm, nikpera nan waas,


\par }{\Q \VS{13}ŋaant ki bi kur n pak dont Yennu sann.

\par }{\QB U sann yab ki gar sanlia kur,

\par }{\QB ki u baakir yab ki gar sanpaak nan tingbouŋ na kur.


\par }{\Q \VS{14}U te ki u digbann na mɔk paŋ

\par }{\QB ki li te u niib kur dontirɔe,

\par }{\QB Israel niib nba ki u loomm bonchiann na.

\par }{\BB \par }
{\Q Pakin Yennu man.




\par }\PsalmChap{149}{\SH Dontir yaŋ
\par }
{\Q \VerseOne{1}Pakin Yennu man.

\par }{\BB \par }
{\Q Yinin yanpaaŋ ki tur Yennu,

\par }{\QB ki dontɔ, u niŋamm tintaanu ni.


\par }{\Q \VS{2}Israel teeb, ii mɔk parpeenn man,

\par }{\QB kimaan i naamii daanɔ paak.

\par }{\Q Sayɔnn teeb, ii kpamm man, kimaan i Kpanbar maŋ paak.


\par }{\Q \VS{3}Ii waa waak kii dont u sann,

\par }{\QB ii faa gingana nan kɔna ki dontɔ.


\par }{\BB \par }
{\Q \VS{4}Yennu par mei u niib paake,

\par }{\QB ki u teen sikin-n-mɔŋ damm na nyannu.


\par }{\Q \VS{5}Ŋaant ki Yennu niib-ii kpamm, kimaan baa nyann na paak,

\par }{\QB ki yin kpinkpammuk yanii nyɔtunmunn.


\par }{\Q \VS{6}Ŋaant ki bii hoot kii dontir Yennu,

\par }{\QB ki bi jukbanjai nba di bonchiann na-ii be bi nii ni,


\par }{\Q \VS{7}ki te ki bin nyann digbana na, ki dat niib na tuba,


\par }{\QB \VS{8}ki baan bi kpanbara na jarit,

\par }{\QB ki bia baan bi tɔɔndamm na kut jarit,


\par }{\Q \VS{9}ki dat digbana na tuba, nan Yennu nba senn biaŋinba na.

\par }{\Q Yennu niib nyannue na.

\par }{\BB \par }
{\Q Pakin Yennu man.




\par }\PsalmChap{150}{\SH Ki jiin Yenpaku po
\par }
{\Q \VerseOne{1}Pakin Yennu man.

\par }{\BB \par }
{\Q Pakin Yennu, u jiantu ŋasaakak ni man.

\par }{\Q Pakimɔ sanpaapo nba ki u jii u paŋ ki nan na.


\par }{\Q \VS{2}Pakimɔ, kimaan waa tun toongbeŋa nba na paak.

\par }{\Q Ii pak dont u yabint yiikoo na man.


\par }{\BB \par }
{\Q \VS{3}Ii jii naatuna ki pak dontɔ man.

\par }{\Q Ii jii kɔna nan naagbai ki dontɔ.


\par }{\Q \VS{4}Ii jii gingana nan waak ki dontɔ.

\par }{\Q Ii jii kɔna nan yerii ki dontɔ.


\par }{\Q \VS{5}Ii jii duunii ki pak dontɔ.

\par }{\Q Ii dontɔ nan duunii mɔnii bonchiann.


\par }{\Q \VS{6}Bonfoa kur, ii dont Yennu.

\par }{\BB \par }
{\Q Pakin Yennu man.

\par }